
I. 

1 hi ser I til, som aarle opstaa 
,og sidde om Aftenen silde. 
Med Sorrig, Arbejde og stor Vantro, 
saa ville I gøre Eder rige: 
Med Kummer I æde det harmelig Brød, 
thi Gud giver Sine baade Klæder og Fød', 
naar de monne sødelig so — ove, 

— sang de inde hos Ole Johannes Sørbraut en 
skarp, kold Mandag Morgen i April. 

De holdt hver Dag Bøn der i Huset; for Ole 
Johannes var paa sin Maade en gudelig Mand. Han 
var ikke af de Vakte, og skønt han stundom havde 
prøvet paa at omvende sig , saa havde han ikke 
bragt det istand, syntes han, saa nu maatte det 
vente, til han blev gammel og fik bedre Stunder. 
Men han tænkte alligevel som saa, at det var bedst 
at holde sig til Guds Ord, saa meget, man kunde, 
og særlig lagde han Vind paa at holde sine Børn 
til Fromhed. Derfor holdt han Bon hver Morgen, 
og i disse Andagtstimer maatte hele Huset være med. 
Det skulde saa være; Ole Johannes havde læst det 



i Luther og Johan Arndt, og de Vakte gjorde det 
ogsaa. Desuden var det rimeUgt nok i og for sig. 
Sang ikke hver en Fugl sin Morgensalme til Guds 
Ære? Og skulde vi være mere træge til at prise 
Gud end de ufornuftige Fugle? Og saa maatte 
hele Huset op i Dagbrækningen for at love og prise 
Gud, og de Smaa stod eller sad ved Bordet og 
halvsov og smaafrøs og sang, saa godt de kunde. 
Men det kunde jo uok hænde at lille Judith græd, 
naar hun var altfor sovnig. Saa blev Ole Johannes 
paa egne og paa Vorherres Vegne vred, og alt imens 
han sang af fuld Hals, bukkede han sig nu og da 
over Bordet og kneb Judith i Øret. Hvis hun saa 
ikke tav stille fik hun Prygl efter Bønnen, naar Ole 
Johannes ellers havde Tid, for man skulde prise Gud 
med Glæde og ikke grædende , sagde Luther. Det 
samme var ogsaa hændt lille Daniel mere end en- 
gang; men han var nu for stor. 

Naar Salmen var sunget, læste Ole Johannes 
Bonnen i Salmebogen, og desuden stundom et Stykke 
i Skatkisten; for Ole Johannes var flink til at 
læse. Derefter bad han Fadervor og Herren vel- 
signe og bevare Dig. Det var ikke altid, at ^Kingos 
Salme passede til Stykket i Skatkisten; men det 
kom ud paa et; for det var Guds Ord altsammen, 
og Guds Ord havde man altid godt af at høre. 

Men idag traf det nu saadan, at Salme og 
Tekst passede godt sammen. De gik begge ud paa, 
at man ikke skulde sørge for Mad og Klæder, da Vor- 
herre selv vilde sørge for alt saadant. Fødte ikke Gud 
Spurven paa Taget og Liljerne paa Marken, skønt 



de hverken saaede eller spandt, og var ikke vi mere 
end de? Skatkisten mindede tilsidst om Enken i 
Sarepta og om Vagtlerne i Ørkenen og talte strenge Ord 
om den Vantro, som gjorde, at i Stedet for at fæ^te 
vor Lid til Vorherre saa gik vi og sled og sorgede for 
disse usle jordiske Ting, somom det var os, der kunde 
faae Græsset til at gro eller Komet til at vokse. 

Lille Daniel, som nu var en Dreng paa 13 Aar, 
syntes godt baade om Salmen og Læsestykket, og 
ønskede bare, at de vilde leve efter det. Men da 
Bonnen var forbi, og Ole Johannes tog baade Lias 

— den ældste Søn — og Reinert — Tjenestekarlen 

— og Daniel med ud i det raakolde Vejr for at 
tage fat paa Foraarsarbejdet, — hu, saa syntes dog 
Daniel, at det var en underlig Maade at leve efter 
Guds Ord paa. 

Dagen blev ved at være kold med Blæst og 
Smaaregn, saa det var modbydeligt at arbejde. Daniel 
tænkte paa sin varme Seng og paa Stuen derhjemme, 
som Moer vist nu havde fejet og faaet varm, saa 
der var hyggeligt at være. Naar nu bare de Voksne 
havde haft Forstand til at tro paa det, som stod 
med klare, rene Ord i Bogen! Lille Daniel baade 
forbavsedes og ærgrede sig Han foresatte sig, at 
han vilde spørge sin Faer. Syntes Folk, det var 
morsomt at gaae og slide? Eller var det maaske 
ikke sandt, det som stod i Bogen? Aa, han havde 
mange Spørgsmaal at gøre i den Sag, syntes han. 
Men naar han for Alvor skulde begynde, saa blev 
han flov, og det var lige ved at gaa idag, som det 
plejede, naar han tænkte paa at sige eller spørge 

om noget — : det var lige ved, at der ikke var 
blevet Noget af det. Men saa engang mens 
Daniel stod og rystede og frøs og var rigtig ilde 
tilpas, saa standsede Ole Johannes med Ploven 
lige ved ham, og der var ingen andre saa nær, at 
de kunde høre, hvad han sagde. Saa skød Drengen 
Hjertet op i Livet paa sig, vendte Ryggen lil sin 
Faer, skuttede sig og gøs og sagde: »Her er fælt 
at være ude idagl« — »Aa ja,« mente Ole Johan- 
nes, »men hvis man vil have Mad til næste Aar^ 
saa maa man nok være ude og arbejde.« — ^ »Ja men 

— — — hvorfor staaer der saadan noget i Bogen,. 

— — — som det vi læste idag?« stammede Daniel 
og prikkede med Greben i sin Træsko; for det var 
dog underligt at komme frem med den Slags Spørgs- 
maal. Ole Johannes blev rent forundret, ja næsten 
bange. Hvor kunde Drengen hitte paa saadant 
noget? Endelig sagde han, idet han slog paa Bæ- 
sterne for at faae dem igang igen. — »Hy hyp I 
Der staaer det i Bogen, min Dreng, at — hy, vil 
Du gaa ! — at den som' ikke vil arbejde skal heller 
ikke æde, ved Du ikke det? Hyp, saa!« — Hestene 
trak langsomt og sørgeligt i Seletojet, sled og vred 
og kom endelig igang, kraftesløse og daarlige som 
de gik der og drog i det tidlige Foraar. Og Ole 
Johannes skøvlede afsted efter Ploven og tænkte ved 
sig selv: »Ja vist sidder der Hoved paa den Knegt; 
han er næsten for god til at være Bonde! 

Men Daniel stod tilbage, forknyt og lille, og 

tænkte paa, at de Voksne skulde da altid have Ret. 

Lyst til at arbejde fik han ikke ved dette. Han 



kunde sandt at sige ikke begribe, hvorfor Qud, som 
var almægtig, ikke ligesaagodt kunde give os Maden 
uden Arbejde. Hvad kunde det koste ham, at lade 
det regne med lidt Manna, ja med Vælling og andre 
gode Ting ogsaa, for den Sags Skyld? For at 
arbejde, det var da blot en Plage, 

Foraarsarbejdet var da nu endelig forbi, og saa 
var der Skolegang en tre, fire Uger, mellem det og 
Høhøsten. Ole Johannes kunde ikke foi^drage denne 
Skoletiu: midt om Forsommeren, for da havde man 
netop Brug for Smaadrengene til at passe Kreatu- 
rerne. Og han slog da ogsaa paa, at i Aar var det 
bedst, Daniel blev hjemme fra Skolen. Men saa 
blev Daniel rent fortvivlet. Skolen var jo det dej- 
ligste i Verden. Der slap han for at arbejde; der 
kunde han lege i Søndagsklæder med mange Kam- 
merater; og i Timerne gik det ham ogsaa ganske 
godt, saa han heller ikke var ked af Læsningen. 
Han maatte i Skole! Saa gik han da til sin Moer 
og klynkede og tiggede, og gamle Maren maatte 
som sædvanligt gaa i Ilden for sin Dreng. Og hun 
fik sat det igennem, som hun vilde ; for hun vidste 
hvad Maade hun skulde tage den Gamle paa. »Du 
seer selv, der er Hoved paa Drengen,« sagde hun? 
»og Lyst til Læsning har han ogsaa; hvem ved, hvad 
der kan blive af ham, dersom han blev holdt til 
Bogen?« — »Aa, han maa vel holde sig til den 
Stand og Stilling, som Vorherre har sat ham i,« 
svarede Ole Johannes tvært. — »Aa ja; men jeg 
har dog set saa mangt af den Slags,« svarede Maren. 
»Se nu bare. Jo Kleppes Søn, som blev Præst! — 

Ja, man skal nu ikke tænke saa højt, men der er 
da Ingen, som kan vide noget.« — »Aa Du snakker, 
som Du har Forstand til,« mente Ole Johannes. 
»Men naar Drengen nu endelig vil i Skole, saa maa 
jeg vel lade ham gaa, synes jeg!« — Glad var 
Maren og endnu gladere Daniel. 

Paa Skolen var der godt at være. Folk havde 
det altid lidt rent og hyggeligt, naar Skolen var paa 
Gaarden, og Skolemesteren var saa rar, at. han aldrig 
slog andre end dem, -som gjorde Spillopper, og det 
gjorde Daniel aldrig. Og Judith heller ikke. Det 
maatte være. dejligt at være Skolemester. Han kunde 
hele Dagen være inde, tør og varm, endogsaa søn- 
dagsklædt og fin, og han blev behandlet som en ikke 
almindelig Mand af alle ; god Mad fik han og Skolen 
kunde da ikke være meget andet end en Leg i 
Sammenligning med at gaa og sjaske i Jorden. 
Daniel tænkte ofte ved sig selv: »Aa, gid jeg dog 
kunde blive Skolemester.« 

Paa Skolen fik han engang en, Forklaring af 
Arbejdet, som han lagde Mærke til. De havde i 
Katekismus om S)nndefaldet , og der viste det sig 
da, at Arbejde var en Følge af Synden. Havde ikke 
Synden været, saa havde vi været fri for Arbejde. 
Adam og Eva havde rigtignok paa en Maade arbej- 
det i Paradiset; der stod, at de var sat i Edens 
Have for at dyrke og vogte den. Men før Synde- 
faldet var Arbejdet blot som Leg og Morskab, for 
da var Naturen saa villig mod Mennesket, at Arbej- 
det gik af sig selv og gav de rigeste Frugter, næsten 
for ingenting. Men efter Syndefaldet var Naturen 

bleven saa treven og forkert, at den altid gjorde 
Modstand mod Mennesket, saa Arbejdet nu var en 
tung Trældom i Møje og Sved, og saa gav Jorden saa 
lidt af sig, at det var med Nød og Neppe, man 
kunde leve. Dette syntes Daniel, han forstod. Ar- 
bejdet var en Straf! Det var som naar man satte 
slette Mennesker paa Tugthuset. Aa den Slyngel, 
den Adam, som for et eneste Æbles Skyld havde 
ført al den Trældom over os, og han, som havde 
Haven fuld af Æbler og Kirsebær, som han kunde 
spise af, saameget han vilde. 

»Men,« fortsatte Læreren, »maatte man da ikke 
sige, at Gud var streng, naar han straffede os 
paa den Maade? Var det ikke stygt af Gud at 
lægge saa tung en Byrde paa os?« Daniel vidste, 
at det kunde ikke gaa an at sige, at Gud gjorde 
noget, som var stygt, og derfor svarede han trøstigt 
Nej, skønt han igrunden ikke forstod, hvordan Lære- 
ren vilde klare sig ud af den Sag. 

Men det viste sig da her, som ellers ogsaa, at 
Læreren vidste, hvorledes den Sag skulde klares. 
»Nej,« sagde han, »det var ikke stygt af Gud. Tvert- 
imod! Thi efter Syndefaldet trængte vi til at ar- 
bejde i Slid og Slæb, da Synden ellers vilde faa 
altfor stor Magt over os. « Der var et gammelt Ord, 
som sagde, at Lediggang var Satans Hovedpude, og 
var ikke det sandt? — Jo, jo, det var sandt. — 
Hvis vi ikke havde denne Trældom, saa vilde Djæ- 
velen saaledes fylde os med onde Tanker, og friste 
os saa haardt til alt, hvad der var ondt, at det ikke 
vilde blive muligt for os at være paa Jorden. Til- 

sidst kom da Læreren til det Resultat, at Arbejdet, 
skønt det igrnnden var en Straf, dog var en Vel- 
signelse. Den stakkels Daniel følte sig ganske ussel 
under al denne Visdom, og fik igjen en Følelse af, 
at det dog ikke nyttede for Smaafolk at ville gøre 
sig Tanker om nogen Ting. 

Og saa maatte han da finde sig i at tro, at 
Arbejdet var en Ting, som det ikke lod sig gøre at 
faa ud af Verden. Og han begyndte at blive bange 
for sig selv, saadan en Lyst som han havde til 
Lediggang; det maatte da være let for den Onde 
at faa ham i sin Magt. Men før han vidste af det 
fik han Trøst i denne Bekymring. For nu udviklede 
Læreren, at det ikke alene var Arbejdet med Hæn- 
derne, som man kunde kalde Arbejde, aldeles ikke! 
»Troer for Exempel Du, Daniel, at Præsten ikke ar- 
bejder?« Det havde Daniel nu igrunden altid troet, 
men han forstod, der skulde svares nej, og saa sva- 
rede han nej. »Nej,« sagde Læreren, det maatte man 
ikke indbilde sig. Præsten og Byfogden og Skriveren 
og Amtmanden, de arbejdede i Virkeligheden lige saa- 
meget som vi andre, og stundom mere; og »hvad 
troer I er sværest enten at arbejde med Hænderne 
eller med Hovedet?« Der var flere, som tog fejl 
her og svarede, som de mente, at det var sværest 
at arbejde med Hænderne. Men Daniel forstod, at 
det ikke var det Svar, Læreren vilde have, og saa 
svarede han højt og sikkert: »Det er sværest at ar- 
bejde med Hovedet.« Og Læreren gav Daniel Ret, 
og gjorde lidt Nar ad de andre, som kunde svare 
saa tankeløst. De skulde prøve at arbejde med 

Hovedet, som Præsten, saa skulde de nok faa det 
at føle. Naar man skulde sidde baade Nat og Dag 
og læse i dunkle Skrifter, og studere fremmede Sprog, 
ja læse selve Bibelen i Grundteksten, saa kunde Sve- 
den nok briste frem paa Panden, mente han, og 
desuden tog det Arbejde saameget mere paa Hel- 
breden. Det at staa paa Loen en Dag, det var 
ingenting imod at lære en Lektie i et fremmed 
Sprog for Eksempel. Dette sagde Læreren med Selv- 
følelse, fordi det var velbekendt, at han engang 
havde gaaet hos Kapellanen og lært Tysk. 

Denne Forklaring var som sagt Daniel til stor 
Trøst. Han kunde altsaa godt tænke paa baade 
at blive Skolemester og Præst for den Sags Skyld. 
Djævelen fik ikke mere Magt over ham for det. 
Tvertimod. 

Nu forstod Daniel alt med Arbejdet. Det var 
Arbejde med Hænderne, som var paalagt som Straf; 
for det gav Tvang og Trældom og Armod; men 
fornemme Folks Arbejde , som var fint og højt og 
gav Ære og Fordel og gode Dage, det var ikke 
Straf. Og da han saa senere engang i Kirken hørte 
Salmeverset om at »Gud giver sine baade Klæder 
og Føde, naar de monne sødelig so — ove,« saa for- 
stod han straks, at det var Præsterne og de fornemme, 
som Gud kaldte sine og som han gav Mad og 
Klæder, mens de laa og sov. Dette var den største, 
mest omfattende Tanke, Daniel endnu havde haft, 
og fra den Dag af nærede han et brændende Ønske 
om ikke at blive en af hine Syndere, som Gud 
maatte straffe med Trældom og Slid, men at han 

maatte blive en af Guds egne , som læste Bibelen 
i Grundtexten og sad rene og pæne i en varm 
Stue og spiste Herremandskost og drak Vin. Og i 
alt Fald vilde han blive Skolemester. 

— Slægten paa Sørbraut var ikke gammel; den 
regnede sig ikke længere tilbage end til Ole Johan- 
nes Farfar. Men han havde nok været en underlige 
Fyr. Han havde været i Kongens Tjeneste, fortaltes 
der,, og da han kom hjem derfra, var han saa klog*, 
at han Dag ud og Dag ind arbejdede med en Ma- 
skine, som skulde gaa af sig selv. Den Maskine fik 
han aldrig til at gaa, men det var alligevel utroligt, 
hvormange Hjul og Gan^værk han havde fundet paa 
at sætte sammen. Hans Søn hed Dagfinn og det 
var efter ham, Daniel var kaldt op. Der fortaltes 
om den gamle Dagfinn Sørbraut, at han var en stor 
Skattegraver; han havde rodet op i alle de Høje, 
som var paa Gaarden, men havde ikke fundet andet 
end noget gammelt Jern; han brød sig ikke om at 
lægge Arbejde i Gaarden. Saa kom Ole Johannes, 
han havde været Skolemester i sin Ungdom og gik 
for at være en klog Mand ; forresten gik han ganske 
stille igennem Verden, saa man næsten ikke huskede, 
han var til. Men en god Arbejder var han, saa 
stadig som en Træl, og man sagde, at han nu havde 
arbejdet sig saa godt op, at Gaarden na&sten var 
gældfri. Han havde tre Sønner. Den ældste, Elias 
— eller Lias som han hed til Dagligbrug — var en 
tung Tamp, men en Arbejdshest som Faderen; den 
anden, Jeremias, var gaaet tilsøs og Vedkommer ikke 
denne Historie; efter Jeremias kom der en Datter, 

Naomi, som havde været saa heldig at dø og 
saa kom Daniel, som var den kløgtigste i hele 
Huset, 

Ikke nok med at han kunde læse som sin Fa- 
der, og skrive og regne med, men han var saa ud- 
mærket flink til at svare for sig. Det var som om 
han kunde være Præstens Søn, sagdes der. Men Lyst 
til Arbejde havde han ikke, »han kunde vist snarere 
have Lyst til at blive Skattegraver, som den, han 
var opkaldt efter.« 

Men Daniel havde større Drømme end som saa. 

Det herligste og skønneste som var til efter hans 
Mening var, hvad der syntes ham et stort og prægtigt 
Taarn af Magt og Glans som steg op i Landet 
fra Sognefoged og Skolemester, gennem Præst og 
Herredsfoged og Skriver og Amtmand, højere og 
højere tilvejrs, mere og mere skinnende, lige op til 
Kongen, som stod øverst paa Toppen og var klædt 
i bare Guld. De, som hørte med til den Bygning 
var store og mægtige og fine og lærde; men de, 
som ikke maatte være med deri var ligesom Israels 
Børn i Ægypten, da de gik og æltede Ler for Kong 
Farao. Blot at faa disse Kongens Tjenere at se i 
deres fulde Glans syntes Daniel var en Fest. Naar 
de steg frem for de gabende Bondefolk i deres Her- 
remands Klæder, fornemme og høje med glinsende, 
blanke Støvler og med snehvide Kraver om Hals og 
Hænder, med blanke Briller over strenge Ansigter 
og med Guldkeder og Guldringe baade her og der, 
saa syntes Daniel, det var noget himmelsk og vid- 
underligt, som han aldrig kunde stirre sig mæt paa. 

Og hvor Bønderne stod ydmyge, saasnart hine Stor- 
mænd viste sig, og hvor selv den bedste Bonde 
gjorde sig krum og lille, naar bare han skulde tale 
med en af deres Kontorister. Det var Folk, som 
havde Magt. Og hvordan talte de ikke? Det var 
som at høre Guds Ord. Det var ikke det tunge, 
langsomme Sprog, som Bønderne gik og brægede, 
og som de selv skammede sig ved, saa de søgte 
at tale fint, naar de skulde tale med fine Folk; nej, 
det var et Englesprog, et Højtidssprog, som man 
kunde føle sig rent opbygget ved at høre. — 

Og saa var de tilmed lærde og kloge. 

Naar de talte til en, saa gjaldt det bare at 
være rap til at forstaae og snild til at sige ja. For 
det var det, de syntes om, de Store, at Folk straks 
forstod dem og sagde ja med det samme, saa slap 
de at sige det engang til. Og om man nu havde 
en anden Mening, saa maatte man ikke være saa 
tosset at komme frem med den, saa de hørte det; 
nej, med Kongens Tjenere galt det at bære sig for- 
sigtigt ad, for de bar nok ikke Sværdet forgæves, 
som der stod i Katechismus. Det var noget af det 
første en forstandig Mand lærte sin Søn, det, aldrig 
at sige en fornem Mand imod. — Og hvad var det 
saa ikke for en Følelse, at komme ind til den Slags 
Folk! Daniel havde et Par Gange været med sin 
Fader inde i Præstegaarden , saa han vidste det af 
Erfaring. Der var saa rent og fint, at man skulde 
tro, de vaskede Gulv hver Dag, og Stole og Borde 
var gjorte af skinnende Træ, og der var Blomster i 
Vinduerne, saa skønne som i selve Paradis, og Gar- 

diner saa lette og hvide som Aftenskyer paa Himlen, 
og paa Væggen var der Billeder, som rigtignok ikke 
lignede den Jomfru Maria og den Kejser Nikolaus, 
som de havde hjemme, mere eod ingenting, og der 
var blanke Messinglaase paa Dørene, og Glasskabe 
med røde og blaa og forgyldte Bøger, og et stort, 
underligt Spilleværk , som de klimprede saa dejligt 
paa, at man kunde faa Lyst til at græde, og et 
hvidt Maf mor hoved oppe paa en Hylde og mange, 
mange fine Ting, som han ikke engang vidste, hvad 
hed — og over det hele var der en Tone, et Skær, 
noget mildt og rent og himmelsk, en fin Duft, som 
han ikke kunde forklare sig, en blid, sund, behagelig 
Varme, som ikke var trykkende og som man ikke 
blev søvnig af, — — — aa, aa — det var ikke til 
at beskrive. 

Alt dette hævede sig op for Daniel til en 
Himmel paa Jorden, som han knap turde drømme 
om at komme ind i, men som han altid drømte om 
alligevel. Jo ældre han blev, jo mere gik han for 
sig selv i Tanker om, at han maatte ud af Træl- 
dommen og Træskoene og Vadmelsbenklæderne med 
Skindlapper for og bag; han maatte ud af den lave, 
mørke Bondestue og bort fra de Bønder, som sad 
og snakkede ondt om hinanden og gnavent til hin- 
anden paa et stygt Sprog i en kvælende Luft; men 
først og sidst vilde han bort fra Arbejdet. Aa, gid 
man dog blot var voksen. 

I Egnen gik der stort Ry af Jo Kleppes Søn 
fra Berg Sogn, som havde været i Kristiania og 
kes^ sig til Præst. Han havde læst og slidt i 

Bondestudenter. 2 

mange Aar før det var blevet til noget; for det var 
nok en forskrækkelig stræng Skole. Han maatte tage 
den ene Eksamen efter den anden og sommetider 
gik det ilde og sommetider godt. Stundom havde 
nok Drengen været nær ved at gaae rent fra For- 
standen, men han havde holdt ud, og saa tilsidst 
havde han da naaet Maalet. »Og nu,« sluttede 
Historien, »nu er han Præst nordpaa i Landet og 
har maaske sine 600 Daler om Aaret.« 

Den Historie fortaltes med saadan en Alvor og 
saadan en Ærefrygt, somom det var om en Askepot, 
som havde vundet et Kongerige. Og hver Gang de 
kom dertil, at nu var han Præst og havde maaske 
sine 600 Daler om Aaret, saa lød det for Daniel 
som Lurtoner, som lokkede ham ud til store Eventyr. 
Mon det virkelig skulde kunne gaa ham ligedan — ? 
Den Præsteskole var jo saa gruelig dyr. Selv Jo 
Kleppe, som dog var en rig Mand, døde tilsidst som 
en Stodder, hed det, fordi han havde maattet betale 
saameget for den Søn. Og Far var nok ikkejig. — 
Der var daarlige Udsigter. 

Men Daniel vedblev at drømme om Præste- 
skolen, og fastere og fastere stolede han paa, at 
Vorherre vilde hjælpe ham derhen. Naar Han bare 
vilde, saa kunde der nok komme Raad og Hjælp. 

Og det hændte tidt nok, at Folk gav hans 
Drømme Næring. »Der kunde blive noget stort af 
den Dreng,« kunde han sommetider høre, at denne 
eller hin havde sagt, »bare der var nogen, som vilde 
holde ham i Skole.« — Noget Stort — ja det 
maatte da være Præst. 



19 



De havde faaet en ny Kapellan i Sognet for et 
Aarstid siden; han hed Hirsch og var fra Østlandet. 
Det var en rar Mand, denne Hirsch, og da Daniel 
gik til Præsten, kom han til at gaae hos ham. 

Kapellan Hirsch var Søn af en Grosserer i en 
By paa Østlandet. I Kristiania var han kommet 
sammen med grundtvigianske og norsk-norske Folk, 
somhavde trukket ham ind i de nye Aandsretninger, 
som var opkomne i den Tid, og som tændte i ham 
en stor Tro paa den norske Bonde, 

Det var Bonden, som sad inde med de bundne 
Kræfter her i Landet; hos Bonden gærede de ufor- 
løste Tanker, som skulde rejse det nye Norge. Nu 
var Hirsch kommen mellem Bønder, og skønt han 
igrunden syntes Bonden saa anderledes ud end han 
havde tænkt sig, saa drømte han alligevel altid om 
de store Aander, som han mente, han skulde 
finde her. 

Kapellan Hirsch lagde snart Mærke til Daniel. 
Han syntes om denne stærktbyggede Dreng med det 
rolige godlidende Ansigt, og især kunde han godt 
lide Øjnene ; der drømte Aand i dem, mente Hirsch. 
Og til hans store Glæde viste det sig, at Drengen 
var flink — meget flink. Ikke nok med at han 
kunde sine Lektier, han forstod dem ogsaa, han 
kunde svare saa mærkværdig nemt. Med voksende 
Foi haabninger fulgte Kapellanen Drengen gennem 
Bøgerne. Og tilsidst var han vis paa, at her havde 
han fundet en bunden Kraft. Han forhørte sig om 
Daniel i Sognet. Jo, alle sagde, at det var en 
særdeles flink Dreng. Det havde han altid haft 

2» 

Ord for. Skolemesteren sagde det samme. Kapellan 
Hirsch var ligesaa glad, somom han havde stødt paa 
en Guldmine. 

»En Dreng er ikke kendt over et helt Sogn 
uden at der er noget aparte ved ham,« tænkte 
Hirsch. Folket dømmer altid simdt; det tager ikke 
lettelig fejl i den Slags Ting. Og Kapellanen fore- 
satte sig, at her vilde han gøre alt, hvad han kunde 
for at løse den bundne Kraft. En eneste saadan 
Mand, som med stor Begavelse frisk og stærk steg 
frem af selve Folkets Naturgrund, — hvad kunde 
han ikke udrette i vort folkelige Genfødelsesarbejde, 
det var mere end maaske nogen kunde drømme om. 

I et helt Aar havde han nu gaaet her som 
Urtegaardsmand, og ledt efter et frisk Træ med 
frugtbærende Kraft.' Nu havde han fundet det. Og 
nu skulde han med Guds Hjælp dyrke det saaledes, 
at Frugten kunde komme til at modnes i sin hele 
Fylde. — 

Da Daniel var konfirmeret, tog Kapellanen en- 
gang hans Far tilside ved Kirken. Og han søgte 
efter bedste Evne at overtale Ole Johannes til at 
sætte den Dreng til Studeringer. Ole Johannes 
blev saa fornøjet herover, at han blev ganske rød i 
sine gamle Kinder; men det vilde vel blive for dyrt. 
Kapellanen svarede, at han vilde selv læse med 
Drengen, saalænge han kunde, og det skulde ingenting 
koste. Da lyste det stærkt op i Ole Johannes Sør- 
brauts Øjne. Desuden, vedblev Kapellanen, vilde 
han tale med Klokkeren, saa Daniel skulde komme 
til at gaae frit i Klokkerskolen og lære Skrivning og 

Regning og andre Ting, som han bedst og nemmest 
kunde lære der. Ja — det var jo uhyre venligt af 
Præsten, ganske ualmindelig venligt, sagde Ole Jo- 
hannes. Men — var Præsten ikke bange, det 

kunde være farligt for Drengen at faa saa meget 
verdslig Kundskab? Nej — Kapellanen mente, at 
megen Kundskab just gjorde en Mand godt; det 
var ringe og falsk Kundskab, som blæste op. Ja — 
ja; Præsten forstod sig jo bedst paa den Slags. — 
Men, troede Præsten virkelig, at der kunde være 
Mulighed for, at Drengen kunde drive det til noget 
ordenligt? — Ja, Kapellanen troede, han kunde drive 
det vidt. — Tilsidst blev han ked af alle de aand- 
løse Indvendinger og Tvivl fra den uoplyste Bonde, 
og sagde, at han troede Ole Johannes ikke burde 
sætte sig mod dette, naar han saa tydeligt saa*, at 
det var Guds Vilje, og han skulde tro, at Vorherre 
maaske havde større Tanker med Drengen end han 
kunde fatte. Da Ole Johannes hørte dette, gav han 
straks efter. Desuden var Tilbudet saa godt, at det 
igrunden ikke kunde gaa an at afslaa det. Saa 
gik da Ole Johannes hjem baade stolt og urolig 
over det, som var blevet afgjort idag; men Kapel- 
lanen var glad som en Erobrer. Det skulde blive 
et herligt Arbejde at saa og plante i saadan en 
natur frisk Barnesjæl. — 

Daniel blev næsten gal af Glæde. Han gik en 
hel Dag og lo. Tænk, at det skulde komme saa 
snart! — At det i det Hele skulde komme! At der 
skulde hændes ham, som ikke var andet end en 
stakkels Bondedreng, en saa stbr Lykke ! Aa , Gud 

velsigne den Pastor Hirsch; han vilde aldrig glemme 
Pastor Hirsch, nej aldrig. 

En Dag i Ugen gik gamle Ole Johannes ud og 
laante nogle Daler, som skulde bruges til Bøger. 
Det var somom hele Huset befandt sig i en Højtids- 
stemning i denne Tid. Men ude i Sognet talte de 
nu med Forundring, og ogsaa med en Smule Spot, 
om denne Dreng fra Sørbraut, som var saa kry paa 
det, at han vilde blive Præst. 

ar Kapellan Hirsch glad ved at have fundet 
en bunden Kraft, saa var han ikke mindre glad ved 
at faae Lejlighed til at prøve sin nye Metode. 

For han vidste, at den var god. Det var den 
naturlige. Det var den, som alle Mestre i Op- 
dragelseskunst dog i Grunden havde brugt. Han 
vilde ikke proppe Drengen fuld af Bogstaver. Han 
vilde lære ham Livsvisdom. Han vilde udvikle hans 
Hjærte, saavelsom hans Forstand, og lære ham at 
kende og elske Aand. En frisk Naturkraft, opdragen 
paa denne Maade, vilde vokse op til noget ualmin- 
deligt. Det forekom ham utvivlsomt. 

Daniel kom til Præsten i glade og urolige Tan- 
ker. Han ventede sig Lektier saa lange som Kirke- 
vejen, og en Eksamination saa streng som paa den 
yderste Dag. Men saa fik han at høre, at de ikke 
skulde befatte sig med Lektier. Og i Stedet for at 
spørge og eksaminere, saa satte Kapellanen sig til at 
fortælle. Han bad ikke engang Daniel om at høre 
godt efter, saa han kunde huske det den næste Dag. 

Kunde det gaa an? Kunde det føre til Lærdom 
og Eksamen? 

Naa — Kapellanen forstod det vel bedst. Ka- 
pellanen vidste nok, hvad han gjorde. Det var 
maaske netop paa den Maade de fine tog det; de 
havde vel ingen Lyst til at slide med Lektier og 
saadant noget. 

Men da Kapellanen en Dag fortalte ham, at 
den Maade, de brugte, ikke var den almindelige 
Latinskolemaner, blev Daniel lidt urolig. Han stir- 
rede med store Øjne paa denne Mand, som vovede 
at bruge sin egen Metode og som troede at han 
selv var klogere end baade Bisper og Prælater. 
Daniel havde igrunden helst villet have det som en 
almindelig Latinskoleelev. Og han vilde have følt 
sig meget roligere, om han havde vidst, at de gik 
frem paa den sædvanlige, bestemte Maade. Men 
saadant "noget maatte man jo ikke sige til Kapellanen. 
Han slog sig til Ro og saa' paa Læreren -med Øjne> 
som sagde: »Du ved det bedst, gor med mig, som 
Du synes.« 

Det var Historie, som Kapellanen i de første Timer 
beskæftigede sig med, men Daniel havde hver Gang den 
tyske Gramatik med sig og lagde den paa Bordet 
foran sig som en tavs Bøn; for saalænge han ikke 
kunde Tysk, s)aites han ikke han var lærdere end 
andre Bønder. Men Kapellanen lod Tysken ligge. 

Desto mere fortalte han om vore gamle Fædre. 
Og særlig fortalte han om de gamle Normænds Tro. 
I lange, lysende Rækker steg de frem for Daniel, 
disse hoje Aser^ som han aldrig før havde vidst var 

til; Gud efter Gud kom straalende tilsyne fof ham^ 
først tre i Tallet, siden tolv, og Asynjerne med^ 
store og fagre med lysende Haar, med Guldtaarer, 
med Aasyn str; ålende som Daggryet og med Øjne 
saa klare som de blege Stjæmer. Og Odin sad højt 
i Hlidskjalv med sine Ravne og saa ud over Verden 
og vidste alt; men Thor kørte rundt omkring alle 
Himle og slog Jætterne ihjel med sin Hammer. 
Balder var den milde Lysgud, som skiftede Ret 
mellem alle, men maatte dø for Lokes List og 
fare til Hel; Frej var Gud for gode Aar og en 
vældig Herre, men gav sit gode Sværd bort af Elskov 
til en Jættekvinde. Daniel havde aldrig hørt noget 
lignende! Han sad og lyttede, saa han glemte 
baade Tysken og sig selv. Og han stirrede paa sin 
Lærer med Øjne saa milde og saa trofaste som 
Øjnene paa et Barn eller en Hund. 

Det var et Par forunderlige Øjne, tænkte Kapel- 
lanen. De havde noget ved sig, som han længe 
ikke kunde forstaa; men endelig gik det op for 
ham; de udtrykte saadan en Gave til at tro, som 
Tiden just trængte til. Udslidt og kultursyg laa den 
og gispede efter Tro som Fisken paa Landjorden 
efter Luft. Gennem alle sine Digtere skreg den 
efter Tro og Vilje. Den, som skulde kunne frelse 
nu, maatte være Manden med den naturstærke Tros- 
evne. Og den Gave havde Bonden. Vorherre 
havde dog indrettet det godt for dette Land, saa. 
netop naar Troen tørred ind i de højere Lag, saa 
kunde de lavere træde op og frelse. Det var det, som 
først og fremmest gjorde Bonden til vort Fremtids- 

haab. Uden den stærke, frejdige Tro nyttede alle 
andre Gaver kun lidt ; men med den skulde Bonden, 
saa rig paa Kraft som han var, bygge et nyt Norge. 

Kapellanen blev længe ved med den nordiske 
Gudelære. I den levede vor gamle Folkeaand stærkest 
og klarest ; gennem den var det at Normannaaanden 
igen skulde vækkes. Og han saa den vokse i det 
unge Sind. Det var forunderligt, det var styrkende 
at se, hvorledes den unge Søn fandt sig tilrette i 
sine Fædres Tanker. 

Men Daniel var betagen af Forbavselse over al 
den Visdom, som Fædrene havde nedlagt i deres 
Gudelære. Han gik hjem fra disse Timer i dybe 
oldnordiske Dromme, og tænkte ved sig selv, at de 
gamle Nordmænd maatte have været ganske ander- 
ledes Karle end de Skrællinger, der levede nutildags. 

Men da han en Dag fortalte sin Mor hvad 
han lærte hos Præsten, blev hun ganske forskrækket 
og spurgte, om Præsten vilde gore ham til Hedning. 
Han maatte tale hende til Rette baade længe og ud- 
førligt, før hun blev rolig, og siden den Tid talte han 
aldrig mere hjemme om de høje Aser, Men jo min- 
dre han turde tale derom, des mere drømte han. 

Ole Johannes spurgte nu og da om han læste 
meget tysk. Da var Daniel slemt i Knibe. Men 
han fandt snart paa at sige , at der var saameget 
andet man maatte lære, før man kom til Tysken. 
Det lod Ole Johannes sig nøje med. Daniel klarede 
sig ligedan, naar Folk paa Sognet eller Kammera- 
terne spurgte ham ud. Hvis nogen spurgte, hvad 
det var, man maatte lære, før man kom til Tysken, 

saa svarede Daniel , at det var Grammatik og saa- 
dant noget. Det vidste han at ingen forstod. 

Et nyt Fag begyndte de snart med og det var 
Modersmaalet Dette Fag vilde Kapellanen heller 
ikke tage paa den sædvanlige Latinskolemaner. De 
skulde ikke ramse Grammatik op. Det nødvendigste 
af den kunde Daniel faa ind lidt efter lidt Ind- 
holdet, Tankerne, Aanden var det det gjaldt at faa 
fat i. 

Den Skat af store, vækkende Tanker, som vi 
ejede i vort nordiske Skjaldskab var saa rig, at 
naar vi ret tilegnede os den kunde vi vist hjelpe os 
uden at laane fra Tyskland eller Rom. Og Kapel- 
lanen gav sig til at gennemgaa Skjaldene med 
Drengen. Her. var der Aand nok. Og hvis der 
ikke var nok før, saa lagde Kapellanen det trofast 
ind i dem. De arbejdede mest med historisk Digt- 
ning. Digtere som Holberg og Vessel foer de let 
over, skønt Kapellanen roste dem meget ; men desto 
dybere gravede de sig ned i Oehlenschlåger, Grundt- 
vig og Ingemann. Daniel, som før ikke havde læst 
andet end Bønner, Prækener, det gamle og nye 
Testamente og Holger Danskes Krønike, blev baade 
glad og forundret derover. Han havde aldrig troet, 
at saadant noget kunde skrives af almindelige Men- 
nesker. Men saa fik han da at vide, at Skjaldene 
ikke var almindelige Mennesker. De var inspirerede ; 
og det syntes Daniel, han kunde forstaa. Siden 
læste de nyere norske Digtere, lidt af Wergeland, 
som Daniel syntes var mindre aandfuld ^ mere 
af Welhaven, som i al Fald var bedre, et og andet 

af Munch og Ibsen, men ' mest af Bjørnson. Haa 
var den aandfuldeste af dem allesammen. Men 
da de kom til Folkeeventyr og Folkesagn , syntes 
Daniel, det var det allerbedste. Her blev der en 
saadan Masse Aand, at hele Verden begyndte at 
blive levende. Fjeldene stod og tænkte, Skovene 
fortalte Eventyr, Havet sukkede i lange Dønninger 
og sang om uendelige Ting; dybt inde i Sko- 
vene gik Huldren og blæste paa Lur. Eliefolket 
holdt Dans i Høje og Moser, imder Fossen sad Nøk- 
ken og spillede, saa alting græd, og ude paa det 
blege, maanelyse Hav laa den skønne Havfrue og- 
lokkede og sang, saa Sømændene fik Hjerteondt af 
Elskov. Det maatte være underligt at være Skjald — 
at kunne faa al den Musik at høre! 

Gennem Undervisningen i disse to Fag fik Da- 
niel efterhaanden hele Kapellanens drømmeriske Livs* 
visdom ind og al hans dybe Begejstring. 

Det stod ikke godt til i Landet i disse Tider, 
sagde Kapellanen. Folket sov. Folket laa i Dvale* 
Der var kastet en Troldham over det. Det var 
sunket ned i noget slemt, fælt noget, som Kapel- 
lanen kaldte Materialisme. Det vidste ikke, hvad 
Aand var. Og saalænge det laa hen saaledes, kunde 
ingen Pintsevind blæse Liv i de døde Ben over 
Landet. 

Synsforvildet og fordummet gik Folket og gra- 
vede i Jorden og tænkte ikke paa andet end paa 
den usle Mad. Det havde ikke Anelse om, hvad 
et sandt Menneskeliv var. Ingen højere Ide, ingen 
Sans eller Syn for det som var stort og højt og 

ædelt paa Jorden, altid den evindelige Traellebe- 
kymring efter det, som gav i Gryden og fyldte 
Pungen, altid denne kuende Tanke om lav, ussel 
Vinding. Ingenting havde Værd, uden det, som gav 
Smør; ingenting var det værd at arbejde for uden 
det nyttige; — Kapellanen skar et græsseligt An- 
sigt, naar han nævnede det Ord. Dette aandløse 
Madstræv laa som en Mare paa Landet; det gjorde 
Folket til Trælle, til Dyr; Folket laa som troldbun- 
det og forgjort under det. 

Daniel syntes, han forstod dette. Var det ikke 
i Grunden noget saadant, han havde tænkt selv? 
Han havde ikke tænkt det saa klart, eller fundet 
saadanne Ord for det, men det var vist i Grunden 
det samme. Og glad var Daniel. Aldrig havde han 
set paa sin Lærer med mildere Øjne og aldrig 
havde Læreren været vissere paa, at der i hans Elev 
glødede en hellig Ild, som engang vilde slaa ud i 
Sang eller Daad til Glæde for Landet. 

Her laa altsaa vort Arbejde, sagde Kapellanen. 
Det gjaldt at ringe Folket ud af Bjærget, løse det 
af Trolddom og Aandløshed. Folket maatte lære 
at indse, at der var noget, sorli var vigtigere end 
Maden, og at vi da Gudskelov var mere end Dyr. 
Aand var det, Folket trængte til; det maatte faae 
Øjnene op for Menneskelivet i dets høje Herlighed, 
det maatte faae Sans for det store og høje og ædle 
paa Jorden; der maatte med et Ord Poesi ind i 
Livet. N ormanna- Aanden fra Fædrenes Dage maatte 
op igen. Folket maatte lære at elske Stordaad, Sagn 
og Sang som i gamle Dage. Kæmpevisen, Æven- 

tyret og Folkesagnene maatte paa ny faae Liv, og 
gennem alt dette maatte den gamle , stærke, aposto- 
liske Kristentro gløde som den avlende Livskraft, saa 
at Salme og Folkevise, Saga og Tro, det gudelige 
og det folkelige kunde klinge sammen i en hel, stor 
Harmoni; saa vilde Aanden paa ny slaa sine Vinger 
ud, saa vilde Norrig blive genfødt. — 

Dette var saa smukt, at det maatte være sandt^ 
syntes Daniel. Lidt højt var det rigtignok, han var 
ikke aldeles vis paa, at han forstod det, men sandt 
var det, det følte han paa sig. Han blev saa glad 
ved de store nye Tanker, at han ligesom syntes, 
han blev til et bedre Menneske. Gid han blot var 
voksen og Student, saa han kunde komme til at ar- 
bejde med, for her vilde han arbejde med af al sin 
Magt. 

Kapellanen forstod hans Tanker og sagde ved 
sig selv i stille Glæde, at dette var at være Ung- 
domslærer , dette var at være Opdrager ! Der var 
nedlagt altformeget gylden S(Bd i denne Barnesjæl 
til at Høsten ikke maatte blive rig. — 

Der var en Ting, Daniel var ked over, og det 
var, at han aldrig rigtig kunde faa fat paa, hvad 
dette Aand i Grunden var for en Ting. Kapellanen 
brugte Ordet saa ofte og paa saamange Maader. 
Men om han end ikke forstod det klart , saa havde 
han desto mere Ærefrygt for dette store Ord, som 
gemte ligesom i en vid Sky i sig alt det store og 
høje og (Bdle paa Jorden, Det var maaske omtrent 
det samme som det andet Ord, Kapellanen ofte 
brugte: Poesi. Og hvad Poesi var, det vidste Da- 

niel'; men tillige vidste han, at af det var der grumme 
lidt i Folkelivet. Man hverken læste Digte eller sang 
Kæmpeviser. Men et syntes han dog var mest 
harmeligt, det at man ikke længer troede paa 
Hjildrefolk som i forrige Tider. Daniel havde lært 
at holde af Huldrefolket. Hvis man ikke engang 
havde noget saadant, saa var der da sletingen Poesi 
i Livet. 

Af Kapellanen havde han hørt, at det var 
Rationalisterne, som havde gjort mest til at øde- 
lægge Huldretroen, og det kunde han forstaae. Det 
lignede dem ganske at gøre det. Rationalisterne 
brød sig ikke om Aand i nogen Ting, det sagde 
Kapellanen. Og naar man tog Huldren bort, blev 
der ikke andet tilbage i Verden end Muld og Sten, 
og saa blev Folket aandløst. Daniel besluttede ved 
sig selv, at han vilde prøve at tro paa Huldrefolket. 
Han følte nok at han igrunden tvivlede; men det 
vilde han ikke bryde sig om, han vilde tro. Det 
var saa hyggeligt. 

Og naar det kom til Stykket, hvem kunde saa 
med Vished sige, at Huldren ikke var til? Der var 
mange før, og mange nu ogsaa, i andre Sogne, som 
var lige saa visse paa, at de havde set Huldren som 
at de havde set Sol og Maane. Det var ikke saa 
nemt at vide, hvad der egenlig boede i Jord og 
Bjærg. Det, at de ikke viste sig for Byfolk og den 
Slags, det var nu aldrig værd at bryde sig om, for 
de viste sig kun for dem, som troede. Og nu vilde 
Daniel tro, saa fik han dem maaske at se. Det 
skulde dog være dejligt, hvis Huldren var til. Saa 

blev der ligesom noget hjemligt og hyggeligt for os 
ved Verden. Saa blev der saadant Liv i Naturen, 
saadan Skønhed. Hvad kønt var der ved Skoven, 
naar ikke Huldren gik derinde og lokkede? Hvad 
Poesi var der ved Aaen, naar der ikke var nogpn 
Nøkke? Men dersom Folket troede, at det havde 
Huldrer og Nisser rundt omkring i hver en Høj og 
i hver en Matrk, saa vilde det aldrig kunne glemme, 
hvad Aand var. Daniel turde ikke hjemme tale til 
nogen om dette uden til Judith; men naar han var 
bleven voksen og Student, saa vilde han skrive en 
Bog, som skulde faa Folk til at tro paa Huldren. 

Der gik et halvt Aarstid; saa kunde ikke Ka- 
pellanen vente længere med Tysken. Men han vilde 
heller ikke tage den paa den aandløse Latinskole- 
maade. Latinskolen var i det hele taget en sørge- 
lig Rede, ymtede han om. Det var ikke en Skole for 
Ungdommen, det var en Skole for Gammelklogskab 
og Aandsfjendskab. Derfor saa vi da ogsaa des- 
værre, at mange af vore Embedsmænd var paa Mad- 
stræversiden i den store Aandsstrid. Det forstod 
Daniel ikke. At lærde og rige Folk kunde være 
Madstrævere, det havde han aldrig tænkt sig. Men 
naar Kapellanen sagde det, saa maatte det være 
sandt. Han havde nok syntes endnu bedre om det, 
hvis Kapellanen havde gjort, som de gjorde i Latin- 
skolen; for det var altid det sikreste at køre ad 
Kongevejen, og han var sletikke bange for at lære 
Lektier; men naar alt kom til alt, maatte ban altsaa 
dog være glad til, at Kapellanen tog det paa sin 
egen Maade. 

Men med Tysken tog Præsten det saaledes, at 
de heller ikke dér skulde lære Grammatik. De slog 
straks op i Læsebogen og gav sig til at læse. Gram- 
matiken kunde saa komme lidt efter lidt. Først 
læste Kapellanen og oversatte, saa gjorde Daniel det 
samme bagefter. Og det gik. Naar Daniel ikke 
huskede Ordene, saa huskede han Indholdet, og des- 
uden lærte han snart at gætte sig til, hvad mange 
Ord betød. ' Andre Ord lærte han , fordi de kom 
saa ofte igen. Daniel syntes, det gik godt. 

Det samme syntes Kapellanen. Han var fornøjet 
baade med Drengen og med Metoden. 

Ligesaa glad som Læreren var ved dem, ligesaa 
glad var Daniel, fordi han nu endelig kunde fortælle 
Folk, at han læste Tysk. Han lagde især Mærke 
til den Slags Ord og Vendinger, som han kunde faa 
Brug for, og dem lærte han paa egen Haand. Det 
gjorde han for at han kunde lade lærd hjemme, men 
særlig og allermest for at 'kunne være lærd paa Klok- 
kerskolen. 

Der gik han nogle Timer og lærte Retskrivning 
og Regning og andet lignende, og gjaldt for en stor 
Mand. Derfor holdt han af at være der. Men der 
var en Ting til, som gjorde, at han kunde lide at 
gaa paa Klokkerskolen, og det var, at han syntes 
godt om Inga Holm. Inga Holm var Klokkerens 
Datter. 

Det var en rund, nydelig lille Ting, med et godt 
lidt melankolsk Ansigt og pæne Manerer. Øjnene 
vare ligesom halv tillukkede og drømmende, hensunkne 
i mild, søvnig Glans. Det var ganske forunderligt 

Bondestudenter. 3 

hvor lys og hyggelig Skolestuen blev, naar hun var 
derinde. Der var noget ejendommeligt ved hende, 
som Daniel aldrig saa hos nogen anden, alt hvad 
hun gjorde , om hun saa blot rørte en Finger, saa* 
det saa klædeligt, saa uskyldigt, saa elskeligt ud. 
Men Øjnene var som et Solglimt. 

Naar bare hun saa paa Daniel, blev han varm, 
og en forunderlig sød og urolig Følelse strømmede 
gennem ham. Daniel drømte ofte om de Øjne, og 
naar Kapellanen fortalte om Ydun eller Freja eller 
om Jomfru Marie, saa tænkte Daniel altid paa Inga. 
Han tænkte ogsaa saa smaat, og blev blodrød der- 
ved, at han maaske elskede Inga Holm. 

Da der var gaaet nogen Tid, maatte de begynde 
paa Latinen. Det var ikke efter Metoden, men Tiden 
gik og Kapellanen maatte skynde sig. 

Daniel var stolt. Saameget havde han lært, at 
han vidste, det var Latinen, som skilte mellem lærde 
og ulærde. Latinen var den trange Vej, som førte 
fra Hverdagsstimmelen til Aandens Rige. Ingen blev 
en stor Mand uden at kunne Latin. Og nu skulde 
han lære Latin. 

Næste Dag tog han med Andagt Cæsars Bellutn 
gallicum under Armen og spankulerede til Kapellan- 
gaarden. 

Men da han kom derhen fik han at høre, at 
det gamle Romerfolk havde været et Røverfolk, at 
den romerske Literatur var en aandløs Efterligning 
af den græske, og at det var unaturligt og menings- 
løst, at vi Nordboer skulde lære Latin. Det kunde 
Daniel paa ingen Maade begribe. Siden Kapellanen 

sagde det, saa vidste han, at det var sandt; men 
han maatte vente med at forstaa det til han blev 
ældre. 

Det varede forresten ikke længe før det gik op 
for ham, at Kapellanen havde haft Ret, og at Lati- 
nen var noget Uvæsen. Latinen var i alle Maader 
saa aldeles modsat det, vi selv brugte, saa ganske 
tvært imod alle vore Tanker, at det var forunderligt 
Folk i det Hele taget kunde lære sligt. For det 
første var Ordene urimelige. At et Land skulde 
hedde terra eller en By urbs, det lignede jo ingen- 
ting. Her nyttede det ikke at gætte sig til det. 
Den, som vilde forstaa Ordene, maatte lære dem, og 
hvem kunde vel det? Men endnu galere var det 
med Sætningerne. De var saaledes slyngede sammen, 
og Ordene var kastede mellem hinanden paa en saa 
vanvittig Maade, at det næsten ikke var muligt at faa 
Orden i dem igen. Prædikatet kunde staa først i Sæt- 
ningen, og saa kunde Subjektet komme langt nede 
paa Siden et eller andet Sted, sommetider var der 
aldeles intet Subjekt. 

Han havde aldrig kendt Mage. Og Gramma- 
tiken ! For her maatte han lære Grammatik ; Metoden 
hjalp ikke. Det var haabløst at faa Aand ind i 
selve Aandløsheden, sagde Kapellanen. Det gjaldt at 
læse med Forstand; Daniel maatte ikke lære udenad 
— paa Remse; men han skulde »se paa Grammatiken, « 
stadig og jævnt. Ja, Daniel saa jo paa Grammatiken ; 
men han kunde ikke finde Rede i nogenting. Fire 
Deklinationer! Seks Kasus! Og to — tre Undtagelser 
fra hver en Regel, og saa Undtagelser fra hver en 

Undtagelse igen i det Uendelige. Daniel saa sig 
rent fortvivlet. 

Ikke heller var der synderlig meget Aand i det, 
de skulde lære. Daniel havde ventet sig dybe Tanker 
og høje Syner og vidunderlige Historier af en hel 
ny Slags, og saa fik han en dagligdags, tør Skildring 
af nogle Smaakrige og Slag mellem Romerne og 
nogle Vildmænd i Gallien. Var det noget? Daniel 
havde læst meget brillantere Krigsbeskrivelser i Ænlue' 
vennen. 

Og der blev meget Slid og lidet Fremiskridt med 
Latinen hos Daniel. Men Kapellanen brød sig ikke 
saa meget derom. Det, at den naturfriske Bonde- 
dreng var daarlig i Latin, var igrunden blot Bevis 
paa, hvor meget hele det romerske Væsen var fremmed 
for vor nordiske Aand. Vor stærke nordiske Aand 
vilde ikke ind i den romerske Spændetrøje. Og saa 
trøstede han Daniel med, at han sagtens kunde lære 
det Latin, som behøvedes til Artium. Det var ikke 
værd at kaste for meget af sin Ungdom bort ved et 
Fag, som ikke styrkede, men snarere forkvaklede 
Aanden, og som det igrunden blot gjaldt at glemme, 
saasnart man havde faaet Eksamen. 

Fransk havde det heller ingen Hast med. Alt 
dette romanske var fremmed for os og kunde altsaa 
ikke udvikle vor Folkeaand. Aanden var ligesom 
Diamanten, den kunde kun slibes i sit eget Støv. 
Matematiken maatte Daniel lære paa Ramse, for den 
forstod Kapellanen sig ikke paa. Men nu var 
Drengen kommen rent ud af Vane med at lære 
udenad, og de Formler og Bogstaver var desuden 

saa svære at huske. Saaledes gik det heller ikke 
meget rask med Matematiken. 

Det, Daniel lærte mest af, var Historie. Kapel- 
lanen fortalte godt, og Daniel hørte efter med stor 
Glæde. Det var saa nemt og saa godt at huske. 
Glemte han noget, saa saa' han efter i sin Verdens- 
historie og paa den Maade bed Begivenhederne sig 
bedre fast i hans Erindring. Mytologien kunde han 
ogsaa, men det varede ikke længe, før Figurerne 
begyndte ,at udviskes i Kanterne og glide over i hver- 
andre. 

Og han lærte at drømme. Han drømte om Hul- 
dren og om Inga Holm, de to smeltede mere og 
mere sammen for ham; og saa drømte han om alt 
det store og gode, han vilde gøre, naar han blev 
Student eller Præst. Af Digterne og af Kapellanen 
fik han at vide, at Ungdomsdrømmene hørte med 
til det største i Livet. Ingen blev rigtig Mand uden 
at han havde drømt i sin Ungdom, sagde Kapellanen. 
Og naar han fortalte Daniel om Studenterlivet, og 
det gjorde han ikke saa sjældent, saa plejede han at 
sige, at det, som igrunden gav bemeldte Liv Poesi og 
Idealitet, det var de ungdomsmodige Drømme. Til 
Studenterlivet hørte Glæde, Sang, frejdigt Liv og ly- 
stige Kammerater; men hver en Student, som der 
var Manddomskraft i, bar i Løndom paa fagre 
Drømme, som gav Alvor i Glæden og Mening i al 

Spøg. 

Saa drømte da Daniel, og han troede, der var 
Stof til en' Mand i ham, fordi han drømte. Under- 
tiden kunde han ikke læse, saa optagen var han af 

Drømme. De tog Tankerne fra Bogen og førte dem 
vide omkring, og de tog maaske ogsaa noget af 
Lysten til at læse tilsidst. 

Men jo højere han svævede i sine Drømme og 
i de skønne Løftningens Timer hos Kapellanen, desto 
værre syntes han, der var hjemme. 

Snevert og smaat og uhyggeligt og aandløst 
var der. Alt drejede sig om den sølle Mad. Baade 
inde og ude var der stygt og ubehageligt. Der var 
ikke engang rent, og Vinduerne kom næsten aldrig 
op , saa Luften var derefter. De brød sig ikke en- 
gang om at holde sig selv rene. Hvis de vaskede 
sig hver Søndag, var det store Ting, og nogen Tanke 
udover det raa Madstræv ejede de ikke, uden netop 
det gudelige. Menneskelivet havde de ingen Ide 
om. Og der gik han saa alene, han havde ingen; 
han kunde tale med om sine fagre Drømme; det 
skulde da have været Judith, men hvad forstod hun 
igrunden? Lias var en rigtig aandløs Blok, som 
satte mere Pris paa en Skæppe Kartofler end paa 
al hans Aand og Poesi. Dette Liv var igrunden 
ikke til at holde ud for Daniel. 

Hvis han forsøgte at paatale deres Griseri og 
Uorden, saa gjorde de enten Nar ad ham, eller de 
blev fornærmede. Den gamle Ole Johannes blev 
aldeles forbitret, naar Daniel kom med sine for- 
nemme Griller. N.u var han vel sagtens bleven for 
fin til at søbe Kaal med simple Folk. Han følte sig 
maaske allerede som en Herremand. Der gik ved 
Gud den Skidtknégt og gjorde sig vigtig og bildte 

sig ind, han var bedre baade end Far og Mor, 
Grisen behøvede saamænd ikke at være gammel, 
før den slog Krølle paa Halen. Sikken en Vig- 
tigper han var! Hver Dag var der jo en Pisken 
i Skole med hvid Krave og vandkæmmet Haar 
og opstadset, som om han ikke var den han var; 
og tog han Haand i aldrig saa lidet Arbejde, saa 
maatte han straks ud i Køkkenet og vaske sig! 
Der vilde ligge et net Hus paa Egnen, om alle Bøn- 
derne gav sig til at gaa og pjaske paa den Maner. 

Og det slap engang imellem ud af Ole Johan- 
nes. Daniel syntes, han havde det slemt nok ifor- 
vejen, uden han behøvede at faa Spektakler og Skænd, 
og var saa undertiden saa ubetænksom, at han sva- 
rede; en Gang især brød det slemt løs. 

Det var en Aften i Skumringen, at Daniel kom 
hjem og fandt Stuen fuld af en forskrækkelig Os. 
Det havde regnet hele Dagen og rundt om Ovnen 
var der hængt Klæder til Tørre, og de dampede, alt 
hvad de kunde. 

»Puh,« sagde Daniel og snøftede, idet han gik 
lige hen til Vinduet, som han vilde til at lukke op, 
skønt det smaaregnede og blæste. Han gav sig til 
at hamre og banke paa Vinduet af alle Livsens 
Kræfter, men det var nu ikke af den Slags Vinduer 
som var meget vante til at gaa op. Han troede, at 
han var alene i Stuen, men henne i den store Om- 
hængsseng laa den Gamle og hørte og saa det hele, 
og hans Blod kom straks ikog. 

»He! hvad er det, Du gør?« spurgte han arrigt. 

Det gav et Sæt i Daniel, men han tog sig sam* 
men og sagde, at han blot vilde lukke Vinduet op 
lidt, for Luften var saa usund i Stuen. 

Ole Johannes tav en Stund; det kogte i ham, 
og han ledte efter Ord, som rigtig kunde svide. 

»Ja saa, det skal vel sagtens være fint, kan jeg 
tænke,« sagde han tilsidst. 

Nu blev Daniel ogsaa ærgerlig og svarede lidt 
næsvist, at enten det saa var fint eller ej, saa 
vilde han have frisk Luft. 

Den Gamle dirrede af Vrede i sin Seng. 

»Hør mig til ham! Frisk Luft! hør mig til ham!« 
Han kunde ikke finde Ord, men laa og vrængede 
efter Sønnen. Saa fandt han endelig paa noget. 

»Troer Du, jeg vil have Regn og Slud og kold 
Blæst lige her ind i Sengen, naar jeg skal sove?« 

»Hvis Du skal sove, har Du endnu mindre godt 
af at ligge i den Os,« svarede Daniel vigtig og gav 
sig til at banke paa Ruden igen, men ikke saa stærkt 
som før. Imidlertid gik den dog op og saa lod 
han den staa paa Klem og stak af. Men den Gamle 
laa og rasede i Sengen, og Blæsten smeldede Ruden 
helt op. Saa kravlede han skælvende op og gik 
hen og slog den i med et saa rasende Smæld, at 
Daniel maatte kunne høre det, ihvor han saa' var i 
Huset. 

Efter den Dag gik Ole Johannes længe og tav 
saa stille som en Mur; kun til Maren slog han paa, 
at Daniel vist ikke havde godt af al den Lærdom. 
Maren forstod nok, hvor han vilde hen og gik lige 
til Daniel med det. Daniel blev gnaven og muggen. 

Men saa bad Maren ham huske paa, hvad den Skole- 
gang kostede Faderen. Det var da ikke saa under- 
ligt, om den gamle Mand blev lidt stikken; Pengene 
maatte han ud med, og naar han saa tilmed saa, at 
han blot fik Skam til Tak — — — 

»Aa de Penge,« sagde Daniel, hvad var det for- 
resten for Penge at tale om endnu? Læste maaske ikke 
Kapellanen med ham for ingenting? Se, det var en 
Mand, som ikke brød sig om Penge. — Dertil svarede 
saa Maren, at man dog ikke kunde være bekendt at 
lade Kapellanen slide for slet ingenting. Man blev dog 
nødt til at sende ham en Kødfjerding eller en Krukke 
Smør nu og da, og man maatte ogsaa ofre lidt ekstra 
paa de store Højtider baade til ham og til Klok- 
keren, saa naar alt kom til alt og de regneae Da- 
niels Fortæring med. Mad maatte han jo have, skønt 
han ikke gjorde Gavn for den, saa blev det dog til 
pæne Penge alligevel. Ole Johannes havde saamænd 
i det sidste Aar laant ikke saa lidt, føjede hun saa 
klynkende til. Daniel følte sig som sunket ned i et 
Morads. Ikke andet end Madberegning og Madtanker 
og Smaalighed og Armod fra først til sidst. Hvis 
de nu tilmed skulde lade ham høre den Smule Mad, 

han spiste op ! — Han gik ud, han trængte til 

Luft ovenpaa. 

Men siden den Tid turde han ikke åndet end 
være ordentlig; han rettede sig efter Skikken i 
Huset og gik sin Far under Øjnene, hvor han 
kunde. Ole Johannes smiskede ved sig selv og 
syntes, det var meget godt. »Det har Du godt af, 
min Dreng,« tænkte han, »det er ikke værd, Du bli- 

ver fornem før Tiden.« Men Daniel var saa ked 
af det hele. Han var arrig paa den aandløse, jord- 
krybende Træl, den gamle Bonde, som ikke forstod 
Spor af det, som var højt og ædelt og stort paa 
Jorden. Og altimens gik han og nynnede paa 
Bjørnsons klassiske Længselsvers i Arnei 

»Ud vil jeg ud, o, saa langt, langt, langt 

over de høje Fjælde ! 
Her er saa knugende, tærende, trangt, 
og mit Mod er saa ungt og rankt!« 

Men naar hans Broder Lias hørte det, saa sagde 
den aandløse Tamp, at Ur. Daniel maatte være 
^lad til, hvis han aldrig fik det værre end hjemme. 



m. 

'et var anden Vinter, Daniel nu havde gaaet 
hos Kapellan Hirsch. 

Men det blev ikke meget af det med Læsning 
iaar. Kapellanen var rodet ind i noget Kævl med 
de Vakle y som beskyldte ham for, at han ikke førte 
Ten Lære, og det gav ham saa meget andet at tænke 
paa, at han næsten glemte Daniel. Desuden havde 
han jo saaet det, der skulde saaes i den Barnesjæl, 
saa han var ikke mere saa ivrig. Og endelig gik 
det op for ham, at han ikke kunde gennemføre sin 
Metode, og han begyndte at blive bange for, at han 
maaske havde gjort galt i at gøre den stakkels Dreng 
til Prøveklud for sine ufærdige Forsøg i Opdragelses- 
kunsten. 

Ved Juletid fortaltes der i Egnen, at Kapellanen 
søgte bort derfra. Han var nok ked af at være der 
længer, sagde Folk, og desuden trængte han til et 
federe Kald, fordi han skulde giftes. 

Daniel vilde ikke tro det. Kapellanen kunde 
da ikke forsvare at slippe ham nu, efter at han 

havde hjulpet ham saa langt paa Vej, og han var 
jo ingen Madstræver, som vilde forlade en god Ger- 
ning, fordi han et andet Sted kunde faa nogle Daler 
mere i Løn. Men Rygtet blev sikrere og sikrere, 
og tilsidst hed det, at Kapellanen havde faaet Kald» 
Da blev Daniel saa tung om Hjærtet. Alle hans 
Udsigter vare lukkede; alle Forhaabningerne dalede 
vingeskudte til Jorden. Han havde undertiden drømt, 
at han skulde levende begraves; nu syntes han, den 
Drøm skulde opfyldes. Han forstod det ikke. Var 
det forsvarligt at løfte en Sjæl saa højt for saa at 
kaste ham dybt ned i Jorden igen, i den Myretue af 
jammerligt Madstræv? 

Kapellan Hirsches Kæreste, sagde man, hed 
Frøken Rud, og var Datter af en rig Storbonde i 
Nærheden af Kristiania. I Begyndelsen af Sommeren 
skulde Kapellanen giftes, og saa kom han blot til- 
bage for at gøre alt iorden, til han skulde forflyttes. 
Daniel tænkte, at han altsaa maatte standse med 
Skolegangen allerede om Foraaret; og hvad kunde 
det saa nytte at læse? 

Den sidste Skoletime kom snarere end ventet. 
Kapellanen fik desværre saa meget at gøre, sagde 
han, at han ikke kimde overkomme det længer. 
Daniel blev gusten, da han hørte det. Han vidste 
jo, det maatte komme, men det var dog saa slemt, 
da det kom. »Men vær ikke bange,« tilføjede Ka- 
pellanen, »jeg skal nok sørge for, at Du paa en 
eller anden Maade kan blive ved med Læsningen.« 
Det lettede ganske mærkværdigt for Daniel, og Ka- 
pellanen smilede, da han saa det. 

»Du troede maaske, jeg vilde narre Dig?« 
sagde han. 

»Nej, nej, nej,« stammede Daniel. 

Da Kapellanen om Sommeren kom hjem fra 
Kristiania, havde han Kandidat Massmann, en Søn af 
Præsten, med hjem.- 

Massmann var netop bleven færdig med sin 
Eksamen og skulde nu være hjemme og hvile sig, 
til han fik Embede. 

Kandidat Massmann var en rolig, tavs Fyr, bleg 
af Ansigt og meget alvorlig. Folk kunde ikke rigtig 
klare, hvad han var, for han studerede hverken til 
Præst eller til Sagfører eller til Doktor. Det eneste, de 
vidste var, at han havde lært en forskrækkelig Masse 
Sprog, og at han ski^Jde være gruelig lærd. Saa 
blev det til at Daniel skulde faa Lov at gaa i 
Skole hos Kandidat Massmann, Sommer og Efteraar. 

Daniel var ikke saa fornøjet hermed, som man 
skulde tro, thi han var bange for Kandidat Mass- 
mann. Og saa var han bange for Præstegaarden, 
han mindedes hvor fint og ligesom højtideligt, der 
var, og han nærede en hellig Rædsel for Præsten. 
Men mest tænkte han dog paa Præstehunden; for 
den havde han dog endnu større Rædsel for. — 
Naa — forbi Hunden slap han da helskindet, og saa 
kom han ind til Kandidaten, som sad der bleg og 
rolig i en Gyngestol med en Bog i Haanden og 
røg Pibe. 

Daniel prøvede paa at bukke og blev rød og 
angst. Kandidaten stirrede paa ham med isblaa 

Øjne gennem kolde, blanke Briller. — »Naa, saa det 
er Daniel?« — Jo, det var Daniel. 

»Godt, sid ned!« sagde Kandidaten og pegede 
paa en Stol. 

Daniel gik frem paa Gulvet og satte sig i Stolen. 
Saa blev han udspurgt om hvad han havde lært. 
Han svarede, saa godt, han kunde, men var hele 
Tiden urolig og ilde tilmode, fordi han ikke kunde 
begribe, om Kandidaten var fornøjet med hans Svar 
eller ikke. Tilsidst skulde han prøves i Latin, og det 
var det værste Fag. Daniel ønskede sig dybt under 
Jorden og begyndte at svede paa sin Stol, men det 
hjalp jo ikke. 

»Altsaa, anden Bog. Slaa op, slaa op, slaa op 
paa 1 8de Kapitel. Du har ^el læst i8de Kapitel?« 

Jo, det troede Daniel, men det var vist meget 
længe siden. Han slog Kapitlet op med rystende, 
svedige Hænder. 

»Godt, læs!« 

Daniel læste: Lod natura erat hæc^ quetn 
locum nostri castrts deleger ant, — »Godt ! Oversæt !« 

Daniel vidste, at han ikke kunde oversætte ; han 
kunde ikke huske et Ord. Han vovede et Forsøg, 
men kom ingen Vej. Han sad og sled og pustede 
og arbejdede med Hænder og Fødder og med hele 
Kjoppen, som om det kunde hjælpe, men han stod 
fast SDm en Mur. Det var grueligt. Hvad maatte 
ikke den lærde Kandidat tænke om ham? 

»Naa,« sagde denne, »Subjektet er — ? Subjek- 
tet er naturligvis — ?« 

Daniel gættede: Natur a^ men da Kandidaten 

ikke sagde Ja, troede han det var galt og saa vilde 
han rette det. 

»Nej lociy« sagde han saa. 
Er loci ogsaa Subjekt,« spurgte Kandidaten. 
Nej,« hviskede Daniel skamfuld og forvirret. 

»Nej visselig,« svarede Kandidaten, »Subjektet 
er natura. Natura betyder — ?« 

»Natur. « 

»Naturligvis. Altsaa: loci natura — ?« 

Et ganunelt, utydeligt Minde foresvævede Da- 
niel, og han svarede gættende : 

»Lunden — ? Naturen i Lunden — ?« 

Da Kandidaten ingenting sagde dertil, troede 
Daniel at det var galt. »Nej,« hviskede han højt. 

»Nej,« sagde Kandidaten med en uendelig Ro, 
saa Daniel blev iskold. 

»Hvad er Loci for et Ord? Hvad hedder det 
i Nominativ?« — 

»Locus,« gættede Daniel. 

»Hvad betyder Locus?« — 

»Locus, det er — — det samme som — « 

»Hm! Er det det samme som Lucus?« — 

»Nej.« — 

»Hvad er Lucus?« — 

»Lucus — , lucus — .« 

»Lucus er Lund. Men Locus? — « 

Daniel kløede sig bag Øret: 

»Locus, det er — ; Locus; — hm!« — 

»Locus er Sted. Hvad Kasus er Loci? — « 

»Det. er Dativ — ?. Nej — det er — Ge- 
nitiv?« — 

»Hm. Hør, min Dreng,« sagde Kandidaten; 
»har Du læst Grammatik?« — 

»Ja lidt, men det er noget siden,« sagde 

Daniel; han var vaad af Sved. 

. »Ja det lader til det,« sagde Kandidaten. »Kan 
Du deklinere Nahcra?« — Daniel prøvede: Na- 
turayfiahiram , natur æ^ nat — , nat — .« — iV^- 
iuræ^ natura. Pluralis?« — ^ Natur æ^ natur a^ 
naturarum, natu — , naiu — .« Sveden dryppede 
af ham. 

»Hm. Vi maa tage fat paa Grammatiken, min 
Ven!« sagde Kandidaten. Og Daniel fik første og 
anden Deklination for i Lektie. 

Som en vaad Hund traskede han hjem. Han 
følte sig saa underlig lille; dette blev nok en anden 
Dans. Det løb ham koldt ned ad Ryggen, naar 
han tænkte paa den ny Lærer. Nu var det nok 
forbi med Aand og Poesi, nu gjaldt det nok at 
kunne sine Ting — kunne Grammatiken. Og den 
stod for Daniel i en tyk Taage. Men saa huskede 
han paa, at han havde faaet Lektie for, en ordenlig 
reel Lektie, som han skulde lære. Det var ganske 
mærkeligt, hvor den Tanke oplivede ham. Nu vidste 
han da endelig engang, hvad han havde at holde 
sig til. En Lektie, det var noget, han forstod sig 
paa, en Lektie kunde han sagtens lære. Og næste 
Gang, han kom til Kandidaten, skulde den lærde 
Mand nok blive nødt til at have andre Tanker om 
Daniel Sørbraut. Han mere løb end gik hjem for at 
tage fat. Han var lykkelig over sin Lektie og -tænkte 
med Henrykkelse paa, om han dog maaske engang 

skulde komme til at lære den Grammatik, som altid 
havde set saa haabløs ud. Han vilde blive som en 
Latinskoledreng til at kunne sin Madvig, og han gav 
sig til at læse paa Kraft. Han læste og læste til de 
to Deklinationer stod ham ud af Halsen som en 
Stjemeregn ; og da han næste Gang kom til Kandi- 
daten, var han ikke saa bange endda. Sin Lektie 
kunde han, og mere kunde jo Kandidaten ikke for- 
lange. Det gik godt og han kom hjem igjen, saa 
kry som en Viking. Han havde vundet Sejr! Gram- 
matiken var maaske ikke saa aandløs endda. 

Og med det samme kastede han sine Drømme 
om Huldrer og Fossetrolde rent bort. Nu skulde han 
blive lærd. Han vilde blive lærd og alvorlig ligesom 
Kandidaten. 

Hvis bare ikke den Præstegaardshund havde 
været der! den ødelagde saa ofte hans unge Mod. 
Hver Gang han kom eller gik, saa kom det store 
Bæst luskende med sine røde, hede Øjne og gik 
og snusede til ham, som om han var et Spegelaar. 
Og Bæstet var ikke til at spøge med. Der fortaltes 
paa Egnen om flere, som var kommen galt afsted 
med den Praestehund. En Husmand, som kom til 
Præstegaarden sent en Aftenstund, og som man troede 
vilde have s tjaalet, bed den et Stykke ud af Benet paa. 
Der var flere, som havde klaget til Præsten over 
Dyret, men Præsten svarede altid, at Apollo ikke bed 
skikkehge Folk. En Gang f6r den paa en Mand, 
som kom til Præstegaarden for at betale Offer. 
Staklen, havde længe været paa Restancelisten og 
Præsten havde haft fat paa ham flere Gange, baade 

Bondestudenter. 4 

ved Kirken og andre Steder, og nu vilde da Manden 
endelig gøre sin Pligt og betale. - Han havde endogsaa 
maattet sælge en Ko, for at faa Penge baade til sit 
Offer og til at indbetale noget i en Bank. Naa — 
i Banken blev han uden. Besvær af med sine Penge, 
men da han kom til Præstegaarden f6r Præstehun* 
den paa ham, saa han maatte flygte alt hvad han 
kunde, og ovenikøbet fik sine Bukser flaaet itu. Den- 
gang blev Præsten vred og satte Hunden i Lænke. 
Men Hunden kunde ikke lide at være i Lænke; den 
stod og hylede og peb hele Dagen, saa Præsten 
ikke kunde holde ud at høre paa det. Tilsidst 
sagde han, at det var ukristeligt Dyrplageri, og saa 
løste han Dyret. Siden den Tid gik Hunden løs, 
og den som nu kom til Præstegaarden, maatte klare 
sig, saa godt han kunde. 

Det Gode var jo, at Hunden aldrig bed skik" 
kelige Folk, som Præsten sagde. Fattigfolk og den 
Slags kunde rigtig blive derfra. Men Daniel var nu 
alligevel bange; Ingen kunde vide, hvad saadant et 
Bæst kunde hitte paa, og allermest bange var han i 
Hundedagene. 

Efterhaanden lærte inddlertid Apollo Daniel at 
kende, saa han tilsidst kunde gaa ud og ind i Præ- 
stegaarden som han vilde; og Daniel var ikke lidet 
stolt af, at Præstehunden havde optaget ham i den 
Adel af skikkelige Folk, som den aldrig gjorde For- 
træd* Præstehunden forstod nok at se sine Folk an, 
tænkte Drengen. 

Det underlige var, at Kandidaten ikke kunde 
lide den Hund. Daniel hørte endog engang, at Kan- 

cMdaten vilde have den bort. Det var en raa Skik, 
sagde han, en Levning fra Vildmandstiden at holde 
saadanne tamme eller halvtamme Ulve gaaende paa 
Gaardene til at skræmme Helse og Forstand af 
nervøse Medkristne eller ska£fe dem Hundegalskab; 
og allermindst passede en saadan Vildmandsskik hos 
en Præst. 

Men den gamle Præst knurrede en Smule og 
sagde, at han ligesaalidt vilde af med Apollo som 
han vilde af med et af sine egne Børn. — Saa tav 
Kandidaten stille. 

Under Høhøsten maatte Daniel blive hjemme, 
men ved Efteraarstide begyndte de igen, og det gik 
godt. Daniel var tilfreds, thi han følte, han lærte 
noget, og det gaV ham Mod, og Kandidaten var en 
Lærer, som fik en til at gøre Fremskridt meget 
bedre end Kapellan Hirsch; det saa ud til, at 
Arbejdet morede ham. Men just som det gik aller- 
bedst, kom Apollo i Vejen og ødelagde det hele. 

£n Dag sad de som sædvanligt inde og læste 
hos Kandidaten. Daniel sad midt for Bordet, saa 
han kimde se ud over hele Præstegaardsgaarden. 
Saa ser han et Fruentimmer komme gaaende op 
imod Huset paa saadan en underlig Maade. Hun 
var fattig klædt og lidt tilaars; det var en Kone 
der fra Egnen, og hun saa ganske ordentlig ud. Men 
i Hælene paa sig havde hun Apollo, som saa arrig 
ud og nu og da bed hende i Skørtet. Hun var 
ynkeligi bange. Rask turde hun ikke gaa, staa stille 
eller vende om turde hun endnu mindre, og saa vak- 
lede hun da afsted med korte, stive, usikre Skridt, 

4* 

som om hun gik i Vildelse. Nu og da saa hun sig 
om efter Redning eller Hjælp, men der var ikke 
et Menneske at se nogetsteds; hun var alene med 
Dyret. Og Daniel saa, hvor hun blegnede ved hvert 
et Skridt. Munden var vidt aaben, Øjnene stod store, 
stive udaf Hovedet paa hende; det saa ud, som onoi 
det svimlede for hende og som om hun ikke vidste, 
hvor hun satte Foden; hun kom gaaende som et 
Lig, som en Dødning, halv epileptisk. 

Kandidaten kunde' se paa Daniel, at der var 
noget paa Færde; han vendte sig om og saa ud. 
Først fløj Bogen paa Gulvet, saa Piben; og saa får 
han som en Stormvind ud af Døren, gennem Stuen, 
gennem Køkkenet og ud i Bislaget. Her fik han 
først Fruentimmeret ind, og da saa*Apollo kom log- 
rende og luskende og vilde have Ros af sin Herre, 
fordi den havde været saa flink, saa trak Kandi- 
daten en Stok frem, han havde gemt paa Ryggen, 
og slog saaledes til Dyret, at det tumlede henad 
Gaarden. Den tudede som en brændt Djævel, saa 
det var fælt at høre. Hylende og klynkende, med 
Halen mellem Benene og rund Ryg får den om- 
kring, et levende Billede paa alverdens Ynk og Jam- 
mer ; og Kandidaten bagefter, for Bæstet skulde have 
mere! Da viste Præsten sig i Bislagdøren. »Hen- 
ning!« raabte han med dyb Stemme, »Henning!« 

Og da Henning indsaa, at han ikke kunde naa 
Hunden, vendte han sig mod sin Fader. Hans Haar 
hang ham ned over Pande og Øren, Ansigtet var 
kridhvidt, men begyndte at rødme, og da han stod 

der foran Præsten, rank og forbitret, skælvende af 
Vrede, var han skøn. 

»Det var godt, Du kom,« raabte han, han var 
hæs. »Vil Du nu binde Bæstet eller jage det bort? 
eller ved den levende Gud, jeg slaar det ihjel, saa 
snart jeg kan!« — 

Der blev et Ordskifte mellem Præsten og hans 
Søn; Daniel hørte ikke mere deraf, men da Kandi- 
daten langt om længe kom ind igen, var han mørk 
og forbitret, og Daniel maatte gaa. Bagefter var 
det ligesom der laa en Forstemthed over hele Huset, og 
Kandidaten var som et andet Menneske. Naar han 
skulde høre Daniel, sad han tidt og sank hen i Drøm- 
merier og glemte hele Undervisningen. Undertiden 
var ban aldeles ikke hjemme, naar Daniel kom, saa 
denne maatte gaa hjem med uforrettet Sag. 

Saa begyndte Daniel at sløves. Han længtes 
efter Kapellanen og vævede sig paany ind i sine 
Drømmerier. Da han en Maanedstid efter fik at 
høre, at Kandidaten skulde rejse til Kristiania og 
være Privatlærer, blev han ikke videre ked over det 
endda. Han tænkte ved sig selv, at det gik nok 
alligevel; Drengen havde faaet en Formodning om, 
at hans Fader nok var mere forhippet paa at faa ham 
til at blive Præst, end han før havde haft Ide om. 

Ja, den jordkrybende Træl vilde gerne have 
sin Søn til Præst. 

Han talte flere Gange med Kandidaten om Da- 
niel, og Kandidaten gav ham godt Mod. 

»Drengen har et let Lærehoved,« sagde han, 
»og han er utrolig flink til at klare sig. Men i Skole 

maa han. Dette bliver aldrig til noget ordentligt, 
som Du ser, og han bliver aldrig færdig.« 

— Hvor langt han vel kunde drive det? — 

»Aa, nogen Videnskabsmand bliver han ikke;^ 
men han kan blive en god Embedsmand ; en som 

gaar let i Trædemøllen, en — ' ja saadan en, 

som de vil have ham. Send ham paa Fabriken, 
Ole Johannes!« 

Da Ole Johannee fik at vide, hvad Fabriken 
var, syntes han det var et godtRaad. Men da han 
talte derom til Maren, sagde hun rent ud nej. At 
sende det unge« Barn alene helt til Kristania, hvor 
baade Frimurere og andre fæle Ting kunde faa fat i 
ham, nej, det fik de aldrig hende til. Skulde han 
nogen Steder, saa kunde de sende ham til Latinskolen 
inde i Byen; men forresten kunde han jo blive 
hjemme nu som før, han kunde jo læse med den 
ny Kapellan, naar han kom. 

Og den nye Kapellan kom. Det var en lille 
rødbleg Karl med lyst Haar og rødt Skæg; det 
første, han gjorde, var at gøre sig gode Venner med 
de Vakte. Da Ole Johannes talte til ham om Daniel, 
svarede han hurtigt, at han skulde skrive til Rekto- 
ren ved Latinskolen i Byen og faa alle nødvendige 
Oplysninger; selv var han bange, han skuld.e faa 
saameget at gøre i Menigheden, at han ikke kunde 
faa Tid til Privatundervisning. 

Ole Johannes takkede. Hvis Præsten vilde høre 
om Prisen, og hvor længe de maatte gaa i den 
Skole, saa var det meget venligt. Men — og her 
kom Ole Johannes igen en Gang tilbage til sin store. 

gamle Tvivl — : troede Præsten, det knnde nytte at 
holde Drengen i saa fornem en Skole? Kunde det 
gaa an, at en simpel Bondesøn tragtede saa højt 
som fine Folks Børn? Kapellanen smilede og sagde, 
zX der gaves Bondesønner, som var Bisper. Saa tav 
Ole Johannes. Men store Syner steg op for ham 
og han tænkte ved sig selv, at den som intet vover, 
intet vinder. 

Fra Kapellanen fik de nu aUe nødvendige Op- 
lysninger. Daniel kunde maaske komme ind i tredie 
Latinklasse, og der var dem, som var saa flinke, at 
de gik lige fra femte Klasse og op til Eksamen. 
Det kunde altsaa maaske lade sig gøre paa tre Aar. 
Og Skolepengene var ikke store. Desuden var der 
Mulighed for en Friplads, naar man havde været der 
€t Aars Tid. Se dette syntes nu Ole Johannes var 
ikke saa galt. Især tiltalte det om en Friplads ham. 
Og naar saa Drengen boede hos Hans Neerstad, og 
de selv forsynede ham med det meste af, hvad han 
behøvede af Mad, saa blev det maaske ikke saa 
meget dyrere endda. Det samme mente Maren. 
Pengene maatte de laane, det faldt af sig selv. Men 
dem maatte Drengen selv betale, saasnart han fik 
Embede. 

Og Enden blev da den, at Ole Johannes gik 
ned til Købmanden paa Næsset, Jens i Larsebakken 
eller Jens Bakke, som han skrev sig, og laante loo 
Daler for at sende Daniel til Byen. 

Nu syntes Daniel, at han var ovenpaa. 

For det første skulde han komme ud, og for 
det andet skulde han komme til Byen. Han havde 

ikke ofte været i Byen, men havde dog været der 
saa tidt, at han vidste, hvad Byen var. Daniel syn- 
tes, at Byen med de vældige Taarne, med de smukke 
Huse i lange, skinnende Rækker, med de straalende 
Butiker fulde af det skønneste der var i Ve^den^ 
med Haver og Træer, med de stolte, fornemme Folk,, 
som gik og spadserede paa Gaden i Guld og Silke 
og blanke Sko og hverken vidste af Arbejde eller 
Slid at sige — det mindede otn det nye Jerusalem* 
Men Indkørselen i Byen lignede Paradiset. Store 
hvide Huse med Glasdøre, med Altaner hvilende paa 
hvide Søjler, og omvimdne med grønt Løv, lyse, 
herlige Sale, straalende af Krystal og skinnende Guld 
ligesom Salomons Tempel, og rundt omkring store 
skønne Haver, omgivne af grønne Løvgærder og af 
store Gitterværk af støbt Malm, overskyggede af frem- 
mede Træer, store, forunderlige som Cedertræer paa 
Libanon, oplyste af glødende Blomster, af hvide Kirse- 
bærtræer, og blegrøde Æbletræer som unge Brude 
med friske Kranse om Haaret, og fyldte med ea 
Duft saa sød og fortryllende, at man maatte tænke 
paa Balsam fra Gilead — — Daniel kunde ikke 
tænke sig noget skønnere. Alt var ganske ander- 
ledes end hjemme, fremmed, sælsomt, storartet, alt 
var gjort for at det skulde se smukt ud. 

Det var tydeligt at se her, at Folk ikke var 
nødte til at tænke paa Penge eller spørge, hvad al-^ 
ting kostede. Kong Salomons Rigdom ejede de og: 
de byggede igen Kong Salomons Herlighed op. Og: 
derind skulde han nu komme. Ikke for en Dag 
eller to, men for Aar. Nu skulde han ikke længer 

være Bondetamp, men Købstadsdreng skulde han 
blive. Dag ud og Dag ind skulde han faa Lov at 
gaa i fine Klæder og spanke i stolte, brolagte Gader 
og se paa alle de store Skibe i Havnen med Sejl 
saa brede som Havremarker og med Master saa 
høje som Kirkqtaarne. Og han skulde komme til 
at spise Bymad og gaa paa hvide Gulve med Tæp- 
per paa og sidde paa Sofaer saa bløde som Senge- 
d3Tier. Musik og Trommeslag skulde han komme 
til at høre hver Dag og Vægtersang hver Nat, og 
han skulde se Abekatte danse paa Lirekasser og 
Bjørne gøre Kunster paa Svabbesalen og Linedan* 
sere og Troldmænd, som aad Ild og slugte store 
Sabler og Sværd. Tusend og atter tusend Billeder 
f6r gennem hans Tanker som Fugleflokke, og haa 
var den lykkeligste Bondedreng paa Jorden. 

Nej, dog ikke den lykkeligste, for nu skulde han 
ikke mere være i Næskirkén hver Søndag og se Inga 
Holm. Men saa meget desto dejligere vilde det 
blive at komme hjem til Julen og vise sig i Kirken 
for hende og for hele Almuen som Købstadsdreng. 

. Han turde knap se sine Jævnaldrende i Øjnene 
mere; han følte sig som en Forbryder imod dem,, 
fordi han alene skulde opnaa al denne Lykke; de 
maatte endelig ikke faa den Tro, at han var blevea 
vigtig. Men i Grunden følte han sig ikke mere i 
Slægt med de Bondefolk. Til Efteraaret skulde han 
jo blive Købstadsmand, gaa i Klædesfrakke og tale 
fint; og saa maatte han blive et helt andet Men- 
neske. 

Der var megen Snak om dette i Egnen. Daniel 

syntes, de saa paa ham med andre Øjne end før, 
og det gjorde de ogsaa, rundt omkring paa Gaar- 
dene gik Sladderen som Vindmøller, og Ole Johan- 
nes Sørbraut fik en saadan Medfart, og hans Opfør- 
sel blev saaledes fortolket og bedømt, at han vilde 
være bleven gal, om han blot havde hørt Halvdelen. 

Daniel kom til Byen og kom til at bo. hos Hans 
Keerstad. Men det viste sig, at han ikke kunde 
Icomme højere end i 2 den Latinklasse. Ole Johan- 
nes ærgrede sig dygtig derover. Det var et helt 
Aar spildt, og Daniel fik endda nok at gøre i den 
første Tid for at følge med. 

Han fik ogsaa andre Ting at slaas med. Da 
Klassekammeraterne saa, at han var en skikkelig 
Dreng, gav de sig til at gøre Nar ad ham, fordi han 
var en Bondetamp, og fordi han talte Dialekt. Og 
tilsidst gav de sig ogsaa til at gøre Nar ad hans 
Navn. 

Han var indskreven i Bøgerne som Daniel 
Olsen Sørbrød. Det faldt af sig selv, at han saa 
kom til at hedde Surbrød^ og den Spøg syntes de 
Labanner var saa mageløs, at de i alle Frikvartererne 
stimlede sammen om ham og raabte paa Surbrød, 
hvad Surbrødet kostede idag? 

Daniel var en lang Knægt, taalmodig og skik- 
kelig, men dette nagede ham i den Grad, at han til- 
sidst var nærved at græde. Hvad ondt havde han 
-dog gjort dem, siden han ikke kunde faa Lov til at 
-være i Fred? Men det gjorde Ondt værre, da de 
saa, at han tog sig det nær, saa skreg de endnu 
værre og morede sig endnu bedre. Daniel havde 

tænkt sig, at det skulde være rask og behageligt at 
være sammen med saa fine Folks Børn; men aldrig 
havde han haft det saa ondt. Han følte sig ganske 
ynkelig fremmed og alene, og det var som om han 
stak sig paa Naale og Nelder, hvor han vendte 
sig hen. 

Saa var der da endelig en Dreng, som havde 
ondt af ham og som en Dag under fire Øjne raadede 
ham til at gaa ind til Rektoren og faa forandret 
sit Navn. Naar han hed Daniel Olsen« saa kunde 
han skrive sig ind som Olsen, og saa var det forbi 
med det Siu'brødsskraal. Daniel svarede, at hvis det 
kunde gaa, an, saa vilde han gæme gøre det, men 
det var saa flovt at gaa ind til Rektoren alene. 
»Ja, synes Du det, saa skal jeg gaa med Dig,« 
sagde den anden alvorligt. De gik, og Daniel fik 
sin Vilje. Herefter skulde han med Gud og Ret 
hedde Daniel Olsen. Men fra den Dag af var Da- 
niel og Kristian, Bliland Venner; og Venskabet blev 
saameget desto varmere, fordi de paa en Maade var 
Bondesønner begge to. Kristian var Søn af en Klok- 
ker i en af Fjeldegnene. 

Det hjalp godt at faa en Ven. Og da de 
andre saa, at Daniel ikke længer var alene, men stod 
imder Kristian Blilands Beskyttelse, var de heller ikke 
saa slemme mod ham mere. For Kristian Bliland 
var en respekteret Dreng i Klassen, fordi han var 
flink og stærk. 

Men rigtig kunde Daniel aldrig lide at være 
paa Skolen, og hjemme havde han altid saa meget 
at gøre. I Stedet for at gaa og drive paa Gaden, 

som han havde tænkt, var han nødt til at sidde inde 
paa sit snevre Kammer hos Hans Neerstad og læse, 
og han havde ikke saameget som en Sofa at hvile 
sig paa. En gammel Træstol med fire Ben og et 
gammelt, daarligt Køkkenbord var hele Herligheden, 
og paa Væggen hang Karl Johan med en urimelig 
lang Næse og stirrede med gnavne Øjne paa Døren, 
for han havde set bedre Dage og syntes ikke om 
at være her, og det gjorde Daniel heller ikke. Men 
hvad som værre var, han syntes ikke selve Byen var 
saa prægtig, som han havde tænkt sig. Det var i 
Efteraarsregnvejret, og Regnen var ligesaa kold og 
Sølet ligesaa smudset her som hjemme. De hvide 
Huse stod skidne og graablakkede af Kulrøg og 
Fugtighed og var ikke en Smule himmelske at se til. 
Ikke engang Paradiset ved Indkørselen tog sig ud i 
den graa Efteraarsbelysning. 

Der var ogsaa en Ting til, som Daniel var ked 
af, det var at hans Byklæder slet ikke var som de 
skulde være. Naar han var sammen med de andre 
saa han selv, at han var en Bondetamp, og langsomt 
og besværligt var det at lægge sit Maal af; men det 
kom nu vist ogsaa af, at han boede hos Hans Neer- 
stad. Hans Neerstad var nemlig fra samme Egn 
som Daniel og var i Grunden Bonde endnu, og Re- 
bekka, hans Kone, var ikke bedre; Daniel generede 
sig ved at snakke fint, naar de hørte paa det. For- 
resten havde han det igrunden godt der. Hans Mad 
var godt lavet, meget finere end hjemme, og naar 
han ikke læste, kunde han sidde nede i den lune, 
stille Stue, hvor Rebekka sad og syede hele Efter- 

middagen, og se ud paa Gaden, eller han kunde 
^aa ned i Kramboden og høre Konerne fortælle 
Bynyt, mens de købte for en Skilling Sæbe og for 
•en halv Stivelse, eller snakke med Bønderne, som 
kom ind med Kartofler og Smør og fik Kaffe og 
Tobak i Bytte. 

Hans Neerstad havde som sagt været Bonde. 
Han havde ejet en god, ret stor Gaard, som hans 
Fader havde drevet op, og saa havde han oven i 
Købet arvet Penge, Men den Velstand gjorde, at 
han ikke mere vilde være Bonde. Det var baade 
nemmere og morsommere at bo i Byen, og saa solgte 
han sin Gaard og blev Bymand. Han oprettede en 
lille Høkerhandel ; Handel var forresten en Ting, han 
ikke forstod sig paa, han kunde akkurat regne og 
skrive paa almindelig Bondemaner, ,men han vilde 
alligevel være Købmand, det var saadant et nemt 
l,iv. Der sad han da i sin mørke Kælder Aar efter 
Aar og solgte Sild og Smør i Skillingskøb. Smaat 
gik det og kedsommeligt var det, saa det tør vel 
hænde, at han undertiden længtes efter sin Gaard. 
1 den senere Tid var han begyndt at blive fed, han 
blev rød i Nakken og havde Poser under Øjnene; 
han havde nok slaaet sig til Ølflasken. Men -det 
gik stille og roligt til. 

Det blev besværligt nok for Daniel at følge med. 
Først maatte Lektien for idag læres, for den havde han 
Brug for imorgen ; men saa maatte han- til at hænge 
i med Ting, han ikke netop havde for i Lektie og 
som han ikke havde Brug for til imorgen, og det i 
den Tid, naar de andre kunde gaa og drive, det 

var altfor haardt, og saa blev det heller ikke ttl 
noget. Daniel kunde i Grunden ikke lære det, haa 
ikke havde for i Lektie. Det varede ikke ret længe,, 
før han syntes, han kunde tage sig fri for det Ar- 
hej de engang imellem, og senere blev Fridagene 
hyppigere og hyppigere, og Arbejdet sværere og^ 
sværere, indtil han rent lagde det paa Hylden og^ 
slog sig til Ro saa godt han kunde. Men han gik 
altid med ond Samvittighed og med en gnavende 
Følelse af, at han var bagefter de andre og ikke 
havde sine Sager i Orden. 

Den, han holdt sig til. og som han altid gik hen 
til i sine Fritider, var Kristian Bliland. Han snak-^ 
kede ikke meget, men han havde Bøger, han læste 
op af, mest Folkevennen af Ole Vig og lignende. 
Her genfandt Daniel mange af de Tanker, han havde 
lært af Kapellanen, og det var ligesom han troede 
endnu mere paa de Tanker nu, da han saa, at der 
var flere om dem, og at de var at læse paa Prent. 

Siden kom han ofte frem med Ting, som Ka- 
pellanen havde sagt, og som han vidste, Kristian 
vilde synes om, og det var ikke altid, han sagde, 
hvor han havde det fra; undertiden vidste han det 
vel ikke engang selv. 

Hvad han selv fandt paa, tiu-de han sjælden 
komme frem med, for naar han skulde sige det til 
Kristian, syntes han for det meste, det var saa dumt. 
Undertiden kom han frem med det ligesom for Spøg, 
saa han kunde le det væk, naar Kristian ikke aner- 
kendte det. Men tog Kristian det vel op, blev 

Daniel lykkelig og fandt bagefter selv, at det var 
godt sagt. 

Paa samme Maade havde Daniel det med Hans 
Neerstad og med Rebekka, i det, han kimde tale 
med dem om; ja saadan havde han det igrunden 
med alle. Han maatte altid have en at støtte sig 
til og han vovede aldrig at tro paa nogen Ting, 
uden han vidste, at andre ogsaa troede derpaa; — 
ligedan gik det paa Skolen, han var aldrig sikker 
paa sit Svar, før Læreren havde sagt, at det var godt. 

Hvis Daniel ikke i den Tid havde haft Kristian og 
hans Bøger, saa havde han vist glemt alle sine gamle 
Drømme. Skoleluften var ikke sund for dem. Det 
var et underligt Hul den Latinskole. Alle Dren- 
gene var saa kloge ag saa voksne af sig; de kunde 
spotte og le ad alting, men havde vist aldrig drømt 
om andet end om Karakterer. De vidste, at i denne 
Verden gjaldt det at klare sig, og efter den Visdom 
levede de. Det var som om selve Kundskaben ikke 
vedkom xlem. Spørgsmaalet var blot, hvad der var 
let at rede sig ud af, og hvad der var svært. Og 
det kom for dem ud paa et, om de redede sig ud 
af det paa en ærlig Maade eller med Snyderier. 
Ja de som var flinke til at snyde gjaldt for rene 
Mønstre og gik og pralede af deres Skælmsstykker 
for hver en, som vilde høre derpaa. Men de, som 
vare flittige og paalidelige til at lære, blev tidt og 
ofte gjorte til Nar af de ordførende Overlabaner i 
denne Grønskollings-Klasse. 

»Til idag har jeg ikke læst et Ord!« skreg de 
i Munden paa hverandre, naar de kom i Skolen om 

Morgenen; og de skændtes om hvem der havde læst 
mindst, men naar de kom op, klarede de sig som oftest 
alligevel, og Daniel blev baade formidret og modløs 
over det, for han kunde slet ikke gøre saadant noget. 

Hele Flokken nærede et stort, indgroet Had 
baade til Skolen og til de fleste af Lærerne* Skolen 
betragtede de som et Fængsel og Lærerne som 
Fangefogder eller Sluttere. Mest hadede de maaske 
Rektoren, som ogsaa var en god Gnavenper. Der- 
efter kom Religionslæreren, en gammel, indtørret 
Rationalist^ som altid sad og vrøvlede om de tre 
store Vismænd, Moses, Jesus og Sokrates, og som de 
ikke brød sig en Smule om, og saa Historielæreren, 
som arbejdede med Oversigtstabeller og gav Dren- 
gene historiske Øgenavne. Ham selv kaldte de Robert 
Djævelen. 

Daniel syntes i det hele ikke, at Lærerne 
her var, som han havde tænkt sig. Mange af 
dem lod til ikke at bryde sig synderlig meget mere 
om Undervisningen end Drengene, og det, de vist 
tænkte mest paa, var at faa Ende paa Timerne. 
De begyndte sent og holdt op, saa snart det kunde 
gaa an. De havde sjælden andet at fortælle Dren- 
gene end det, som stod i Bøgerne, og stadig var 
der Vrøvl. Det var ikke ofte en Time gik af uden 
Gnav og Skænd. Nogle af dem havde sine bestemte 
Syndebukke, som de hver Dag havde oppe og lo(i 
Arrigheden gaa ud over; andre morede sig med at 
harcellere og at piske Klassen frem til Dyd og Flinkhed 
med ætsende, giftig Spot. Daniel var bange for disse 
strenge Herrer. Men han bøjede |sig for dem med 

en saadan Bonderespekt og kunde desuden som oftest 
sin Lektie, saa han slap fri for de værste Grovheder. 
Kristian Bliland gik det ligedan, skønt han tog det 
mere roligt. I det hele taget kunde Lærerne godt 
lide de Drenge fra Landet. De var opvoksede i 
mere patriarkalske Forhold; de havde lært at lystre 
og ære deres Overmænd; de havde ikke noget af 
denne frons urbanay denne ' Storsnudethed , som 
gjorde Købstaddrengene saa utaalelige at have at 
gøre med. De var ydmyge og lydige og lette at 
regere, som Skoledrenge burde være. 

Men Daniel vidste nu, at Kapellanen havde haft 
Ret, da han talte om Latinskolen. Her var der 
aandløst og det tilgavns. Han var undertiden saa 
ked af det altsammen, at han fantaserede om at 
løbe væk, rejse til Amerika eller gaa tilsøs. Det, 
som holdt ham til at læse, var ofte blot Tanken om 
Folkesnak — og Tanken om Inga. 

En Gang om Maaneden kom Ole Johannes til 
Byen med Madvarer til sin Søn ; de to første Gange 
var Maren med. 

»Jeg kan ikke begribe, hvad Du vil til Byen 
efter,« sagde Ole Johannes; men Maren maatte ind 
og se til lille Daniel, det hjalp nu ikke. Daniel 
var glad, naar de kom, men syntes jo, de saa grue- 
lig bondske ud. Naar han gik omkring i Byen med 
dem, ønskede han altid, at han ikke maatte møde 
Kammeraterne. Forresten lagde han med stor Glæde 
Mærke til, at gamle Ole Johannes ligesom havde taget 
sig op. Han havde skaflFet sig en ny Stads vogn, 
som aldeles ikke var saa grim, og hvad som mere 

Bondestudenter. 5 

var, han kom flot til Byen i hvid Halskrave og Klæ* 
destrøje. Maren derimod var den samme som altid, 
hun var for gammel til at lære ny Manerer. Ja hun 
kunde ikke engang lide, at Ole Johannes fiksede sig 
saadan op. Da de anden Gang var i Byen, satte 
hun sig til at jamre og klage for Daniel ganske yn- 
kelig over, hvor underlig Ole Johannes bar sig ad i 
den senere Tid. Han vilde nu ligesom vaere mere end 
før, siden han havde en Søn i Byen paa Latinskolen. 
Han havde heller ikke den Arbejdslyst som før, 
men gik gerne og drev dernede paa Næsset eller 
omkring i Egnen og vilde have gode Dage. Hjemme 
vilde han leve godt, købte fint Brød og Kaffe hjem 
med sig og læste Aviser, som han sad og drev over 
i halve Øgter ad Gangen. Han havde ogsaa Bræn- 
devin i Huset, som han ikke havde haft i mange 
Aar. — Brændevin? — Ja, om der kom et Men- 
neske; alt skulde være saa fint nu. Maren kunde 
ikke begribe, hvordan det skulde ende. Men Da- 
niel syntes i Grunden ganske godt derom, og til 
Moderen sagde han, at det vist ikke var saa farligt; 
Far vidste nok hvad han gjorde, hun skulde ikke 
græde for det. Han havde maaske, naar alt kom 
til alt, bedre Raad end nogen vidste. Aa, Gud bedre 
det for Raad, klynkede Maren; det var jo laante 
Penge, han flød paa. Nu, det var vel ikke saa vist, 
mente Daniel, man skulde ikke tro en Bonde længer 
end til Tænderne i den Slags Ting; han gik ofte 
og bar paa Ting, som ingen kunde have Ide om. 
Maren saa paa sin Søn og slog saa Øjnene ned 

igen og sukkede. Hun forstod nok, at her fik hun 
ingen Hjælp. 

Da Daniel var hjemme i Julen, fik han selv at 
se, at Huset var kommet paa en hel anden Fod. 
Og glad var han. Der. var Fremmede i Huset, som 
skulde se Studenten, og allesammen levede de godt, 
Q% der var stor Stads. Daniel maatte læse Tysk og 
Latin for de Fremmede, og han saa, hvor stolt den 
Gamle blev, naar de roste ham og var forimdrede 
over alt det, han kunde. Blot Lias, den Tørvetriller, 
gik omkring saa gnaven og tvær, som om han var 
misundelig paa sin egen Broder. 

Her mellem Bønderne følte Daniel sig som en 
fin Person, og han viste sig hvor han kunde, helst 
naar han havde Haab om, at Inga Holm kunde 
komme til at se ham. Han tænkte slet ikke paa at 
tale til hende; men han viste sig frem, og naar han 
troede, hun saa ham, gjorde han sig saa mandig og 
kæk som det var ham muligt. Og saa skottede han 
hen til hende, hvor hun sad bly og bøjet, som en 
)mdig Drøm, med en Glorie om sig som en Brud 
paa en Bryllupsmorgen, og han bad til Vorherre, at 
hun dog maatte holde af ham. 

Tiden fi-a Jul til Foraaret sneg sig uendelig 
langsomt afsted. ^an var saa ked af at læse, at han 
undertiden tænkte paa at snyde, men han kunde 
ikke komme ud af det. Han havde ikke det rette 
Greb derpaa; han kunde ikke gøre det med saa 
rolig Samvittighed som de andre Drenge. Prøvede 
han bare, vilde Læreren kunne se det paa ham 
straks. Men det hændte jo ikke saa sjældent, at han 

5* 

fik Hans Neerstad til at skrive Sygeseddel for ham, 
naar han havde altfor lidt Lyst til at arbejde. 

I Stedet for at læse sad han saa hjemme og 
tænkte paa Inga, som han vilde skrive Frierbrev til, 
saasnart han var bleven Student. Og han gjorde 
Vers om sin store Elskov. Det var et drøjt Arbejde 
at gøre Vers, syntes Daniel, men det var saa dejligt 
at arbejde med noget, som vedkom hende. 

Der var noget saa kedsommeligt over hele Sko- 
len i denne Tid. Drengene forsømte. Lærerne mi- 
dertiden med. De Lektier, de fik for, var saa smaa, 
at de ingen Vej kom, og alligevel maatte de Gang 
efter Gang have dem om igen, fordi ingen lærte 
dem. Det gik saa sejgt og forkert og trægt, som en 
Vals i en Rugager. 

I Januar var der kommet to nye Drenge ind i 
Klassen, den ene var Søn af en Sognefoged, Ole 
Bentsen, den anden, Peter Didriksen, var Søn af en 
Høker paa Næsset. Klassen prøvede en Tid at have 
sin Morskab med dem, men det blev der intet af. 
De forstod at klare sig, de holdt godt sammen og 
var kloge begge to. 

Ole Bentsen var tavs og ligeglad som en Sæl- 
hund, saa paa ham bed der ingenting og Peter Did- 
riksen, som ellers blev kaldt Peter Dirk, forstod saa 
fiffigt og morsomt at svare igen, at der ikke var 
nogen i Klassen som var istand til at binde Munden 
paa ham. Daniel og Kristian prøvede nogen Tid 
at holde saiomen med dem, fordi, de paa en Maade 
ogsaa var Bønder; men Ole Bentsen og Peter Dirk 
foretrak finere Selskab. I det hele havde de en 

mærkværdig Forstand paa det, som kunde være dem 
til Nytte. Det viste sig , at de ikke havde noget 
imod at være med til baade det ene og det andet, 
som kunde være farligt, som for Eksempel et Slag 
Kort eller en halv 01 med Cigar til; men de pas- 
sede altid paa, at om galt skulde være, saa kunde 
ikke Skylden lægges paa dem. 

Hvis nogen vilde faa dem med til noget, som 
de ikke syntes om, saa sagde Ole Bentsen, at Peter 
ikke havde Lyst til det, og Peter sagde, han turde 
ikke for Ole Bentsen. Paa SkoJen gik det dem 
godt, for de var et Par rigtige Læseheste begge to. 
De klagede ynkeligt over, at det gik saa langsomt, 
og om Efteraaret meldte de sig ud af Skolen og tog 
til Kristiania, da de kunde faa Eksamen baade hurti- 
gere og billigere ved at gaa paa Studenterfabriken, 

Endelig led det da mod Eksamen. Saa fik 
Piben en anden Lyd. Der blev Liv og Fart baade 
i Lærere og Drenge , ligesom der bliver Røre i en 
Hønsegaard, naar det trækker op til Uvejr. Nu kom 
Bøgerne frem og Dygtighed og Flid kom til Ære. 

Hvor meget havde den læst til idag , og hvor 
meget havde den læst? Kunde Per dit? og kunde 
Paul dat? Hvad betød det Ord og hvad betød det 
Ord? hvad var det for Præpositioner, som styrede 
Ablativ? Kunde Per forstaa det Bevis, kunde Paul 
konstruere den Polygon? 

Andet hørtes ikke fra Morgen til Aften, saa Da- 
niel forfærdedes over al den Lærdom. Han syntes han 
kunde ingenting, og Kraft til at tage fat og læse 
havde han heller ikke. Han havde nu vænnet sig 



70 



til at drive, og det var svært at overvinde det. Først 
da det kom saa vidt, at Eksamen skulde til at be- 
gynde, saa de vidste, at nu skulde de op i det eller 
det Fag, — saa fik Daniel sin Arbejdskraft igen, og 
da læste han ogsaa næsten Forstanden af sig. Uden 
Glæde ved at læse, uden Tanke om Kundskaberne, 
han fik, blot for at kunne slippe over Eksamen, læste 
han, og læste som en Vanvittig. Han havde lært 
at tude med de Ulve, han var iblandt. 

Og han kneb igennem. Han kunde ikke meget, 
og han var usikker i det, han kunde, for han var 
uklar i Elementerne. Da han sad ved Eksamensbordet 
gik det dog; han forstod det ikke selv; men han 
havde jo fra lille af lært sig til at se og høre paa 
Læreren, hvad Svar han vilde have, og han brugte 
ofte den Kunst, uden at vide det selv. Forstod han 
derimod ikke, hvor Læreren vilde hen, turde han 
tidt ikke svare, om han aldrig saa godt vidste det. 

Han bestod som Numer 9, og der var Foged- 
sønner, ja saagar Præstesønner under ham. Det sjm- 
tes han næsten var utroligt, og gamle Ole Johannes 
syntes det samme, da Daniel kom hjem og fortalte 
det. Den Gamle kunde ikke skjule, at han var stolt 
af dette. 

Forresten var den Gamle igen bleven mere tung 
og tavs af sig. Daniel kunde ikke forstaa det, men 
gamle Maren fortalte, at Ole Johannes havde brugt 
de 100 Daler op før han ventede det og nu maatte 
han se at faa et nyt Laan, og det var ikke saa 
let. Ole Johannes havde troet, at loo Daler aldrig 
kunde faa Ende, men naar man bar sig altfor flot 

ad, saa — . Daniel vred sig ynkeligt. Det var da 
en evindelig Jammer med de Penge. 

Men saa trøstede han sig med, at den Gamle 
nu var gaaet saa langt, at han ikke kunde vende 
om. Og hvad gjorde det saa, om han tog et nyt 
Laan? Gaarden var vist stor nok til at bære baade 
det og roere til. 

Han undgik alligevel Faderen lidt, da han var 
bange, at denne ogsaa vilde tale om Penge. Ole Jo»- 
hannes misforstod det og troede paa sin Side, det var 
Stormandsnykkeme, som nu igen var paafærde. Det 
ærgrede ham saa meget mere, som Ole Johannes 
ikke længer syntes, han var en ganske simpel Bonde. 
Han havde brugt Penge for at tage sig op, saa hans 
Søn ikke skulde behøve at skamme sig ved sin Far. 
En skøn Dag sagde han det lige ud. 

Daniel svarede saa skikkeligt han kunde, at saa- 
dant aldrig havde været hans Tanke. Men den Gamle 
svarede, at det var tydelig at se paa ham, hvad han 
mente, og han syntes ikke, han havde fortjent saa- 
dan Behandling, og fordi nu Daniel bildte sig 
ind, han var en Junker, saa burde han dog ikke 
glemme, hvem det var, som havde maattet undgælde 
for det. 

Det kunde Daniel ikke fordrage at høre. Han- sva- 
rede, at han ikke kunde begribe, hvad saadan Snak 
skulde være godt for. Saa snart han fik Embede, 
skulde snart de Penge blive betalte, saa der var da 
ingen Mening i at holde saadant et Stahøj om dem« 
Ole Johannes vidste ved sig selv, at han ikke havde 
g]oxtStahøj\ og han følte, at han led en forfærdelig 

Uret ; men hvad kunde det nytte at snakke, han 
vilde blot sige den Ting til, at paa de første fjorten 
Dage fik nok Daniel ikke det Embede, 

»Nej, hvem siger det?« sagde Daniel. 

Saa blev der atter uhyggeligt der hjemme. Ma- 
ren jamrede evig og altid over, at det gik tilbage 
for dem. Arbejdet paa Gaarden maatte drives med 
Lejefolk ; Gaarden begyndte at tage af. Ole Johan- 
nes var i Gæld hos Jens i Larsebakken, saa han var 
nødt til at handle med ham, købe dyrt og sælge 
billigt. Han var heller ikke saa stadig med Gud$ 
Ord som før. Han 'blev gæme liggende og sov om 
Morgenen, i Stedet for at holde Andagt; og hvordan 
kunde man saa vente andet, end at der var ringe Vel- 
signelse i Arbejdet. Daniel hørte paa det altsammen,, 
men tav stille dertil. 

Han trøstede sig ved at drømme om Fremtiden 
og om Inga. Til hans store Glæde var der nok- 
ingen endnu, som havde løftet sine Øjne til hendej 
hun var for fin for Bondedrengene, og for de andre 
var hun vel sagtens ikke rig nok. Saa fik hun 
maaske Lov at gaa fri, fri som en Blomst paa et 
højt Fjeld, indtil han, Daniel Olsen,- Student Daniel 
Olsen! en skøn Dag kom og bød hende Haand og^ 
Hjærte. Og saa skulde de vandre saa blidelig sam- 
men gennem Livet, han som Præst, hun som Præste- 
frue, og de skulde have det saa godt og faa mange 
flinke Drenge. 

Daniel fik ikke Friplads paa Skolen næste Aar,. 
da han ikke kunde skaffe Attest for, at han var 
fattig. Men i Skole kom han dog; den Gamle 

tænkte, der var ikke andet for. Og hvor ilde end 
Daniel syntes om Skolen, saa var det dog altid 
bedre at være i Byen end hjemme paa Sørbraut. End- 
ogsaa den Gamle blev en hel anden, naar han kom 
til Byen. Det var ligesom han blev ung igen her 
inde, syntes Daniel. Han kunde se ganske rødmus- 
set og glad ud, og der kunde være en saadan 
Glans i hans Øjne, at man saamænd ikke skulde 
tro, det var den samme Mand. Selv Hans Neer- 
stad blev fornøjet, naar han saa Ole Johannes saa 
munter og han nikkede til Daniel og lo saa smaat. 

Saa var det en Gang ud paa Efteraaret, det 
var en regnfuld, kold Dag sent i Oktober, at Daniel 
syntes den Gamle var muntrere, end der i Grunden 
var Mening i; og hans Øjne var saa blanke, at 
de formelig saa sløvede ud. Daniel forstod sig ikke 
paa det, men han syntes ikke om det. Henimod 
Aften skulde Ole Johannes køre hjem, og da var 
han bleg og tavs, men lige underlig. Og da han 
sad i sin ny Kærre og talte nogle Ord til Afsked 
med Hans Neerstad, saa Daniel, at hans Øjne var 
hængende og matte, som paa en drukken Mand. Men 
Hans Neerstad blinkede til Daniel og smidskede. 

Da lagde det sig som en Smerte, som en tyn- 
gende, knugende Smerte over Drengen. Han gik op 
paa sit Værelse og vidste ikke, hvor han skulde gøre 
af sig. Han saa stadig sin Fader for sig, hvordan 
han sad og stirrede med Øjnene stive i Hovedet, og 
han fik Hj ærteondt af at tænke derpaa. 

Kunde virkelig Vorherre tillade saadant? Kunde 
han lade hans Fader komme saa vidt? Faderen, som altid 

havde været en skikkelig Mand og holdt sig til Guds 
Ord? — undtagen i den senere Tid. — Men alligevel? 
— nej, nej, noget saa slemt kunde ikke hænde ham. 
Han sagde ogsaa til Vorherre, at det ikke maatte 
ske. Han følte en brændende, smertelig Lyst til at 
græde, men kunde ikke. Saa satte han sig til Vin<- 
duet, og der sad han med Haanden under Kinden 
og stirrede ud i Luften, længe, længe. — 

£n Dag kom da Lias kørende til Byen i den 
ny Bykærre og skulde hente Doktoren. Daniel skulde 
ogsaa med hjem, for det stod daarligt til med Ole 
Johannes. 

Han var kommen hjem fra Byen næsten frossen 
fordærvet, han var nok falden isøvn undervejs og i 
Vildelse kørt gal Vei, saa han ikke kom hjem før 
langt ud paa Morgenstunden, og da maatte de bære 
ham ind. Han var drivvaad og ganske stiv. Nu 
laa han med brændende Smerter i Brystet og saa 
saa ussel ud, at Daniel ikke vilde kunne kende ham 
igen. Han var heller ikke ved sin Samling, men laa 
og fantaserede; snakkede om Bisper og Prsester og 
om mangt og meget, som der ikke var sund Sans i. 
Der var nok ikke andet at tænke paa end Enden. 

Daniel blev saa forfærdet, at han ikke kunde faa 
et Ord frem. Han fulgte med hjem og var saa ned- 
trykt og fortvivlet, som han skulde til sin egen Jorde- 
færd. Nu var det Haab ude. At det skulde komme 
«aa hurtigt og saa sørgeligt! Doktoren sagde det 
var Lungebetændelse. De skulde have hentet ham 
før, nu var der ingenting at gøre. Han skrev noget 
Medicin op, knurrede lidt og kørte sin Vej. Maren 

^k ud og ind og græd og var saa ude af det, at 
Judith næsten alene maatte passe den Syge. 

Daniel turde knap være inde i Stuen. Det var 
saa forfærdeligt at se Faderen ligge der, opgivet, 
hjælpeløs, med vilde Øjne, med hule, skæggede Kinr 
der, og med et pinligt, pibende Aandedræt; men 
værre endnu var det at høre paa hans Fantasier om 
»Sønnen, som skulde blive Bisp.« 

Maren spurgte Daniel med grædende Taarer, 

om Ole Johannes havde været om han havde 

faaet noget — — mere end han kunde taale, — 

— der inde i Byen. Daniel blev bleg, men sva- 
rede nej. »Aa, Gudskelov da,« hulkede Maren; 

— Daniel begreb ikke , hvorfor hun skulde græde 
saa bitterlig derfor. 

Den røde Kapellan kom nu og da og vilde 
tale med den Syge om hans Sjælefred; men det 
nyttede ikke. Han kunde nok vække ham for et 
lille Øjeblik, men han var straks igen borte i Vil- 
delse. Og i Vildelsen døde han. 

Der stod Daniel. 

Det viste sig, at Ole Johannes i de seneste Aar 
havde gjort mere Gæld end nogen vidste. Det 
mieste skyldte han Jens Bakke, men han havde 
Smaagæld her og der i Byen og ude mellem Bøn- 
derne. Gaarden var saa forgældet, som den kunde 
være. Hvis de skulde kunne rede sig ud af det, 
maatte de se at komme overens med Jens Bakke. 
Og han viste sig da ikke saa urimelig. Han for- 
langte blot, at Daniel skulde underskrive en Forplig- 
telse til at betale Gælden — halvtrediehundrede 

Daler — saasnart. han fik Embede eller fast Post; 
og Maren og Elias skulde gaa i Kaution for Daniel 
og selv svare til Pengene, hvis han døde eller kom 
til Ulykke; og endelig skulde de svare fem Procents 
Rente om Aaret indtil Pengene var tilbagebetalte, 
Daniel skrev straks under. Ham kunde det ikke gøre 
noget og saa blev der da en Ende paa alle disse uhygge- 
lige Forhandlinger. Maren tog den gamle Tarald Ruste 
til Lavværge, han som før havde været Sognefoged, 
og det blev afgjort, at hun skulde sidde i uskiftet Bo, 

Der var ingen skjult Rigdom at finde, ingen ned- 
gravet Skat, ingen Pengepose paa Kistebunden. Hvis 
Maren og Lias med Slid og Sparsommelighed kunde 
fægte sig igennem, var det saamænd mere, end man 
kunde vente. 

Til Daniel var der ingenting. De sagde, han 
maatte prøve at komme ind i en Krambod. Han 
svarede hvad der faldt ham ind. Hvad skulde han 
i en Krambod? 

Og han gik ligesom i en tung, tung Døs. Det 
var forbi altsammen, og værst var det at tænke 
paa Inga. 

Inga, Inga! hvad tænkte vel hun nu? Han 
turde ikke vise sig i Næskirken i denne Tid. Men 
hver Søndag sad Daniel paa en Sten ved en Skrænt 
paa Vejen og kigede efter Inga. 

Saadan kunde det ikke blive ved! Der maatte 
komme Hjælp! Havde Vorherre hjulpet saa langt, 
maatte han hjælpe længere! 

Han gik til Grunde, hvis han ikke kom bort. 
Kunde Vorherre tillade, at en Sjæl gik til Grunde? 

Der var mange rige Folk i Byen. Der var 
Folk*, som ødede Tusender og atter Tusender 
bare til Stads og Fornøjelser. Der stod just nu i 
Avisen, at Grosserer Helle havde kjøbt sig en Lyst- 
kutter for 800 Daler. 8cx) Daler for en Lystbaad! 
Med 800 Daler, eller bare med Halvdelen, kunde 
han have været ovenpaa! 

Eller Jeremias! — — Han f6r og flakkede om 
i den vide Verden, og Ingen vidste, hvor han var. 
Maaske han var i Amerika — — havde giftet sig 
med en rig Dame, blevet Ejer af en Million. Kom 
hjem og bragte alt i Orden — — 

Eller kunde man blot faa fat i Bjergkongen! 
Eller i Nissen, eller en Dverg eller noget andet lig- 
nende — — Rigdomme var der nok af, baade 
i Jorden og i Høje, naar man bare forstod at finde 
dem. Hvorfor kunde nu den gamle Dagfinn Sør- 
braut ikke ligesaa godt have fundet en Klump Guld 1 — 
Der var mange, som havde fundet Guld i gamle Høje. 

Tarald Ruste! Han gik for at være en vel- 
staaende Mand; hvad om man nu henvendte sig 
til ham? 

Aa nej, han var en Muldets Træl som de andre. 
Han var tilmed Jaabækianer Og hvad Sans havde 
saadan en for Aand og Videnskab? 

Men Jaabækianeren Tarald Ruste havde dog 
tænkt paa den unge Student. Det var jo slemt, 
at de Penge skulde være rent bortkastede, syntes 
han, og desuden sagde man jo, at Drengen var flink. 
Det vilde vist ogsaa være godt, om vi kunde faa 
flere Embedsmænd af Bondestanden. De nuværende 

Embedsmænd var saa fremmedagtige og kendte saa lidt 
til Livet hos den simple Mand, at det ligefrem syntes, 
som om de var en anden Nation. Men Bondedrenge 
vidste da, hvad Bonden havde at kæmpe med. 

Han havde talt lidt med Daniel og syntes, han 
lod til at være brav. En anden Gang talte han igen 
med Daniel, da han var inde hos Moderen. Daniel 
syntes ikke, at han som blot var Skoledreng, turde 
have nogen Mening ligeoverfor en Mand som den gamle 
Sognefoged, og de kom derfor uhyre godt overens. 
Kim naar Tarald kom med Jaabæk og Sparetanken, 
og sagde, at Embedsmændene havde det altfor fedt, 
saa syntes Daniel, han kunde ikke være helt enig 
med ham. Men han vilde dog ikke sige ham imod 
heller, og saa redede han sig ud af det med, at han 
havde haft altfor travlt paa Skolen, til at han kunde 
følge med den Slags Ting. Da han imidlertid saa, 
at Tarald Ruste ikke var tilfreds med dette, tilføjede 
han, at det naturligvis var en god Ting at spare. 
»Ja, det lærer Du nok at forstaa,« mente Tarald. 

Siden den Dag havde Daniel dog lidt Haab om 
Sognefogden. 

Og Sognefogden havde Haab om Daniel. Han 
gik og spekulerede over, hvem han skulde faa med 
til at hjælpe den Dreng frem. I Sognet var der 
ingen, som havde Penge uden Præsten, men der var 
ingen, som faldt paa at gaa til Præsten og bede 
om Pengehjælp. Derimod kendte han et Par Mænd 
i Byen, som han maaske kimde prøve det hos. 

Grosserer Helle var en brav Mand i visse Hen- 
seender, skønt han ikke holdt med Jaabæk; — der 

var Folk, som tvivlede paa, om Grosserer Helle var 
saa rig, som han gjorde Spræl af, men det tvivlede 
ikke Tarald om* Saa var der den gamle Finsen. 
Han havde før understøttet saadan en Dreng. Det 
var jo rigtignok en, der vilde paa Missionsskolen, 
men det kunde dog være, de fik ham med her. Ta- 
rald Ruste kørte saa til Byen og talte med disse 
Mænd. 

Grosserer Helle sagde ja straks. 

Finsen var det sværere med; for han havde 
lovet Vorherre, sagde han, at han vilde skænke alt 
det, han kunde afse, til Zulu-Missionen. Tilsidst gav 
han dog efter. Maaske Vorherre kunde bøje Hjær- 
tet paa denne Bondedreng saaledes, at ogsaa han 
en Gang blev Missionær. Man maatte lægge alt i 
Herrens Haand, hans Veje var ikke vore Veje. Og 
saa blev da disse tre, Jaabækianeren, Grossereren og 
Zulumissionsmanden enige om, at de skulde hjælpe 
Daniel Sørbraut frem til Studentereksamen. 

Tilsidst foreslog Helle, at de skulde sende Dren- 
gen til Kristiania ind paa JFabrtken, for at faa ham 
færdig i en Fart; det var baade billigere og bedre, 
sagde han, og det havde Jonas Didriksen paa Næsset 
gjort med sin Søn, Peter. Og endelig gik da de 
andre ind paa dette. 

En Aften kom Tarald Ruste kørende til Sør- 
braut, saa stolt som en Konge og saa mild som 
Smør i Solskin, fordi han havde gjort denne store 
Bedrift, og fordi han kunde komme til Huse med 
et saadant Glædesbudskab. Og velkommen blev han. 
Hele Huset blev sat paa den anden Ende. Daniel 

lo, Maren kogte Kaffe, Judith gik og puslede om 
Sognefogden som om en gammel Bedstefader, og 
selv Lias smilede og gned sig i Hænderne. 

Maren ^syntes ikke slet saa godt om det sidste, 
at Daniel skulde til Kristiania ; men nu lod det sig 
ikke gjøre at stille sig paa Bagbenene. Saa indskræn- 
kede hun sig til at spørge, om det dog ikke var 
voveligt at sende en saa ung Dreng der ind; hun havde 
hørt, der skulde være saa mange slemme Mennesker, 
baade Frimurere og Fritænkere og — 

»Aa hvilken Snak!« sagde Tarald Ruste. De 
sendte saamænd yngre Drenge end Daniel derind, 
og desuden var det ikke andet end Vrøvl det, at 
Frimurerne slagtede Folk og sendte dem til Tyrkiet. 
Der var skikkelige Folk i Kristiania saavel som her. 
Latinere var de rigtignok og Flmbedsvenner med, 
og forresten noget stort Svinepak i mange Henseen- 
der; men det kom ikke Daniel ved. Han klarede 
sig nok. Og med det maatte Maren lade sig nøje. 

Daniel skulde rejse til Efteraaret. Han havde 
ikke Fred hjemme længere; han længtes efter Kri- 
stiania. Derinde skulde han finde det store og ædle 
og skønne paa Jorden. Og Byen steg op for hans 
Tanke som en Skov af hvide Taame, lysende som 
Marmor i en solbeskinnet Dal. Han var overbevist 
om, at saa snart han kom der ind, vilde han komme 
ind i noget vidunderligt, poetisk, stort, noget med 
Guld og Glans og fagre Møer, som i de gamle Ro- 
maner; men Inga Holm vilde han forblive tro alle 
Dage. 



8i 



Længe vented kom endelig den store Tirsdag, 
da han skulde rejse. 

Maren og Lias fulgte ham til Byen og helt ned 
paa Dampskibsbroen. Maren var saa bange hun 
havde glemt at sende noget med ham, som han 
kunde faa Brug for, og hun spurgte ham. flere 
Gange, om han ikke troede, han kunde trænge til et 
Nøgle graat Uldgarn endnu. Daniel mente, han havde 
Uldgarn nok. Han var blot bange for at komme 
for sent paa Damperen. Saa snart den lagde til 
ved Broen , skyndte han sig om Bord og sagde Farvel 
til sin Mor og Bror med Hj ærtet bankende af urolig 
Glæde. 

Det ringede tredje Gang. Skibet udstødte et 
forfærdeligt Hyl og gav sig til at arbejde sig ud 
fra Broen. 

Farvel, Farvel! hørtes der fra alle Sider, og 
hvide Lommetørklæder viftede i Luften , som en 
Masse smaa Vinger. Men der var ingen, som viftede 
til Daniel, for gamle Maren havde ikke noget hvidt 
Tørklæde at vifte med. Hun havde blot et lille et 
af rødplettet Bomuldstøj; men det havde hun glemt 
hjemme. Hun stod ved den ene Ende af Broen, 
langt borte fra de fine, og bed i Fligen af sit Tør- 
klæde og saa efter lille Daniel med røde, jammer- 
fulde Øjne. 

Det var haardt at tænke sig, at han skulde saa 
langt bort. Hun vilde ikke græde mens fremmfede 
Folk saa derpaa, men Graaden var ikke god at 
trænge tilbage. Den fyldte Brystet , som en smer- 
telig varm Strøm, og frem vilde den paa alle mulige 

Bondestudenter. 5 

Maader. Den pressede sig hed og brændende frem 
i Øjnene og vred sig saa bitterlig om den magre 
Mund. Men da saa Baaden var helt ude fra Broen, 
og hun saa sin lille Daniel staa alene paa Fordæk- 
ket, mellem alle disse fremmede, som saa saa ntkørke 
og ligegyldige ud, saa vendte hun sig bort, bøjede 
Hovedet ned i Hænderne og græd, grsed saa det 
rystede i de gamle udslidte Skuldre. 



IV. 

»Uisen, Olsinis, Olsini, Olsinem, Olsen! Olsine,« 
sagde Johannes Ortvedt. 

Markus Olivarius Markussen lo i vilden Sky. 
»Det var ret,« sagde han, »Olsen gaar efter tredje. 
Hahaha! Olsen, Olsinis — hahahaha! Den Ortvedt 
er en Mand med gode Indfald!« 

Daniel kunde ikke fordrage at blive deklineret. 
Men ban lo med saa godt, han kunde, for han 
vidste fra gammel Tid af, at det ikke nyttede en 
Smule at gøre sig vred. Johannes Ortvedt var for- 
nøjet. Han klukkede og lo saa usigelig godmodigt, 
og hans Øjne lo, og Skægget lo, og Øjenkrogene 
stod fulde af Latter og selvtilfreds Glæde. 

»Og der er Olsen den andenø« raabte Markus 
Olevarius Markussen, som ogsaa var en Mand med 
gode Indfald. 

Ind traadte der en ung, høj Fyr med nedfal- 
dende Skuldre og lang Hals. Ansigtet blomstrede i 
tæring-fine Farver og var langt og fladt; Munden var 
tyk og halvaaben. 

»Nej Tak ska' De ha'! sagde han m^d en Bas- 
røst, som ingen skulde vente af saadan en Smalhals ; 
»det skal De være fri for! Den anden er jeg .meget 
for lang til at være, ser De.« Og han lagde Bø- 
gerne fra sig, tog Daniel under Armen, trak ham 
med sig midt ud paa Gulvet og sang med klikkende 
Stemme og store Theaterfagter : 

»Jeg — er — Olsen den første, Olsen den første, Olsen den 

første ; 
Han — er — Olsen den anden, Olsen den anden, Olsen den 

anden, — 
— Begge vise Mænd.« 

Markus Olivarius Markussen lo i vilden Sky. 
Johannes Ortvedt klukkede med, hans Øjne lo, hans 
Skæg lo og hele Mennesket lo, for nu vidste han, 
at Markussen kom med Deklinationen. 

Og Markussen kom med Deklinationen. Apro- 
pos: kunde Hr. Olsen den første deklinere Olsen? 

Flere og flere kom der. En og en, to og to, 
nyvaskede og blege, udslidte at se paa, Søvnen sad 
dem endnu i Øjnene og mange af dem sagde: »Uh I 
jeg er saa træt i Hovedet idag!« Og for hver en, 
som kom, blev den Ortvedske Deklination taget 
op igen, og Markus Olivarius Markussen lo i vilden 
Sky, mens Ortvedt stod og hørte til med Øjnene 
lysende af selvtilfreds Glæde; for idag havde han 
vundet sig et Navn, som vilde leve længe i Klassen. 

Det akademiske Kvarter var straks ude; Ele- 
verne kom i Flokke. Nogle satte sig straks paa 
Plads, tavse og mørke, aabnede en Bog og trak sig 

tilbage i sig selv, mens andre flokkedes om Olsines 
og den store Deklination. Der kom Hans Haugum. 

»Hr. Haugum! Hr. Haugum! Haugum!« brølede 
hele Flokken i Kor. Men Olsen den første trak 
Daniel med sig midt ud paa Gulvet og raabte med 
sin forbavsende Bas: 

»Mine Herrer! Her staar jeg frem paa dette 
Vrøvle-Ting og fordrer, at De en som alle og alle 
som en hylder og erkender Olsen den anden af 
Dynastiet Grisenburg som min lovlige og ulovlige 
Undermand i alle Maader; og dette skal De gøre 
af fri og god Vilje eller ogsaa skal De komme til 
at dingle i Galgen hver ved sin hundske Hals — « 

Længer kom han ikke, for Hans Haugum, som 
saa lidt træt ud, brød sig ikke videre om dette, men 
gik hen til Daniel og spurgte, om han havde noget 
Gaardsnavn, han kunde bruge i Stedet for dette 
Olsen, som i Grunden aldeles ikke var et Navn. 

;>Maa jeg bede!« skreg Olsen den første, men 
ingen hørte ham. 

Daniel følte sig hædret ved, at Hans Haugum 
tog sig af ham, men sagde, at det Gaardsnavn, han 
havde ikke kimde bruges. 

»Men hvad hedder da Gaarden?« spurgte 
Haugum. 

Daniel rødmede og sagde: »aa« 

»Den hedder vel ikke Tamperud, som den, jeg 
er fra,« spurgte Olsen den første; og Markus Oli- 
varius Markussen lo i vilden Sky. 

»Nej,« mumlede Daniel lettet; men tænke sig, 
at den Østlænding selv vilde fortælle saadant! 

Naa, kom nu med det!« raabte Haugmh lidt 
heftig; han kunde ikke forstaa sig paa den trevne 
Vestlæn ding, som var bange for at sige, hvor han 
var fra. 

»Jo,« svarede saa Daniel modig, Gaarden hedder' 
Sørbr — rød« — 

»Sørbrød, det var underligt!« sagde Haugum. 
»Siger man der paa Egnen Sørbrød?« 

»Nej,« svarede Daniel usikker, »Man siger det 
ikke, men man skriver det. 

»Hvordan udtales det da?« spurgte Haugum. 

»Aa Folk de kalder det — — — « 

»Aa, de siger vel Sørbraut,« faldt Markus Oli- 
varius Markussen myndig ind, for han kunde Lands- 
maalet. 

»Ja,« sagde Daniel, »de siger Sørbraut.« 

»Saa hedder Gaarden jo Sørbraut,« dømte Hau* 
gum, »og det Navn skulde ikke være godt nok?« 

Sørbraut?« spurgte Daniel og gjorde store Øjne. 
Ja vist saa! Sørbraut! Sørbraut er et godt 
Navn,« erklærede Markus Olivarius. »Men Sørbrød 
— • ha-ha-ha-ha ! — Søerbrøzz — han vrængede efter 
dansk, »det duer ikke — ha ha ha, det har de danske 
Fogeder fundet paa. Søerbrøzz — ha ha ha!« 

»Surbrød,« smaalo Johannes Ortvedt, Daniel blev 
blodrød, men kom sig, da han saa, at ingen af de 
andre havde lagt Mærke til det. 

Markus Olivarius gav sig til at holde et Fore- 
drag om norske Gaardsnavne og danske Embeda- 
tnænd ; men Haugum, som vidste, at Tiden var knap, 
standsede ham og holdt i Stedet en Tale til Daniel 

om Navnet Sørbraut. Det var et godt norsk Navn, 
han skulde bruge; — »ikke sandt, Rud?« raabte han 
til en Nyankommen, som stod og lagde sine Bøger 
fra sig paa Bordet. 

»Hedder Gaarden Sørbraut?« spurgte Rud. 

»Ja,« sagde Haugum. 

»Saa er der vel altsaa ogsaa et Nordbraut ?« 

Alle saa paa Daniel. 

»Nej — jo — o!« sagde Daniel, »men det ligger 
langt borte — — langt, langt« — — 

»Det kommer ud paa et,« erklærede Rud ; »saa 
hedder Gaarden Braui, Sør og Nord er blot Til- 
læg; Braut er Navnet, og Braut bør De hedde.« 

Jens Rud satte sig; Sagen var afgjort. Og der 
var almindeligt Bifald. Braut var et mageløst Navn, 
et prægtigt Navn. Og hvor norsk det klang! — de 
blev ivrige allesammen. Olsen den første spui^e 
Daniel, hvad han vilde have for det Navn; og Or- 
tvedt bemærkede, at Braut var det samme som Brud 
paa Tysk, saa finere Navn kunde ingen Ungkarl 
ønske sig. Og de blev saa længe ved til Daniel 
selv syntes, Daniel Braut klang godt, og tilsidt 
lovede han Haugum med Haand og Mund, at han 
skulde bruge det Navn — — »hvis det lod sig 
gøre.« 

»Jo vist lod det sig gøre,« sagde de alle. 

»Ho, ho, hoL om det lod sig gøre!« lød det 
pludselig med stort Spektakel og en hul, skrattende 
Stenime fra Værelsets mørkeste Krog, hvor Aslak Fjor- 
dan havde sin Plads. »Ho, ho, ho, husk blot paa 
Don Pedro? Don Pedro de Monsen, ohohoh, husker I 

Don Pedro? Don Pedro de Monsen, oh oh oh! — 
som skiftede Navn hver Gang, han flyttede, saa 
naar man skulde indkræve Regninger hos Monsen, 
hed han Larsen, og naar Regningen lød paa Larsen, 
saa hed han Rabbestad, og kom der en Regning til 

Rabbestad, saa hed han Monsen igen hoh ah 

ah ah ! ^— « 

Men længere kom ikke Aslak Fjordan, for op 
gik Døren paa vid Gab og ind traadte den Gamley 
stor og statelig i sin lange, blaa Slængfrakke, alvorlig 
som en Senator, men med Skælmeri kigende ud 
af sine graablaa, kloge Øjne bag Brilleglassene og 
med den høje, brede, skallede Isse lysende af Aand 
og Vid. 

I Hælene paa sig havde han en Række Elever, 
som kom for sent. Det var for Størstedelen Bund- 
faldet^ der som oftest var fraværende; men i Latin- 
timerne kom de,, for saa var der saa meget Grin. 

Den Gamle stillede sig op og stod og saa paa 
dem. Der kom Isak Abrahamsen Opj orden i sin 
dunede Vadmelsfrakke med et Haar saa uredt som 
en Kragerede; fuld havde han været, vasket sig 
havde han ikke, og sine Bøger havde han glemt. 

»Du er nok en rigtig Løsgænger!« sagde den 
Gamle, »fri som Fuglen i Luften, naa?« 

Saa kom de to unge Herrer Wall og Presler; de 
var -finstsøgne og pudsede med høje Hatte, Cigarer, 
Spadserestokke og Lorgnetter; de lettede flot paa 
Hatten for Rektor en y gjorde et Slag forbi Bordene 
og satte sig paa Plads med megen Applomb. 

»Ha — ha — ha,« lo den Gamle. 

Der kom Lars Risvold, et prægtigt Stenbryder- 
Emne, med en Ryg som en Ladeport og Arme som 
Egeplanker, firkantet og svær, dum og solid som 
en Huggeblok. Tilsidst kom Olai Bruvik, lysende af 
Sæbevask, alvorsfuld, pyntelig og vandkæmmet lignede 
han et Bibelbud. Han saa meget ærlig og skikkelig 
ud og bukkede dybt for Rektoren; men i Grunden 
ærgrede han sig; han forstod straks, at han var 
kommen for tidlig til Skole idag. 

Thi nu gik den Gamle hen og drejede Døren 
ilaas. Det gøs i mangen en Synder ; for nu huskede 
Knegtene, at det var idag, den Gamle skulde have 
Penge for Oktober. ^ 

»Se saa, Karle, nu maa I være skikkelige mod 
en gammel Mand!« begyndte han paa sin underlige, 
spøgefulde Maade, næsten med Graad i Stemmen. 
Det var ikke saa nemt endda at være ham, sagde 
han, og herom sagde han en hel Del. Det meste 
var Løjer, men der var Alvor iblandt. Der var 
nok, som vilde gaa i Skole hos ham og blive 
til noget og lære Perioden, sagde han, det var 
ikke for ingenting, at vore første Digtere og andre 
gode Mænd havde gaaet i Skole hos ham; — 
han vilde ikke just sige, at han havde gjort dem 
til Digtere, men det var dog værd at lægge Mærke 
til, at de havde gaaet hos ham! — ja, som 
sagt, der var nok, som vilde lære Perioden skrubbe 
Raaheden af sig i en grundig Affiling i Livius 
— aa! Livius, Karle! Aal der findes ikke Mage 
til Mand paa Jorden som Livius — men naar de 
skulde betale, saa! — — Ja, han kunde for- 

resten ikke klage. De havde været gode ved ham 
allesammen; men nu maatte de være gode mod ham 
idag ogsaa: Han var en gammel, fattig Mand, og 
idag — — »ved I, hvad der hændte mig idag, 
Drenge?« 

Jo, hør nu, idag før Fanden fik Sko paa, — 
— i den hellige Morgentime havde den Gamle haft 
Besøg , sagde han , Besøg af to sortklædte , høflige 
Mænd — — »og I ved vel. Karle, hvad det be- 
tyder at faa Besøg af to sortklædte, høflige Mænd 
tidlig om Morgenen? — — og hvis I ikke ved det, 
saa gid I aldrig maa faa det at vide. Har 1 Pen- 
gene, Karlef?« 

Karlene lo, og de, som havde Pengej, kom 
frem med dem. Vestelommer og Pengepimge blev 
krængede og vendte op og ned paa alle Borde, den 
ene fandt to Daler, den anden tre; nogle var rige 
Og kom med hele Femdalere, og den Gamle skuffede 
til ^sig alt det, han kunde faa Klo i, somom han 
var bange, de skulde tage det fra ham igen. Men 
de, som ikke havde noget tav stille og prøvede paa 
at gemme sig, eller de gik op og undskyldte sig og 
sagde, at de skulde betale imorgen. 

Blandt dem, som undskyldte sig, fordi han ikke 
havde Penge, var der en, Daniel lagde Mærke til, 
fordi han forsvarede sig saa godt. Det var Olai 
Bruvik. Han fortalte en Historie, som lød saa san- 
synlig, at den godt kunde være opdigtet; men mens 
han stod saa høflig og grundskikkelig, saa sikker 
paa at rede sig ud af det, med sit ærlige aabne 
Ansigt og sine klare, trofaste Øjne, saa mørke og 

milde og^ bedende — saa kunde man ikke andet 
end tage hans Ord for gode, enten m^n saa troede 
<lem eller ej. 

Daniel misinidte ham den store Evne ti] at rede' 
«ig ud af en Knibe; og om den Gamle tænkte han, 
at dersom alle Folk vilde tage Pengespørgsmaalet, 
som han tog det, med bare Leg og Latter, som en 
Komedie, saa vilde Verden ikke være saa slem at 
leve i, som den var. 

Saa lukkede den gamle Døren op igen. Den 
latinske Time skulde begynde. 

Saadanne latinske Timer havde Daniel hverken 
set eller drømt oin i sit Liv. Hver Time var som 
en Fest fuld af Aand og Vittighed, af Spøg og Lat- 
ter og de utroligste Paafund. Selv Grammatiken 
blev levende under den Gamles Hænder, levende 
som Børneleg og Eventyr; og de latinske Skribenter, 
som Daniel havde havt saa lidet Respekt for før 
blev større end alle Store, især Horats og Livius. 

Idag- fik han fat i Hr. Preslers fine Spadserestok 
og gav sig til at spille med den. Stokken brugte 
han til Bue og med den anden Haand spillede han 
op og ned ad en indbildt Violin som til den lystigste 
Dans. Og saa sang han: »Arno — amas — amat! 
amamus — amatis — amant!« Det gik. »Skal vi 
tage den igen? — aa ja. — Amo — amas — amat! 
amamus — amatis — amant!« Men da saa Klas- 
sen skulde forsøge alene — den Gamle sad blot 
og akkompagnerede — saa gik det galt. 

»Nej, nej, nu maa jeg en Gang til!« raabte 
den Gamle, og ^aa gik det med ny Fart. Og da 

det alligevel ikke hjalp, kastede han Buen^ greb 
sig fat i Næsen og læste amo med et Mæle og et 
Ansigt, saa Klassen klukkede af Latter; og da 
*han saa tilsidst prøvede dem igen, kmide de sit amo 
hele Flokken. 

Han havde de utalligste Paafund. Men hvor 
mange han end havde fik han altid noget ud af 
dem, om de end saa aldrig saa underlige ud, og 
alt, hvad han rørte ved blev til Løjer eller Aand. 

Det var en Metode, som aldrig havde været i 
Brug, hverken .før eller siden ; for Metoden var Man- 
den, og Manden var et Geni. 

Han kunde være mod Eleverne, som han vilde ; 
de holdt af ham allesammen. Og naar de var komne 
ud af Skolen, var der ingen Mand de talte om med 
saadan en Varme og Glæde som om gamle Heltberg. 

Han var slem til at klemme dem i Madvig. 
Omtrent hver Uge lovede han dem, at i næste Uge 
skulde de faa et Udtog af hans egen Grammatik; 
men det blev aldrig til noget. De maatte nøjes med 
Madvig, og Perioden var der i Grunden kun faa, 
som fik fat paa. 

Men de hørte allesammen ova Sprog-Geniussen^ 
som kom til Jorden og skabte Tungemaalene , og 
om Præpositionerne, som en Gang i Verden stod saa 
pent i Baas, men siden brød løs, saa alt blev en 
Babelsk Forvirring, eller om Ordklasserne, som der 
blot var tre af. »I Evighed! der er tre!« sagde 
den Gamle. I andre Skoler og paa UhtversiUten, 
sagde de, at der var en Masse Ordklasser; aa — 
det var rædsomt! naar man hørte det, kunde man 

jo blive angest og bange; men der var ikke mere 
end tre; i Evighed, der var tre! Alting var tre! 
— — der var endogsaa en Mand, som blev gal, 
fordi han opdagede, at alt var Tre — fortalte den 
Gamle. — Og paa den Maade fik han sine Lære- 
sætninger ind selv i det trægeste Hoved, og han fik 
dem ind, saa de blev siddende der. 

Dog var han gladest, naar han tolkede de 
gamle Skribenter. Saa kom han ligesom med et 
Fyrværkeri af aandrige Vittigheder, og Billeder og 
Sammenligninger kom springende og lysende saa tæt 
paa hinanden og lystigt som i en Komedie af Shak- 
speare. 

Ravnorsk var han alligevel, og Daniel var i én 
Formidring over, hvor godt han kunde faa Latinen 
til at passe sammen med vor nordiske Aand. Naar 
han fortalte om CcBSarguten som kom og gjorde Kaal 
paa Remdølerne og Bellovakingerne i Gallien, de 
Utysker, som var saa uciviliserede som Koen paa 
Marken, saa følte man sig næsten altfor meget 
hjenmie. 

Men han kunde ogsaa være klassisk. Naar han 
til Eksempel fortalte om sin kære Horats "og om 
Livet paa hans Lystejendom. Der levede man ideelt ! 
fortalte han. Med Kranse af Vinløv laa man til 
Bords ved den rislende Kilde og drak den perlende 
Falerner til Lyrens Klang — — »det var noget 
andet end at ligge oppe paa Romerike og dyrke Kar- 
tofler, Simon Husmo!« 

I Livius kom Lars Risvold op idag. Saa vidste 
Klassen, at det blev morsomt Lars Risvold var saa 

god som Dagen var lang, men han kunde ingenting. 
Han var af de Landsbylys, som gik og sled Aar ud 
og Aar ind og ingen Vej kom, som spiste op og 
forødte først den Smule, de selv havde, saa alt hvad 
Søskende og Kendinge kunde skaffe dem Og tilsidst 
hver Skilling, de kunde laane sig til — for hjemme 
gjaldt de for store Lys og havde staaet som Numer 
I paa Kirkegulvet. 

Naar de dumpede til Eksamen, var det ikke 
fordi de var dumme, men fordi Skolen var saa 
strenge som de selv fortalte, naar de var hjemme 
om Sommeren og slog alle Jeronimusser og Jesper 
Ridefogeder flade med sit htc, hæc, hoc, hufus, 
hujus, hujus, Lars Risvold var saadant et Lys; 
men det var baade hans Lykke og hans store Ulykke, 
at han ikke vidste det selv. 

Idag læste de om Lariem Porstnnam. Det 
syntes den Gamle just maatte være noget for Lars, 
og hersede forfærdeligt med Drengen for at faa ham 
til at begribe, hvad Lartem maatte hedde i Nomi- 
nativ. 

»Hun er slem idag,« sagde den Gamle; men 
med hun mente han Raaheden, som han altid var 
slemt efter. Raaheden og Pontoppidan var hans to 
Arve-Fjender, og med dem sloges han paa sin Vis 
baade tidlig og silde. Det var ikke Lars og Ras- 
mus og Per, som den Gamle havde oppe til Afrøf- 
ling; det var selve Raaheden, og den var han just 
Mand for at faa Bugt med. 

»Naar hun kommer ind fra Fjeldet ved Efter- 
aarstider, — saa brøler hun formelig,« sagde den 

Gamle; »men jeg er Fanden pine mig ikke bange 
for at gaa ind i Baasen til hende alligevel.« 

Og naar han saa havde haft hende til Polering 
en Tid lang med sin Grammatik og sin mageløse 
Periode, saa »bliver de saagu' dog til civiliserede 
Mennesker for det meste. «i 

Undertiden kunde han holde lange Lovtaler over 
sin Metode, som var saa udmærket, at endogsaa 
Lars Risvold lærte at tænke logisk og slutte sig fra 
Næsetippen og et lille Stykke ud i Verden, — »og 
naar jeg en Gang faaer udgivet min herlige Gram- 
matik, som ligger derhjemme i min guddommelige 
Bordskuffe, saa skal der oprinde en ny Æra i dette 
formørkede Land.« 

Han eksaminerede i Livius. Men saa oversatte 
Lars Constltum med Folkeforsamling; saa blev der 
et Stahøj. Den Gamle får op og travede hen ad 
Gulvet og vred sig og jamrede sig, som om han 
havde ondt: — »Aa Gud hjælpe mig arme Mand! 
Det er dog ikke til at holde ud at leve i denne 
Verden! Hvis Du hørte, der var kommen en Mand 
til Byen, som hed Krag, og Du saa kom paa Gaden 
og saa en Krage paa Taget, vilde Du saa tage Din 
Hue af, Lars, og hilse op til Kragen og sige: »God- 
dag, velbaarne Hr. Krag, velkommen til Byen?« 

Nej, det vilde Lars da ikke gøre. 

»Nej, det vilde Du ikke gøre, Lars! men det 
var jo just det. Du gjorde her, Lars, Du saa en 
Krage og troede der var Hr. Krag! Der er Forskel 
paa Krage og Krag, Lars! Der er Forskel paa con- 
stlium med s og condlium med c! Aa, jeg arme 

Mand! Aa de Knegte, som ingenting vil lære! Jeg 
kan ligesaa godt gaa og bestille mig en Plads paa 
Ladegaarden straks! og det er Din Skyld, Lars Ris- 
vold! Du som ikke kender Forskel paa consilium 
med s og concilium med cl« 

Og med grædende Stemme og stor Jammer 
blev han ved: »Hvad er consilium med s Lars? 
Hvad er concilium med s Lars Risvold? Consilium 
med s det er Samraad, Lars Risvold! det er Sam- 
raad, Lars! Husk det nu og lad ikke en gammel 
Mand dø af Sult for Din Skyld! — Men concilium 
med c,« sagde han i en ganske anden Tone, »det 
er Raadsforsamling ; det er der, Cicero taler mod 
Catilina og Cato mod Carthago — — husker Du 
det nu, Lars Risvold?« — 

Jo, nu skulde han huske det. 

»Ja, saa sæt Dig da, Lars! — oh! oh! sæt Dig 
ned, og skam Dig Lars, fordi. Du ikke vidste — oh 
oh oh!« Den Gamle fik et astmatisk Anfald og 
begyndte at hoste, saa han tilsidst blev saa rød i 
Hovedet, som han skulde faa Slag, men han arbej- 
dede og vilde alligevel snakke : » — Vidste at — oh ! 
ah! ah! — at — oh! oh! oh! oh!« — , men saa 
kunde han ikke mere; Hosten tog ganske Vejret 
fra ham. 

Lars satte sig, og han skammede sig vist ogsaa 
saa godt han kunde. 

Saa kom der en anden op, og det gik lidt 
bedre. Men da de saa kom noget længere ned og 
der stod — ; nist quanta vi civites eam (libertatem) 

expetunt, tanta regna reges defendant — saa stod 
han fast, fordi han troede tanta hørte til regna. 

Saa blev det igen galt med den Gamle, og han 
gav sig til at trampe henad Gulvet og jamre sig. 

»Hør min rare Hal vor Mosebø! Hvis Du nu 
gik paa en Vej og saa først mødte en fin Dame, 
saa en Student og saa en Gris, og Du lige bag efter 
fandt en fin Silkeparasol liggende paa Vejen, vilde 
Du saa gaa med Parasollen hen til Grisen og sige: 
»Undskyld Højstærede, De har vist tabt Deres Pa- 
rasol?« — Nej, Halvor! det vilde Du ikke! Du vilde 
fare afsted, til Du naaede den unge Dame, og saa 
vilde Du bukke, Hal vor, og gøre Dig behagelig og 
sige: »Om Forladelse, min Frøken, men De har 
vist tabt Deres Parasol?« — ikke sandt. Hal vor 
Mosebø?« — 

Jo, det kunde nok være. 

»Ja men, det gør Du ikke her. Hal vor! Du 
gaar jo til Grisen med Parasollen! Du sætter tanta 
til regna , fordi regna staar nærmest ! Det maa Du 
ikke gøre! Halvor Mosebø. Tanta hører til helt 
foran i Sætningen, Du! Tanta vi, quanta vi. Hal- 
vor Mosebø!« — 

Ja, nu forstod Halvor det. 

»Aa kære, husk nu paa det!« jamrede den 
Gamle; og hele Klassen sad og lo og tænkte, at 
det var nok ikke let at glemme det. 

Nu kom den Gamle ind paa Indholdet af det, 
som »den gamle Slubbert Tarqvinius Superbus eller 
Tarkvinius Storsnude,« havde sagt, og han holdt et 
historisk Foredrag om Rom og romersk Politik, som 

Bondestndenter. >^ 

var det aandrigste Daniel nogensinde havde hørt* 
Endelig rejste han sig, slog ud med Haanden og 
sagde højtidelig. »Nu er vi færdige. Nu er vi — 
ved Gud — aldeles færdige. Nu kan vi gaa videre. « 
Og saa satte han sig til at gennemgaa Lektien til 
næste Dag. — 

Daniel boede paa et Loft i Akersgade. Væ- 
relset var ikke lille; men det var lavt og havde 
skraat Tag. Det fik Lys gennem to Vinduer i Loftet. 
Værelset var fuldt af Kanter og Kroge og var tem- 
melig mørkt; Udsigten var til nogle Hustage og 
Skorstene. Men Daniel var ganske fornøjet der. 
Der var hyggeligt og lunt, syntes han; og den ind- 
skrænkede Udsigt gjorde, at han følte sig saa sikker 
og saa vel forvaret. 

Han syntes ogsaa paa en Maade godt om Byen. 
Der var ikke just, som han havde tænkt sig; der 
yar smaat og graat i graat for det meste, og det 
var næsten utroligt hvor simpelt der kunde se ud 
alle Steder undtagen oppe ad Homansbyen til; men 
for Daniel var det jo nyt, saa han syntes det var 
morsomt at se alligevel. Men den eneste lille Stump 
Hovedgade, man kunde sige. Byen havde, Stykket fra 
Storthinget til Slottet, var da saa smukt med alle 
sine Træer og Slottet øverst oppe som en bred Mur, 
at Daniel ikke savnede sine Marmordrømme saa 
meget endda. 

Saadan skulde vel en Hovedstad se ud. Man 
kunde være vis paa, at de, som byggede her og 
havde Opsyn med Byggeriet, de vidste, hvordan det 
skulde være. 

Men Drømmen om at komime ind i noget stort 
eller forunderligt gled af ham hurtig nok. Han saa 
ikke det der lignede Eventyr. Folk saa saa hver- 
dagslige ud, og om han en Gang imellem saa en 
fin Vogn, saa vidste han, at der vel i det højeste 
sad en Grosserer inde i den. 

Der var én' Ting, som ærgrede ham, og det 
var, at Folk saå saa vigtige ud. Han syntes de 
gik og lo ad ham, hvem han mødte, eller de saa ned 
paa ham fra Siden, som om han var en hæslig Ting. 
Jo længere han var i Byen, jo værre syntes han det 
blev. Om han saa bare skulde ind i en Butik, eller han 
skulde have sig et Fjerdingspund Petum hos en Tobaks- 
handler, saa var Butikssvendene og Cigarjomfrueme 
saa indbildske og vigtige, at han blev baade undselig 
og dum. Men han trøstede sig med, at naar han blev 
Student, skulde han betale dem med samme Mønt. 

Den eneste Morskab, han havde var, om Søndag 
Eftermiddag i Mørkningen at drive sammen med 
Haugum og Aslak Fjordan eller Johannes Ortvedt 
op og ned ad Karl Johans Gade. Saa følte han 
sig fri og fornøjet, lo naar de andre lo og saa paa 
alle disse ukendte Mennesker, som gik frem og til- 
bage der, som Fisk i Vandet, og han var saa glad 
som et Barn. Undertiden kom der unge Piger — 
de var formelig Frøkner — og de saa paa Daniel 
med Øjne, saa han blev helt blød om Hjærtet; og 
saa kunde de gamle Eventyrdrømme vaagne op igen. 
Men de unge Frøkner gik altid forbi, og han hørte 
ikke mere til dem. % 

Det var sjelden nok, han kunde gøre sig den 

Slags Ture. Paa Fabriken havde de saa urimelig 
mange Lektier, at den, som vilde følge med, maatte 
læse baade Dag og Nat. Og Daniel lærte nu for 
Alvor at røge Tobak ; det hørte med til Studerin- 
gerne. Saa sad han da den meste Tid paa sin 
Hybel og læste og røg og læste, saa det værkede i 
hans Hoved. Det kneb, men det var mandigt, syntes 
Daniel; for nu kunde han da føle, at han studerede. 
Med stor Stolthed skrev han hjem, at nu læste han, 
saa det formelig tog paa Helbreden. 

To Bekendte havde han fra gammel Tid, Ole 
Bentsen og Peter Dirk. Disse to gik nu i øverste 
Klasse og kom godt ud af det. Peter Dirk var om- 
trent den samme, smaa-lun og pyntelig, dog maaske 
lidt mindre vigtig. Men Ole Bentsen var bleven 
gudelig. Han var kommen til at bo hos en hellig 
Skomager, fortalte Johannes Ortvedt; »og da han 
saa forstod, at han kunde komme til at bo for halv 
Pris, hvis han omvendte sig, saa omvendte han sig 
naturligvis,« mente Johannes. Daniel kunde nok se, 
at Ole Bentsen havde forandret sig; det rolige, fede 
Ansigt var blevet stivere og strakte sig som for at 
blive alvorligt, og de smaa graa, kolde Øjne an- 
strengte sig for at se kærlige ud. Daniel begreb snart, 
at Ole Bentsen gik med lumske Tanker om ogsaa at 
frelse hans Sjæl, og det var til stor Plage for Daniel. 
Han kunde ikke godt tænke paa at omvende sig, før 
han havde levet det ideale Studenterliv med, og han 
turde heller ikke tilstaa, at han ikke vilde omven- 
des. Naar da Ole Bentsen begyndte at tale om at 
passe Naadens Tid, saa vidste Daniel ikke, hvad han 

skulde svare. Han trak sig tilbage saa meget som 
muligt; og da Bentsen endelig forstod, at Daniel 
var falden i Kløerne paa Hans Haugum, saa opgav 
han Daniel og var siden overfor ham som overfor 
ethvert andet Verdensbarn. 

Vinteren var lang og Lektierne vare store. Man 
kunde læse baade Nat og Dag og endda umulig 
følge med. Daniel blev træt ligesom de andre. Aa 
herregud, hvorfor skulde dog alting i Verden være 
saa tungt og besværligt! Det var i Grunden akkurat 
det samme med Skolearbejde som med al Slags 
anden Slid. Det var en Straf for vore Synder. 
Det var dog underligt, at Folk vilde tage saa meget 
paa sig. 

Han lagde snart Mærke til , hvilke Lærere han 
kunde tage det let med; og saa tog han det let 
med dem. Han lærte ikke det, de gav ham for, og 
forsømte oftere og oftere deres Timer. Naar de 
andre kunde gøre det, saa kunde han vel ogsaa. 
Han lærte i den Skole han gik. Men det gjorde 
ogsaa, at han altid gik omkring med lidt ond Sam- 
vittighed. 

Lidt efter lidt blev han kendt i Skolen. Det 
var en underlig, ujævn, af alle Slags sammenløben 
Flok, han saa der. Mest var det Bondedrenge og 
Smaafolks Sønner; men hist og her kunde der 
ogsaa være en Præstesøn eller lignende, som var 
jaget ud af Latinskolen eller som af andre Grunde 
fandt det bekvemt at skyde denne Genvej til 
Eksamen, 

Her sad friske sekstenaarige Drenge ved Siden 

af barkede, skæggede Fyre med skaldede Isser paa 
tredve, værdige Skolelærere sad sammen med lystige 
Søgutter; hellige Mænd som Ole Bentsen maatte være 
sammen med Solderister og vilde Fugle, som ikke 
.gjorde andet end gaa paa Jagt efter Morskab. 

Saa man hele Flokken samlet, gjorde den et 
forkuet, forkommet Indtryk, den havde et Præg af 
Slid, Pengenød, onde Dage eller Svir; mange var 
slet klædte med skidne Kraver og Manchetter, med 
Bukser, som var op trevlede ved Hælene, med skæve 
Sko og geniale Hatte. Tæt ved Kakkelovnen sad 
der en Dreng med Vinterfrakke paa, skønt det 
brændte i Ovnen, saa den var rød; Sagen var, han 
havde et Hul i Bukserne paa et Sted — — hvor 
man ikke passende kan have Hul i sine Bukser, og 
det kunde han ikke skjule paa anden Maade. Mange 
saa saa usle ud, at man skulde tro, de sultede ; og 
de, som arbejdede og prøvede paa at følge med gik 
som oftest med en jævn Taage over Hjernen, tunge 
og nervøse af Nattevaagen og Overanstrengelse, saa 
de ikke rigtig var sig selv. Jo længere det gik, jo 
tungere blev Tonen. Al Samtale blev alvorlig og 
uglad, al Spøg mat. Det blev som om der ikke 
var Ungdom i Flokken. De, som var unge af Aar 
var ofte voksne nok af Tanker, de havde det for ondt. 
Klasse-Aanden, som aldrig havde været synderlig 
stærk døde efterhaanden rent hen. Klassen delte sig 
i Smaaflokke, og de, som ikke havde nogen Flok at 
søge hen til gik og sjokkede omkring alene. 

Det, de talte mest om var vel det, de havde 
mindst af, nemlig Penge. Hvem der dog havde 

Penge, hvem der dog var rig! Den Vise lød fra 
Morgen til Aften. Undertiden talte de om Politik, 
Tro, Maal, Nationalitet, og saa kunde de blive 
ivrige. Lige fra Efteraaret havde de skilt sig i for- 
skellige Partier; der var liberale og radikale, der 
var norske og norsk-norske. Kosmopoliter og Maal- 
mænd. Og saa var der en Flok uden Mening, som 
ikke, brød sig om Politik, I Tro var der samme 
Meningsforskel. Der var mange Grundtvigianere, 
mest blandt de ældre Seminarister, og om Jens Rud 
og et Par andre blev der sagt, at de skulde være Ny- 
Rationalister. Men i øverste Klasse skulde der endog 
findes nogle , som aldeles ikke troede paa nogen 
Ting. 

Med den Slags Fyre gik det naturlig som det 
bedst kunde. De kom derind irnge og uvidende, og 
mistede deres Barnetro uden at kunne sætte noget i 
Stedet. Heller ikke havde de moralsk Udvikling til at 
bære et saadant Tab. Naar de saa mistede Troen 
mistede de ogsaa deres moralske Ligevægt og laa 
snart med Kølen i Vejret. Hans Haugum og Johan- 
nes Ortved; vidste flere Eksempler paa det. 

De fortalte om en Rødberg, som akkurat havde 
faaet sig hvisket frem til Student i Fjor, men som 
baade før og siden var kommen saa aldeles galt an. 
Og værre endda var det med den sølle Olai Juberg. 
Det var just af den rigtige Slags. Han saa saa rolig 
og skikkelig ud, at man skulde tro, han var sin 
Moders Kæledægge og ikke andet. Men det stille 
Vand har den dybe Bund. Det var med ham som 
med saa mange andre, som kom ganske nybagte 

fra Landet og fra et roligt Liv. De gik og for- 
tæredes af lønlige Lyster bag sænkede Øjne ; saa kom 
de herind og drak af Kristianias Rendestene, indtil 
de en skøn Dag laa overende. Nu gik Olai Juberg 
omkring med skaldet Pande og vissent Ansigt og 
gloede og gloede gennem sine brede Briller som et 
Lig gennem en Kælderrude; det gjorde ordentlig 
ondt at se ham. 

Daniel blev formelig bange ved at høre dette^ 
og sendte et lønligt Suk til Vorherre om, at det dog 
ikke maatte gaa ham saadan. 

Den, som Daniel syntes bedst om i hele Klassen^ 
var Hans Haugum. Denne Haugum havde været 
Skolelærer i flere Aar; han var inde i alt, hvad der 
hørte til den folkelig- liberale Vækkelse, og var 
der i Klassen Fører for det Parti. Af Bekendte 
havde Haugimi to, som altid fulgte med ham, Jo- 
hannes Ortvedt og Aslak Fjordan; den første kunde 
Daniel ligestraks godt lide, men han blev snart ked 
af hans tomme Grinen og evindelige Snak; den 
anden Aslak Fjordan var en tavs, tung Fyr, som var 
godmodig og klog, saa man syntes bedre og bedre 
om ham jo mere man lærte ham at kende; han var 
høj og ledeløs med rødt, stridt Skæg, kortklippet 
Haar og saa grim som en Politibetjent. 

I denne Flok genfandt Daniel de Tanker og 
Drømme, som han havde lært hos Kapellan Hirsch, 
og som han gemte paa i Løndom, som en dyrebai 
Skat. Han kom altsaa med i den folkelige Flok, 
men han turde ikke vise sig rigtig ivrig i sin Tro, 

for han havde lidt ond Samvittighed, naar han tænkte 
paa Grosserer Helle og Kapitalist Finsen. 

Der var mange Skolelærere og Seminarister, 
baade ældre og yngre. Det var stilfærdige, skikke- 
lige Folk, Præster vilde de pæsten alle være. Der 
havde de deres Livsgerning, mente de, for de havde 
drømt om at blive Præster, siden de var smaa. Saa 
gik de da og sled for at virkeliggøre denne Drøm; 
men de blev trætte og nervøse og pinte sig ofte 
med store Tvivl. Maaske de dog havde taget fejl 
af sit Livskald ; maaske deres Præstetanker kun havde 
været en Drøm af deres egen Forfængelighed, maaske 
havde de misforstaaet deres Bestemmelse, forspildt, 
forfejlet deres Liv. Det vilde være fælt, det vilde være 
forfærdeligt. Og Daniel hørte saa længe derpaa, til 
han selv gav sig til at tvivle og gruble; men han 
tog ikke saa alvorligt paa det som de andre, han 
var vel for ung endnu. 

Haugum og Ortvedt havde lagt lidt Penge op 
mens de var Skolelærere ; her inde boede de frit hos en 
Bekendt, og de vilde paa den Maade se at komme 
saa langt som til Artium uden at gøre Gæld. Der 
var flere som selv hjalp sig frem, og det somme- 
tider under værre Omstændigheder. Om en blev der 
sagt, at han levede for seks Daler om Maaneden, om 
en anden, at han levede af sletingenting; ikke saa 
faa havde andet Arbejde ved Siden af Læsningen, saa 
det var ubegribeligt, hvordan de kunde holde det ud» 
Daniel følte, at han kunde ikke gøre dem det efter ; 
— men han havde en Beundring for disse Arbejds- 
mennesker, som næsten blev til Misundelse. 

De fleste af de Bondedrenge, som gik i Skole 
her, havde laant Penge ; andre var bleven hjulpet af 
gode Mennesker. Kun ganske enkelte som Aslak 
Fjordan og Simon Husmo — Simon Husmor, som 
Ortvedt sagde — havde selv Penge eller, som Jens 
Rud, en rig Fader til at hjælpe sig. Men nogle af 
dem, der levede af andre Folks Hjælp havde ikke 
noget godt Ord. Snart var de svage, karakterløse 
Pjalte , der lod sig stemple og baade i Vilje og 
Tanke binde af dem, som de tog mod Hjælp af, 
snart var de ligefrem Slyngler, der gik til Præster 
og gode Mennesker og slog Plader, løj som Heste- 
prangere og brugte deres Penge til Sold og unyt- 
tigt Vaas. Saadan en Fyr havde nu for Eksempel 
denne Rødberg været, sagde Ortvedt. 

De som hjalp sig selv burde jo være bedst 
farne, men saa var der det i Vejen, at de blev saa 
g^amle og ofte satte Helbreden til, før de blev til 
noget. — 

Var Haugum Fører for de Folkelige, saa kunde 
man med endnu mere Sandhed kalde Jens Rud for 
Fører for de Radikale. Daniel troede lang Tid, at 
Jens Rud var Præstesøn. Han saa ikke ud som en 
Bonde; han havde ikke dette brede — — dette 
kraftige over sig, som var deres Særkende, og især 
var Ansigtet altfor fint. Munden altfor rent tegnet. 
Tilsidst fik da Daniel at vide, at Jens Rud var Søn 
af en Storbonde i Kristianiaegnen , og han syntes 
-det var mærkeligt, at saadan en Mand kunde være 
radikal. 

Til Ruds Parti hørte Halvor Mosebø, en lille, 

rundrygget, gulbleg Telemarksdøl med en Næse 
som en Sadel og et Par mørkegraa, tungsindige 
Øjne, som saa smaa ud under de lange posede Øjen- 
laag. Men det lo stundom i Øjenkrogene paa ham, 
for Halvor Mosebø var et kvikt Hoved. Daniel blev 
gnaven paa ham, fordi det viste sig, at han kunde 
mere Historie end Daniel selv kunde, men det drev 
Daniel til at læse Historie om igen. 

Saa var der Sven Dufva eller Per Brageland, 
en høj Fyr med bøjet Hoved og to klare sky Ga- 
selle-Øjne, saa troskyldig og skikkelig som et Faar. 
Han var af dem, som lærte udenad, hørte med til de 
flittige Myrer, som tav og sled, tav og sled, som 
ikke forstod alt, men proppede det i sig alligevel, 
som stille gravede sig igennem den ene Bog efter 
den anden, gennem den ene Eksamen efter den 
anden — »indtil de endelig bleve salige,« som Olsen 
den første sagde, det vil sige, til de fik et Kald 
nordpaa eller vesterpaa, fordi de var saa gamle, 
eller fordi de havde Kone og Børn at forsørge. 

Om Per Bragelaud havde Jens Rud sagt, at et 
dårligt kufvud hade han, men hjertat, det var 
godty og siden blev han kaldt Sven Dufva. Og 
endelig regnede de Markus Olivarius Markussen med 
til Ruderne, mest fordi han var Maalmand. Det var 
en herdebred, haarfager Trønder, ivrig og nøjagtig, 
med mange Interesser, en lattermild, lystig Fyr. Han 
og Halvor Mosebø boede sammen; de »disputerede 
og lo, disputerede og drak 01,« sagde Olsen den 
første; men de var alligevel flinke i Skolen begge to. 

Sviregasterne fandtes mest blandt dem uden Me^ 

ning, sagde Haugum. Der var Isak Abrahamsen Op- 
jorden, som tilsidst blev tagen ud af Skolen, og der 
var Bent Bu, en Fyr, som sjelden saas. Olsen den 
første og Simon Husmor havde nok ogsaa sine ØU- 
Anfald y men. det var blot en Gang imellem. Olai 
Bruvik, som bestandig havde samme Mening som den, 
han talte med, løb efter alle de Tjenestepiger, han 
saa, og hver Gang han fik fat paa en, blev han 
borte fra Skolen i otte Dage, fortalte Ortvedt. — 

Fra Tarald Ruste fik Daniel nu og da Brev 
om, at han maatte spare. For det som var sparet 
var vundet og Landet var fattigt og Embedsmæn- 
dene levede altfor fedt. Lias skrev en sjelden Gang 
og fortalte at alt stod godt til, og at han næsten 
ikke kunde slaa sig igennem. Ingen skrev om det^ 
Daniel brød sig om at høre, om Inga. Daniel skrev 
to Gange til Judith og prøvede paa at faa hende 
til at snakke om Holms; men den Tosse forstod 
ikke, hvad han mente. 

Penge fik han kun, saa han akkurat kunde slæbe 
sig igennem og leve. Undertiden varede ikke den 
ene Forsending til den næste kom, og saa maatte 
han laane. Men det gjorde jo ikke noget, han 
vidste, han kunde betale tilbage. Og han blev 
altid hjulpen. Østlændingene var bedst at bede om 
Laan, Vestlændingene var mere forsigtige. 

En Dag kom Jens Rud til ham med en kærlig 
Hilsen fra Kapellan Hirsch. Daniel blev rød. 

»Kender De Kapellan Hirsch?« spurgte han. 

»Ja, han er gift med min Søster,« svaredejens, 

»Aa — saaledes.« Men Daniel følte sig støttet 

ved denne Hilsen og lovede igen sig selv, at han 
ikke vilde glemme sin gamle Lærer. 

Foraaret blev endnu længere borte her end hjemme. 
Solen var allerede i Marts højt paa Himlen og Vej- 
ret var lyst og klart. Men saa kom April med Vin- 
ter, og da den var forbi, og det begyndte at 
blive varmt paa Bakkerne , saa kom Maj med sin 
kolde Nordenvind som aldrig holdt op. Jo, tilsidst 
kom dog Juni, — Juni med sin hvide, glohede Sol 
og sin tætte Damp over Fjorden og de smukke Bjerg- 
højder. Og Sommeren sprang ud paa en Nat. 

Men saa var det lige galt. I Byen var der saa 
hedt som i en Bagerovn og man kunde knap trække 
Vejret. 

Da Daniel havde længtes saa længe efter Ferien, 
at han var ked af det — saa kom Ferien endelig. 
Da blev de som blæste bort fra Heltbergs Fabrik 
alle de sære Fugle; og Daniel tøvede heller ikke. 
Det skulde dog blive en forunderlig Ting, at komme 
hjem som Kristianiamand. — 

Inga Holm var bleven blegere og højere, men 
ikke mindre nydelig. Et Træk af melankolsk 
Længsel, et Skær af blid, drømmende Elskov laa 
over hende som et Huldreslør. Men hvi var hun 
saa bleg, den vene Mø? Havde hun Sorg? Gik 
hun i Længsel, som ikke fandt Ord? Kunde hun 
ikke sove om Natten for Tanker om sin Ven? Og 
Daniel følte sit Bryst fuldt af søde Strømme ved 
Tanken om, at det maaske var for ham, hun bleg- 
nede i Løndom. Men — hvis det nu var for en 
anden. Og hvor rimeligt var ikke det. Da blev 

det graakoldt og tomt omkring Daniel, og i hans 
Bryst blev der mørkt og tomt med smaa smertelige 
Stik. 

Han. sad oppe i Skolemesterstolen nu, til Tegn 
paa, at han var kommen op over Almuen. Og der 
sad han og gjorde Kur til Inga Holm i Afstand som 
i gamle Dage. Men en Dag hændte der ham en 
uventet, forunderlig Ting. Da Messen var forbi kom 
gamle Klokker Holm og bad ham hjem til Middag. 
Daniel blev blodrød og aldeles forvirret. »Tak 
— — Tak,« sagde han uden at vide af det selv. 
Han tænkte med voldsom Hjærtebanken paa, at det 
maaske var Inga selv, som — ! Og sammen med en 
af de ældste Skolemestre fulgte han med bævende 
Hjærte hjem med Klokkeren. 

Den gamle Holm var fornøjet med Daniel. Dren- 
gen havde ikke forandret sig, efter hvad han kunde 
forstaa. Naar undtoges Sproget, naturligvis. De sunde 
Grundsætninger, som han havde med hjemme fra, 
havde han holdt fast ved, og han var ikke bleven op- 
blæst. Han holdt med Klokkeren i alting, og den 
gamle Holm var ganske stolt af at faa saadant Med- 
hold af en Mand, som man da snart kunde kalde lærd. 

Mons Skolemester tav for det meste stille. Kun 
nu og da kom han med et Spørgsmaal om et og 
andet, som han længe havde ønsket at faa rede 
paa af kyndige Folk. Daniel svarede naadigt baade 
paa det, han vidste og paa det, han ikke vidste, og 
Klokker Holm og Mons Skolemester 'undrede sig 
storlig over hans Visdom. 

Men det var mest Hans Haugums Visdom, Da- 
niel nu opererede med. 

Daniel tav, da de nærmede sig Klokkergaarden. 
Han syntes, at alting der var saa helligt og forun- 
derligt; der laa som en Glans, et eget Lysskær 
over hver Ting, han saa, og det laa ligesom og lo 
til ham og takkede for sidst eller gjorde Grimaser 
til ham. Men en gammel Høne gik og kaglede og 
bredte sig og sagde den ene Gang efter den anden: 
»Frier? Frier? Frier?« 

Daniel blev blodrød, men ind kom han dog, 
og det gik nogenledes. Hilsenen til Inga gik 
det daarligst med. Han kunde aldeles ikke se 
hende; der lagde sig ligesom en Taage over 
hans Øjne, som han desuden ikke en Gang kunde 
faa op. Men værst var det dog, at han ikke 
kunde faa et Ord frem.' Han stod og tav som 
en rigtig Dosmer. Det var dog ærgerligt! 

Ved Bordet fik han lidt Kurage, da han 
havde faaet 01. Og saa fortalte han løst og fast, 
alt hvad han kunde komme paa, og han løj som 
en Skipper for at Inga skulde finde det morsomt. 
Men hvad han sagde lød i hans egne Ører, som en 
tom Susen. 

Efter Bordet røg de Pibe, og nu syntes Daniel, 
det var vel tilpas, han havde lært at røge. Han 
sad hos Klokkeren til langt ud paa Dagen ; Inga sad, 
saa han ikke kunde se hende fra sin Gyngestol; 
men han følte paa sig, at him var der i Stuen og 
det var saa fornøjeligt. En saa hyggelig Stue havde 

han nu aldrig set, og saadan en Have! og hvilke 
Blomster ! og hvilket Løv, som skjalv i Sommervinden 
som en sød Hvisken — aa saadant noget fandtes 
ikke paa Jorden. Siden hen maatte Daniel paa Be- 
søg andre Steder. Han maatte til Sognefogeden, og 
der var han lidt Jaabækianer ; det kunde ikke uud- 
gaaes, Sognefoged Ruste havde gjort ham saa meget 

godt og næste Søndag maatte han til Grossereren. 

Der var det værre endnu. Der var Middagsselskab 
og han maatte sidde ved Siden af Grossereren paa 
en Plads, hvor alle saa ham. Og han blev vist frem. 

»Hm , vor Protegé, sagde Grossereren, da de var 
begyndt at spise. »Vi understøtter ham lidt — — 
vi hjælper ham frem, ser De — — Han er jo kun 
en Bondedreng ; men han har gode Evner , siger 
Rektoren; ingen Manerer, som De ser, men det retter 
sig nok — « Daniel svedte af Skam ; og bedre blev 
det ikke, da en af Gæsterne, som vilde være beha^ 
gelig gav sig til at rose Grossereren for denne hans 
Gerning og formanede Daniel til at være taknemlig 
mod en saadan goddædig Mand. Daniel var skrub- 
sulten, men Madlysten forlod ham aldeles. Resten 
af Middagen sad han blot og stak til Maden og 
hørte med halvt Øre hvordan en Præst og en Skri- 
ver dømte Livet af Jaabæk og jamrede op i vilden 
Sky over, hvor magert det var for Embedsmændene. 

Saasnart de var staaet fra Bordet vilde Daniel 
flygte, men det fik han ikke Lov til. Han skulde 
»værsgo have Kaffe;« desuden, lagde Grosseren til, 
havde han godt af at være i fint Selskab, saa han 
kimde lære gode Manerer. Og saa maatte Daniel 

»være med.« Han fik ikke en Gang Lov til at 
^emme sig nede i Haven; Grossereren havde nok 
Brug for sin Protegé. 

Han blev udspurgt baade om det ene og det 
andet, og da de tilsidst kom ind paa Politiken saa 
udtalte den samme behagelige Gsest, Hr. Pastor 
Ring — at han ikke vilde haabe, Daniel var Jaabsek- 
ianer. Daniel svarede, at han ikke havde tænkt 
synderligt over Politiken, og det sagde Pastor Ring 
var ret. Grossereren mente ogsaa , at Ungdommen 

« 

helst burde holde sig fra sligt. Men Jaabækianer 
blev han ikke, lagde Grossereren til med et Smil, 
»saa megen Tiltro havde han til Drengen.« 

Hos Finsen gik det paa en anden Maade. Fin- 
sen brød sig ikke om Politik, men han vilde have 
at vide, om Daniel havde fundet Frelseren, og det 
kunde ikke denne rede sig ud af. Saa fik han en 
lang Formanings - Tale om at søge Skaberen i sin 
Ungdom. Tilsidst kom saa Finsen med det, som 
nok laa ham mest paa Hjærtet, om ikke Daniel 
skulde ville blive Missionær. 

»Ikke dermed at forstaa, kære Ven, at jeg vil 
øve noget Tryk paa Dig,« sagde Hr. Finsen, men 

han vilde kunne hjælpe Daniel med saa meget 

større Glæde, dersom Vorherre bøjede hans Sind, 
saa han blev Missionær. Skulde det ikke være her- 
ligt og stort at faa Lov at være med at bygge Kristi 
Kirke der nede i Zululand? Maatte det ikke være 
et skønt Arbejde at bringe Frelsebudskabet ud over 
Verden til dem, som endnu laa i Mørke og i Dø- 
dens Skygger? 

Bondestadenter. g 

Daniel var i en græsselig Forlegenhed. At sige 
rent ud nej kunde jo ikke gaa an, og at sige ja — 
det lod sig da heller ikke gøre. 

Saa fik han en frelsende Tanke : »Mor vil ikke,« 
sagde han. Dermed slap han for den Gang, og 
han syntes, han havde klaret det godt Og dat 
samme syntes Maren, da han fortalte det til hende. 

Da han var kommen godt og vel ind til Kri- 
Stiania om Efteraaret igen fik han at høre at Gros- 
serer Helle havde spillt Fallit. Daniel blev lidt be- 
'tænkt derved, men — sandt at si^e — glad. Saa 
var han da fri for den Formynder. Men da han 
kort efter fik Brev fra Sognefogeden, at han herefter 
maatte komme ud af det med endnu færre Penge^ 
saa var Glæden forbi. 

Paa Skolen gik alting som før; men fire af 
Drengene var gaaede ud: Wall, Presler, Simon Hus* 
mor og Olai Bruvik. Den sidste, sagde de, havde 
giftet sig med en rig Slagterdatter og skulde være 
Handelsmand. Men der var kommen to nye ind. 
De havde før gaaet i en anden Privatskole, men saa 
havde de været oppe og var faldet igennem, og nu 
skulde de prøve en Affiling paa Fabriken. Den ene 
hed Gregus Johnsen, en lang bleg Fyr, som de sagde 
var Digter; han havde endogsaa skrevet Vers i 
Posten, Den anden var den gamle Vidunderbø. Han 
hed egenlig Underbø; men han var bleven kendt 
og omdøbt, fordi han »snart i en Menneskealder,« 
havde gaaet derinde og faldet igennem til Artium. 
Men hvor ofte han faldt igennem og hvor ilde det 
end gik, saa holdt han dog ud saa sejg som et 

Vidunder. Nu var han langt oppe i Aarene, saa de 
for Morskabs Skyld fortalte, a.t han havde en Søn, 
som var Student og som i Eksamenstiderne læste 
privat med Faderen »for at hjælpe den unge Mand 
frem.« Det var en almindelig Sætning, at Vidunderbø 
som en ny Jerusalems Skomager vilde gaa her inde til 
Dommedag og falde igennem til Artium. 

Mere end nogensinde dyrkede Daniel sin elskede 
Mø i sine ensonmie Drømme. Hin Solskinsstund i 
Klokkergaarden levede han om og om igen, og ud 
fra den digtede han mange lange Eventyr, som altid 
sluttede i en hvid Præstegaard med grønne Træen 
Men da der var gaaet en Tid kom der noget, som 
gjorde, at han tænkte mindre hedt paa Inga Holm. 

Der kom en ny Tjenestepige i Huset. Hun var 
fra Vestlandet og hed Berta Marie. Det var en 
skikkelig Pige, godmodig og venlig, med et rart 
Ansigt og saa blød og rund og blid og tillok- 
kende som en Pandekage. Daniel saa paa den 
Pige og syntes godt om hende. Han vovede ikke 
at tale til hende, men han holdt af at se hende, og 
det varede ikke længe, før han ogsaa tænkte paa 
hende, naar han ikke saa hende. 

Han vilde hende egenlig ingenting, for han 
elskede hende naturligvis ikke. Men hvis han blot 
havde kunnet lidt af Bruviks Kunster, saa vilde han 
da have gjort sig bekendt med hende i al Tugt og 
Ære; for saa vilde der være blevet saameget beha- 
geligere paa Hybelen. Men Daniel kunde ikke Bru- 
viks Kunster. Han fordristede sig ikke saa meget 

som til at byde Berta Marie en Theaterbillet. 

8* 

Men alligevel var han glad ved, at hun var der, 
og det endte med, at han tænkte ligesaa meget paa 
Berta Marie som paa Inga. Det var naturligvis paa 
en anden Maade, for Berta Marie var blot en Tje- 
nestetøs og Inga Holm var Idealet ; men han maatte 
undres over, at hun var saa meget i hans Tanker; 
for han elskede hende ikke, det var ban vis paa. 

Det var svært for Daniel at konmie ud af det 
med de Penge, han nu fik, og han begyndte at gøre 
Smaagæld. Det værste var, at han til Sommeren 
maatte have nye Klæder. Han skrev til Sognefog- 
den derom lidt efter Jul, men fik intet Svar. En- 
delig kom der da Brev, men det var fra Finsen, 
Han skrev, at Herren i sin Naade havde kaldt Sog- 
nefogden til sig. Og Finsen turde nok sige, at den 
gamle Mand var faret heden med Fred. Han tviv- 
lede ikke om, at den Sjæl var frelst og derfor 
maatte vi alle, og Daniel ikke mindst love og prise 
Gud. Ja, det vilde Daniel gerne; men hvad blev 
det til med de nye Klæder? Derom skrev Finsen 
ikke et Ord. Derimod skrev han-, at han nu var 
alene om at understøtte Daniel, og at han nok 
skulde blive ved til Artium ; men saa maatte Vor- 
herre hjælpe videre; for fra Efteraaret skulde Finsen 
holde en Dreng i Missionsskolen og mere kunde 
han ikke overkomme. 

Daniel blev ilde tilmode. Det skulde altsaa 
blive til, at naar han endelig naaede saa langt at 
han blev Student — saa skulde han igen være uden 
Hjælpekilder. 



V. 



►En! 



to! tre! Pu — ns!« — »En! to! tre! 
Pu — ns!« Og de slog Takt med Hænder og Fødder, 
og friske unge Stemmer, saa klare som Sang, raabte 
Ordet af fuld Kraft, og alligevel overdøvedes det 
af det Mudder og Spektakkel, som fyldte den kirke- 
store Sal som et uroligt Hav. 

Det var Rusgilde. 

Fra den ene Ende til den anden var Gulvet 
fyldt med Smaaborde og Bænke, og hvert Bord og 
hver Bænk var besat med Russer saa tætte som Fluer 
om en Sukkerskaal. Russer og Ikke-Russer. Der 
var Studenter og Kandidater, og der var Kopister 
og Skolemænd , og man saa Professorer og Journa- 
lister og Snyltegæster. Men iaften var de Russer 
alle tilhobe, glade og øre i Hovederne, tørstige efter 
Punsch og efter akademisk Frihed. Del var kun 
Rusgilde en Gang om Aaret, og der var ikke Ung- 
dom i Byen uden naar der var Rusgilde. 

Og ligesom Russerne mødte frem for med stor- 
mende Glæde at sige deres grønneste Ungdom Farvel^ 

og vies med Punsch og Sang til det voksne Sam- 
fund, saaledes mødte de Voksne og Gamle for i 
Punsch og Sang at løftes tilbage til den Tid, da de 
selv var glade og grønne, — saa grønne, at de glæ- 
dede sig til at blive voksne, glædede sig ved at sige 
deres grønneste Ungdom Farvel. 

Salen var fuld. Der gik endnu en eller anden 
Efternøler og travede omkring mellem Frakkeskøder 
og Fødder for at finde sig et Sæde, men de fleste 
var komne til Ro ved Borde eller paa Borde, og 
der sad de nu og ventede paa Festen, snakkede og 
raabte til hverandre, hylede, lo, mjavede som Katte, 
gøede som Hunde og skreg efter Punsch; og hele 
det tætbesatte Gulv var en Bølgegang af haarfagre 
Hoveder og unge, runde Skuldre, som dukkede op 
Og ned som Skovtoppe i Storm. 

Seks Hundrede Støvler og tolv Hundrede Stole- 
ben stampede paa det samme Gulv. Seks Hundrede 
Hænder trommede paa hundrede Borde, tre hundrede 
glade friske Struber jublede, leende, snakkende, gøende, 
og saa nu og da igennem det altsammen, dette væl- 
dige, taktfaste Kor : »en! to! tre! Pu — ns!« — »en! 
to! tre! Pu — ns!« — det gav en Koncert, saa hele 
Bygningen gjaldede. 

Men Ungdom var der i alt dette Stahøj, saa 
selv de gnavneste Skolemestre tøede op og lo, og 
de gamle højvise Professorer sad og smilede nok saa 
roligt og mildt, som om de var bleven af med deres 
Visdom. 

Daniel var som beruset af denne Glæde. Han 
sad i en eneste Latter. Hvor man vendte sig var 

<ler Fryd og Gammen. Alle Spøgefugle fra alle 
Skolerne vaf slupne løs, og hver kunde sin Spas. 
Og alle de morsomme Ord og Ordspil, alle de for^ 
kerte Spørgsmaal og fifBge Svar, og al den ravgale 
Xiatin, som fløj rundt i Luften som en Nissedans! 
I>aniel havde aldrig følt sig saa fri som nu. Hver-* 
<lagslivet med Slid og Slseb var glemt; man havde 
ladt Tanker og Sorger blive hjemme; Morgendagen 
^^rar ikke til ; Glæde , Glaede alene skulde leve her ; 
dette var at være Student! Dette var det ideale 
Studenterliv. 

Men det varede længe med Punsdien, og Rus- 
kerne blev utaalmodige. Hele Salen rundt rejste der 
«g et Skrig efter Crude-Drikken, og der blev en 
Trampen og et Spektakkel, saa det var nyttigt at 
have solide Øren. £n ung Fyr med et blaat Baand 
paa Brystet raabte ind, at Punschen først skulde 
laves ! men ingen hørte, hvad han sagde ; hvem brød 
^g om saadan Prosasnak. 

Langt om længe viste der sig en Opvarter og 
straks efter flere; de havde Punschekander og Glas. 
Hurra! Hurra! Hunde gøede, Haner galede, Gøge 
kukkede og de, som maatte nøjes med at være Men* 
nesker klappede i Hænderne og jublede. Og plud- 
selig lyste Salen af hundrede vinkende Hænder og 
Manchetter; alle vilde de have Punsch først. »Pst! 
komhid! — »Vov! vov! komhid!« — »Opvarter! 
Opvarter!« — »Jens!« — »Kristian!« — »Mund- 
skænk!« — »Ganymedes!« - — »Pst! Pst!« -*~ og. 
.Salen lignede en vrimlende Myretue. Der kom mærk- 
værdig hurtigt Punsdh omkring til alle Borde, og 

Hans Haugum, som )cendte Kristian — Haiigum 
kendte i det hele taget Alverden — fik en Kande 
alene til sig og sin Flok. 

Og efterhaanden som alle var forsynede blev 
Olæden mindre støjende, mere inderlig, blev ligesom 
til et smaaboblende Kog af Snak og Latter med et 
enkelt højt Raab imellem. Alle var enige om, at 
Pmischen var daarlig, for sød og for tynd, noget 
rigtigt Skyldevand; men Punsch var dog altid bedre 
end ingen Punsch og de maatte indhente det ved 
at drikke saa meget mere. 

Daniel syntes i Grunden Punschen var god,, 
men han holdt med de andre, som dog maatte for- 
staa det bedre. Og han satte en Kendermine op 
og sagde til Aslak Fjordan, at det ikke var Punsch^ 
men det bare Sukkervand. 

Men der kom Magister bibendu 

Det var en ung, høj Fyr med tykt Haar og 
bnmbleg Hudfarve ; en stor, kraftig Mund havde han 
og var aldrig en Smule bange. Han blev modtaget 
med et voldsomt Skraal, smilede, bukkede, tog sig 
en Slurk Pimsch, sagde hm! som det sig hør og bør 
for en norsk Taler og gik saa løs paa sin Tale. 

»Mine Herrer! {all right! Hurra!) Snart — er 
den Dag kommen — (Hurra!) da vi — for Alvor 
— kan sige Farvel (kykeleky!) — til den Tid, som 

vist de fleste af os mere end en Gang eh! 

eh! eh!« — Taleren skulde hoste, men slugte Ho- 

.sten med en Slurk Punsch og vilde begjnade paa en 

Frisk ; men nu havde hele Salen faaet Hoste. Eh I 

eh ! eh ! oh ! oh ! oh I hostede det fra alle Kanter 

Og Kroge, som i Kirken paa Nytaarsdag, og tilsidst 
gav en sig til at nyse — uih! saa det klang i 
Væggene, 

Fyren havde øjensynlig den lumske Tanke at 
han vilde faa magister btbendi til at nyse med, og 
han nøs og nøs, mere og mere hjerteligt, mere og 
mere forførende; uih! he! uøyh! he; — men magi- 
ster lod sig ikke forlokke; og saasnart Hosten og 
Støjen havde sat sig lidt, begyndte han igen som 
ingenting, skrigende med sine brede Vokaler og 
haarde rivende r'er, saa det kunde høres, om det 
saa havde været under en Fos. 

»Sige Farvel til den Tid, — som de fleste af 
os — vist mangen en Gang — — paa vor Drenge- 
maner (æh? vovl) har forbandet (Bravo! Bravo! 
Bravo !) som en Trældomstid (Mja-au). Fatistis avtbus 
(Hurra!) vil vi nu — om faa Dage — være voksne 
(Kykeleky) og frie Mænd — være Studenter, mine 
Herrer, norske Studenter!« Langt, jublende Spek- 
takel, Hurraraab, Skrig; langt nede i en Krog kuk- 
kede Gøgen. 

Taleren udbredte sig i mange Ord og Lignelser 
om den stor-e Forskæl mellem før og nu, og Daniel 
forstod ham saa godt; den egentlige Forskæl var 
den, at Skoledrengen var nødt til at arbejde. Stu- 
denten kunde gøre, hvad han vilde. Studenten ar- 
bejdede naar Aanden var over ham, »naar Minerva 
vilde« (Bravo), »og naar Minerva ikke vilde, mine 
Herrer,« (saa vil Venus! Kykeleky!) saa havde Stu* 
denten det store præ^ at han selv raadede over sin 
Fritid (»Skaal!« »Hurra!« »Pereat Rector!«) Og det 

vilde sige, at fra nu af blev vi anset for myndige 
Mænd. Taleren drak; almindelig Jubel. 

Da han skulde til at begynde igen kunde han 
ikke komme til Orde, fordi alle Hundene gav sig til 
at gø; de forstod nok, at han vikle ind paa det 
alvorlige. Vov, vov! 

»Og nu, mine Herrer« — vov vov! — »Og nu 
mine« vov! vov! vov! »Og nu« — vov! vov! vov! 
vov! — »Silentium!« skreg Magister med frygtelig 
Stemme, og det hjalp. Saa gav han sig til at tale 
om Ansvaret ved at være myndige MtBnd^ og det 
fik han da Lov til at gøre nogenlunde i Ro. Naar 
Samfundet slap os løs, mente han, saa gjorde Sam- 
fundet det i den Tro, at vi nu var voksne nok tfl 
at være vore egne Skole- og Tugtemestre, og i 
•den Tro burde Samfundet da ikke skuffes. Taleren 
gik endelig over til en Skildring, som vandt stort 
Bifald og ikke mindst hos Daniel. Den sande Stu- 
dent var først og fremmest ikke Materialist; han 
lod Kræmmersjæle sørge for det, som hørte til Gry- 
den; selv levede han for det sande, det skønne og 
«tore; den sande Student var heller ikke Melankth' 
Ust; han lod hver Dag have nok med sin Plage 
og elskede, som Dr. Morten Luther havde sagt, 
»Piger, Vin og Sang« over alt. (»Hurra!« »Fanden 
spare!«) Endelig var den sande Student — troloved. 
Men her kunde man ikke høre Taleren for lutter 
Jubel og Brøl — Daniel drak stille for sig selv en 
Skaal for Inga Holm, som han iaflen alene vilde 
tænke paa — , og Magister skreg sig aldeles hæs» 

før han naaede til Enden af sin Tale. Han sluttede 
med et Leve for Russerne. 

Og nu satte alle disse nyfødte myndige Mænd 
^g til at skrige af fulde Lunger i deres umaadelige 
Glæde og trampe Bifald med Støvlehælene saa Salen 
rystede. Saa blev Russangen kaetet ud over Flokken og 
flagrede gennem Luften som Sommerfugle; Musik en 
paa Galleriet begyndte at spille, og saa rungede 
Sangen susende gjennem Salen som en Stormvind 
— Sejerssangen om, at de nu ikke længer var Skole- 
drenge men Russer, og at de snart skulde ^at^å's 
avtbtis blive Studenter. 

De sang først Sangen en Gang med Musik til, 
saa en Gang uden Musik, og da var det næsten mor- 
sommere endnu. De delte sig i Smaaklynger og sang 
hver i sin Takt, og siden hver paa sit Vers; Fri- 
heden levede højt og Glæden var fuldkommen. De 
Unge havde slaaet sig løs og de Gamle havde glemt 
Alderdommen. Alt, hvad der var i' Salen opløste 
sig i Sang og Støj, Punschen gled ned, saa slap 
den end var, som om den skulde have været Nektar. 

Endelig var Sangen forbi. Der rejste sig et 
Brag af Klap og Trampen, først fra den ene Kant 
saa fra den anden, og tilsidst lød der et rungende 
Raab paa Forfatteren, Forfatteren! gennem Støjen, 
indtil hele Salen var fyldt af det eneste rasende 
Skrig. Det varede længe. De kunde ikke trættes 
de unge Struber, og det gjorde ikke noget, om de 
bløde Hænder sved lidt i Aften. Endelig kom den 
lykkelige Forfatter frem. Det var en ung Fyr 
som alle de andre unge Fyre. Han sprang op 

paa Talerstolen, bukkede til Højre og Venstre og 
forsvandt som en Aabenbaring. Lang Jubel, saa en- 
delig »Ro«. 

Flere syntes der blev for snevert inde i Salen^ 
eller de havde, nok af Tobaksrøg og bedøvende 
Spektakkel og gik ud i Haven og paa Verandaen 
hvor de slog sig ned i smaa hyggelige Bordsætninger,. 
Inde i Salen delte de sig ogsaa mere og mere i 
Partier, Punschen begyndte at varme deres Hoveder 
og de fik mere og mere Lyst til at tale fortroligt 
med gode Bekendte. 

Hans Haugum og Aslak Fjordan sad og be» 
dømte Rustalen, som Aslak ikke syntes duede videre^ 
det var ikke andet end forslidte Talemaader; men 
Haugum var forbauset over den unge Fyr, som dog 
havde kunnet sige saa meget i nogenlunde Sammen* 
hæng under alt det Stohaj. Daniel S3^es Aslak 
havde meget Ret i, hvad han sagde, men holdt dog 
med Haugum. * For det var forunderligt, at en ung 
Dreng kunde have Mod til at optræde og tale i en 
saa stor, kritisk Forsamling. 

Punschen var god; Daniel tøede op. I Begyn- 
delsen havde han tænkt paa sin Fader; — men det 
jog han fra sig ; for der var alt Tor stor Forskæl paa 
at drikke Pimsch paa et Rusgilde og Kombrændevin 
mellem Bønder. Brændevinen ødelagde sin Mand, 
men Punschen hørte med til det ideale Studenterliv. 

Og det forstod han klarere og klarere, jo mere 
han drak. Aldrig havde han følt sig saa god og 
ren, saa højt hævet over al Fattigdom og Raahed i 

herden, ja, han følte sig saa ideel, at han ikke en 
■Gang fornam Trykket af sine Pengesorger. 

Den eneste Følelse som eksisterede i hans Bryst 
var Kærlighed til alle paa Jorden og særlig til dem, 
han var sammen med i Aften, men allermest dog til 
Inga, til hvem han snart vilde skrive Frierbrev — 
det stak ham saa underligt i Brystet, naar han tænkte 
derpaa — , og han drak i al Hemmelighed den ene 
Skaal for hende efter den anden. Paa Berta Marie 
vilde han ikke tænke i Aften; nu var han Rus, og 
som Rus vilde han kun tænke paa sit Ideal. 

Aa, hvor han dog følte sig taknemlig mod Vor- 
herre, som i sin Miskundhed havde hjulpet ham, saa 
at han nu — han, Bondedrengen fra Sørbraut i Nes 
Sogn — kunde faa den høje Glæde at tage Del, 
om det saa blot var den ene Aften, i det ideale 
Studenterliv ! Det var sandt, at Visdommens Rødder var 
sure, men Frugterne var søde i Forhold, sødere end 
han i Grunden havde tænkt sig. 

Paa Talerstolen viste der sig nu en Mand, en gam- 
mel, fredelig Herre at se til, med graahvide Haar- 
totter paa den halvskaldede Isse og med et Par un- 
derlige Homglugger til Øjne. »Professor Darre! — 
Professor Darre!« hviskede Hans Haugum. »Pro- 
fessor Darre!« Professor Darre!« hviskedes der 
rundt i Salen og ud paa Verandaen, langt ned i 
Haven, og de kom løbende med Punscheglassene i 
Næven og raabte Bravo ! Bravo ! og hele Salen raabte 
Bravo, men dog mere stilfærdigt ligesom naar Skole- 
drenge raabe Vivat rector, 

Hans Haugum og Ortvedt sprang op og trængte 

sig frem til Talerstolen saa sagte de kunde, Daniel 
fulgte efter, urolig og glad; nu skulde han da en* 
delig komme til at høre Visdommens Ord fra selve 
Kilden« 

Professor Darre talte noget sagte ; men Daniel fik 
da Mening i det meste. Der var noget om, at Sko- 
letiden ikke var saa slem, soln man mangengang^ 
troede og at man, naar man blev ældre vilde se paa 
mangt og meget paa en anden Maade end nu, og 
da vilde Minderne fra Skoledagene faa baade Liv 
og Mening for os. Og Professoren skød Nakken 
frem og gloede ud i Luften med sine Homløgter, 
som om han øjnede noget der, langt oppe, som 
andre ikke saa. Salen raabte Bravo ! Bravo ! 

»Men,« sagde Professor Darre, »lad mig ikke 
forvilde mig! I Aften skal vi ikke være gamle og 
kloge, eller gamle og gale, som det hedder i en 
Variant (Bravo!) i Aften skal vi være unge og vilde 
eller unge og gale, om De vil (Hurra!), og hvem 
ved; maaske er Ungdoms Galskab dog den største 
Visdom, naar det kommer til Stykket.« Bravo! 

Men Professoren kunde nu en Gang ikke gaa 
ud af sit Skind, sagde han, han maatte holde aldrig 
saa meget af Ungdom og Galskab, saa var han 
un for sin Del for gammel til at løbe rent løbsk. 
Naar han i Aften skulde være ung her, saa maatte 
han være det paa sin egen Maner; han kunde ikke 
tale, som om han selv var ung, men han vilde tale, 
saa godt han kunde om Ungdommen. (Bravo!) 

Professoren blev nu højtidelig; rømmede sig 
og gik over til en lang Udvikling om den akade- 

xsiske Stand, som han skildrede som et Slags højere 
Verden, langt hævet over det sædvanlige Liv. Den, 
som traadte herind var med det samme indviet til Ideens 
Præst; han skulde herefter leve, ikke for det ende- 
løse, men for det uendelige, leve Aandens Liv, ton 
bum theon i menneskelig Forstand, (Bravo!) med et 
Ord, mine Herrer i Sandhed leve for Ideen (Bravo, 
Bravo 1) Alt det smaa og smaalige, som fyldte Hver- 
dagslivet maatte han riv^ sig -løs fra; han skulde saa 
at sige altid være iført Bryllupsklædningen ; nam et 
heic dit sunt; for her gjaldt det at være Menneske 
i Ordets sande Betydning, at leve i og for det, som 
i Sandhed var Mennesket værdigt. 

Ude i Hverdagslivet var Individet splittet og delt 
i tusende smaaFormaal, saa han aldrig i Fred og 
Ro kunde samle sig i det Ideale; han kunde ikke i 
det endeløse Røre høre Aandsharmonien gennem Døg- 
nets brudte Straalespil; — men her i Aandens Ver- 
den, herhen naaede ikke de forvirrende Røster, her var 
der Højtid og Fred. Her fandt Aanden sig igen, 
her blev ikke Tanken søndersplittet af det tilfældige, 
det smaa, adspredte, det iturevne og tankeløse, en- 
sidige og endelige i det daglige Liv; her skulde 
man menneskelig talt se Gud, som han var, tale 
Ansigt til Ansigt med Aanden. (Bravo) — En halv- 
fuld Hund henne i en Krog vovede sig til at sige 
vov!, men den blev nedhysset. 

Ude i Livet gjaldt de praktiske Formaal, det 
nyttige for hver Dag, det madnytiige^ om han maatte 
bTuge et saadant Ord; her gjaldt det om, frigjort 
fra al Forvildelse, i det mangfoldige og enkelte, at 

søge det evige, det som i sig selv var væsentligt og 
sandt. I dette høje Livskald, i dette aandelige Præ- 
steskab, var det, at mine unge Herrer nu skulde 
træde ind; — men de kom ikke tomhændede; — 
de havde deres — Ungdom. 

Professoren udviklede nu, hvor forunderlig vel 
anlagt for Ide -Livet netop Ungdommen var med 
dens stærke, ideelle Følelse og dens Sans for det store 
og almene. Naar den sunde Ungdom kom ind i 
det ideelle Aandsliv, saa var det paa den ene Side 
den, som fandt sig selv, men paa den anden Side 
var det Aanden, som fandt den, eller som fandt 
sig selv igen i den. 

De, som stod ved Døren, begyndte saa smaat 
at liste ud igen, og de, som sad inde i Salen, stak 
til Punschen. Det tegnede til at blive en lang 
Præken. 

Daniel hørte efter med dyb Andagt. Desværre 
forstod han det ikke ganske; men han syntes dette 
var rimeligt nok, og det gjorde heller ikke meget. 
Han følte tydeligt, at Professoren havde Ret. 

Det om det højere Aandsliv kendte han igen 
fra Kapellan Hirsch, men dette var rigtignok saa 
meget dybere og lærdere; og at det sædvanlige 
Hverdagsliv ikke duede, det vidste han fra gammel 
Tid af. 

Tilsidst kom det bedste, og da fik Professoren 
Bifaldsraab endogsaa fra Hundene. 

Det var en ren Fejltagelse, sagde Professoren, 
naar de imge Studenter troede at det gjaldt om 
at læse saa gruelig meget i de første Par Aar. Det 

-var slet ikke Meningen. Arbejdet kom tidsnok. Det 

tunge tankesløvende Slid med de Tusende forskellige 

Ting, som skulde læres, for at det hele kunde komme 

til at staa klart og artikulerety det passede snarere for 

«n lidt ældre Alder, naar man havde mere Kraft til 

at dukke tilbunds i det enkelte og iiog holde paa det 

almene. — Ikke for det : den ældre Alder nu omstunder 

glemte ogsaa tidt nok det almene og satte sig saa fast 

i det enkelte, at den ofte nok blev stikkende i det. 

Ja selve Videnskaben var nu for Tiden nær ved at 

drukne i Specialiteter. Nu var just Tiden, hvor aislags 

Sær- videnskab gjorde sig bred og vilde glemme dens 

Sammenhæng med det almene. Professoren bad sine 

unge Venner at vogte sig vel for at komme ud i 

det. Al Faglærdom var i og for sig død og aand- 

løs. Det var ikke Kundskaben om det og om det, 

som gjorde en Mand til Videnskabsmand; det, som 

det gjaldt om var Synet paa det Hele, Forstaaelsen 

af de store, almindelige Principer, af den store almene 

Sammenhæng (Bravo!) Men Professoren var af den 

Formening, at en af Grundene til, at de studerende 

saa nemt fortabte sig i den aandløse Faglærdom, 

det var netop den, at Studenterne ikke i de første 

Aar forstod at bruge Tiden rigtig, men kastede sig 

over Fagstudier straks i den Tro, at det gjaldt at 

stuve saa megen Kundskab i sig som vel muligt. 

Det var det, de netop ikke skulde gøre. I de første 

Aar skulde de fare i Mag (Bravo ! Bravo !) og lægge 

mere Vind paa at leve et sundt, ideelt Studenterliv, 

— - et Ungdomsliv i Lyset af det ^^n^^ Ideal — end 

paa at læse lærde Bøger. De skulde bruge Tiden 

Bondestudenter. 9 

til at orientere sig, til at se sig om i Livet, 
finde sig tilrette i de nye Sfærer, erhverve sig 
vid Horisont og Overblik over de Veje, de siden 
skulde vanke paa; de skulde nyde deres Ungdom, 
men vel at mærke nyde den som Studenter, som de 
af Aanden indviede Svende i Ideens Præsteskab, som 
cives academici. Det var det dejlige ved at være 
ung Student, det var det sande Indhold i Rus* 
glæden, i Jubelen og Fc&ten her i Aften. (Stort 
Bifald!) Og saa vilde da endelig Professoren slutte 
med et Leve! et Leve for den studerende Ungdom. 
»Hurra! Hurra!« raabte det rundt i Salen, hver 
raabte i sin Takt, saa det aldrig fik £nde, tilsidst 
døde Raabene i en lang bragende Applaus. 

Derefter blev Professoren under Jubel og Skraal 
baaren paa Guldstol. Daniel havde aldrig set noget 
saadant og syntes, det saa tosset ud, men klappe 
gjorde han som de andre; for Slutningen af Talen, 
syntes han, var ganske mageløs. 

Han arbejdede sig tilbage til sit Bord og smagte 
paa Punschen. Han var saa modig og glad. Verden 
var saa fornøjelig, og Folk var saa gode. Han 
grebes af saadan Lyst til at tale med dem — tale 
rigtig ud, sige sit Hjertes Mening til dem og høre 
deres Hjertens Mening igen; og mest Lyst havde 
han da til at tale med sin kære Ven Haugum. Men 
Haugimi stod i den anden Ende af Salen og talte 
med en fremmed Person — et stort Fæhoved saa 
det ud til at være — , og Aslak Fjordan var kommet 
ind i en anden Klike ved et andet Bord, og der sad 
han og holdt et saadant Stahøj, at Daniel lo ved 

sig selv, og tænkte med inderlig Glæde, at Aslak 
nok allerede var fuld. Ortvedt var ingen Steds at 
opdage. Saa satte Daniel sig til at vente. 

Der kom Markus Olivarius Markussen og Halvor 
Mosebø krydsende mellem Borde og Støvler; usikre 
var de nok selv og langsomt gik det; men Markus 
Olivarius Markussen lo i vilden Sky. »Hahahaha! 
Søgang idag ! og forb — bandet mange Vrag ! « — 
han citerede en Anekdote, som han just havde 
hørt af Halvor. Da denne naaede hen til Daniel, 
' hilste han med stor Glæde, greb hans Haand og 
gratulerede sin »Busenfrynd« i det uendelige; og 
Daniel, som ellers aldrig havde kunnet lide Halvor 
Mosebø, var ligesaa henrykt, og trak ham ned paa 
-Stolen ved Siden af sig og' lo fordi Hal vor var fuld. 
Det var dog morsomt at være ung og slaa sig løs! 
Og Daniel grebes af en umaadelig Lyst til at lægge 
Armene om Halsen paa Halvor og sværge ham 
Venskab til evige Tider; — men Halvor forlangte 
Punsch. Og der var Punsch nok. De fyldte Glas- 
sene, sagde Skaal og drak. 

»Naa, hvad synes De om — ,« begyndte Daniel; 
men Halvor Mosebø gav sig til at synge med sin 
lille visne Stemme: 

»Har Du set noget til Kællingen min, oppe I 
Lien, i Lien.« 

»HæhæhæU lo Daniel; »men hvad synes De 
om — ?« — 

»Jeg er Bondesøn, ser Du!« sagde Hal vor, — 
»Bondesøn er jeg, ser Du! Jeg er fra Tellemarken, 
ser Du 1 « 

9* 

Ja, det var meget godt, mente Daniel; han for 
sin Del var ogsaa Søn af en Gaardbruger. 

»Har Du set noget til Kællingen min — ! Skal 
vi drikke < Dus?« sagde Hal vor Mosebø. 

»Ja vel! all right!« — 

»Bondesønner begge to!« — 

»All right!« — 

»Skaal Du!« »Skaal Du!« — »Skaal.« 

»Æh! — Hvad Fanden blev der af Olivar 

Markus Gliv — — Kender De Markus Olivarius?« 

Daniel lo; nu har han allerede glemt, at vi 
drak Dus ! tænkte han. Nej, Markus Olivarius kendte 
han ikke videre til. »Men hvad synes Du om Rus- 
talen?« — endelig fik han sit Spørgsmaal frem. — 

»Om Rustalen! God Tale, min Far! god Tale, 
Far!« — 

»Ja, det syntes jeg ogsaa. Men — — « 

»Ja, der var meget som ikke duede heller, 
Gudbevares!« — 

»Ja, — en Masse almindelige Talemaader — « 

»Ja vist, ja vist saa Kender Du Markus 

Olivarius?« — 

»Nej desværre, ikke videre « 

«Pine — ! brillant Fyr. Pine — ! brillant Fyr. 
Ja, enten Du nu vil troe det eller ej — — nu har 
vi boet sammen i halvandet Aar; og dersom der er 

faldet saa meget som saa meget som et halvt 

Ord! — Ja, det er en mærkelig Fyr.« — 

»Ja, det tvivler jeg ikke paa. Men Du — ?« 

»Naa? — « 

»Hi hi; ja, der er en Ting, som Du maaske 
aldrig har vidst af — ! « 

»Vidst af? — Jeg ved al Trag. Kom mig ikke 
der! Ved Du, hvad Aar det var — .« 

»Ja, det var netop der, det stak! — Ved Du, 
at jeg lang Tid har været Din værste Uven fordi 
Du kunde mere Historie end jeg, hehehe?» — 

»Skaal!« — 

»Ja, lad os faa lidt at drikke først!« 

»Du habst Rekt, min Son. — Skaal! — ^ Hvad 
Fanden blev der af Markus?« — 

»Aa, han, han kommer nok; han er blot ude 
paa Verandaen. — Det er sandt, hvad var det nu 
Du fik?« — 

»Jeg? Jeg fik — «, Hal vor slog i Bordet for 
hvert Ord — : »jeg fik Djævelen tude mig g. og tg, 
— men det tg, skal de komme til at betale, skal 

de — — men jeg er lige god for det! men 

betale det skal de komme til, det Rakkerpak! —^ 
de skal nok komme til at huske Halvor Mosebøl 
Han er ikke den Mand, som lader sig spille paa 
Næsen det skal de nok faa at vide. Skaal ! « — 

Daniel vidste ikke rigtig, hvad han skulde sige. 
Halvor sad og mulede; saa pludselig istemmede han: 
»Har Du set noget til Kællingen min?« og et Øje- 
blik efter: »De fik jo to mg.^ex, ikke sandt?« 

»Nej, mg. og g.^ — 

»Aahaa! — Skaal Du gamle Busenfrynd! — 
Skal vi drikke Dus? — « 

Daniel lo, »vi drak jo lige Dus,« sagde han. 

»Du habst immer Rekt!« sagde Halvor; »jeg 

er tuld iaften, sér Du! Men det gør ingen Ting! — 
Odelsbonde, ser Du! — Telebonde, ser Du! — 
Kom mig ikke dét! — Hvor Fanden blev Markus 
Olivarius af?« 

Han rejste sig og tumlede af Sted; Daniel 
raabte efter ham, men han hørte det ikke. 

Der var kommet Uro over Folk nu; de fleste 
var paa Benene, og der var et stadigt Tog ud og 
ind af Dørene. Mange af de Unge var allerede 
kommen saa vidt, at de slingrede, — nogle fordi 
de var fulde, andre maaske mest, fordi de lod, som 
de var fulde, da de mente, det hørte til. Imellem 
dem, som gik frem og tilbage der, saa Daniel mange 
Bondestudenter, underligt nok, man kunde næsten se 
det paa dem. 

Bagved sig syntes Daniel, han hørte et Mæle, 
ban kendte; han vendte sig om og saa, det var 
Magister bibendi. Han stod og talte med det 
samme fcBhoved, som Haugum havde talt med for 
et Øjeblik siden, og Fæhovedet spurgte, om Magister 
havde været bange, da han skulde op og tale. 

»Ja . gu* var jeg bange!« svarede Magister. 
Daniel sad som forstenet. Fyren havde virkelig Mod 
til at tilstaa, at han havde været bange! — 

En ny Mand kom op paa Talerstolen. Han 
talte for de gamle. Det var en Mand med et godt 
Organ og med mange Ord, som klang smukt; men 
Daniel syntes, han kunde ikke faa synderlig Mening 
i det, han sagde. Det var en almindelig Skaaltale, 
— fagre Ord over tomme Tanker, som Blomster 
paa en Ligkiste. 

£n til kom frem ! Men det var ' da saadan en 
Karl, at Daniel aldrig havde troet, han skulde faa 
saadant et Syn at se i et ideelt Studentergilde. Han 
rokkede op paa Talerstolen, sjusket og ledeløs, 
skæv i alle sine Bevægelser, med et langt skævt 
Bondeansigt og usikre Øjne under fremskudte, 
mørke Bryn, Daniel vidste ikke, hvad han lignede; 
dersom dette gik godt, saa gik al Ting godt, 
tænkte Daniel. Men Salen gav sig til at klappe og 
raabe Hurra for den underlige Mand, og igennem 
•Spektaklet hørte Daniel en hvas Røst, som raabte: 
»Leve Dølen!« 

Naa, det var altsaa Dølen! — 

Daniel følte sig i Grunden lidt underlig til 
Mode, hvor han sad, lidt uklar i Tankerne, lidt 

tung over Øjnene men pludselig kom der Liv 

i ham, han f6r op, følte sig nok lidt let i Fødderne, 
men arbejdede sig hen imod Talerstolen, saa rask 
han kunde. Han vilde se og høre den norske Vild- 
mand, som der var saamegen Tale om og som 
skrev saa uvorrent og rav galt paa det ravgale 
Maal. 

Og ganske roligt og godmodigt, kun med nogle 
underlige, flimrende Øjekast, begyndte Dølen at for- 
tælle dem, hvor forunderligt det dog var, at to — tre 
hundrede unge Mennesker i Tyveaarsalderen kunde 
sidde sammen en hel Aften og drikke Punsch og 
more sig godt, og saa ikke holde saa meget som 
•en Tale for det, som unge Mennesker dog altid 
var mest tossede efter, nemlig Kvinden (Hurra, 
hurra ! Jubel). Daniel følte et lille varmt Stik i Brystet 

og tænkte paa Inga, men Berta Marie vilde ogsaa 
frem, og det var dog saa haardt at vise hende bort,. 
— Men, sagde Døien, og forstærkede sin Stemme, 
naar de unge Ungkarle ikke gjorde deres Pligt,, 
saa maatte de gamle tage fat; for Gud hjælpe os- 
alle, hvis Kvinden blev os ublid! Og derfor vilde 
han da prøve at ofre et lille Røgofifer for den 
strænge, men dog saa inderlig gode Gudinde, eller 
Gydja, som det hed paa Norsk, og det vilde han 
gøre for os alle her, ligesom de katolske Præster 
drak for alle sine Sognebørns Synder; og saa haa- 
bede han da, at ingen af alle disse unge Mennesker 
her skulde erfare andet end det, som var godt og^ 
mildt fra Kvinden. De sagde jo rigtignok, at hun 
var den svage og Manden den Stærke, og der 
stod tilmed skrevet, at Kvinden var et skrøbeligt 
Kar; men — Pokker staa i det! — hun var 
stærkere end nogen vidste, den Heks, og mangen 
en stærk Mand havdp hun bøjet og knækket med 
den lille Finger, ligesom Huldren i Folkesagnene 
brød Hesteskoen itu som ingenting, med sine bare^ 
bløde Hænder. — 

Hele Salen fulgte hans Ord med Latter og 
lystige Bifaldsraab. 'Alt hvad han sagde faldt 
saa morsomt; — og Daniel fandt, det var mor- 
somt, blot det at en saadan gammel Grimrian^ 
halv Bonde og halv Satyr, kunde tale for Kvin«^ 
den. Og han blev ved paa sin ejendommelige 
Maade, halv skalkagtigt og dog alvorlig, hån 
mente det vist, det han sagde, hvor imderligt det 
end lød; men da han vel ikke altid var sikker paa. 



137 



om ban mente det aldeles saaledes, som det var 
sagt, saa kom han for det meste med en Vending 
tilsidst, som mindede en om Dølens Tvesyn, Under 
Tiden sagde han Ting, saa forunderlig bløde og 
skønne, at man ganske glemte Dølen og blot saa 
Digteren. 

Kvinden var Fred, sagde han, — om end de 
gifte Mænd ofte paastod noget andet. Hmi var 
Freden, fordi hun var Nytten; hun saa paa det 
nyttige, paa Maden til sig og Børnene, og var der- 
for dødsensangest for, at Manden skulde komme i 
Ufred eller Strid paa nogen Maade og maaske 
komme i Fortræd. Derfor maatte alle Aandens 
Mænd, alle som vilde stride og ofre sig for en 
Tanke eller en Sag, — de maatte være Ungkarle 
som han, saa at ingen brød sig om, enten de flød 
ovenpaa eller sank tilbunds; for saa var det ikke 
farligt med dem. 

Dermed vilde han ikke ønske noget saa slemt, 
som at alle disse smukke unge Mennesker her skulde 
forblive ugifte; for det vilde være S)aid, baade mod 
dem selv og mod den stakkels Kvinde, som nok 
altfor gerne vilde giftes, den Stakkel, skønt hun jo 
ofte nok gik og gjorde sig kostbar og slog med 
Nakken, saa længe hun ikke var kommet over de 
tredive Aar. For Kvinden var Kærlighed; hun var 
skabt til at blive gift, og med den Opdragelse, hun 
nu fik, duede hun heller ikke til andet, og daarligt 
nok til det. Mandfolkene elskede nok ogsaa; det 
maatte vi Ungkarle svide for, vi elskede altid og 
fik ingen, men det var dog paa en anden Maade. 

Det var som Rovfugle med Skind og Ben og Sener 
og krogede Næb og Kløer. Men Kvinden elskede, 
som hun var skabt; ligesom Bølgen, der ruller 
paa det mørkeblaa Hav i sit afrundede uendelige 
Mønster for al Skønhed. 

• »Ja gift Jer, Børn I men gift Jer med Forstand, 
og far ikke straks hen og tag Dig en Kone, før Du 
kan ernære hende ; for saa gaar det galt, som vi saa 
ofte ser. For Kvinden vil med al sin Kærlighed 
have Mad, og det gør hun Ret i.« — 

Han sagde mange Ting om Elskov og Mad, 
«om Daniel syntes var upoetiske, ja raa. Men hver 
Gang han skulde til at forarges kom der en Ven- 
<iing i Talen, som gjorde, at han maatte le. Og 
han lo og klappede som alle de andre. 

Talen sluttede med et Par Vers om, at Kvinden 
ogsaa til alt det andet gode var smuk, og det var 
det bedste ved hende. Og nu havde nok Dølen 
^lemt det, han før sagde om, at Tankens Mænd 
burde være Ungkarle, thi Enden blev at Tankens 
Mand netop burde have den smukkeste Pige. Og saa 
vilde han drikke en Skaal for Kvinden; og depi 
Skaal vilde han særlig drikke med alle de her i 
Selskabet, som havde en Kæreste, saa sandt da, som 
Kæresten og Kærligheden duede noget. Russerne 
jublede og drak ; Dølen dukkede ned af Talerstolen. 
Saa traskede han hen til et Bord, hvor han havde 
Plads med sine Kammerater. 

Derhen søgte Daniel ogsaa at komme, han 
vilde høre mere af denne folkelige Vismand og 
Skjald. 

Og Dølen var i Humør til at snakke, nu som 
tiltid, og maaske mere end ellers. Han var opildnet 
og glad af Talen og Bifaldet, og tog sig blot en 
Slurk Punsch og gav sig til at præke paany for sine 
Kammerater og hvem som ellers vilde høre. 

Ja den Kvinde og den Mad, begyndte han 
igen. Men det kom nu af, at Kvinden havde mindre 
Dannelse end vi; for hvis hun kunde lidt mere, saa 
vilde hun forstaa, at dette om Maden ikke var sandt. 
Det var ikke sandt, for han havde mangen en 
Gang levet sine bedste Stunder de Dage, han ikke 
havde faaet Middagsmad. Dette Madstræv og denne 
Mad tyngede vort hele Liv ned; ja, var det ikke 
denne Madmagt og dette Guanokrati, som vi nu 
maatte slaas med i selve Politiken? Alt drejede sig 
om Maden, og den var den bedste Mand, som 
kunde skaffe mest Guano. Hele Embedsstanden 
blev mere og mere saadan en Guanofabrik, hvor 
der "ikke mere var Tale om Aand og Tanke, men 
om at fortjene godt og gøre Penge af sine Kund- 
skaber, som Per Degn gjorde Mynt af den Latin, 
som. han ikke kunde et levende Ord af. Det var 
modbydeligt med denne Kræmmeraand og denne 
Handel og denne Næringsdrift, hvor Tanker og alt 
andet stort og godt skulde findes. Selve Studiet 
var blot Haandværk; det gjaldt om at kamme t 
Vej. Herregud — leve maatte vi, men det var dog 
slemt at høre Studenter og Videnskabsmænd tale 
om al den Mad. De brød sig Fanden om Folk og 
Land; de tog deres Kald som en anden Handel og 
mente, at de ikke havde mere med Folket at gøre 

end andre Pantelaanere ; istedet for at være Folkets 
ledende Mænd, klippede de Navlestrengen over mellem 
sig og Folket, lukkede sig inde i deres Kontorbaase 
og blev Byrokrati. Og saa kom hele det politiske Liv 
ind i den samme Aandløshed. Det var denne udvortes 
Nytte, som man kan tage paa med Næverne, disse 
»materielle Fremskridt«, med Jernbaner og Kvæg- 
møder, denne »Læstedrægtighed«, som en Skipper 
havde kaldt vort sande Nationale — kort sagt, alt 
dette engelske Væsen med Kødmaskiner og Under- 
vurdering af det ideelle. De havde glemt, at baade 
Mennesket og Samfundet var mere end Dyr og 
trængte til andet at leve af end den usle Mad. 
Det gik saa vidt, at de ikke mere kunde lide at 
have aparte gode Hoveder i Regeringen, disse »Hel- 
vedes Genier« gjorde bare Skade. Nej, det var 
Tærskeren de vilde have i Højsædet; og Tærskeren 
kunde være god til sit Brug, og skulde baade have 
Løn og Tak til, men Stormand kunde han* ikke 
være, og naar han skulde styre Folk og Land, saa 
kunde man være sikker paa, at Skuden sejlede paa 

Grund. 

Nu blandede en af Dølens Kammerater sig ind 
i Samtalen — Daniel syntes forresten ikke om de 
F3n:e; de saa saa højvise og aandsaristokratiske ud 
— . »Aa ja,« sagde han; »men de tørre nu mere 
og mere ind, disse gamle, ægte Byrokrater. Man 
skærer ikke ustraffet Navlestrengen over mellem sig 
og Folket. Man kan se det udenpaa dem, hvor de 
tørre ind. Disse lange, spinkle Kroppe, disse skarpe, 
tørre Ansigter, de høre ikke livskraftige Folk til. 

Det er som de var hængt til Spegning. Nej, saa 
er der anden Slags Marv i disse bredvoksne, 
kæbestærke Bondefolk ^^ — — «. 

Her afbrød Dølen ham; han vilde nok helst 
snakke selv i Aften. »Ja,« sagde han, »Kulturen 
^ør Folk smukke og ædle, men svage og visne tilsidst, 
og saa maa der Hunner og Vandaler ind fra 
Asien for at friske det tynde Blod op. Men vi tage 
ikke vore Vandaler fra Asien, vi tage dem fra Bonde- 
sognene, og derfor gaar vort Samfund ikke under i 
denne Proces, men forynger sig selv igen ligesom 
Saturn, der aad sine* egne Børn. Og vi vil altid 
have Vildmænd til at opfriske vort Samfimdsblod 
med, saalænge vi have disse kære Bønder og Hus- 
mænd, som leve af Grød og Flæsk og klatre i alle 
de Bakker og Bjerge, som er til, og flere endda, 
og suge i sig en Luft, som er saa stærk, at om 
de heksede en Bymand lige fra Gaden derop, saa 
vilde han kvæles, ligesom Musen i Glasklokken, der 
var fyldt med bare Surstof.« 

Dølen drak sit Glas ud og skyndte sig at tage 
Ordet igen, for at ingen af hans Kammerater skulde 
komme igang. 

»Ja, det er smukke Folk, disse Bymænd, med saa 
fine, aandfulde Ansigter, at man kunde se sig for- 
nøjet paa dem, eller som Tysken siger, forlibe sig i 
dem. Men det er dog saa underligt, som de skrumper 
sammen. Om ti Aar vil alle disse pigeskønne, bløde 
Ansigter være saa tørre som Bark paa Træ og saa 
snevre som Fuglehoveder, og enhver nogenlunde 
begavet Kat vil se mere aandfuld ud end de. Og 

saa blive de opslidte og gnavne af alt Papirstøvet 
og alt Madstrævet, og saa faar de Skæg, saa de ofte 
ser ud som Fugleskræmsler eller som gamle Hønse- 
høge med Næsen som et stort skarpt Næb og 
Haaret som faldende Fjer. Det gaar med dem som 
med Hunde og andre Dyr, at de se mest aandfulde 
ud, naar de er unge; — ja, det gaar endogsaa saa 
vidt, at Kvæget jo ser aandrigt ud, naar det er 
Kalv.« 

Nu kom Dølen ind i en ny Tankegang. Han 
forklarede, at i Grunden var det saaledes med os 
alle, vi var smukkest i Ungdommen, saalænge denne 
Frierleg eller Giftelyst varede; for saa havde man 
Brug for Skønhed, saa disse Smaapiger, som jo 
al Tid løbe efter det, som skinner, kunde gaa paa 
Limpinden uden altformange Krogveje. Men naar 
vi blev Mænd, saa blev vi grimme, grimme men 
stærke, fordi Livet da trængte til Kraft og stærke 
Knogler mere end til Stads og Fjas; for Livet var 
saa vist, at det al Tid udviklede det, som det havde 
Brug for. Men naar vi saa blev gamle og den 
værste Kamp var forbi, og det ligesom gik mod 
Aften, saa blev man smuk igen paa en anden Maade, 
hvis man da havde levet som Mennesker og ikke 
som Svin eller Fæ. 

Rundt om i Salen susede og brusede det som 
før; nu og da løftede der sig et Raab eller en 
Sangstemme og døde igen i Tobaksrøgen. 

En ny Taler var kommen til Vejrs, men han 
talte i Begyndelsen saa sagte, at de fleste ikke brød 
sig om at høre efter. Men saa blev Fyren større. 

og hans Mæle højere, og Daniel vendte sig for at se 
ham. Gud hjælpe os vel! det var Jens Rud. £n 
fra vores Skole! At han turde vove sig op! Daniel 
blev bange. Men da det viste sig, at Jens Rud 
redede sig godt ud af det blev Daniel oven paa og 
regnede ligesom en Del af Æren til sig som Klasse- 
kammerat. Jens Rud talte om Studenten som Folr- 
kets Søn, som den sande selvskrevne Bærer af Fol^ 
kets Sag^ og der var Mening i det, han sagde. 
Han talte tydeligt men ikke langt. Skaalen hen« 
vendte han særlig til de Studenter, som var gangne 
frem af det almene Folk ; de havde først og fremst 
den Opgave at være Folke-Oplysere og Folke-Førere 
i Striden mod gammel Slendrian' og gammel Uvane — ; 
»Skaal for Bondestudenteme ! « 

Hele Salen klappede hertil, og Daniel syntes, 
det var paa en Gang smukt og mærkværdigt. Selv 
blev han alvorlig. Han mindedes sine gamle Drømme, 
og det var, som om han i Aanden saa en anden 
Mand stige frem ved Siden af Jens Rud og stirre 
paa ham, manende og alvorligt — : Kapellan Hirsch. 

Ja, han vilde blive Bærer af Folkets Sag. Han 
vilde blive en ideel Student; han vilde arbejde for 
Aand og Tanker og Poesi, og Madstrævet vilde han 
alle Dage hade. Aa — at han ikke var rig! — Nu 
vilde han ikke blive inde i al denne Summen og 
Vrøvl, han vilde ud i Haven og indsuge frisk Luft 
og drømme store Drømme. 

Men da han kom ud traf han Hans Haugum 
og flere andre, deriblandt Ortvedt, Sven Dufva og 

en, han ikke kendte, siddende ved et lille Bord under 
et Træ. Han gik hen til dem. 

»Aa, er det Dig?« sagde Haugum, »har Du 
været inde hele Tiden? Vær saa god! her er Plads 
og et Glas 01 med, hvis Du har Lyst,« 

Daniel takkede og satte sig, sandt at sige skulde 
et Glas 01 gøre godt. Haugum sendte Sven Dufva 
afsted efter et rent Glas; saa præsenterede han 
»Studiosus Braut« for den fremmede, Hr. Kandidat 
Meier, og saa genoptog han Traaden i Samtalen. 

»Nej«, sagde han til Kandidat Meier, »det er 
dog ikke Meningen. Endre Storr er en Mand med 
baade god Vilje og gode Tanker; men han troer, 
at her er for lidt økonomisk Grundlag for et sundt 
Aandsliv her i Landet, og derfor vil han, at Folk 
skal lægge sig efter det først og fremst.« 

»Ja,, men det kalder jeg Materialisme,« sagde 
Kandidat Meier, — »denne Tro paa, at Maden er 
det første i Livet og Aanden det andet.« Han talte 
langsomt og roligt; Ordene kom lidt efter lidt, med 
en Vægt, som om de var af Graasten. Haugum 
blev en Smule forvirret derved, men mandede sig 
op igen — : 

»Ja, der er naturligvis altid noget i det, men — , 
— det er dog ikke sagt, at man, fordi man anser 
det materielle for Grundlaget, — derfor behøver at 
anse det for det første?« — 

Kandidat Meier lod et overlegent Smil lyse op 
i sit alvorlige Ansigt, der saa ud som et Apostelan- 
sigt omringet af det svære mørke Haar; og han 
sagde : 

»Lad os først søge Aanden og dens Liv, saa 
skal alt andet ogsaa tillægges os!« 

Nu gik det op fOr Daniel, at Kandidat Meier 
var en stor Mand, og da han i det samme saa Sven 
Dufva komme baade med Glas og Flaske blev han 
saa modig, at han dunkede i Bordet og sagde: 

»Det var et sandt Ord!« 

Haugum stirrede forundret paa sin Lærling, som 
saaledes gjorde Oprør, men han prøvede dog endnu 
en Gang at forsvare Endre Storr. Det gik ikke; 
Daniel hørte med lønlig Glæde, at Haugum mere og 
mere bukkede under for Meiers stærke Tro og væg- 
tige Tale. Men Haugum blev dog ved sit; »han 
kunde nu ikke fatte, at Storr skulde være Materialist.« 

Øllet smagte kølende godt, syntes Daniel, og 
han følte sig stærk og vel tilmode. Han vilde just 
til at fortælle om Dølen og om dennes Tale; men 
saa gav Kandidat Meier sig til at tale om Aands- 
manden Hirsch, 

»Ja hvordan gaar det egenlig med ham?« spurgte 
Haugum. 

»Aa, det gaar med Hirsch som med saa mange 
Aandens Mænd her i Landet; han bliver forfulgt af 
Aandløshed oven fra og af Uvidenhed neden fra; 
og da han ikke vil %\v^ efter, saa er det blot et 
Tidsspørgsmaal, naar han bliver nødt til at tage sin 
Afsked. « 

»Ka — Ka — Kapellan Hirsch?« spurgte Da- 
niel med store Øjne. 

»Ja, han er Kapellan,« svarede Meier roligt. 

»Ja, men hvad har han gjort?« 

Bondestudenter. XO 

»Aa,« kastede Haugum ind, »han er kommen i 
Strid med Pietisterne der. oppe om den rette Form 
for Daabsordet«. Saa optog Haugxmi igen Samtalen 
med Meier. 

Daniel var baade forbavset og forfærdet, men 
efterhaanden som han hørte paa Samtalen, kogte 
Punschen og Vreden op i ham, og han slog i Bor- 
det, saa det sang. 

»Den Jotunyngel!« — 

Meier smilede apostolisk og sagde: »Sandt nok, 
det er Lokes Æt.« 

Lidt efter rejste han sig og gik ind i Salen. 
Han vilde høre, hvad Ungdommen snakkede om, 
naar den var fuld, sagde han. 

Daniel spurgte mere om Kapellan ffirsch, men 
han fik ikke andet at vide, end han i Forvejen vidste. 
Derimod fik han at vide, at Kandidat Meier, en Søn 
af den gamle Provst Meier, vilde blive Folkehøj- 
skolelærer. 

»Han er altsaa en brav Mand I« raabte Daniel 
med et Dunk i Bordet, »var det ikke det, jeg straks 
saa? Jeg kan dog næsten altid se uden paa en 
Mand, hvad han duer til. — « 

»Men den Endre Storr, Haugum, hvem er det?« 
spurgte Bragestad med et bredt,' hastigt Mæle, som 
om han var undselig ved at blande sig i Samtalen. 

»Det er min Husvært,« sagde Haugum. 

»En rig Djævel af en Grosserer!« slængte Or- 
tvedt ind, idet han ligesom vaagnede; »ja den Hau- 
gum, han holder sig da altid til de store, den Filur!« 

Jeg kom til at bo hos ham,« forklarede Hau- 
gum, »fordi jeg kendte hans Kone.« 

»Hys, hys ! det bliver værre og værre ! « kneggede 
Ortvedt. 

»Hi hi hi!« lo Daniel; Sven Dufva klukkede i 
dybe Toner en godmodig, fornøjet Latter. 

»Det vil sige,« tilføjede Haugum,» jeg kjendte 
hans Kones Moder.« 

»Ja, Fanden tro ham!« sagde Ortvedt. 

Daniel, som ikke endnu turde sige Fanden^ 
sagde Skam tro ham, og han morede sig for- 
træffeligt. 

De sad en Tid lang og gjorde sig lystige over 
ingen Ting, hængte sig i Ord og vred dem forkert 
for hinanden, drillede og skældte hinanden ud paa 
den godmodigste Maade, sagde Vittigheder og lo. 
Men pludselig optog' Daniel igen Æmnet om Endre 
Storr. Hr. Meier havde haft Ret i det, han sagde 
om den Mand; Haugum kunde saa sige, hvad han 
vilde. Daniel havde læst nogle lange Stykker, som 
Storr havde skrevet i Den gode Borger , og de hand- 
lede om Gødning og Guano, og var det aandløseste, 
han havde læst. Det var dette Guanokrati, denne 
ZxestedrtBgtighed som Skipperen sagde; hele dette 

engelske Væsen med Kødmaskiner og Madstræv 

Daniel blev saa veltalende, at Haugum var aldeles 
forundret. Ja, mente Daniel, det var just dette Kød- 
væsen, vi skulde slaas med! Vi var Aandens ind- 
viede Præster, som Professoren sagde, vi var Folkets 
Sønner, Bærerne af den store Folkesag ; og vi maatte 
være paa Vagt imod Folk, som Endre Storr. Mad- 

io» 



148 



stræv var her nok af i Landet. Folk brød sig ikke 
om det, som var stort og skønt og højt paa Jorden, 
de laa blot og sled for det, som gav i Gryden og 
fyldte Pungen; ikke Sans eller Syn for sandt Menne- 
skeliv. Det aandløse Madstræv laa som en Trold- 
dom over Landet; Folket maatte vækkes, der maatte 
Aand ind i Livet, Aand, Tanker, Poesi * Kandi- 
dat Meier var en brav Karl; han vilde blive Høj- 
skolelærer, og det burde vi i Grunden blive alle til 
sammen; men en Præst kunde jo ogsaa udrette 
meget godt; Kapellkn KKrsch, som havde været 
hans Lærer — — det var — — det var — — 
Kapellan Hirsch var det bedste Menneske paa Jor- 
den! »Havde ikke han været, saa havde ikke jeg 
siddet her.« 

Daniel græd næsten af bare 01 og kærlige Tan- 
ker; — Haugum havde aldrig vidst af, at der var 
saa megen Ild i den Dreng. Og han tænkte paa, 
hvor sandt det dog i Grunden var, at under den 
kolde Bondeham bankede ofte det varmeste Hjærte. 

Daniel var saa modig som en Akilles. Han 
slog i Bordet med Ølglasset og sagde: »Skaal! — 
en Skaal mine Herrer! for Kapellan Hirsch og for 
alle, der er som han, og som vil være med til at 
løse det norske Folk af Trolddommen! Skaal!« 

»Ja, den Skaal kan vi alle drikke,« mente 
Haugum; og Daniel hørte med dyb Glæde, at Sven 
Dufva for sig selv sagde »Bravo«. 

»Og nok en Skaal for Dig, min Ven I 
og for de norske Piger! — « 

sang de inde i Salen i vildt Kor; nu havde Kærlig- 
heden faaet Overhaand. 

»Hi, hi, hi! hvor glade de er!« lo Daniel, og 
et Øjeblik efter stemte han selv i — : 

»Og nok en Skaal for Dig, min Ven ! 
og for de norske Piger! — « 

— den første Linje var til Sven Dufva, som »han 
dunkede i Ryggen af Venskab; og den anden var 

for ja denne Gang tog han Berta Marie med. 

Og fordi han havde været saa haard mod hende 
hele Aftenen, saa tænkte han nu paa hende med 
saa meget desto større Ømhed. 

»Ja, — hik! — for de norske Piger!« sagde 

han og drak. »Vi maa have Kvinden med os — 

Freja Er eja med sine Gu — hik! 

Guldtaarer — — Men! brølede han saa, »de som 
arbejde for Guanokratiet — hik — og som skrive i 

den gode Borger dem skal vi ikke have 

hik — — have noget af. Hi hi hik! jeg er nok 

lidt gi — hik, lidt glad i Aften, men hi hik! 

det gør ingenting Mine Herrer! Skaal for — 

hik ! — Skaal for — hik ! — Skaal for de norske 
Piger!« — 

Haugiun og Sven Dufva havde ikke lidt Mas 
med at faa Daniel Braut hjem den Nat. 



VI. 



D. 



'aniel havde hørt, at den mundlige Eksamen 
skulde være let; men da det kom til Stykket, fik 
han noget andet at vide. 

Han var slet forberedt. Han havde været i for 
mange Skoler og haft for mange Skolemestrer, og 
hver havde arbejdet paa sin Maade. Nu stod han 
med Hovedet fuldt af en Kundskabsbygning, som 
ikke var* andet end et Vilderede. Noget var hel 
færdigt, og andet var halv færdigt. Væggene stod 
og gabede og gled paa løse, svigtende Grimdstene, 
og der var ikke Sammenhæng i noget. Sammenføj- 
ningerne holdt ikke, og de ub'ge Bygningsplaner skaj 
hinanden i alle Slags Vinkler. Daniel havde jo 
ogsaa haft for lidt Lyst til selv at arbejde med. 

Saa var der da ikke andet at gøre end at læse. 
Nu gjaldt det Livet. De, som havde hjulpet ham, 
ventede, at det skulde gaa ham godt, og hvis han 
faldt igennem, vilde alle Veje være lukkede for ham. 
Det, han altsaa ikke kunde paa anden Maade, maatte 
han lære paa Remse. Bag efter, naar han var ble- 

ven Student, kunde han jo lære det hele om 
igen. 

Dag og Nat sad Daniel paa sit mørke Loft og 
læste og svedte og læste, læste, saa det gik rundt 
for ham. Hele Verden forsvandt for ham; han 
glemte baade Sol og Jord, baade Verden og Himmel ; 
glemte sine Bekendte og sine Venner, glemte sig 
selv med. Og naar han en Gang om Dagen gik 
ud for at faa Mad, saa drev hån igennem Byen som 
gennem en stor tom Drøm. — 

Naar det bare ikke havde været saa varmt! 
Men Avgust Solen gik gennem Himlen som en 
flammende Brand og Luften laa timg og hed som 
en Damp over Byen. Der var lige slemt ude og 
inde; den stakkels Dreng var i et Svedbad hele 
Dagen. 

Vaad om Halsen, klam i Hænderne med tunge 
Draaber paa den blege Pande sad han og sled; 
Fluerne f6r og sang og summede irriterende mod 
Pande og Øren, satte sig paa den fugtige ømfindlige 
Hud, saa det dirrede i Kødet, fløj og kom tilbage^ 
surrede omkring ham i mindre og mindre Ringe, 
nærmere og nærmere, værre og værre; stødte mod 
hans Haar, mod Issen, mod Ørene med deres Helve- 
des Surren og deres krillende smaa Kløer, og Dren- 
gen svedte af Forpinthed; fægtede hjælpeløs mod dem 
i Luften, dræbte dem, naar de holdt Bryllup i Haa- 
ret paa ham — men var lige nær. Og saa læste 
han. Naar han ikke kunde mere af Træthed og 
Hovedpine og lagde sig for at sove, saa laa han og 
vred sig i tunge kvælende Halvdrømme eller i haab- 

løs, pinefuld Kamp mod Fluesur og smaa brsendende 
Kløer paa Næse, Hals og Hænder. 

Og Nætterne var ikke stort bedre end Dagene. 
Naar Avgustsolen en hel Dag havde stegt paa Tag- 
stenene over Hovedet paa ham, var de som glødende 
Jærn, og det lave Loftsværelse holdt sig kvælende 
badstuehedt til langt ud paa Morgenen. Og aldrig 
surrede Fluedansen værre end om Natten, og da var 
Fluerne mest paatrængende og Fluefoden mest irrite- 
rende. 

Det var en stor Ulykke for Daniel, at han ikke 
kunde læse, naar han var i fri Luft. Der ude var 
der alt for meget, som lokkede hans Tanker og 
Øjne; han sad og gloede paa Træer og Blomster 
og drømte om Berta Marie og Inga Holm og al 
Slags Vaas og glemte hele sin Eksamen. Luften 
var fri og let, fyldt med dirrende Lys og Blink, med 
fjærne Toner og al Slags Liv; Eksamenstankeme 
døde i den som Trolde i Solen. 

Alfsaa sad Daniel inde, sled og læste, røg, drak 
Vand og tabte Appetiten. Dag for Dag følte han 
sig uslere, og hver Dag maatte han igen tage sig 
sammen. Jo mere han læste, jo mere syntes han, 
han manglede. 

En Dag mødte han Sven Dufva paa Gaden og 
klagede sin Nød for ham. Sven Dufva sagde, at 
det bedste Raad var at drikke Kinavin. Og naar 
han blev alt for træt og elendig, drak han af den og 
syntes, det hjalp. 

Det varede længe. Saa snart man var færdig 
med et Fag og havde læst sig næsten til Idiot paa 

det, saa kom næste Fag, som var lige saa galt, og 
i Trædemøllen maatte man igen. Det tog for Alvor 
paa Helbreden, og om Nætterne, naar Daniel laa og 
ikke kunde sove, fordi hans Hoved værkede, og Flu- 
erne summede, og alle de grammatikalske Regler dan- 
sede i Hovedet og bankede og hamrede som Tøm- 
mermænd efter en Rus, — saa kunde det hænde, 
at Staklen f6r op i skælvende Rædsel og troede, 
han skulde blive gal. 

Og han, som havde været saa glad hin Rusdag 
og troet, at det værste var overstaaet dengang! — 
han havde ikke vidst, hvad der forestod ham. Han 
havde ikke vidst, at Rusgildet var en Fest for den 
sande Rus, men ikke for den Slags, som tvang sig 
ind i det akademiske Rige ad Fabrikvejen. 

Den sande Rus, som var af paalidelige Folk, 
og som havde sovet sig frem igennem en paalidelig of- 
fenlig Latinskole, han slap igennem det mundtlige 
nogenledes nemt; for man maatte jo gaa ud fra, at 
den Slags Drenge dog kunde lidt, og desuden var 
det i Grunden det Skriftlige, det kom an paa i 
dette Land. Men til Fabrik-Russen havde Universi- 
tetet en naturlig Mistanke. Det var Folk med ukendte 
Navne, Folk som ofte saa meget lidt akademiske ud 
og som desuden kom stormende ind i de hellige 
Haller som Tyve og Røvere gennem en gal Port, — 
og den Slags Fyre maatte man se paa Tænderne. 
Der var al god Grund til at tro, at de ikke var 
at lide paa, og at de vilde snyde sig ind i Vis- 
domsriget; og der blev tilmed skrevet imod dem i 
den gode Borger. De var, hvad man i den senere 

Tid vilde have kaldt akademiske Myrmænd, De 
var Kameler, som skulde gaa gemiem et Naaleøje; 
og mange faldt igemiem, enten fordi de var Kame- 
ler, eller fordi Naaleøjet var alt for snevert. Det 
hændte nok mere end en Gang, at den Gamle, 
naar Eksamen var forbi, blev gæstet af en UnwersP' 
tetsdrengy som skulde hilse og sige, at »Hr. Besty- 
reren havde tabt sin Z^^missionsret«. Men saa kunde 
det jo hænde paa samme Tid, at den Gamle paa 
en overordenlig tydelig Maade viste Drengen, at sin 
Z^^missionsret havde han ikke tabt, hvordan det saa 
kunde forholde sig med -Dimissionsretten. — 

Fabrik-Russerne, og Daniel saa vel som de an- 
dre, blev blegere om Næbbene for hver Dag, som 
gik, og den ene blev syg efter den anden, og faldt 
af, en ved den Bakke, en ved den, ligesom trætte 
Soldater paa en Feldmarsch. Men Fabrik-Russerne 
havde ikke en Gang Lov til at blive syge; — der 
var ingen, som troede paa deres Sygdom. Professo- 
rerne trak paa Skuldrene, de andre Russer lo. 

»Han er nok syg i Matematik,« sagde de; »han 
har ondt i Græsk.« 

Og i den gode Borger stod der skumlende 
Stykker om, hvor underligt det var, at det just 
skulde være Fabrik-Russerne, som var saa sygelige i 
Eksamenstiden. 

Hans Haugum og Markus Olivarius holdt sig 
ganske godt; men Halvor Mosebø og flere andre 
blev syge. Daniel tænkte stærkt paa ogsaa at melde 
sig syg. Men saa traf han en Dag Sven Dufva i 
Vestibulen. Sven Dufva var saa bleg som et Lig og 

hans store, sky Gaselle- Øjne stod i Hovedet paa 
ham saa blanke og stive som Hornknapper. 

»Men Herregud, De er ikke rask!« sagde Daniel 
forskrækket. Sven Dufva rystede paa Hovedet. »De 
maa gaa til Doktoren og faa Sygeattest!« blev Da- 
niel ved. Da stirrede Sven Dufva paa ham og en 
rød Skygge lagde sig over hans Ansigt. 

»Nej,« sagde han med sin Basunstemme, »det 
gør jeg aldrig!« og da Daniel vilde vide Grunden, 
sagde Sven: »Det skal De heller ikke gøre. De 
tror os ikke!« Og den røde Skygge kom igen 
endnu stærkere og blev liggende. 

Daniel forstod ham. Han blev skamfuld og 
syntes, at Sven Dufva havde Ret; og da han siden 
talte med Haugum derom sagde denne det samme. 
Haugum kunde desuden ogsaa fortælle, at naar man 
lagde sig syg, saa blev man siden eksamineret saa- 
meget desto strengere, saa det var under alle Om- 
stændigheder bedst at holde ud. Daniel drog et 
dybt Suk og sagde, at han fik gøre det, naar der 
ikke var anden Hjælp. 

Men mod Slutningen kunde han heller ikke læse. 
Naar han tog en Bog, ramlede det for ham. Heller 
ikke turde han drikke Kinavin mere, for Haugum 
havde sagt, at det var farligt. 

Saa lod han det da staa til. Han havde længe 
haabet at fa^ Laud, for det var gaaet ham godt i 
de fleste Fag, og i Historie og Geografi vilde han 
have ug^. Men nu maatte han opgive detHaab, for 
naar han ikke kunde læse paa Fransk og Tysk lige 

tilsidst, saa kom de Fag i alle Tilfælde til at øde- 
lægge hans Laud. 

Men underligt nok gik det godt i Tysk og- 
Fransk. Han begreb det ikke selv;, men det var 
vel, fordi han nu som altid i Grunden kunde mere, 
end han selv havde Ide om, naar han sad i Eksa- 
menskniben. 

Nu var han da sikker paa sit Laud. Han gik 
og frydede sig med at tænke paa, hvor glade de 
vilde blive, som havde hjulpet ham, og som ventede, 
at han skulde være flink ; — og hvor stolt det vilde 
tage sig ud, naar han skrev til Inga Holm: »Student 
med bedste Karakter.« 

Men saa gik det ham daarligt i Historie og 
Geografi, — de eneste Fag, han kunde. Han fik 
til Eksaminator en gammel Gnavenper, som spurgte 
om alle mulige Ting, der ikke stod i Bogen; og 
som spurgte paa saadan en underlig urimelig Maade ; 
og til Censor fik han sin gamle Historielærer fra 
Latinskolen, Robert Djævelen. Det var især det 
sidste, som gjorde Daniel fortumlet. Han var baade 
bange og undselig for Robert Djævelen, og da saa 
Professoren gav sig til at være kontrari, kom Daniel 
ligestraks ud af det og svarede hen i Vind og Vejr, 
naar han ikke stod aldeles fast, og Enden blev da, 
at han fik ^. ^. istedet for ug", ug, JDerraed røg 
første Karakter, og Daniel stod der som en vaad 
Hund. 

Han kunde aldeles ikke fatte det. Det var en 
Krydsning af alle hans Beregninger! At være saa 
nær ved Laud og ikke faa det ; — og saa falde paa 



157 



de Fag, han kunde bedst! Vilde Vorherre virkelig 
tillade saadant? — Han stod længe udenfor Døren 
og ventede paa, at Professoren skulde komme ud 
og sige, at det var en Fejltagelse. For det kunde 
dog umuligt gaa an. Rigtig nok havde han gjort 
det mindre godt i Dag; men Censor — Censor 
vidste, at han kunde Historie, og Vorherre vilde 
nok hjælpe ham der var dog vel endnu Ret- 
færdighed i Verden ! Skulde en Mands hele Fremtid 
maaske være spildt, fordi en gammel Gnavenpér af 
en Professor var i slet Humør? Nej det var umuligt, 
det kunde ikke gaa an! 

Men Daniel fik at se, at det kunde gaa an. 
Professoren og Censor kom ud — og gik deres Vej. 
De ikke saa meget som saa paa Daniel. De saa ud 
til at have den bedste Samvittighed. Og Robert 
Djævelen gik og smiskede for Professoren, smiskede 
og gjorde sig lækker, saa lækker som en Flæskebov. 

Da kogte der et indædt Raseri op i Daniel, og 
han sagde for første Gang i sine Dage »Fanden«. 

Han gik hjem ad og ærgrede sig syg. Han 
skulde have haft Laud! Han havde det i Grunden! 
Med Gud og Ret skulde han have haft det, — og 
saa fik han det ikke. Hvis han blot ikke endda 
havde været saa nær ved det! Og havde blot ikke 
Historie og Geografi været hans bedste Fag! Han 
begreb det ikke, begreb ikke, at saadant kunde 
hænde! Der skulde han nu gaa hele sit Liv med 

Haud til Artium, og det fordi aa i Grunden 

fordi han havde haft Robert Djævelen til Censor. 

Han kastede Bøgerne langt bort og sparkede 

efter dem. Saa satte han sig træt og ærgerlig ned 
paa en Stol og sank hen i mørke Tanker. 

Men bedst som han sad, trampede han i Gul- 
vet, Han kunde ikke komme bort fra dette oprø- 
rende Minde, at han havde været saa nær ved Laud, 
og saa ikke faaet det. . Han kunde ikke en Gang 
være glad, fordi han var færdig. Denne Dag, som 
han havde længtes efter saa inderligt og saa længe; 
— denne Dag var nu kommen, men han tænkte 
ikke paa at være glad. Han havde blot én Tanke, 
og den kunde han ikke slippe fra; at han havde 
faaet Haud, i Stedet for Laud, fordi de havde haft 
Robert Djævelen til Censor. 

Han gik ud for at træflfe Mennesker. Der var 
ingen hjemme. En tung Modløshed greb ham, han 
var saa alene. Kamerater havde han, men ikke en 
Ven; ikke en Gang Berta Marie brød sig om ham; 
for hvis hun havde brudt sig om ham, saa havde 
hun ikke været saa meget ude om Søndag Aftenerne. 
Han var en Fattigmands Søn og havde Fattigmands 
Lykke ; naar en Tid var gaaet, saa sultede han maaske 
ihjel, eller han blev nødt til at gaa paa Arbejde. — 

Han havde skrevet til Jens Bakke efter et Til- 
lægslaan paa loo Daler »for at kunne tage anden 
Eksamen i en Fart« ; og han havde tydeligt forkla- 
ret, at det vilde være til Bakkes eget Gavn. Men 
mon den Jordtræl vilde forstaa det? 

Og han, som havde tænkt at fri til Inga Holm, 
naar han blev Student! — aa jo! En Student med 
anden Karakter, uden Penge og uden Udsigter, det 
var ogsaa en Frier! Saa kunde Hønsene paa Klok- 

kergaarden kagle og gøre Nar ad ham, og saa var 
det vel et Spørgsmaal om den gamle Klokker Holm 
bød ham med sig hjem til Middag. 

De gamle havde sagt, at Fattigdom var Synd. 
Det var en afskylig Løgn. Fattigdom var en Ulykke, 

— den værste og tungeste Ulykke paa Jorden. 

»Goddag, Braut!« sagde Aslak Fjordan; »oho! 
Du gaar just ikke videre rask!« Daniel foer op. — 

»Goddag, Goddag! — naa, hvor langt skal Du?« 

Aa, Aslak skulde blot op til sin gode Ven Stu- 
dent Hærland og se at faa det groveste af Syntak- 
sen hamret i sig, sagde han. Det var en ren Travpr 
i Latin, den Hærland ; og i Morgen skulde Aslak op 
i Latin, men kunde — ho ho hol — kunde, Gud 
fordømme sig, ikke et Ord. I Græsk havde han været 
syg som de andre Nonlister, i Aritmetik havde han 
slet, saa han maatte kontinuere: det gik alligevel 
Pokker i Vold med hele Sorteskolen, mente han. 

Uheldig havde han nu været fra først til sidst, 
og han hav(}e været udsat for alle mulige Lumpen- 
heder af Professorerne. 

»Ja, og jeg da?« sagde Daniel. 

»Ho-ho-ho! — men i et Fag var jeg dog hel- 
dig! forklarede Aslak, »og det var i Historie.« 

»Just der var jeg « — 

»Hohoho! nej aldrig har man hørt Mage til 
Held ! « — Aslak havde slaaet op — aldeles i Blinde 

— slaaet op paa tre Steder i Verdenshistorien, og 
lært dem, og mere EKstorie iunde han ikke! Da 
han saa kom op, saa fik han — akkurat de tre 
Stykker, og han vilde have faaet Ug i Historie, hvis 

ikke den Idiot af en Professor var kommet fjol- 
lende med den franske Revolution, som Aslak ikke 
kunde et Muk af. Saa fik han jo kun mg^ men det 
kunde dog være, at det netop var den Karakter, 
som kom til at frelse hele hans Eksamen. Aslak lo 
og fortalte, saa han kom i godt Humør, og saa 
kunde Daniel ikke heller gaa og mule. Han for- 
talte om sin egen Historie-Eksamen, og det lettede 
ham at komme til at tale om det. Det gjorde og- 
saa saa mærkelig godt at komme ud i Luften, i 
Verden igen for den, som saa længe har hængt i 
Bøgerne, og den Tyngde, han havde følt som et 
fælt Tryk over Humøret og Brystet lettede nu som 
Taagen over Skoven. 

Da Aslak først var kommen paa Gled, havde 
han en Uendelighed af Eksamen shistorier, og Daniel 
blev aldeles modig igen af at høre, at saa mange 
havde været endnu daarligere end han. Tilsidst 
spurgte Aslak, om Daniel vilde gaa med op til Hær- 
land. Hærland var en ganske mærkelig Fyr, sagde 
han, en stor Latiner og en forbandet Filosof, men 
en rar Fyr lige godt; Daniel var lige ved at sige 
ja, men saa får Aslak afsted. Han havde alt for 
travlt i Dag, sagde han. 

Daniel drev ud ad Vejen og var ikke saa ilde 
til Mode endda. Det var da altid en god Ting, at 
han var færdig, og naar alt kom til alt, havde han 
vel sagtens været lige saa heldig som saa mange 
andre. Her ude var, der frisk og smukt. August- 
Luften laa saa fin og blid over Eng og Skov, tind- 
rende ren med høstdybe Skygger. Det var saa 

klart, til alle Sider kunde man se saa tydeligt, at 
man kunde s kælne Trætoppene langt, langt borte i 
Horisonten. Åker laa saa blegt og smukt med sine 
Marker og Gaarde mellem Lundene og de blødlinjede 
Bakker og alier længst nede glinsede Fjorden under 
Oskarshald, saa hvid i det stærke Solskin. Men mod 
Vest gik Fjeldene i fin Bølgegang gennem den sol- 
klare Luft som yndefuld kraftig Plastik. 

Daniel saa, at dette . var skønt ; — han havde 
saa længe været borte fra det. Og Luften her ude 
var som Champagne; den gav sin Mand Mod. 
Skulde han virkelig vove at fri? Eller skulde han 
vente, vente, til han havde Anden-Eksamen? 

En rigtig Student burde være trolovet. Og det 
var sørgeligt at være saa alene i Verden. Ingen var 
lykkelig uden han havde et varmt trofast Hjærte, 
som med kærlige Tanker fulgte ham i al hans Strid ; 
og en Student uden Kæreste var som en Danseme- 
ster paa et Ben. Berta Marie, den Stakkel, hun var 
jo rar og god; men hun var dog -blot en simpel 
Tjenestepige ; og Idealet maatte man naa ! — ak, 
gid han blot havde haft Laud — eller Penge! 

Han gik da og spekulerede over dette, til han 
kom til det Resultat, at dersom Jens Bakke sendte 
Penge, saa vilde han fri; men dersom Jens Bakke 
ikke sendte Penge, saa maatte han vente til en an- 
den Gang. — 

Han skulde lige til igen at synke ned i sine 
Pengesorger; men saa huskede han pludselig, at en 
sand Student ikke burde tænke paa Penge. Det var 
poetisk at være fattig; en sand Student skulde leve 

Bondestndenter. 1 1 

for Idealet og lade Kræmmere og Bønder sørge for 
Penge og Mad. 

Han maatte huske, at han var Student! han 
maatte ikke gaa her og indbilde sig, at han var 
Skoledreng og Bonde endnu! — 

Drømme om sine Fremtids Udsigter skulde han, 

— om det Arbejde, han vilde gøre Det, som 

gjorde Studenterlivet idealt, det var dog i Grunden 
de store Drønune. 

Kapellan Hirsch og de andre, som havde hjul- 
pet ham frem, maatte ikke komme til at angre, hvad 
de havde gjort. Og Haugum og Rud og Kristian 
Bliland ! — de skulde ikke tro, at han var en Mad- 
stræver eller en Filister. 

I Grunden burde han blive Folkehøjskolelærer 
lige som Kandidat Meier. Men desværre — han 
maatte være Præst; ja saa vilde han blive en Præst 
som Kapellan Hirsch og hjælpe unge Mennesker 
frem, som maaske kunde gøre mere Nytte, end han 
selv var Mand for. 

Og pludselig huskede han, at han havde glemt 
at bestille sig Studenterhue. Saa vendte han om og 
gik tilbage til Byen, saa rask, han kunde. Det var 
dog bedst at være sikker. Han følte sig endnu ikke 
som Student, og han saa jo heller ikke ud som en 
Student, men naar han fik Studenterhuen og Bor- 
gerbrevet, saa kom det nok alt sammen af sig selv. 

Immatrikuleringsdagen kom. 

Daniel Braut trak i sine sorte Klæder og satte 
med Andagt Studenterhuen paa sit Hoved. Nu var 
han altsaa Student. Med bankende Hjærte gik han 

hen for Spejlet. Han havde naaet sit Maal; nu 
vilde han se sig selv. Han ventede en Forvandling. 

Men Huen var gal. Han trak den længere ned 
mod det ene Øre. Den sad lige galt. Han trak 
den henimod det andet Øre; men det hjalp heller 
ikke. Saa satte han den helt paa tre Haar; — lige 
galt! Han prøvede en anden Maade, satte den 
længere bag ud, længere frem, lidt paa Sving, en 
Smule mindre, det nyttede aldrig det mindste. Huen 
sad galt. Den passede ikke til hans Hoved, lod 
det til. 

Daniel blev flov. Han prøvede paa alle mu- 
lige Maader; han lagde Kvasten tilbage, han lagde 
den frem, han lagde den midt paa Skulderen; ingen 
Ting hjalp. Der var ikke det rigtige Sving, det var 
Sagen. Og Frakken — Frakken sad, som alle hans 
Frakker havde siddet, — han saa ikke ud som en 
Student; han var ikke Student; han var en forklædt 
Bonde. 

Bleg og forknyt stod han og gloede i Spejlet. 
Han syntes, han kendte sig ikke selv igen. Det brede, 
skikkelige Ansigt var bleven langt og magert, Mun- 
den var tyk og dum, og Øjnene, som før havde 
været saa klare, de var skrumpet ind og var rød- 
sprængte og matte med sygelige og betændte Øjelaag. 
Skuldrene var plumpe og lige som nedtrykkede, saa 
han maatte strække sig for at naa sin fulde Højde. 
Det var et ganske andet Syn, han havde haft, naar 
han havde drømt om sig selv som Student, og kold 

om Hjertet og dybt skuflFet traskede han afsted til 

II* 



164 



Universitetet for at modtage sit Borgerbrev, som han 
nu knap brød sig om. 

Og da han saa kom der op og saa alle de 
imge Bystudenter, som kom spankende saa fine og 
lette som Fugle i Solskin, og som bar Studenter- 
huen saa flot og fiks, som om den var støbt paa 
dem, saa følte han sig som en fremmed i Flokken. 
Han havde kun én Trøst, og den var ringe; det 
var, at de andre Bondestudenter næsten alle bar 
Huen lige saa daarligt som han. — 

Festsalen var fuld af sortklædte, hvidbrystede, 
fine Herrer. Det virkede formelig kølende al denne 
Galla. Der hørte Mod til at gaa ind. Daniel syn- 
tes, han kom som Ubuden til Gæstebudet, 6g det 
forekom ham, at de fine Herrer med Uvilje saa paa 
Bondedrengen, som vilde trænge sig ind i et frem- 
med Selskab. Saa snart han havde sat sig, begyndte 
Festsangen. Den klang saa smukt i den høje Sal. 
Saa modigt, saa fast og sikkert. Daniel styrkedes 
og sagde til sig selv: »Du har dog Ret til at være 
med, Du er Student!« og han drømte sine gamle 
Drømme om den høje Ideal-Himmel, fyldt af Sol og 
marmorhvide Guder, hvor Ingen kunde komme ind 
uden at kunne Latin. 

Det fik være, hvad det vilde, med Studenterhuen ; 
men det var dog godt at have bjerget sig her ind i 
disse rene, rolige Haller mellem Aandens Store og 
Ideens Præsteskab. Det var dog godt at have bjer- 
get sig her ind fra al Raaheden og al A åndløshe- 
den uden for. »Helligt, helligt, helligt er Studentens 
Kald!« lød det fra Sangerne i klare, store Harmo- 

nier, og Daniel sang i sit Hjærte med. Han løftede 
andægtig sine Øjne op mod Tagfrisen, og der saa 
han Guderne staa og tænke og grunde, støbte i 
Gibs. — 

Det var Professor Darre, som holdt Festtalen. 
Han talte især om, at Videnskaben ikke maatte være 
nyttig. Videnskaben havde sit Maal i sig selv. Til 
sidst kom der et Par af Tankerne fra Rustalen, og 
saa sluttede Professoren med en Lovprisning af det 
sande, ideale Studenterliv. 

Daniel hørte paa Visdommens Ord med dyb 
hjærtelig Ærbødighed. Han syntes, det var saa sandt 
og saa godt. Men da Professoren kom til det ideale 
Studenterliv, tænkte han ved sig selv: »Gid dog Jens 
Bakke vilde sende Penge.« 

Saa skulde da de nyfødte Aandens Adelsmænd 
frem og faa deres Borgerbreve og aflægge Løftet. 
Det var en lang Mønstring. De fleste var Bystuden- 
ter, Folk med store, plattyske Navne og med dette 
ejendommelige, fine Væsen, som Daniel havde be- 
undret saa meget alle sine Dage. 

Men nu og da kom der trampende en homo 
novuSy en Aslaksen eller en Bragestad, og Daniel 
saa med stigende Uro, hvor let det var at kende 
dem fra de andre. De manglede det rigtige Sving. 
Deres Borgerbrev tog de imod med stive, kejtede 
Tag og bildte sig ind, de bukkede, men det gav 
blot et Ryk i Nakken; andre bøjede sig helt 
sammen, som om de skulde knække over i Midten. 
Daniel blev mindre og mindre, hvor han sad; nu 
var det hans Tur. 

»Hr. Daniel Olsen Braut!« — 

Han dukkede op, gik frem saa godt, han kunde, 
var ikke rigtig sig selv bevidst og saå kun halvt 
op. Hele Salen laa i en Taage og Sus, og dog var 
der saa uhyggelig stille; hvide Kraver og Ansigter 
lyste gennem Taagen ligesom store, matte Øjne, 
som gloede. Han snublede over en Bænk, det gav 
et Brag, saa gik han paa Tæerne to Skridt frem, fik 
fat i Brevet paa en eller anden Maade, bildte sig 
ind, han bukkede, men det blev blot ved et Ryk i 
Nakken. — Og saa tilbage til sin Plads, flov og 
svedende, men glad, fordi det var overstaaet. Det 
varede dog en Stund,, før han vovede at se op, han 
var bange, de andre skulde sidde og glo og le ad 
ham. 

Daniel gav sig til at tænke. Han huskede 
Dølen og hans Hunner og Vandaler; — mon 
virkelig Dølen havde ment det for Alvor? Naar 
en af de plattyske kom, var det jo, som om de 
hørte til en anden Nation. Det var ikke just, 
fordi de saa saa godt ud; ikke en Gang fordi de 
havde saadan en god Holdning, de kunde saamænd 
være hæslige som Arvesynden og stive som Træ- 
heste, — og dog! Dog saa man straks, at de var 
Herrer, De havde i hele deres Færd noget roligt, 
noget selvbevidst; de havde det, som Horats kaldte 
frons urbana, og det var maaske dog, naar alt kom 
til alt, det sande Tegn paa Dannelse. Fødtes de 
med det? Var det noget, man maatte fødes med? 
Var det ikke sandt, at vi alle var lige fra Naturens 
Haand, og at det ædle og høje fødtes lige saa ofte 

i Hytte som i Borg? Skulde virkelig Vorherre have 
indrettet det saaledes, at de, som var fødte i Rig- 
dom, fik alt det, som var godt, men de, som var 
fødte i Armod, maatte bære Mærke deraf alle sine 
Dage? 

Daniel vilde ikke tro det, Vorherre kunde ikke 
være saa uretfærdig ; fra hans Haand var alle lige. 
Hvis der var nogen Forskel, saa kom den af, at 
Folk voksede op under forskellige Vilkaar ; men med 
Tiden jævnedes det ud. 

Og saa havde Bønderdrengene Kraften, som 
Dølen havde sagt. Som de her kom dukkende, 
tunge og alvorlige, med brede Skuldre og stærke 
Kindben, nogle smaa, firkantede, andre ranke og 
store, saa lignede de Fjeldets Sønner, — 

»Helligt, helligt, helligt!« klang det for sidste 
Gang. Daniel havde overvundet sine tunge Tanker. 
Nu var han med Gud og Ret akademisk Borger, nu 
vilde han vær« glad, — saa længe han havde Penge. 

Han fulgte med Haugum og Rud til Café Na~ 
HonaL Dagen maatte mærkes, sagde de. Der var 
en hel Flok, som havde samlet sig i Caféen, og de 
holdt Fest med Taler og 01. I Dag begyndte nok 
det ideale Studenterliv, tænkte Daniel; og der blev 
nok af Idealitet, Festtale - Idealitet i overstrømmende 
Masse. 

De Gamle talte for de Unge og de Unge for 
de Gamle. Bystudent Møller talte for Bondestuden- 
terne og Hans Haugum for Bystudenterne, — det 
vil sige, for de Bystudenter, som havde Frisindethed 

og Fremsynethed nok til at slutte sig til Bonden; 
dertil svarede saa Student Møller med en lang Tale 
for Bondefolket. Bonden var Fortiden, og Bonden 
var Fremtiden ; Bonden sad inde med Fædrenearven, 
og Bonden sad inde med Fremskridtstankerne; Bon* 
den var Kraften, Bonden var Marven, Landet var 
Bondens, og Bonden vilde bære det frem. Skaalf 
Leve ! Hurra, Hurra ! Daniel drak 01 og syntes, det 
var dejligt alt sammen. Han havde ikke vidst af, at 
Bonden var saadan en Pokkers Karl, men naar ea 
Bystudent sagde det, og naar Folk som Hans Hau- 
gum og Jens Rud syntes det sanmie, saa maatte det 
vel være sandt, og saa var det stolt at være Bonde^ 
Han gjorde en Vending foran Spejlet og syntes, at 
Studenterhuen slet ikke sad saa galt paa ham 
endda. — 

Vel tilmode og mæt travede han hjem. I Mor- 
gen vilde han skrive Frierbrev til Inga Holm. Jena 
Bakke sendte ham nok Penge, og sendte han ingen^ 
saa gik det nok alligevel. Verden var god og for- 
nøjelig, og Folk var rare. — 

Da han kom op paa sit Værelse, var der skuret 
og rent som en Helligdag. Stakkels Berta Marie^ 
det havde hiui vist gjort for at gjøre Stads af Da- 
gen. Berta Marie var en rar Pige. Han burde i 
Grunden være lidt venligere mod hende, hun for- 
tjente det dog. Den stakkels Pige, hvor bleg hun 
dog havde været i den sidste Tid; bar hun maaske 
i Løndom paa en haabløs Kærlighed? — 

Tung og træt lagde han sig paa Sengen og 

sank hen i ølvarme Drømme. Inden han vidste et 
Ord af det, sov han, og sov den hele Nat som en 
Hest. Da han vaagnede, havde han ondt i Hove- 
det; men det gjorde ingen Ting, det hørte med til 
det ideale Studenterliv. 

Tunge, ukendte Skridt kom sjokkende; Døren 
gik op, et fremmed Kvindfolk kom ind med Kaffen. 
Det var et tykt, rødt Bæst af en Pige, skævmundet, 
med Rottetænder; rundrygget var hun og skæv i 
Hoflerne. Daniel stirrede paa hende, som om han 
ikke vidste, hvor han var. 

»Værsgo!« sagde Pigen, »og saa skulde jeg 
spørge, om De skal have købt no'et i Byen idag, 
for jeg er den ny Pige.« 

»Ja saa,« sagde Daniel; han var tyk i Mælet 
efter Øllet; »hvad er der da blevet af den for- 
rige?« 

»Aa hun? he — hun fik Forfald, som man siger. 
Hun er rejst.« 

Daniel følte, at han blegnede.' 

»Forfald?« sagde han. 

»Ja — a. Ja det er ellers ikke no'et, jeg bry- 
der mig om at snakke om, ka' De nok begribe; 
men saadan gaar det, naar en Pige ikke ta'er sig 
i Agt! Hun kunde have holdt sig fra den Soldater- 
tamp, kunde hun, hun kunde have holdt sig anstæn- 
dig lige saa vel som en anden! Men det passer 
sig ikke for mig at tale med Dem om, kan De 
nok begribe.« 

Student Braut skrev da ikke noget Frierbrev 

den Dag. Han skrev heller ikke Frierbrev næste 
Dag. Han kom overhovedet ikke til at skrive Frier- 
brev. Derimod sagde han sit Værelse op og flyttede 
hen til et lille Hummer paa Fredensborgvejen. Han 
kunde ikke holde ud at blive i sit gamle Værelse; 
og især kunde han ikke holde ud at se paa den ny 
Pige. 



VII. 



F. 



orelæsningerne begyndte, og nu gik de og 
var Studenter. For Daniel var det en stor Hjælp, 
det adspredte hans Tanker. Midt i denne stolte, 
glade Ungdom havde han ikke Mod til at tænke 
paa Berta Marie; han syntes, det var flovt. 

Saa aandfulde, som han havde tænkt sig, var 
nu rigtignok Forelæsningerne ikke. Mangen en Gang 
var han nær ved at synes, at de var aandløse, der- 
som han havde turdet sige eller tænke saa frit om 
saa høje Ting. Men det turde han ikke, for det 
var vel ham, som ikke forstod sig paa det. 

Et Gode var der, at man ikke var nødt til at 
læse Lektier, og at man ikke blev eksamineret; man 
havde ikke andet at gøre end at høre efter og skrive 
Notater, hvis man havde Lyst til det; og hvis man 
ikke kom til Forelæsningerne, saa var der ingen, som 
holdt Regnskab med det. Professorerne kendte des- 
uden ikke deres Elever, og hver fik Lov at gøre, 
hvad han vilde. Dette syntes Daniel om, skønt han 

undredes over, at man kunde lære sine Sager, naar 
man ikke havde Lektier. 

Om Eftermiddagen gik Daniel og drev med 
hvem, det kunde træffe sig. Han havde tænkt paa 
igei^ at laese over paa det, han havde Ijprt eller 
ikke lært i sine Skoledage; men det fik vente til 
siden. Om Aftenen gik han ofte i Theatret. Der 
holdt han af at være, næsten al Ting handlede om 
Kærlighed der. Og al Ting var skønt og idealt. The- 
atret lignede et fredlyst Huldrehjem, et Eventyrland 
midt i Livets Prosa ; der levede alt det Skønne sit evige 
Liv, borte fra alt det, som kunde forstyrre eller skænmie 
det. Der levede Daniel i Sandhed idealt, syntes 
han, skønt han maatte sidde i Galleriet. 

Jens Bakke havde sendt Penge. Men den jord- 
bundne Træl havde sendt 50 Daler i Stedet for 100, 
saa nu gjaldt det at spare, og Daniel sparede, saa 
meget han havde lært. Det gjaldt at faa de 50 Da- 
ler til at strække til saa langt som muligt, for med 
Tid og Stimder kom der vel Raad igen. 

Den, som havde hjulpet saa langt, han hjalp 
nok længere. Og desuden havde Daniel et særligt 
godt Haab; for Jens Bakke havde fortalt, at hans 
Broder, Lias, havde begyndt at grave i flere lovende 
Malmgruber. 

I Studenterforeningen var de nogle Aftener og 
vilde se paa det store Studenterliv. Men Daniel 
syntes, det gik saa højtideligt til der. Han blev rent 
borte i den lange, store Sal, mellem al den Mængde 
af flotte unge Mennesker, og han sad og hørte efter 
Avis-Oplæsningen og Ordskiftet saa stille som i en 

Kirke. Men Ordskiftet handlede om et Høstbal, 
som nogle endelig vilde have. Det var mærkvær- 
digt, hvor de var rappe til at vrænge ad hinandens Ord 
og redigere hinanden in absurdum. Daniel hørte 
med største Ærbødighed paa disse store Talere og 
tænkte ved dig selv, at saadant kunde han aldrig 
lære; men kedeligt var der, og Daniel sad blot og 
længtes efter, at de vilde holde op. Endelig kom 
da Toddyen. 

Det var ikke som ved Rusgildet. Man maatte 
sidde saa stiv som en Stok og høre paa lange Ta- 
ler om alle Slags Ting, og naar de talte om. vore 
KtBrester^ blev Daniel rød og maatte tænke paa 
Berta Marie. Først da det led lidt ud paa Natten, 
blev her lystigt og fornøjeligt; men naar de kom 
saa vidt, saa holdt det op. 

Daniel vovede ikke at sige, at han ikke kunde 
lide at være her; det kunde jo være, at Skylden var 
hans egen, og at dette i Virkeligheden var det sande 
Studenterliv. Men da saa Aslak Fjordan istemmede 
sin hivende Latter og svoer paa, at noget -værre 
Vrøvl havde da han aldrig været med til, og da 
Haugum var enig med ham, sluttede Daniel sig til 
dem af Hjærtens Grund. De kom overens om, at 
der ikke var den rette Aand i Studenterlivet nu om 
Stunder, og da de skiltes, bad Aslak dem hjem til 
sig næste Lørdag Aften; der skulde de faa det 
meget bedre end i Studenterforeningen, mente han. 

Lørdag Aften kom, og Aslak holdt Ord. Han 
havde meget Cognac og godt Selskab, og de holdt 
et Spektakel, saa det knagede efter. Mellem Gæ- 

sterne var der Student Hærland og Gregus Johnsen. 
Hærland var en lille, spinkel, ivrig Fyr af Frams 
Flok; Gregus Johnsen var faldet igennem for anden 
Gang og havde siden ligget paa Landet »for at 
samle nye Indtryk«. 

Der blev straks livligt. Det begyndte med Pro- 
fessorerne, som blev forskelligt bedømte; Ortvedt for- 
talte Smaahistorier om dem, og Hær land' bedømte dem 
videnskabeligt. Fra Professorerne gik de over til 
Videnskaben, især da Filosofien. Haugum var i Knibe, 
fordi han ikke kunde forstaa Overgangen fra Intet 
til TihxBrelse^ sagde han, og bad Hær land forklare 
det for ham; Hærland lo og spurgte, om Hau- 
gum virkelig mente, at den Slags Ting skulde for^ 
staas. 

»Kan De finde en eneste norsk Student, som 
har lært at forstaa den Logik,« tilføjede han, »saa 
vil jeg aldrig være ærlig.« Da lo Aslak højrøstet og 
sagde, at det vilde han Pinedød nok tro, og Gregus 
Johnsen nikkede. 

Fra Logiken kom de til Ethiken og fi^a Ethiken 
til Politiken. Nu kom der Liv i Selskabet. Hærland 
og Aslak var Republikanere, de andre var konstitu- 
tionelle, og i en rivende Fart kom de med deres 
Grunde for og imod, og saa var de lige næn De 
eneste, som ikke var med i Ordskiftet, var Ortvedt, 
som syntes, det var for højt, og Daniel, som havde 
nok at gøre med at høre efter. Desuden vidste han 
ikke rigtig, hvem han skulde holde sig til; i Grun- 
den holdt han med Haugum, men han havde dog 

mest Lyst til at slutte sig til Hærland, som var ny i 
Selskabet og desuden var en skarp, ordstærk Fyr. 

Da det havde varet lidt, blev Aslak ked af Di- 
sputen, han vilde have Enighed og Hjærtelag, og 
saa begyndte han med vældig Stemme: 

»Ja vi elsker dette Landet.« Det hjalp. Hau- 
gum glemte baade Kongedømme og Republik og 
stemte i med glad Jubel: »som det stiger frem;« 
Daniel og Gregus Johnsen fulgte efter, og Hærland 
kunde heller ikke dy sig, men kom med ved »de 
tusend Hjem.« 

Og saa sang de, og de sang sig varme. Det 
ene Vers tog det andet, og for hvert Vers blev de 
gladere og mere begejstrede. Da de til sidst med 
dundrende Røst havde svoret: 

»Og som Fædres Kamp har hævet 
det fra Nød til Sejr, 
ogsaa vi, naar det bli'er krævet, 
for dets Fred slaar Lejr I« 

saa slog Haugum paa Glasset og foreslog i stilfær- 
dige Ord en Skaal for Fædrelandet. Han havde 
ikke meget at sige, det var ikke en Tale, men det 
var godt ment. Der blev stille i Selskabet, da Skaa- 
len tømtes, og de var alle alvorlige undtagen Ort- 
vedt; han sad med sit evige, venlige Smørsmil og 
sagde: »Skaal, Skaal!« saa Daniel blev aldeles for- 
arget. 

Nu syntes Gregus Johnsen, hans Tid var kom- 
men, og spurgte, om de Herrer havde læst det sidste 
Digt af Bjørnson. 

»Ja,* svarede Ortvedt rap, men Daniel var tro- 
skyldig nok til at sige nej, og saa gav Gregus John- 
sen sig til at fremsige Digtet. Han foredrog det 
som en halvstuderet Komediant, og kun Daniel sagde 
for Skams Skyld »Bravo«. Nu rejste Hærland sig 
Og holdt en Tale for Bjørnson, som vakte et saa- 
dant Bifald, at ' Gregus forsøgte sig med en Tale 
over det samme Emne. Af den Tale tog Hærland 
saa Anledning til at riye ned paa Skandinavismen; 
Haugum sagde ham lidt imod, men det viste sig 
snart, at de i Grunden var enige. Saa kom de ind 
paa Unionsforslaget ; men det blev de øjeblikkelig 
færdige med. Det blev skaffet væk med et Par gode 
Spark og en drøj Spøg af Aslak Fjordan. 

Nu var de komne saa langt med Toddyen, at de 
begyndte at blive sentimentale. Daniel følte en graad- 
tung Lyst til at betro sin Hjertesorg til en eller an- 
den. Ortvedt fortalte Aslak om et Sviregilde, han 
havde været i, som havde sluttet med, at Verten fik 
Dilirium og skød paa Gæsterne med Revolver; Hau- 
gum og Hærland snakkede om Politik, men Gregus 
Johnsen klemte sig fast til Daniel og gav sig til at 
forklare ham sit Uheld til Eksamen. Sagen var 
nemlig, sagde han, at han ikke var nogen Eksamens- 
hest. Han var skabt til noget andet, — noget, som 
han for sin Part troede var højere. Han vidste ikke, 
om Hr. Braut vilde være enig med ham i, at Poe- 
sien var det højeste i Livet — — »jo, jo,« raabte 
Daniel ivrigt, »Poesien, — jo, det er just min Me- 
ning ogsaa; der er ingen Ting, som — !« 

Det glædede Gregus at høre. Der var saa 

mange Filistrer nu, og det endog mellem Studen- 
terne; Filistrer vilde han sige, som ikke havde Blik 
for dette ene, at Poesien var den højeste Magt i 
Livet; men det forstop Gregus, og det skulde Ingen 
rokke ham fra. At spænde ham for Eksamenskær- 
ren, det var som at — — ja, han vilde ikke bruge 
den Lignelse, han tænkte paa. IV) an snakkede om 

Aandsudvikling og Tanketugt ja, Gregus havde 

læst lidt Filosofi, og et og andet ellers ; men de 

kendte ikke Aanden, disse Folk; de havde aldrig 
følt Aanden bruse gennem sig paa brede Vinger ; — 
Gregus vilde paastaa, at det havde de ikke, naar de 
troede, de kunde binde Aanden til Regler og sige, 
at saa og saa skulde man tænke og saa og saa. 
Som om ikke Aanden altid gik sine egne Veje! 

— »Ja, syng den, raabte Aslak Fjordan; »syng 
den!« — og Haugum begyndte med rolig, mild 
Stemme, og alle maatte høre efter: 

»Jeg har baaret Lærkens Vinge, 
jeg har sunget højt dens Sang; 
jeg har følt, jeg skal mig svinge 
op til Paradis en Gang, 
op til Paradis en Gang.« 

»Den er dejlig!« sukkede Gregus Johnsen. 

»Lad kun Graad mit Øje blinde ! 
har min Sjæl sin Vinge blot, 
skal jeg en Gang Vejen finde 
op til Himlens lyse Slot, 
op til Himlens lyse Slot.« 

Sangen kom i rette Tid; Haugum maatte synge 

Bondestudenter. \ 2 

den om igen. Hjærtevarme og betagne sad de og lyt- 
tede til og drømte om igen deres skønne Barndoms 
Drømme om Englene og Gud Fader; de vuggede 
sig i hele denne blide, blege . Romantik, der lyste 
som en Septemberhimmel over deres germansk - 
orientalske Forestillinger om det evige Liv. Til 
hverdags kunde det jo nok hænde, at de kom i 
Tvivl om et oer andet af det, de havde lært i deres 
Katekismus; men i Timer som disse, kom alt det 
gode og- varme Hjærtelag op i dem, og de troede 
som Børn. End ogsaa Hær land reves med. Med 
milde Øjne og varm om Hjærtet sad han og lod sig 
glide ind i fredsæle Kirkedrømme, og tilsidst rejste 
han sig og svor paa, at dette var det bedste og 
dybeste i os, hvor meget vi end stræbte at tvivle og 
fornægte. 

Lidt efter kom de ind paa et nyt Æmne : 
Kvinden, Det blev et langt Kapitel. De gik hele 
Skalaen igennem, lige fra Idealet — Skaal for Kæ- 
resten! »Mulmet sank, det svale,« — og ned ad, 
indtil de kom tilbunds. Saa begyndte Ortvedt 
med et lidt underligt, brustent Mæle og sang om 
»Samson, som -elskede Daliladalila, daliladalila«, og 
saa gik det løs. Den stakkels Daniel, som med 
Hjærteve tænkte paa sin arme Berta Marie, holdt 
ikke rigtig af dette her; men saa faldt det desto 
bedre i Ortvedts Smag, han sad og sludrede og for- 
talte som en Kaffemølle, og i Aslaks, som ikke gjorde 
andet end le uafladelig. Bande og le. Men gen- 
nem en naturlig Tankegang kom de derfra ind paa 
en forfærdelig Snak om Anatomi og Lig og om 

medicinske Rædsler, saa Daniel' til sidst sad og gøs, 
og der kom noget dæmpet og fortrykt over hele 
Selskabet. Saa sagde Aslak: »Skaal!« og drak sit 
Glas ud. 

»Mon det var det andet eller det tredje?« lo 
han, lavede sig et nyt, bad Gregus gøre det samme 
og opfordrede de andre til at følge hans Eksempel. 
Og da Ortvedt blev ved sine Hospitalshistorier, stod 
Aslak op og begyndte med en Stemme, som kunde 
vække Døde: »Sjung om studentens lyckliga dag!« 

Visen kom tilpas. Haugum rejste sig- og sang 
med, og snart gik de frem og tilbage paa Gulvet 
og sang allesammen, saa det var rædsomt at høre. 
Men til Ende med Verset kom de ikke, de faldt i 
Snak, den ene efter den anden; de havde faaet saa 
meget at tale om nu; to og to eller tre og tre stod 
de og snakkede, og hvert Øjeblik maatte de hen til 
Bordet og klinke med hinanden. Der blev livligere 
og livligere. Snakken gik højere og højere, som en 
Sø, naar Blæsten tager til. Somme disputerede om, 
hvor man fik bedst Middagsmad, andre disputerede 
om de tre Personer i Guddommen. Og nu kom 
meget af det frem, som de ellers gik og tav stille 
med. Pengesorger og Synder, Skælmsstykker og 
Daarskaber blev lagte frem, saa trohjærtet og aabent, 
som om de stod for deres sidste Dommer. Daniel 
kunde ikke længere bære sine Elskovssorger alene, 
Gregus Johnsen fortalte Ortvedt, at han arbejdede 
paa et stort Sørgespil, som skulde hede Kejser 
Kaligula. 

»Det var da som bare Fanden!« lo Ortvedt. 

12* 

^Aut Cæsar, aut nihtlh sagde Gregus John- 
sen. Men Hærland, som nu var kommen ud af sin 
rørte Stemning, gik og forklarede Haugum, saa det 
knitrede om dem, at Læren om Kristi Guddom var 
ubibelsk. Og de drak Dus med hellig Iver og holdt 
saa meget af hinanden og stolede saa fast paa hin- 
anden og lo høje, drukne Lattersalver af ingen 
Verdens Ting. 

Nu og da brølede de: »Sjung om studentens!« 
og saa glemte de deres Klager og sang med; »laat 
oss frøjdasl« — men saa kogte Sladderen straks op 
igen, og de kom aldrig ud af Verset. Luften stod i 
en Damp af Tobaksrøg og Toddydunst, og de gik 
omkring i det som Fiske i Akvarium. Haugum sneg 
sig til at aabne et Vindue paa Klem. Og saa slog 
de paa Glassene, og den ene efter den anden stod 
op rødøjet og bleg og holdt en Skaaltale for det 
eller det, for den eller den, og da Hærland havde 
disputeret sig træt med Haugum om Kristi Guddom, 
holdt han en stor Tale for »de vældige Ideer, der 
nu som en Stormflod brød ind imod os fra Evropa. « 
Det blev næsten Morgen, før de sluttede. 

Men saadanne Aftener havde de mange flere af. 
Og de sang og skraalede og snakkede om alt mu- 
ligt, og sloges om Politik og store Spørgsmaal, saa 
de var lige ved at bli^le Uvenner. Undertiden fik 
de Aslak Fjord an og Hal vor Mosebø til at stevjes 
eller de fik Hærland til at fortælle Eventyr paa 
Sognemaal. 

Naar de saa snakkende og smaasyngende drev 
Arm i Arm gennem Gaderne sent om Natten, saa 

havde de næsten altid en Politibetjent sjokkende i 
Hælene paa sig; for »han kunde nok forstaa, at det 
var Russer og snusede efter Mulkter«, sagde Hær- 
land. Rigtignok hørte det jo fra gammel Tid med 
til Studenterlivet at ligge i Ufred med Politiet, men 
den Ufred holdt de sig fra. Saa snart de hørte 
Konstabler marschere bag ved sig, saa blev de 
saa rolige og alvorlige som Borgerrepræsentanter. 
Den gamle Bonderespekt for alt det, som lugtede af 
Øvrighed, sad dem alle i Blodet; ja Daniel 
blev ædru, naar han saa en Lovens Mand. Det 
traf sig jo undertiden, at Aslak, naar han havde 
ordenlig i Hovedet, kunde faa Lyst til at »snakke 
lidt rimeligt med den Politislubbert,« som han saa 
vilde »sprætte op i Rygsømmene,« eller «slaa Hove- 
det ned i Halsen« , men saa tyssede de allesammen 
paa ham, og Daniel var saa bange, som det gjaldt 
det dyre Liv. Ingen kunde vide, hvad det kunde 
føre til, om man faldt i Kløerne paa Politiet, 
tænkte han. 

Derimod havde de en stor Lyst til ellers at vove 
sig ud paa vildsomme Veje, saa langt som det bare 
kunde lade sig gøre. De syntes, de vilde bruge 
deres Frihed nu, da de var slupne løs fra alle 
Tugtemestre, fra de strenge Bondesæder og den 
paapasselige Landsbykritik; og Nattelivet i Kristiania 
stod for dem som et vildt lokkende Æventyr; man 
burde jo kende dette utrolige Varulveliv udenfor 
alle Regler, og udenfor al Moral, udenfor det men- 
neskelige Samfund. Og saa kunde det nok hænde, 
naar de var glade og vilde, og Natten var mørk, og 

Ortvedt foreslog »01 oven paa«, at de gik hen paa 
Steder, hvor man kunde faa 01 efter Klokken tolv. 
Men det havde de kun lidt Morskab af; for Æven- 
tyret var ikke noget Æventyr. Jammerlig kristianien- 
sisk Prosa var det, Raahed og Raaddenhed og Lugt 
«om i en Rendesten. Det var dog utroligt, at saa- 
dant kunde eksistere og at Mennesker kunde blive 
saa uendelig væmmelige. — 

Daniel blev snart ked af at gaa paa Forelæs- 
ninger. At sidde der oppe paa det kolde, sorte 
Universitet fem, seks Timer hver Dag og høre paa 
de endeløse Udviklinger om Vinkler og Kategorier, 
det var just ikke meget bedre end at gaa i Skole. 
Han lærte da heller ingen Ting. 

Han tænkte paa, om det mon ikke netop var 
saadanne Forelæsninger, som Professor Darre havde 
ment, da han talte om aandløs Specialvidenskab. Og 
Filosofien — den var jo ikke til at forstaa, som Hær- 
land havde sagt. 

Han begyndte at forsømme. Naar det led mod 
Eksamen, kunde man vel altid tærske i sig det 
vigtigste af Bøgerne; det gjorde samme Nytte. Og 
der var mange, som bar sig saaledes ad. Desuden 
var jo anden Eksamen saa let og havde saa lidt at 
sige. Man kunde bruge sin Tid bedre end til at 
høre paa unyttig Fagkundskab; man kunde sidde 
hjemme i Ro og Mag og studere Menneskelivet gen- 
nem aandrige Bøger. 

Saa gjorde Daniel det. Ikke hver Dag, for det 
turde han ikke; Kammeraterne kunde undre sig 

over det; men saa tidt, han bare troede, det 
kunde gaa an. Og siden blev det oftere og oftere. 

De aandfulde Bøger fik han at laane af Gre- 
gus Johnsen for en Flaske 01 nu og da; tilsidst ka- 
stede han sig over Romaner. 

Imidlertid begyndte Pengene at svinde ind, og 
der viste sig ikke Spor til Hjælp. Han maatte nu 
gøre et af to: enten se at faa Arbejde eller begynde 
at spare for Alvor. 

Han foretrak Sparetanken. Arbejde maatte være 
hans sidste Tilflugt, og naar han blot holdt ud, saa 
kom der nok Hlælp. Maaske ogsaa Lias snart 
kunde faa solgt et Brud eller to; saa kom der nok 
Penge. 

Og skulde det saa knibe, saa var det naturlig- 
vis en nem Sag at faa Arbejde i en saa stor og rig 
By som Kristiania. — 

Det eneste, han forstod at spare paa, var Ma- 
den. Men det var just som det skulde være, tænkte 
han. Filisteren levede for at spise ; en Student skulde 
spise for at leve. En sand Student og Idealist skulde 
leve -paa smal Kost. Og Dølen havde levet sine 
bedste Dage, naar han ikke fik Middagsmad. 

Dette vilde Daniel prøve. To Dage om Ugen 
lod han altsaa Middagen bero og spiste Hjemme^ 
tnady og det gik egenlig godt, syntes han. 

Men Pengene tog af alligevel. Nu og da kunde 
der komme en Kammerat, som en Gang i forrige 
Tider havde laant ham en Daler eller to, og Daniel 
havde ikke Mod til at lyve, men betalte. 

Man fik knibe en Middag til. Der var ikke 

andet Raad; og saa var der jo ogsaa det Gode ved 
at holde Middag hjemme, at det var saa mageligt. 

Han blev dovnere og dovnere. Om Morgenen 
blev han som oftest liggende og læste og røg. To- 
bak til langt op paa Dagen, og naar han kom op, 
gik det løs med det samme Arbejde. 

Det var saa rart at læse om Kærlighed. Næsten 
altid fandt han en Pige i Bogen, som kunde være 
Berta Marie, og en, som kunde være Inga Holm, og 
saa var det, som hans Drømme fik Liv. Men selve 
Livet blev til en meningsløs, usand Drøm, som han 
glemte. 

Han begyndte at forstaa hin Dreng, som øn- 
skede at være Konge, og som da vilde ligge i Loen 
hele Dagen og æde Flødegrød. Daniel havde i 
Grunden det samme Ønske, han vilde blot have en 
Roman og en Pibe til Grøden. 

Efterhaanden som Tiden gik, fik han en saa 
forunderlig Lyst til Mad. Han var altid sulten, 
skønt han jo levede mageligt. Og det var saa me- 
get desto ubelejligere nu, da han netop skulde 
spare. 

Det blev værre og værre. Hans Madtanker blev 
saa stærke, at han ikke kunde faa Ro for dem. 
Han kunde læse de smukkeste Fortællinger om Kær- 
ligheds Sorger og Kærligheds Lykke — og saa maatte 
han op og se at sluge et Stykke Mad. Eller han 
kunde læse om Ridderliv og Kæmpeværk, men drømte 
samtidig om salt Kød og Flæsk og gule Ærter paa 
Dampkøkkenet. Og det sved i Brystet af Sult og 

han lugtede Flæsk og gule Ærter, saa han næstea 
ikke kunde udholde det. 

Sommetider stjal han sig hen paa Dampkøkke- 
net de Dage, da han efter Planen skulde holde 
sig hjemme. Den stærke, stramme Madlugt fra 
Dampkøkkenet kom over ham som en Forførelse, og 
han sneg sig afsted som Drankeren efter Brændevin^ 
skønt hans Samvittighed gnavede og erindrede ham 
om, at han ikke havde Raad. 

Naar han saa naaede den livsalige Rude, hvor- 
igennem Maden raktes ud som fra et Rigdomsdyb 
og naar han fik det rygende varme Fad mel- 
lem Hænderne, saa at det nu ikke mere var nogen 
Drøm men en haandgribelig, paalidelig Sandhed; — 
aa! — saa kastede han sig over Maden som et 
Dyr, slog Bugt paa sin Ryg som en Hund over et 
stjaalent K^idben, spiste, sukkede af Velbehag, hug- 
gede i sig grundigt og metodisk, saa hver enkelt 
Bid kom til sin Ret, spiste helt op, og ønskede sig 
en Svanehals, saa Glæden kimde vare lidt længere. 
Men naar han vel kom hjem, var han igen sulten. 

Det var ikke slet saa poetisk at sulte, som 
Daniel havde tænkt, og han saa med stigende Ræd- 
sel, at Pengene svandt ind for hver Dag. For hver 
en Daler, som gik, var det for ham, som om der 
løsnedes et Stykke af Grunden under ham, og naar 

den sidste Skilling en skøn Dag maatte springe 

da vilde det være som at glide ud i et mørkt 
Dyb. 

Han havde Kammerater; men de havde nok 
selv deres Skillinger nødig. Haugum skulde hjem 

til Nytaar og overtage en Skolepost; Ortvedt skulde 
være Huslærer paa Landet; Aslak Fjordan havde 
nok slidt stærkt paa sin Sparekassebog og Hærland 
og Sven Dufva — levede paa Borg, som de fleste 
andre. Kammeraterne holdt sig ogsaa lidt mere 
tilbage fra ham i den sidste Tid. De syntes ikke 
om at komme paa hans Kammer; der var saa uor- 
denligt; og desuden begyndte Daniel at se saa un- 
derlig ud, saa de altid var bange, han vilde laane 
Penge af dem. 

Han havde aldeles opgivet at være fin; de 
Drømme havde han lagt paa Hylden for det første. 
Sine Kisteklæder syntes han, han maatte spare paa 
saa længe, han kunde, og hans Hverdagsklæder var 
sørgelig luvslidte. Frakken havde skiftet Farve, og 
var en Slags Blanding af flaskegrøn og gul; den 
posede om ham som en Sæk. Vesten holdt 
han tilknappet helt op i Halsen for at skjule Skjor- 
ten, som sjelden var i Vask, fordi Vask kostede 
Penge; og om Halsen havde han en Papirsflip, som 
for det meste var baade svedt og snavset. Haaret 
lod han vokse, som det selv vilde, da han ikke 
havde Raad til at lade sig klippe, og røde, lange 
Skægtotter groede paa hans Hage, som de havde 
Lyst. Men nedad Benene laa Bukserne og slog 
store Knæer og tykke Folder, opfryndsede og snav- 
sede ud over de skæve, sprukne vStøvler. Han 
trøstede sig med, at naar nu Vinteren kom kunde 
han skjule det værste af Armoden med Vinterfrakken. 

Han maatte holde op med at gaa til 
Toddyaftenerne, fordi han ikke længere havde 

Raad til selv at være Vært. Desuden blev han nu 
straks fuld, og det saa væmmelig fuld. Han kunde 
ingen Ting taale. Og naar han blev drukken, vrøv- 
lede han i den Grad, at han var til Plage for de 
andre og til aller største Skam for sig selv. Han 
blev mere og mere alene og lagde sig mere og 
mere i Hi. Han maatte vente med det ideale Stu- 
denterliv, til han fik flere Penge. 

Hver Dag gik han og ventede paa Brev fra 
Lias om Malmgruberne. Men det trak ud; og Da- 
niel kunde snart udregne, hvad Dag han vilde være 
læns for Penge. 

Det værste var, at han skyldte Husleje for den 
sidste Maaned, Han var allerede en Gang bleven 
krævet, men saa var han sluppet fri; kom der nyt 
Krav, — og det kunde han vente sig hver Dag — 
saa vilde han være aldeles raad vild. 

En Dag kom der dog Brev fra hans Broder. 
Lias skrev, at han vilde sælge Gaarden og rejse til 
Amerika. Han havde nu en Tid lang baaret sig ad 
som en Gal og havde haft Grubefeber, sagde han, 
og ødt Penge og Tid paa det værste Juks ; nu kunde 
han ikke længere holde det gaaende; J^ns Bakke 
eller Banken maatte tage Gaarden, og gamle Moder 
maatte flytte til Judith, som nu skulde giftes med en 
Snedkersvend paa Næsset; — men Lias vilde rejse. 

Daniel sad og læste dette Brev, og han syntes 
det var som et Bjerg af Forhaabninger væltede ned 
for ham med Bulder og Brag. Der stod han. Hvad 
skulde der nu blive af ham? 

Aa, at ikke Vorherre vilde hjælpe! Han, som 

ejede den hele Verden, han, som var almægtig — 
kunde han dog ikke hjælpe Lias til at finde en god 
Grube? Kunde han ikke med sit Ord have skabt 
en Malmgang i det Fjeld, som Lias havde mineret 
i? Kunde han ikke — — kunde han ikke skabe 
dette Brev om til Guld? — — eller gøre denne 
Lampe til Guld — — eller Blækhuset — — 

»Hvo som ikke vil arbejde, han skal heller ikke 
æde,« stod der. Ja, men det var ikke sandt! Him- 
drede Tusender af muntre Fyre gik omkring i denne 
Verden og gjorde ingen Ting andet end Unytte, og 
• levede alligevel, levede godt og højt, — fordi de 
havde en rig Fader, eller en stor Arv! Hvorfor 
skulde dog ikke en anden have lige saa megen Ret 
til sligt som de? — 

Da Daniel havde tænkt sig træt over dette, og 
forstod, at han ingen Vegne kom, drog han et tungt 
Suk og sagde til sig selv, at saa maatte han prøve 
det sidste. — 

I en By som denne var . der naturligvis nok at 
faa at bestille. Det gjaldt blot at finde noget, han 
syntes om. 

Han spekulerede. Men alt, hvad han tænkte 
paa, var saa aandløst. Der var ingen Idealitet deri. 
Desuden kunde han det ikke. 

Hvad kunde han? Kunde han føre Bøger ? Nej. 
Kimde han undervise i Musik? Nej. I Mathematik? 
Nej. I Latin eller Græsk? Nej. 1 Tysk eller Fransk? 
Knap nok. Han kunde i Grunden ingen Ting. 

Og hvem skulde han henvende sig til? Han 
kendte Ingen, som havde Penge eller Magt i alt 



1 89 



Fald. Han maatte se efter i Avisen, om der skulde 
være noget. 

Nej. Ingenting for ham. For Handelsfolk og 
Tjenestefolk var der Arbejde nok at faa, men for 
en Student, som ingenting kunde, — var der in- 
genting. 

Daniel Braut begyndte at blive bange. I sin 
store Nød gik han til Haugum. Han maatte se at 
faa noget at bestille, sagde han, og spurgte, om 
Haugum ikke vidste nogen, som kunde have Brug 
for ham. Nej, Haugum vidste ingen. 

Det var meget svært at faa Arbejde nogensteds, 
naar man ikke var kendt, forklarede Haugum. Her 
var saadan en Snusen efter al Ting — hundrede 
Hunde om det mindste Ben, — saa der skulde Held 
til for at komme ind i noget. 

»Men prøv paa at gaa op til Redaktøren af 
Bondevennen,« sagde Haugum, »hvis nogen skulde 
vide noget, saa maatte det da være ham.« 

»Ja, — men kan man gaa til saadan en Mand 
— og spørge om saadant noget?« — 

»Ja, hvorfor ikke det? Bondevennen er en 
skikkelig gammel Mand; gaa Du blot.« 

Daniel trak i Kisteklæderne og gik; men bange 
var han. Han blev vist ind i et stort, langt Værelse, 
hvor mange unge Fyre sad hver ved sit Bord og ord- 
nede Aviser. Nogle lagde dem sammen, andre 
lagde dem i Omslag, atter andre skrev udenpaa. 
Daniel blev greben af dyb Ærbødighed; han tænkte 
paa et Ord, han havde læst etsteds, at Pressen var 
den fjerde Statsmagt. 



» 

» 

Han tog sin Hue af og bukkede ned igennem 
Værelset; ingen svarede. De lagde ikke Mærke til 
ham. Daniel syntes, han blev saa lille. Det kunde 
vist ikke nytte at forsøge sig her; det var bedst at 
gaa igen. Men saa kom der en lille Fyr. 

»Ska* Di snakke mæ no'n?« spurgte han roligt 
og sikkert. Daniel generede sig 4ot den lille Knegt. 

Ja — — det var — - — Redaktøren.« 
Værs*goM ind der!« sagde Drengen, pegede 
og gik sin Vej. Daniel sneg sig ind, stille og for- 
sigtig. Den fjerde Statsmagt! Den fjerde Statsmagt! 
— Værelset var hvidt af Papir, og Luften var fuld 
af Papirsknirken ligesom af en skarp Hvisken. Stille 
og højtidelig bankede Daniel paa Døren. Ingen 
svarede. En Gang til, lidt stærkere; — 

»Kom ind!« sagde en tvær Stemme lige som 
langt inde fra en Kælder. Daniel lukkede forsigtig 
op og gik ind, saa ydmyg, som skulde han stædes 
for Kongen. 

Der var ingen der inde. Værelset var ikke stort, 
heller ikke lyst, men grimt og uordenligt. Midt paa 
Gulvet stod der et Bord fuldt af Papir og gamle 
Aviser; for Bordenden stod der en stor Kasse eUer 
Kurv fuld af det samme. Bøger og Pakker laa ka- 
stede paa Gulvet; en stor Boghylde længst inde i 
Stuen stod halv tom og gabede over nogle Aar- 
gange af Bondevennen og Storthingstidende , og 
et Par Rørstole stod henover Gulvet, hvor de sidst 
var bleven slængte hen. Men i et lille Hummer in- 
denfor saa Daniel en graa Ryg, som var bøjet over 
en Skrivepult; mon det skulde være Bondevennen? 

Den graa Ryg drejede sig rundt, og Daniel saa et 
blegt Ansigt med rindende Øjne og tyndt, rødt Skæg 
omkring tunge hængende Kinder ; Munden var bred og 
gnaven, men sagde ikke noget. Daniel blev ilde 
tilmode. 

»Er det — — Redaktøren?« spurgte han; han 
vilde have sagt Hr. Redaktøren, men kom ikke til det. 

»Han kommer straks,« var Svaret; »sid ned!« 
Ansigtet vendte sig atter bort, og Daniel saa igen 
den graa Ryg, som sad og bøjede sig over Skrive- 
pulten. 

Daniel gik løs paa den ene Rørstol og fik sig 
sat ned. Han var glad over, at den graa Ryg ikke 
var Redaktøren, men han blev urolig ved Tanken 
om, at denne store Mand snart skulde komme, — 
trinende ind bred og majestætisk, grundende paa 
lands vigtige Reformer. Hvad skulde man dog sige 
til en saadan Mand? 

Det bankede. Daniel foer op fra sin Stol. 
»Kom ind!« sagde den graa Ryg, og en lille mager 
halvgammel Fyr gled ind, luvslidt og gesvindt med et 
lille forunderligt Katteansigt. Han havde allerede sin 
Ryg halvvejs bøjet til en Hilsen, men rettede sig, 
da han ikke saa Redaktøren. Saa gled han med 
raske, magre Skridt hen til Inderdøren; Daniel kunde 
ligesom føle paa sig, at Manden var Skrædder. 

»Goddag!« Den graa Ryg drejede sig igen 
rundt. 

»Redaktøren ikke her?« 

»Nej.« 

»Kommer han snart?« 

»Aa — i Morgen.« 

»I Morgen?« 

»Formiddag engang.« 

»Men i Dag var jeg her inde i Ekispeditionen, 
og saa blev der sagt, at han kom her i Eftermid- 
dag?« 

»I Morgen Formiddag, som sagt. Se her ind 
mellem ii og i.« 

»Ja, ja. Men det var ellers dette Stykke, for- 
staar De — — ?« 

»Hvad for et Stykke?« 

»Aa det om Luksus om hvor galt det er 

med al denne Luksus« — — 

»Naa?« — 

»Han lovede, at det skulde komme ind, men 
det trækker saa længe ud; jeg vilde gerne spørge, 
om det nu ikke snart kommer ^« — 

»Ja, De maa tale med Redaktøren om det.« 

»Og saa vilde jeg gerne have at vide, om jeg 
ikke kunde faa noget for det Stykke — — Det er 
ikke saa nemt at slaa sig igennem i disse Tider; 
jeg har en Bank at betale til, ikke en, men to Ban- 
ker, og — « 

»Se her ind i Morgen mellem 1 1 og i — — 
eller maaske 2 ; ja det er bedst. De kommer 2. Saa 
træffer De Redaktøren.« 

Ansigtet vendte sig om igen ; den graa Ryg viste 
paa sin Maade Skrædderen Døren. 

»Godt, godt,« sagde Skrædderen; han stod og 
skiftede Ben som om han dansede; »i Morgen mel- 

lem II og I — — eller 2. Jeg kommer baade 
Klokken i og 2 — — Ja, Godmor'n da !« 

Han vimsede igen ud med sine lange, magre 
Skridt, og det viste sig, at han havde Maane. 

Daniel syntes ikke om at være der; der var 
koldt og uhyggeligt, og Livet her var vist drøjere, 
end han havde troet. Han vovede sig hen mod 
Døren og spurgte ærbødigt, om det altsaa var saa, 
at Redaktøren ikke kom i Aften? 

»Kommer straks,« knurrede den graa Ryg. Var 
det ellers Noget, han kunde ordne? — 

»Mja — nej, det var — — « 

Vilde han maaske have Arbejde ved Bladet? 
Var han maaske bortvist fra Universitetet? — Nej, 
det var Daniel da ikke. — 

»Naa, godt. Alle de, som falder igennem til 
Artium eller bliver bortviste fra Skolen, pleje at komme 
her og vil være Bladmænd, ser De; vi kunde forsyne 
hele Evropa med den Slags Bladmænd, — saa der 
bør De ikke konkurrere. Godt, der kommer han.« 

Daniel vendte sig bleg om mod Døren og la- 
vede sig til at hilse. Ind ad Døren vendte sig nu 
en tyk Person i en tyk Vinterfrakke; han havde en 
laaden Hue paa Hovedét og over sit runde, gamle 
Ansigt et Par store Hornbriller. 

Daniel bukkede Gang efter Gang; den Gamle 
svarede ikke, men gik hen i en Krog og tog sine 
Galoscher og sin Overfrakke af. Saa kom han med 
gamle, forsigtige Skridt hen imod det Sted, hvor 
Daniel stod, hilste ikke, sagde ingenting, men stir- 
rede stift gennem sine Brilleglas. Daniel forklarede 

Bondestadenter. 13 

med snublende Hast, hvad det var, han vilde; den 
Gamle rystede paa Hovedet og sagde Nej. Nej, 
han vidste ingenting. Han havde før hjulpet en og 
anden i Gang — — »sid ned, min Dreng!« — Den 
Gamle satte sig selv; — 

»Se nu var der for Eksempel ham, som hed 
— som hed saadan omtrent noget som — — Ja- 
kob, nej Peder, nej det var Jakob! nej det var nok 
Peder, Peder, — Peder Monsen — — Kender De 
Peder Monsen?« — Nej, Daniel kendte ham ikke. 

»Naah. Ja, det var ellers en Knægt, som for- 
stod at sno sig i en snever Vending; han laante 
Død og Pine 20 Daler af mig, som han skulde be- 
tale tilbage, naar hans Fader fik solgt en stor Grube, 
han havde fundet. — — Kender De ikke Peder 
Monsen? Han er Student?« 

Nej desværre, Daniel kendte ikke den Mand. 
Og saa fik han igen en lang, lang Historie om 
samme Peder Monsen, og om hans Gave til at sno 
sig; og den Gamle lo og kom i godt Humør; men 
Daniel blev mere og mere modløs. Der bankede 
det paa Døren. 

»Kom!« raabte den Gamle. »Ja, som sagt, nu 
ved jeg ingen Ting, min Dreng, men De maa aver- 
tere! — God Aften, god Aften!« sagde han til den 
Nysankomne. »Naa, det var godt. De kom. Sid 
ned! Ja. God Aften! min Dreng! Averter efter en 
Huslærerpost; der er altid en Huslærerpost at faa. 
Hvordan er det ikke der staar: Vorherre hjælper 
den, som hjælper sig selv? Jah, he, he. Godmor'n, 

min Dreng!« — ^ Daniel følte sig saa underlig kold 
og saa tung i Benene. 

Han gik hjem og satte sig ned. Han tænkte 
ikke, han sad bare og var saa modløs. Saa gav 
han sig til at drømme. Maaske var der en Slags 
Mening ogsaa med dette. Maaske Vorherre ikke 
vilde, at han skulde binde sig til noget bestemt Ar- 
bejde; han havde maaske Hjælpen liggende færdig, 
og den vilde han sende, naar Nøden var størst. En 
Dag, naar han kom hjem sulten og træt og aldeles 
modløs, laa der maaske et Brev paa Bordet til ham 
med ICO Daler i og kun med de Ord: »Fra en 
ukendt Ven ; frisk Mod 1 « Og naar det saa var forbi 
med de Dalere, saa kom der et nyt Brev af samme 
Slags. 

Han sad og regnede ud, hvorledes han bedst 
skulde bruge de Penge; men han kom til det Re- 
sultat, at loo Daler var altfor lidt, og saa drømte 
han Drøromen, om, men nu laa der 200 Daler i 
Brevet. Da bankede det paa Døren, og saa kom 
Gregus Johnsen og sad en lang Evighed og snak- 
kede om Kejser Kaligula. 

Næste Dag gik Daniel op i Universitetshallen 
og saa, om der var nogen Huslærerpost opslaaet. 
Jo, en var der, — hos en Doktor paa Strilelandet. 
Daniel gik straks tilbage; Vorherre kunde da aldrig 
ville have, at han skulde grave sig ned paa Strile- 
landet. Der var dog Maade med alt. 

Han havde ikke længer Ro paa sig til at sidde 
inde og læse. Paa Forelæsninger kunde han heller 
ikke gaa. Han gik for det meste og drev paa Ga- 

13» 

den for at døve sine bange Tanker med Drømme, 
og han havde et lønligt Haab om paa denne Maade 
at dumpe op i Noget; maaske sad hans Lykke og 
ventede paa ham her eller der, naar han bare kmide 
træffe paa den. Maden! For en saa elendig Ting 
som Maden, kunde da ikke en Sjæl gaa til Grunde. 
Alle Helte i alle Digte fik altid Mad; det var 
raat blot at spørge efter saadant. Maden maatte 
komme. Vorherre var vel en lige saa god Digter 
som de andre — — det vilde være meningsløst, 
tankeløst, ja uforsvarligt at hjælpe ham op af Bonde- 
livet og saa slippe ham igen, — lade ham dø i 
første Akt, i Slutningen af første Del. Det kunde 
umuligt gaa an I Daniel var nok ikke fri for at true 
Vorherre med, at han ikke mere vilde tro paa ham, 
dersom han ikke hjalp nu. Disse Tanker syntes han 
selv var formastelige; men han forsvarede sig for 
Gud og sig selv med, at dersom han nu virkelig 
ingen Hjælp fik, saa vilde han blive nødt til at tro, 
at der ingen Mening var i Livet. Og hvor let 
maatte det ikke være for Vorherre — ! Han, som 
havde hvert Menneskes Hjærte og Tanke i sin Haand, 
— hvor let kimde ikke han indrette det saaledes, 
at en eller anden kom med Hjælp? Daniel gik og 
udfandt — til en Slags Vejledning for Vorherre, — 
tusende Maader, som det kunde gøres paa. £t gam- 
melt Minde om et Salmevers, svævede stundom for 
hans Tanker, noget om, at Vorherre gav sine Børn, 
det de trængte til, naar de laa og sov; han gik og 
ledte og ledte i sin Erindring efter Verset, men fik 
ikke fat paa det. Derimod var der nogle andre af 

Kingos Salmevers, som susede saa smaat for hans 
Øren, og som lidt efter lidt sang sig frem, saa han 
tilsidst s)mtes, han kunde høre dem, — Vers, som 
han nok en Gang havde lært, da han gik til Præsten : 

Mit Hjærte, hvi græmmer Du Dig, 

bedrøver Dig saa sørgelig 

for Verdens timelig Gods? 

Din Trøst sæt til Din Herre og Gud, 

der alting skabte ved sit Bud. 

Han vil eller kan Dig ej forlade, 

han ved Din Trang, Din Nød og Skade, 

hans er Himmel og Jord; 

min Fader og min Herre sød, 

som staar mig bi i al min Nød. 

Elia, sig, hvo fødte Dig, 

der Regnen forholdtes underlig 

i den svare, dyre Tid ? " 

I Sidons Land en Enke rund, 

til den Gud sendte Dig samme Stuhd. 

Og at Du ej skulde lide Nød, 
der Du drog did, som Gud Dig bød, 
og hans Befaling gjorde, 
Dig førte Ravne Kød og Brød 
, aarle og silde til Din Fød! 

Josef blev til Ægypten solgt 

og der i Fængsel sat med Vold 

for sin Gudsfrygtighed ; 

Men Gud hjalp ham til Herrenavn, 

hans Venner til stor Ære og Gavn. 



Gud havde Daniel ej forgæt, 

der han blandt Løverne var nedsæt, 

sin Engel sendte han did; 

han hannem Mad da føre lod 

ved Habakuk, sin Tjener god. 



O, Gud I Du est endnu saa rig, 
som Du haver været evindelig, 
til Dig staar alt mit Haab; 
min Sjæl bevar og gør hende rig, 
saa haver jeg nok evindelig.« 

Dette var skønt og saadt. Det gjaldt at have 
Tro, naturligvis; men hvis det ikke var andet det 
kom an paa, — han skulde tro saa fast som en 
Klippe! Men mens han tænkte dette, saa følte han 
indenfor Tanken sin Samvittighed, som vaagnede og 
stak Nsesen frem og sagde: det er ikke sandt. 

Mon det var det, som var i Vejen? Vilde Vor- 
herre gennem Nød og Trængsel bøje hans Sind, 
drive ham til Bod og Omvendelse? Han blev lidt 
bange ved den Tanke. Dagen efter gik han op paa 
Universitetet for at se bedre efter om den Huslærer- 
post. Det var maaske ikke værdt at forlange for 
meget af Vorherre. Man maatte se at hjælpe sig 
selv saa længe. Men da han kom der op, var Op- 
slaget med Huslærerposten borte. En anden havde 
været om sig i Tide og faaet den. 

— Daniel traskede hjem med bøjet Hoved og 
timge usikre Skridt. Men efterhaanden, som han gik, 
begyndte Drømmene at vaagne paa ny. Han havde 
al en Vildmands uslukkelige Tro paa Tilfældet og 

de vilkaarlige Magter; han havde læst, at der var 

m 

Love for Tungemaal og Tal, men han havde ikke 
lært at forstaa, at der ogsaa var Love for selve Li- 
vet. Naar Nøden var størst var Hjælpen nærmest. 
Maaske, naar han nu kom hjem, saa laa der et 
Brev til ham paa Bordet, et Brev med en Veksel 
fra en ukendt Ven, loo Daler, 200 Daler, 500, 

icxx) Han troede det ikke selv, men da han 

traadte ind i sit Værelse, skottede han urolig hen til 
Bordet, om der alligevel skulde være noget. 

Ved Gud! der laa et Brev. Skulde det. være 

muligt? Skulde Vorherre i sin uendelige Naade 

han rev Brevet op med skælvende Hænder. Der stod : 
Hr. Student D. Sørbraut. 
Kære Søskendebarn. 

Jeg har faaet Lyst til at komme til Kristiania* 
Jeg kan ikke finde mig i at blive hjemme, thi For- 
holdene her er saa bedrøvelig smaa, saa jeg kan i 
Sandhed sige med den store Digter B. Bjørnson: 
her er saa knugende, tærende trangt, og mit Mod 
er saa ungt og rangt. Derfor vil jeg nu bede Dig, 
som er Student og bekendt der inde, at Du vil 
gøre mig den store Tjeneste at skaffe mig en Plads 
i Kristiania. Jeg kan ikke Spraag, men jeg skriver 
en god Haandskrift og kan de fire Species og 
Reguladetri med Brøk, samt Rentesregning og Deci- 
malbrøk; og mine Fordringer er ikke store, naar jeg 
bare kan leve der inde — — « 

Daniel kastede Brevet fra sig, saa langt han 
kunde. Han var for tung om Hjærtet og træt; han 
kunde ikke le. 

ed Billethullet paa Dampkøkkenet stod 
Daniel og frøs og byttede sin sidste Daler. Han 
var blaa om Næbet og tung i Hovedet, og af Tan- 
ker havde han kun en, at man maatte leve, saa 
længe man kunde. 

Da han skulde til at gaa ind i Spisesalen, kom 
Jens Rud. Han var nærs3nriet og kendte ikke straks 
Daniel ; denne generede sig og vilde helst slippe forbi 
ham. Men saa hilste Rud og spurgte, hvorledes han 
havde det. Aa jo Tak. 

De gik ind og satte sig til Bords ; Rud forlangte 
01, og Daniel kom sig lidt. Rud kunde hilse fra 
Hirsch, at det nu var fOrbi -med Spektaklerne der 
oppe, saa længe det varede. Bisp og Departement 
havde faaet et Slags Forlig i Stand, og det holdt 
vel en Tid. Men Pietisterne var ikke til at stole 
paa. De var som Sortfod-Indianerne; kunde tale 
saa sødt om Fred og Broderkærlighed, men laa paa 
Lur ved Veje og Stier og tog Skalpen af deres kære 
hvide Broder, saa snart de blot saa deres Snit. 

»Ja, det er vist sandt,« sagde Daniel. 

»Ak ja; og den Slags Ting ligger vi og slaaes 
om her hjemme,« vedblev Rud, »Daabsiormularer og 
gamle Talemaader! Ude i den store Verden, der 
har Folk nok andet at tænke paa. Har De læst 
Kastelars sidste Tale?« 

Nej, det havde Daniel da ikke. 

»Ja, den maa De læse. Det er en Stormand, 
denne Kastelarl« 

»Ja, det er vist.« 

»Aa, Gud bevare mig vel!« 

Rud fortalte om Kastelar, som om det var en 
god Bekendt af ham; derpaa talte han om den po- 
litiske Tilstand i Frankrig. 

»Det følger af sig selv, at alle Unge herefter 
maa være republikanske,« sluttede han. Daniel 
kunde ikke finde paa noget at indvende imod dette, 
saa svarede han, at det var rimeligt nok. 

»£r De Republikaner?« spurgte Rud tankeløst. 

»Aa — i Principet kan jeg sige — ; ellers har 
jeg ikke endnu tænkt saa meget derover.« 

»Nej,« sagde Rud med sit klare, fine Smil, 
»man bliver Fristatsmand nuomstunder, uden at man 
ved af det I Det ligger i Luften, ser De.« 

»Ja, det gør det vist,« sagde Daniel. 

Han sad og tænkte paa Haugum og paa hans 
Indvendinger mod Republiken, men han kunde ikke 
rigtig faa fat i dem. Det var dog vist noget Vrøvl. 
Haugum prækede. 

Lidt efter sagde Rud: 

»Gaar De ofte i Theatret?« 

»Aa — sommetider.« 

»Ja, hvad siger De dog om Forholdene der?« 
spurgte Rud igen. Daniel blev meget forbauset; han 
havde igninden ingenting at sige paa dem. Men 
Rud forstod sig naturligvis bedre paa det end han 
— »aa, der kan vist være meget at sige om det,« 
sagde han tilsidst. 

»Meget at sige?« raabteRud; »det er en Skan- 
dale!« og han forklarede med ivrige Ord, at saa- 
ledes som Theatret blev bestyret, saa var det en 
ren Karikatur af et Nationaltheater. Daniel forstod 
det ikke rigtig; men han tvivlede ikke om, at Rud 
maatte have Ret; for ban talte saa myndigt og saa 
sagkyndigt. Og da Daniel nu var modig og mæt, 
sagde han fuld af Forundring: 

»Hvor vil dog Folk finde sig i saadant noget!« 
Rud smilede. 

»Vi er lidt dvaske af os, vi Kordmænd,« sagde 
han. 

»Aa ja, det er vel det,« svarede Daniel. 

Rud vedblev, men sagte og hemmelighedsfuldt 

»Forresten kan man jo aldrig vide, hvor længe 
vi finder os i det.« 

»Saa — « 

»De maa ikke tale om det, men det kunde nok 
hænde sig, at her en skøn Dag — blev lidt Spek- 
takel.« 

»Spektakel?« 

»Ja, en Demonstration, forstaar De — en Pibe- 
koncert eller saadant noget. — Vilde De i saa Til- 
fælde være med?« 

Daniel følte sig hædret ved den Tillid, Jens 
viste ham, og han svarede glad: 

»Ja vist vil jeg være med!« 

Jens saa paa ham. »Er det et Ord?« 

»Lad gaal« 

»Hvor boer De?« 

Der og der. 

»Godt, saa skal De faa Bud, naar Tiden kom- 
mer. Men Tand for Tunge saa længe!« 

»De kan trygt stole paa mig,« sagde Daniel. 

Da de kom ud, foreslog Jen^ Kafife, og Daniel 
gik med. Men saa kom han et Øjeblik efter til at 
tænke paa, at han her maaske paa en fin Maade 
kunde slaa Penge til sin Husleje. Han standsede 
pludselig og sagde: 

»Aa nej, jeg har igrunden ikke Raad til det« 
Jeg slog min sidste Daler itu idag, saa nu maa jeg 
sandelig spare.« 

Daniel blev rød i Hovedet; han syntes Rud 
maatte forstaa det. Men denne svarede med for- 
undret Stemme: 

»Jeg spenderer naturligvis Kaffe.« 

»Aa, ja Tak,« mumlede Daniel yderlig flad. 
Han havde troet, at Jens Rud havde finere Fært 
i den Slags Ting. 

Kafé National var bekendt som det første Sam- 
lingssted for Frams Folk, og havde af den Grund 
stor Søgning af den folkelige Ungdom. Daniel 
søgte med Øjnene efter Fram, men der var ingen, 
han kendte. Gennem den halvaabne Dør til det inderste 
Værelse saa han et Par Fyre, som nok kunde høre 

til Flokken; de var lange og saa lurvede ud, og 
mindede om et Udtryk , han havde set i Bladene : 
Røvere fra Appeninerne; Rud begav sig derind. 
Og der traf de Fram; han sad for Bordenden og 
skrev. 

Daniel saa ikke meget andet af ham end et 
urimeligt langt, sort Haar, som hang ham ned over 
Øjnene, og som han imdertiden, men aldeles for- 
gæves, strøg bort fra Panden med Haanden. Han 
var klædt i en sort Frakke, som var blank paa Al- 
buer af lang Tjeneste, og lidt fryndset for Hænderne 
af samme Grund; mager var han og høj. Paa 
Bordet foran ham stod der en uddrukken Kaffekop 
og en Skaal med Multebær; Skrivepapir havde han 
ikke; han sad og skrev paa Kanten af en gammel 
Avis,' og Bagsiden af en Subskriptionsindbydelse havde 
han slq-evet fuld og lagt bort. De to Røvere sad 
og læste Aviser; Rud og Braut satte sig ved den 
anden Bordende. Der var stille i Værelset; man 
hørte blot Pennen skratte og rive i det grove Tryk- 
papir, og Fram saa ikke op, imdtagen naar han 
spiste af Multeme. Daniel stirrede hver Gang 
nysgerrig paa dette lange, klare, stærke Ansigt, og 
paa de lyse, blaa Barneøjne, og han undredes over, 
at dette' virkelig kunde være den slemme Radikaler, 
som der taltes saa meget om, og som Politiet, efter 
hvad man sagde, passede paa, hvor han gik, for at 
han ikke skulde gøre Revolution paa aaben Gade. 

Lidt efter lidt kom flere af Flokken drivende, 
og der blev livligt. En forlangte Kaffe, en anden 
01; og en vilde have Brød til Øllet, da han ingen 

Middagsmad havde faaet. Nogle kom med Bøger 
under Armen; de plejede at sidde her, for de havde 
ikke Brændsel hjemme. En ung, lidt fattig- fornem 
Student kom tilsidst og bad om 01 hos de andre, 
thi han havde ikke Kredit her længer. 

»Har Du da Kredit noget andet Sted?« 
spurgte de. 

»Fanden heller,« svarede han. Saa lo de alle, 
og Hr. Strand — han med Maden — mente, at 
nu kom Hr. Baardsen altsaa endelig til at hænge 
sig, som han for længe siden burde have gjort. 
Den unge — Hr. Baardsen — trak paa Skulderen. 

»Der er saamænd ingen, som vil laane mig et 
Reb,« sagde han. 

»Du skal faa et Sækkereb af mig,« svarede 
Strand, »men naar Du har brugt det, vil jeg have 
det igen; for jeg har snart Brug for det til min 
egen Hals.« 

»Giv mig et Stykke Mad, saa skal vi tale om 
den Sag,« sagde Hr. Baardsen. 

»Fanden — jeg er ikke halv mæt selv! — Naa, 
Din Slyngel, Din fordømte Idiot, vær saa god; gid 
det maatte forvandle sig til Graasten i Din hule Hals 
og i Din bundløse Vom!« 

»Tak,« sagde Baardsen. 

Daniel begyndte at befinde sig vel i denne Flok; 
de var pengeløse som han, men forstod at tage det let. 

»Aa Du Ottekant,« sagde Fram til den ene Rø- 
ver, »lad mig faa det Blad, Du har der.« 

»Jeg har ikke læst det endnu,« knurrede Otte" 
kanten. 

Lad mig faa det!« snerrede Fram; han maatte 
da have noget at skrive paa! Ottekanten rev Bladet 
tvsers over og gav Fram Avertissementssiden. Imid- 
lertid kom der et Par Studenter ind, som Daniel 
antog for Theologer, og som nok ikke hørte med 
til Flokken. De satte sig ved et mindre Bord henne 
ved Vinduet, og Opvartningspigen bragte dem Kaffe. 
»Johanne!« sagde Fram, »hvor mange Kopper 
har jeg nu faaet?« 



»Mener De idag?« 
»Ja.« 



»Seks.« 

»Lad mig faa en til, Johanne.« 

»Kun en?« spurgte Johanne og lo til de andre 
med sine hvide Tænder; for dette var en Vittighed. 

»En ad Gangen,« sagde Fram og skrev. 

Men da Kaffen kom, lagde han Pennen fra sig. 
Han rettede sig og saa sig omkring; Daniel lagde 
Mærke til, at han ingen Flip havde paa. Saa gav 
han sig ilag med Gudedrikken, og da den første 
Tørst var slukket, sagde han til Baardsen: 

»Hør Baardsen? Jeg vil sige Dig noget; hvis 
Du hænger Dig nu, saa gør Du en god Gerning, 
for en Laban er Du, og en Laban bliver Du, men 
— lad nu det være godt. Vorherre har Brug for 
al Slags Folk; han har Brug endogsaa for Theo- 
loger, ser det ud til.« De forstod straks, hvor han 
vilde hen. De to unge Theologer, som sad der 
henne ved Vinduet saa nystrøgne og fromme, virkede 
altfor lokkende p^a hans Vikingenatur; især var den 
ene nok lystelig for Fram at se til. 

Det var en rigtig Theater-Theolog i sorte Kiste- 
klæder og Engleslips; det lille magre indædte Ansigt 
bad i alle sine Rynker og Mundkroge Vorherre 
fri sig fra Verden, og han holdt sig saa una- 
turlig rank, som om han havde slugt et Økseskaft. 
Det var disse Fyre, Fram vilde yppe Klammeri 
med; og han gjorde Udfald mod Theologer og 
Theologi, saa det ikke var saa nemt for unge theo- 
logiske Studenter at høre roligt paa; i Begyndelsen 
kunde det endda gaa an, det gik halv i Spøg, og 
han smilede ofte som et Barn over sine hvasse 
Ord, men undertiden lynede hans Øjne saa under- 
ligt, og han blev skarpere og skarpere. Tilsidst 
kunde han med Økseskaftet ikke holde sig saa for- 
nem o^ bleg som før, men blev rødere og rødere i 
Hovedet og mere og mere fuld af Forbitrelse og 
Sandhedsiver. Gang efter Gang saa det ud, som 
han nu vilde bryde løs; Gang efter Gang sank han 
sit Raseri igen; men endelig kom det, han kunde 
ikke mere. Fram talte om, at Præsterne skulde være 
Folkelærere ; de skulde være som de gamle Rationa- 
listpræster, som lærte Bonden at dyrke Jorden 
og lave Træsko. Det var en anden Slags Karle 
den Gang end de Haruspekser nuomstunder, som 
var saa lyssky som Rotter og kun krøb ind ved 
Alteret og laa der og mumlede over Mysteriet! 
Nu faldt Økseskaftet ind. Undskyld; maatte 
han være saa fri at spørge, hvem det var, som 
havde gennemført den nye Skolelov? Og var det 
egenlig rigtigt at kalde dem, som havde gjort det, 
for lyssky? 

Daniel fik pludselig Respekt for Økseskaftet. 
Men Fram vendte sig kamplysten mod den lille 
Theolog og sagde, al det med Skoleloven var noget 
rigtigt Humbug! Og han forklarede paa sin ejen- 
dommelige Maade, undertiden med lidt Anstrengelse, 
smilende, og saa igen skarp og forbitret, at det ikke 
var Præsterne, som havde Æren af den nye Skole- 
lov. Den nye Skolelov var for Størstedelen skabt af 
Folkekravet nedenfra, fra Skolelærere og Klokkere; 
Skoleloven var Frugten af Skolelærermøder rundt om 
i Landet og af det Liv, som var vakt af Ole Vig; 
Præsterne havde altid set skævt til Skolelærermøder 
og Skolelærere, som paa bare Fødder vandrede fra 
den ene Ende af Landet til den anden, hver Gang 
et Skolemøde skulde holdes ; og naar Præsterne havde 
givet Møde, saa havde de protesteret og kuet al fri 
Tale og støttet Uvidenheden saa godt de kunde, 
Uvidenheden fra neden, Kællingefordringen, at Pon- 
toppidan skulde være den vigtigste Bog i Skolen. 
Det havde Præsterne gjort! Men de, som havde ført 
Ordet for Skoleloven, det var Folk, som Klokkerne 
fra det foragtede Klokkeramt, og de, som havde 
gjort, at her nu var mere Oplysning i Landet, det 
var dem, som Theologer og fine Folk. kaldte halv- 
studerede Røvere, — denne Fylking af Arbejdstrælle, 
som sled og arbejdede fra Morgen til Aften for 
Føden og knap en Daler om Ugen. De maatte 
svede anderledes end den store Oplysningsudbreder, 
Præsten, som i et Kvarter fik sit Oplysningsarbejde 
med at vie Folk sammen betalt med fem Daler 
Parret, ofte for en Tale, som ikke var to Skilling værd; 

»Ja men — ,« sagde Økseskaftet — 

Fram blev ved. Vilde nogen komme med det, 
sagde han, at Skolelærerne ikke gjorde deres Arbejde 
saa godt som det kunde gøres, saa vilde han blot 
sige, at Skylden for det var ene og alene Theo- 
logemes, for de var Lærere paa Seminarierne, og 
der havde de proppet de unge saa fulde af Dog- 
matik og fjollede Katekiseringsøvelser, og ad den 
praktiske Vej med tosset Tavleregning, med saa og 
saa mange Streger i den resiske Regel, og hvad det 
nu var for halvgale Navne de havde, disse Theolog- 
regninger fra Seminariet. Og dog havde Skole- 
lærerne gjort megen Nytte, saa der maatte være 
Hold i de Fyre, siden de saa godt kunde overstaa 
den theologiske Tanketæring. 

»Det er ganske rimeligt,« sagde Økseskaftet rød 
i Hovedet og med skælvende Mund, »at De, Hr. 
Fram, finder, at alt det, som kaldes Kristendom er 
Tanketæring, men — « 

Fram foer op og gik sin Modstander ind paa 
Livet, som om han vilde lære ham Logik med 
Næverne. 

»Kristendom! Gud hjælpe os for Snak! Den 
resiske Regel Kristendom! Og Pontoppidan!« Han 
vilde spørge hver en fornuftig ung Mand, hvad han 
syntes om Erik Pontoppidan? De skrev i de Læse- 
bøger, som de udgav, disse Theologknegte, at de 
katholske Præster forbød Folk at læse i Bibelen, mod- 
arbejdede Folkeoplysningen; men hvad var det, de 
selv gjorde, de Fyre? Jo, de vilde ikke give Skole- 
lærerne Lov til at tage Almueskolelatinen bort. Pon- 

Bondestudenter. I4 

toppidan, det var Almueskolelatin. Enten de der 
oppe i Fjeldsognene stoppede Paternoster paa Latin 
i Ungerne eller de lavede Gudsfrygt hos raske 
Drenge ved at fylde dem med Pontoppidanlatin, det 
kom aldeles ud paa et. Aldrig havde vel en Bog 
gjort saa megen Galskab som Pontoppidan ! Og saa- 
dant noget kimde de videnskabelige Theologer elske ! 
De kunde længe nok snakke om den katholske Kirke- 
latin ; Præster var Præster, enten de saa havde Krave 
eller Kutte. Og saa gik de her og sagde, at det 
var dem, som havde skabt Folkeoplysningen og en 
ny Skole! Hvis det ikke var Præstehumbug, saa 
vidste han ikke, hvad Præstehumbug var. 

»Jo, det er Pinedød Præstehumbug!« raabte 
Røverne fra Appenineme og slog i Bordet. 

Daniel sad og stirrede paa Fram som Fuglen 
paa den skønne Slange; han var bange, men han 
maatte høre efter. Nu tog Theologen Ordet, og 
gav sig til at regne op alt det Gode, som Præsterne 
havde gjort som Skolekommissionsformænd. Han 
var saa vred, at han formelig blev veltalende. Imid- 
lertid gav Strand og Rud sig til at smaasnakke ind- 
byrdes, og Daniel blev præsenteret som en af Vore, 
Et. Strand bukkede med spøgende Højtidelighed og 
sagde, at han »vilde anbefale Os Elskelige Jens Rud 
at overveje,« om de ikke »i Sagens Anledning« burde 
have 01. Jens Rud ringede paa Johanne med 
Kaffekoppen - og fik nogle Flasker Øl ind , som 
blev modtaget med Bravoraab. 

Fram og Theologen blev ved, og^ hedere og 
hedere gik det. Præsten som Skolekommissionsfor- 

mand blev opgivet ; Forsvareren prøvede paa at skaffe 
sig en ny Position og vilde forsvare Præsten som 
Sjælesørger; Fram blev rasende over dette Spring, 
skældte over logisk Snyderi og Raahed i Tanken, 
gav sig derpaa til at udvikle, hvad han mente med 
en Sjælesørger og en Sjælesørgers Gerning. Der 
foer ligesom Gnister af hans Øjne, og han pegede 
og fægtede med Hænderne i Luften, som om han 
vilde ordne alle sin Modstanders forvirrede Begreber 
med sine Fingre. Theologen blev ved Sit og støt- 
tedes af sin Kammerat, som mente, at Sjælene vilde 
være daarlig tjente med Folkelærere ^ som prækede 
om Skindøde paa første Paaskedag. 

Fram forklarede med varm Logik, at det, som 
Sjælene trængte til, var Oplysning, saa de ikke som 
Kong Saul skulde gaa og bilde sig ind, at de var 
besatte af onde Aander, naar de var nervesyge, eller 
søge Præsten i Stedet for Doktoren, naar de led af 
Hypokondri. Den theologiske Sjælesørger var en 
Sjælefordærver ! 

»Ja, han er Pinedød en Sjælefordærver!« dund- 
rede Røverkoret. 

»Han gaar og fylder Folk med Grublerier og 
Galskab, og fører dem ind i noget Vrøvl, saa de 
enten gaa fra Forstanden eller maa holde op med 
at tænke ; enten bliver de syge og gale eller de bliver 
til nogle Fæhoveder, og i begge Tilfælde bliver de 
fejge og modløse, viljesvage, vaklende Karakterer, 
som ikke vove at tro paa deres egen sunde Sans, 
som gaa i en Vildelse eller i et logisk Dilirium, saa 
Præsten kan vende og dreje og narre dem, som han 

vil; de blive til aandelige Krøblinger, mm Ven! 
ligesom De nu her! — « 

»Ja, ligesom De nu her!« dundrede Koret. 
Theologeme greb deres Huer og gik; dette var alt- 
for ugudeligt at høre paa. I Døren havde der samlet 
sig en Flok Kafégæster for at høre paa Striden; de 
gik under Støj og Snak fra hinanden, og Striden 
genoptoges i mindre Klynger ved alle Bordene ; men 
nogle skændtes om Fram. Der var mange, som 
holdt af denne ildfulde, modige Fyr, og ikke mindst, 
naar han ruskede i Præsterne ; men andre var gale 
paa den unge Folkeprofet, som bildte sig ind, han 
forstod sig paa alting, skønt han knap havde Skæg 
paa Hagen endnu. 

»Skaal!« sagde Jens Rud. »Dette, Fram, er 
Stud. filos. Daniel Braut, Bonde og Bondeven, Re- 
publikaner, Norsk-norsk og alt hvad godt er; hans 
Skaal!« 

Daniel blev rød; han vidste, han kunde ikke 
svare til saa store Ord. 

»De gør for meget af det Gode,« sagde han. 

»For meget?« skreg Røverbanden; »af 01 og 
Radikalisme bliver der aldrig for meget!« 

»Hvad Kant er De fra?« spurgte Fram; Daniel 
svarede paa det. 

»De har godt Maal der paa Egnen,« sagde 
Fram. Daniel gloede. Han havde aldrig vidst an- 
det end at Maalet var grimt i hans Egn. 

»Ja, De er naturligvis Maalmand?<i^ faldt Otte- 
kanten ind. Det havde Daniel aldrig været, men 

nu syntes han pludselig, at Maalsagen var rimelig, 
og saa sagde han Ja. 

»Det vil da sige,« tilføjede han, »jeg har egenlig 
ikke tænkt videre meget over den Sag; men det er 
noget, som — « 

»Som falder af sig selv!« sluttede Ottekanten 
for ham. 

Navnet Ottekanten havde han fra den Tid, da 
han havde prøvet paa at tage Andeneksamen. Han 
skulde forklare Oktanten, og saa sagde han, at Otte- 
kanten var en Figur, som havde otte Sider og otte 
Vinkler, og det var han da blevet ved med saa- 
længe, at Professoren blev vred og sagde, at han 
selv kunde være en Ottekant. 

Nu viste der sig en ny Figur i Stuen. En fuld- 
blods Røver, med Armen i Bind og et rigtig Zigeu- 
neransigt med uredt Haar ; han saa ud, som om han 
ikke havde vasket sig, havde et uldent Tørklæde 
om Halsen i Stedet for Krave og saa luvslidt og 
daarlig ud i alle Maader. Han kom listende ind, som 
om han var bange. Med en overraskende lys, ren 
Stemme sagde han: 

»Aa Gu' velsigne Dem, giv mig lidt 01, jeg er 
saa tørstig!« 

»Ja, saa min Sjæl er Meltraveren paafærde!« 
raabte Koret. 

»Hvor kommer Du fra?« spurgte Strand. 

»Ja, ja, det samme sagde Vorherre til Fanden,« 
svarede Meltraveren, »og jeg maa vel svare, som 
Fanden svarede: Jeg kommer herfra og derfra; jeg 
har været rundt og set mig om paa Jorden.« 

Meltraveren fik sig et Glas og satte sig. Og 
nu havde han en Historie, sagde han, som de vilde 
give Guld for, om de kunde faa den at høre. 

»Guld ejer vi ikke;« sagde Strand højtideligt; 
men hvad vi har, det giver vi Dig: Øl!« 

»Hvor meget?« 

»Derom taler vi siden.« 

»I kan snyde mig.« 

»Det kan Du ogsaa. Historien først!« 

»Pengene først!« 

»Ja saa kan det ogsaa være det samme.« 

»Naa, faar jeg da 01 bagefter?« 

»Ja vist saa!« 

Meltraveren drak sit Glas ud og rakte det tomt 
frem: »Og lad mig saa faa et Glas nu til at gøre 
Mundlæderet lidt bøjeligt med.« Jens skænkede i. 

»Tak! Naar.man skal fortælle, saa maa man 
smøre sine Halshvirvler nu og da, kan De nok be- 
gribe;« sagde han. 

Og saa fortalte Meltraveren. Han havde som 
sædvanlig været i Beet for Mammon, og hvor Fan- 
den skulde han faa Mammon fra denne Gang? Saa 
fik han en Ide. Hvad om han gik til Pater omnu 
potens og omvendte sig (Bravo!). Naa! — Han 
kom til Pater omnipotens og skriftede for ham de 
Synder, han ikke havde begaaet, for dem, han havde 
begaaet, skulde da Fanden snakke om! Men mest 
af alting jamrede han sig over, at han var kommen 
ind i den ugudelige Framklikke, hvor han havde 
været udsat for saa megen Satans List og Forlok- 
kelse, at han havde været lige ved at miste sin 

Barnetro. (Hurra! Mel traverens Barnetro!). Pater 
omnipotens blev rørt over Meltraverens Anger og 
holdt et Foredrag, som mest handlede om Røveren 
paa Korset. (Ha! ha! ha! ha!). Derpaa spurgte 
Pater omnipotens^ hvad Meltraveren nu havde isinde. 
Meltraveren svarede, at han først og fremmest vilde 
arbejde paa sin egen Helliggøreise (Bravo!), og at 
han dernæst havde tænkt at prøve med Theologien. 
(Jubel!) Saa lagde Pater sig paa Knæ, og Mel- 
traveren maatte ogsaa lægge sig paa Knæ, (Ha! ha! 
ha! ha!) og bad for denne angergivne Synder, og for 
Theologen i Haabet, og han var saa rørt, at han 
græd. Men det vigtigste var tilbage — : Mammon. 
Hvor skulde det gaa an at tale om saa verdslig en 
Ting efter alt dette? Meltraveren var bange, han 
var gaaet for vidt med Omvendelsen. Men saa fik 
han en Ide. Han bad Pater om en Bibel. Han 
havde saadan Trang til Guds Ord, sagde han, men 
han ejede desværre saa lidt af denne Verdens Mam- 
mon, saa han — sandt at sige — ikke havde Raad 
til at skaffe sig Livsens Brød. Da tog Pater i sit 
Hjertes Glæde fem Daler op og gav ham dem, og 
bad ham komme igen, saa ofte han følte Trang 
dertil; og Meltraveren takkede med fagre Ord, og 
var saa rørt, at han rent ud sagt havde Taarer i 
Øjnene — af al den Latter, han havde maattet bide 
i sig. 

Mel traveren gjorde Lykke med sin Historie. 
Alle lo og morede sig, undtagen Jens Rud; Fram 
lo med i Begyndelsen, men blev taus henimod Slut- 
ningen. Daniel vilde helst holde sig til Rud, og 

naar han nu og da lo med, gjorde han det med 
ond Samvittighed. Meltraveren fik sit 01 og var 
saa selvtilfreds som en Kunstner. Men pludselig 
vendte Fram sig imod ham og sagde: »Du er en 
Pøbel, Mikkelsen.« — I dette Øjeblik elskede Da- 
niel Fram. 

Mikkelsen forsvarede sig; Fram sad og saa op 
i Loftet og lod til ikke at høre. Saa tog han det, 
han havde skrevet, frem, og læste det op. Han 
vilde høre, om det var let skrevet; paa den Maade 
gjorde han Prøve paa sin Stil. Undertiden læste 
han sine Stykker op for Johanne; naar hun forstod 
dem, saa var Fram sikker paa, at de var godt 
skrevne. 

I Dag var der Uenighed om et Par Sætninger ^ 
der var en, som Strand syntes var uklar, men som 
Jens Rud sagde, var god. En anden vilde Rud 
have forandret, men den sagde Strand var god. 
Imidlertid kom Ottekanten hen til Daniel, bøjede sig 
ned imod ham og hviskede: 

»Undskyld Hr. Braut, De skulde vel ikke kunne 
laane mig en Dalers Penge for en otte Dages Tid? 
Jeg er tilfældigvis blank; jeg skulde have nogle Penge 
hos en Mand, men han har narret mig.«c 

Da lo Daniel : »Jeg skal selv ud og laane Penge 
i Dag!« sagde han. 

»Aa ja, saa be'r jeg om Undskyldning. De 
tar mig det vel ikke ilde op?« 

»Nej, Gud bevares!« 

»Tak!« Et Øjeblik efter kom Ottekanten imid- 
lertid tilbage. »Men undskyld — det faldt mig ind 

— jeg er virkelig i en slem Knibe — dersom nu 
De fik Penge at laane i Dag, saa fik De maaske 
saa meget, at De kunde afse en hel eller en halv 
Dalers Penge? De maa ikke tage det fortryde- 
ligt op ! — « 

Daniel blev aldeles forbauset. Saaledes tog de 
det altsaa her! og han, som var bange for at spørge 
Jens Rud. — 

»Hvis jeg faar saa meget, som jeg selv trænger 
til, saa er det desværre vist det højeste, jeg opnaaer,« 
sagde han. Ottekanten bukkede og bad ham mange 
Gange undskylde. 

Daniel rejste sig. Nu havde han Mod til at 
gaa paa. Henne i en Krog saa han Rud staa og 
tale med Strand ; og Strand laante en Daler af ham. 
Daniel gik derhen. Med usikker Stemme, som skulde 
lade rolig, sagde han: 

»Er der mange Penge der?« Og han blev saa 
rød om Øjnene. Jens saa paa ham. Han forstod 
nok hvad der gik for sig i den stakkels Dreng, 
og uden et Ord tog han en Femdaler op og gav 
ham den. 

»£r det nok?« sagde han. 

»Ja Tak!« svarede Daniel. »Tak! — Tak!« 
han kunde ikke sige mere; han var glad men skam* 
fuld og smurte Haser, som om han skulde have 
stjaalet de fem Daler. 

Men den Dag havde Daniel lært, at en kæk 
Karl kunde fægte sig igennem en Tidlang med 
Smaalaan. 

Han var nødt til at prøve det. Der var ingen 

anden Udvej. Han kunde jo betale, naar han fik 
sin Huslærerpost ; det kunde vel ikke vare saa længe. 

»Hør lidt; Du skulde vel ikke kunne undvære 
en Daler eller to et Par Dage? Jeg skal have nogle 
Penge af en Mand, men han har narret mig, og jeg 
er i en slem Knibe!« Saa omtrent lød den Vise, 
som Daniel nu en Stund levede paa. Med svigtende 
Tunge og rødmende Ansigt sang han den. Han 
vidste, han løj, og han vidste, at han ikke var vel- 
kommen. Men naar Samvittigheden bed, og Skam- 
men brændte, saa trøstede han sig med, at han var 
nødt dertil; og inderst inde havde han en halvtænkt 
Tanke, som skød Skylden paa Vorherre. 

Han gik oftere end før paa Forelæsninger ; det 
sparede Brændsel. Eftermiddagen tilbragte han som 
oftest paa Kaifekælderen. Der var varmt, og der 
traf han paa Folk, undertiden vankede der 01, og 
han kunde der se efter i Aviserne, om der var noget 
for ham. 

Det var der nu ikke; men saa havde han altid 
frelst Samvittighed. En Dag var der opslaaet en ny 
Huslærerpost paa Universitetet, og Daniel vred sig 
ved Tanken om, at han burde søge den. Men da 
han saa læste rigtig efter, saa han, at Huslæreren 
skulde kunne Engelsk, og det kunde Daniel ikke. 
Altsaa nyttede det ikke at melde sig der, tænkte 
han. og var glad i al Hemmelighed. Han tilstod 
det ikke rigtig for sig selv, men han havde det 
ignmden paa den Maade, at han ikke var saa bange 
for at lide lidt Nød endda, — naar han bare kunde 
slippe for at arbejde. 

Med Frams Folk var han ofte sammen, helst 
naar Rud var der. Fram havde han uhyre Respekt 
for og var undertiden bange for ham, undertiden 
holdt han af ham. Det var saadan en hensynsløs Fyr, 
den Fram ; _han sagde hvad han mente, om det saa 
var aldrig saa ubehageligt at høre paa. Og naar 
han blev vred, kunde han opføre sig rent rasende. 
Daniel var især usigelig forarget, naar han talte om 
Studenterhumbug og Latin- Vrøvl. 

»De snakker om halvstuderede Røvere,« kunde 
Fram snærre, »men hvor monstro der findes flest af 
dem. Hvad kan være mere halvstuderet end alt 
dette Humbug, som gaar op til Andeneksamen 
og kan snyde sig til et mg eller et ug i Filosofi, for 
Eksempel. Jo vist, det er nogle rare Filosofer. De 
lære Filosofi i et Par Dage, og saa gaar de op. 
Svarer de saa noget, som de selv tænker, saa gaar 
det skidt, men svarer de noget, som de aldeles 
ikke forstaar, men har lært i Bogen, saa er det saa 
udmærket. Eller i Astronomi. Vi kender dem nok, 
disse Knegte, som sluger deres Visdom og faar 
gode Karakterer og kommer st)rrtende op til Ma- 
nuduktøren ved Daggry og skal have nogle Formler 
hamrede ind, som de saa snyde de stakkels enfoldige 
Professorer med. De har store, svære Opskrifter, 
som de lære et Par Timer før og glemmer et Par 
Timer efter og aldrig mere ser paa. Hvor findes der 
vel i Livet saa megen Himibug og Blæst som hos 
Studenten? Ingensteder. Gak ud og se paa det 
unge Livshaab op og ned ad Karl — Johan, hvordan 
de gaar med Vendinger og Vridninger og Kasten 

med Øjnene, med Glas paa Næsen, med Stok i 
Haand, med klinet Haar, med Kvast i Huen, med 
Handske paa Haanden og Spræld og Skaberi som 
hver og én kan se er deres Livs Maal. Gak ud 
om Aftenen, naar de færdes i Udkanterne af Byen, 
i Afkroge og Huse, — og alle de skal engang præke 
Gudsfrygt og Sædelighed og Lydighed mod Loven ; gak 
ud om Aftenen og se paa alle disse Jurister, som drille 
Politiet og blive førte paa Raadstuen og mulkterede; 
og de skal engang opretholde Lovene. Og al denne 
Tomhed og Tomhed og Tomhed, den skal Bonden 
betale, og saa gaar de endda og slaar med Nakken 
og rynker paa Næsen og snakker om raabarkede 
Bønder og halvstuderede Røvere og siger at det er 
dem, som sidde inde med Kulturen! — « 

« 

Saadant havde Daniel aldrig hørt Magen til. 
Der var maaske noget sandt i det; men — at sidde 
og sige det, og det paa den Maade! — 

Men naar saa Fram talte om den sande Stu- 
dent og hans Gerning, saa kunde han tale saa dra- 
gende skønt og dog saa klart, at Daniel sad ganske 
fortryllet. Der var en forunderlig Magt over den 
Mand. Han var ildfuld og vred som en Profet, 
skarp og logisk, energisk veltalende som en Digter. 
Og Øjnene var klare og rene, og Ansigtet sjæl- 
fuldt og vekslende. Naar han talte om Religionen, 
maatte Daniel tænke paa det , som skrevet stod 
om falske Profeter og om Djævelen i Englebarn; 
for Fram var et farligt Menneske. Han kunde saa 
vel belægge sine Ord og fik sine Grunde til at se 
saa rimelige ud, at Slangen i Paradiset aldrig kunde 

have gjort det bedre. Daniel lyttede til ham med 
bange halvlysten Begejstring, ligesom Eva, da hun 
lyttede til de farlige, fristende Ord: »Du skal blive 
som Gud.« Han vidste fra sin Børnelærdom, at alt, 
hvad Fram sagde om disse Ting, var Løgn og For- 
gift, men dog var det saa lokkende at høre paa, 
som om det skulde være Guds evige Sandhed. 

Theo logen Ellingstad, som hørte med til Klikken, 
talte imod, og Daniel syntes, han gjorde det godt, 
og følte sig saa rolig, naar han talte. Men saa blev 
Fram som Ild og Glød, saa forfærdelig stærk, imder- 
tiden styg, og det nyttede ikke at komme med Sand- 
heden til ham, for han vendte op og ned paa det 
altsammen. Maaske han allerede var kommet saa 
vidt, tænkte Daniel, at Gud havde forvendt hans 
Syn, saa han ikke skulde se mere. Engang sagde 
Ellingstad, at der var mangt og meget, han selv 
tvivlede om, og at han enten blev til en fanatisk 
Høj kirkemand eller ogsaa en værre Fritænker end 
baade Fram og de andre. Siden den Tid syntes 
Daniel ikke, at Ellingstad redede sig saa godt ud af 
Frams Angreb, og han var ikke mere saa sikker, 
naar han talte. 

En eneste Ting var der, som Daniel efterhaan- 
den gav sig til at tænke paa; det var Læren om 
Djævelen. Han havde nok Lyst til at slippe fri for 
at tro paa den Mand; men saa opdagede han, at 
dersom han opgav Troen paa Djævelen, saa maatte 
han med det samme opgive sin Tro paa adskillige 
andre Ting, ja maaske paa alt. Djævelen var dog 
Grundstenen i Bygningen, Og saa lod Daniel være 

at spekulere mere derover. 1 Troessager var det 
dog bedst at holde sig til Haugum, mente han. 

Men Republikaner var han, for det kunde ikke 
være saa farligt. Og han kunde ikke begribe andet 
end at Fram her havde Ret. Det var forunderligt, 
at saa mange forstandige Folk var imod Republiken ; 
men naar han blev urolig over dette, saa trøstede han 
sig med, at Fram nok var Mand for at værge baade 
sig selv og Sine. 

Der var mange forskellige Folk mellem dem, 
og meget Pak. Naar der var en Stakkel, som var 
kommen paa Kant med Livet, som ingenting ejede 
og ingen havde at holde sig til, saa kom han til 
Fram, og Fram kunde aldrig sige nej, men laante 
sine Skillinger bort til hver en som bad, og krævede 
dem aldrig igen. Paa den Maade samlede han en 
underlig Hoben Vrag og forkomne Personer om sig, 
som fulgte ham som en lang Skygge, — Folk uden 
Meninger, Folk uden Karakter, som skreg Hurra for 
et Glas 01, og Folk som Rødberg og Peder Monsen. 
Men dette var ikke Klikken, Klikken var en lille 
udsøgt Flok af ivrige Idealister, Bystudenter og 
Bondestudenter mellem hinanden, en stærk, glad 
Fylking, som troede paa Tanken, elskede Fremtiden, 
hyldede Frihed som Religion, Bjørnson som Digter, 
Fram som Redningsmand og havde det nye Norge 
til Løsen; norsk-norske var de paa en Hals, og 
europæiske ogsaa paa en Hals, — den bedste Ung- 
dom i Norge. 

Af Bekendte traf Daniel Hærland og Gregus 
Johnsen, siden ogsaa Aslak Fjordan, Sven Dufva, 

Markus Olivarius og Halvor Mosebø. I Klikken 
lagde de Mærke til Daniel og ^undertiden tog de 
hara med, fordi Jens Rud havde store Tanker om 
ham, men de Tanker havde Jens Rud faaet fra 
Kapellan Hirsch. 

Det led mod Julen og Daniel havde samlet sig 
en hel lille Gæld. Levemaaden havde været daarlig, 
og han havde sultet mere end en Gang, men paa 
en Maade havde han jo slidt sig igennem. Nu be- 
gyndte alt at blive mørkt. Den ene tog fra Byen 
efter den anden, og somme skulde blive længe borte ; 
desuden . havde han med brændende Skam lagt Mærke 
til, at hans Bekendte imdgik ham, naar de saa 
ham; andre havde rent ud sagt, at de ikke kunde 
laane ham flere Penge. Han følte sig mere og mere 
ussel, mere og mere forkommen. Tilsidst, da Julen 
stod for Døren, og han ikke vidste nogen anden at 
henvende sig til, gjorde han sig haard og gik til 
Fram. Det var det værste han endnu havde gjort, 
syntes han ; men han gjorde det, og han fik en Da- 
ler. Da den var opspist, maatte han tvinge sig 
grueligt til at gaa til Fram igen; men han kunde jo 
ikke andet, leve maatte han, og det skulde blive 
sidste Gang — ! Fram havde et Halvdalerstykke til- 
bage, det fik Daniel. Men bagefter vovede han ikke 
at vise sig i Klikken; han var saa ynkelig skamfuld, 
naar han saa Fram. 

Han skammede sig i det hele. Han syntes ikke 
det var en ærlig Maade at leve paa, og han havde 
snart ganske tabt sin Selvagtelse. Der var ikke an- 

det for end at se sig om efter en Post for Alvor; 
Studenterlivet maatte vente til senere. 

Hver Dag gik han hen paa Universitetet og saa 
paa Opslagstavlen; hver Morgen, naar han kunde 
være vis paa ikke at møde Fram, gik han paa Kaffe- 
kælderen og saa efter i Aviserne. Der var ingenting. 
Nu, naar det kneb, var der ingenting! Han sparede 
og kneb paa sin sidste halve Daler som en Prakker. 
Han levede af Vand og tørt Brød; men tilsidst var 
det ogsaa forbi med Halvdaleren, og saa stod han 
der aldeles uden en Skilling. 

Det var en sludkold Dag i Januar. .Han var 
sulten og frøs; Brænde havde han ikke; sin sidste 
Brødskorpe maatte han gemme til imorgen. Han 
gik og drev frem og tilbage paa Gaden; sulten og 
tom og vaad om Fødderne; han havde ikke faaet 
Middagsmad i flere Dage. I Mørkningen luskede 
han ind i Kaffekælderen, snigende og bange, som 
en sulten Hund; der var ingen, han kendte. Skulde 
han prøve om han havde Kredit ? Han vovede ikke. 
Man blev saa underlig modløs, naar man ikke havde 
Mynt. — Han gik igjen. Saa drev han paany frem og 
tilbage paa Gaden og tænkte paa, om der da ikke 
skulde være en eneste, han kunde gaa til. Da huskede 
han paa sine gamle Venner, Ole Bentsen og Peter 
Dirk. Gudskelov! Der var en Udvej. De var vist 
i Byen, og de havde Penge. De vilde ikke sige nej 
til en gammel Kammerat. Han blev saa glad og 
let om Hjertet, at han straks begav sig paa Vej for 
at finde dem. De boede paa Hegdehaugen. Men 
da han kom derop, var de ikke hjemme. Tung og 

træt gik han hjem og lagde sig, men han var saa 
sulten, at han ikke kmide sove. Tilsidst maatte han 
op og spise den sidste Brødskorpe, og saa faldt han 
endelig isøvn, og sov tungt og længe. 

Da han stod op, var han rasende sulten; han 
drak tre Glas Vand og begav sig saa paa Vejen. 
Da han kom op paa Hegdehaugen, var Ole Bentsen 
og Peter Dirk just gaaede ud. De kom tilbage en- 
gang ud paa Eftermiddagen. 

Daniel var saa sulten, at han knap kunde staa 
paa Benene. Men han maatte gaa og vente. Time 
efter Time, vadende i Snesjap Gade op og Gade 
ned, indtil han kunde tænke sig, at de var komne 
hjem. Det var en drøj Dag. Han kunde ikke en- 
gang drømme undtagen om Mad, og hans Tanker 
stod fast som et uop trukket Uhr. 

Tilsidst kunde han ikke mere. Det sled i hans 
Bryst af Sult; han svimlede af Træthed; der laa som 
en Febertyngde over hans Øjne. Klokken var fire; 
han maatte gaa op og høre, om de var kommen 
hjem. Med Møje naaede han Huset; han skjalv 
i Knæene. — Gudskelov, de var hjemme. Han 
pustede ud, saa godt han kunde, og strammede sig 
op; pludselig blev han saa skamfuld. Det var ikke 
sagt, han var velkommen her heller. Han havde 
igrunden aldrig passet synderlig til de Fyre, og nu 
kom han for at laane Penge — men han maatte 
gøre sig haardhudet. Han bakkede paa og gik ind. 
Godaften. Der var mørkt i Stuen; de kendte ham 
ikke. 

»Godaften?« sagde de spørgende. Det brændte 

Bondestudenter. 1 5 

hyggeligt i Ovnen; der var saa varmt, at det svim- 
lede for Daniel. Han gik hen og tog Ole Bentsen 
i Haanden. 

»De kender mig maaske ikke igen?« spurgte 
han, og hans Stemme lød mod hans Vilje saa hul 
og klagende. Peter Dirk, som laa i Sofaen og røg, 
rejste sig og tændte Lys; Ole Bentsen kendte saa 
lidt efter lidt Daniel og sagde: 

»Aa, — det er — nok Folk^ som sjelden ses, 
der er ude iaften?« 

Daniel rødmede og sagde, at de boede saa 
langt fra hinanden — han havde ofte tænkt at be- 
søge dem, men — Tiden — . Saa gik han hen og 
hilste paa Peter Dirk. 

»Naa, hvordan gaar det?« sagde denne. 

»Aa Tak.« 

»Sid ned.« Daniel satte sig. 

Ole Bentsen og Peter Dirk saa paa ham, og 
skottede saa til hinanden med et betydningsfuldt 
Øjekast. De havde hørt, at det gik Daniel Sørbraut 
daarligt, og nu fik de Syn for Sagen. Han var gul 
i Ansigtet ; der laa en bred, sygelig Ring om Øjnene, 
og de røde, uordenlige Skæggetotter gav Ansigtet 
noget vildt, forkommet. Peter Dirk blev saa greben 
af dette Syn, at han glemte sig selv, og spurgte Da- 
niel, om han vilde have et Glas 01. 

»Tak,« sagde Daniel og blev rød af Glæde. 

»Jeg tror, vi h^ levnet en halv Flaske 01 fra 
Middag,« sagde Peter Dirk med et uroligt Blik til 
Ole Bentsen. Denne nikkede. 

»Du maa vide, vi holde sommetider Middag 

herhjemme,« sagde han til Daniel, »man maa sætte 
Tæring efter Næring, som det hedder.« 

»Ja, det er vel bedst,« svarede Daniel og blev 
igen gul. 

Peter trak den halve Ølflaske op og skænkede 
i, men han skænkede blot i til to. 

»De vil ikke drikke med mig,« tænkte Daniel; 
— »naa — saa faar jeg desto mere!« 

»Vær saa god!« sagde Peter til Daniel og Ole. 

»Nej, drik Du,« sagde denne til Peter. Peter 
tog Glasset, nikkede til Daniel og drak ; Daniel rejste 
sig, gik usikker hen til Bordet, tog Glasset med dir- 
rende Haand og tømte det. Aa Herregud, hvor det 
smagte, og hvor det gjorde godt! Hvem der nu 
havde et Stykke Mad til! Saa lagde han Mærke til, 
at Peter bare havde nippet til sit Glas; Daniel for- 
stod, at han havde baaret sig galt ad og und- 
skyldte sig. 

»Det smager godt at faa Øl, naar man er tørstig,« 
sagde han. 

»Aa ja — a,« sagde Ole Bentsen. 

Daniel gav sig til at snakke. Øllet gjorde ham 
modig, og det gjaldt om at faa Fyrene i godt Hu- 
mør. Ole Bentsen satte sig i Gyngestolen foran 
Bordet og tav stille. Peter Dirk lagde sig i Sofaen 
og røg og svarede ja og nej. De forstod saa godt, 
hvad han vilde. Han havde hele dette underlige, 
uhyggelige Væsen, som er ejendommeligt for den 
Fattige, naar han er ude for at slaa Penge, og ved, 
at det er smaat med Krediten, dette insinuante, paa- 
trængende, o^ paa samme Tid underdanige ; han præ- 

15* 

kede og prækede om det, han vidste, de syntes om, 
gjorde sig til Ven og god Kammerat med dem og 
holdt med dem i et og alt ligesom Hmiden, der 
logrer med Halen. De sad og ønskede ham til Hek- 
kenfelt og blev tavsere og tavsere; og Ole Bentsen 
tænkte ved sig selv, at Folk, som bar sig saadan ad, 
at de kom i Forlegenhed, og siden vilde leve paa 
andre, de fortjente at sulte. Stod der ikke i Skrif- 
ten: »Bliver ingen noget skyldige«? 

Daniel forstod, at de ikke brød sig videre om 
det, han sagde, og da Øllet lidt efter lidt gled af 
ham, blev han taus og ynkeUg som før. Han sad 
og sank sammen paa Stolen, og hans Stemme blev 
usikker, svigtende og hul. Han fik mindre og mindre 
Mod til at bede om Penge, men — mon det ikke 
kunde lade sig gøre at blive siddende, til Aftens- 
maden kom? Saa kunde de dog ikke for Skams 
Skyld andet, end bede ham spise med. Ole Bentsen 
og Peter Dirk sad og blinkede til hinanden. Saa 
rejste Peter sig op og saa paa Klokken. 

»Hvor mange er den?« spurgte Ole Bentsen. 

»Halv seks,« svarede Peter. 

»Aa, saa mange!« sagde Ole; »ja saa maa jeg 
nok til at læse.« 

»Ja, jeg med,« sagde Peter Dirk. 

Daniel forstod. Han blev mørkerød i Ansigtet 
og rejste sig. 

»Ja — er det saa sent, saa — maa nok jeg 
ogsaa — hjem og arbejde,« sagde han. — 

»Aa ja, det er en lang Vej,« mente Ole 
Bentsen. — 

»Ja.« Daniel stod og vred sig; skulde han 
vove det? Aa ja — han kunde dog ikke faa værre 
end nej; og han kunde ikke gaa hjem med tomme 
Hænder! Hurtigt og stammende begyndte han: 

»Ja, jeg har langt hjem, og saa skulde jeg des- 
uden helt op i Professorbyen — jeg har en Bekendt 
der, som jeg skulde have nogle Penge hos, men han 
var ikke hjemme før, og nu maa jeg — . Men hør 
sig mig — for at jeg kunde slippe at gaa den lange 
Vej — det er mørkt og stygt Føre — saa kunde 
De vel ikke hjælpe en Kammerat med et Par Mark 
til imorgen?« 

Han stod og krammede og drejede paa sin Hue 
og saa ud som en Tyv. 

»M — nej,« sagde Ole "Bentsen stille og venlig, 
»sandelig om jeg har saa meget. Jeg har nu ventet 
paa Penge i flere Dage, men jeg begriber ikke, hvad 
de tænker paa der hjemme.« 

Ole Bentsen løj, men han løj, saa han havde 
sine Ord i Behold. Og for at være sikker for Da- 
niel en anden Gang, tilføjede han: 

»Jeg har sandelig maattet gøre saamegen Gæld, 
at naar jeg faar Penge, saa gaar de straks. Men 
hvordan er det med Dig, Peter? Har Du noget?« 

Peter satte et spøgefuldt Ansigt op, trak sin 
Portemonnæ frem, lukkede den op, krængede den, 
spilede sine Øjne op ligesom i Forundring — der 
faldt en Knap ud. Peter Dirk fløjtede. Daniel lo 
hæst og smerteligt. Men Peter sagde ikke noget 
om, at de Penge, som havde været i Portemonnæen, 
de laa nu løse i hans Lomme. 

»Naa ja — ja,« sagde Daniel med skælvende Læ- 
ber, »saa faar jeg se at komme hen til den anden, 
— det er lidt langt, men — — Ja, Tak for i 
Aften. « 

»Selv Tak, kom vel hjem!« 

»Tak. Godnat!« 

»Godnat, Godnat!« 

Han gik ned ad Trappen, med Ryggen krum 
af Skam og Skuffelse. Han græd næsten, da 
han kom ud. Nu havde han gjort sig til Himd 
for et Bén, og saa havde han endda ikke 
faaet det. Langsomt og trist drev han nedad Ga- 
den. En fuld Mand standsede lige foran ham og 
sagde: »Er han bange, Knegt?« Daniel tyede over 
paa den anden Side. To lystige unge Herrer kom 
spadserende og røg Cigarer, som lugtede svimlende 
stærkt ; de bredte sig paa Fortovet, saa Daniel maatte 
ud paa Gaden. Tjenestepiger kom bærende med 
Mælkespande og Kurve fulde af Brød og Flasker; 
det gjorde ordenlig ondt at se; hans Øjne sugede 
sig fast ved Kurvene. Alle Mennesker havde Mad, 
alle Mennesker levede godt, ingen havde en Bid til 
ham. Han standsede udenfor en Høker. Butiken 
var fuld af Folk. Han saa med sultne Blikke paa 
al denne Mad, som de langede ud over Disken, 
Brød, Smør, Ost, Pølse, Ølflasker, Kaffe, Gryn, Ær- 
ter, Flæsk, Æg, og han stønnede højt af Sult. Med 
-et ynkeligt Suk gik han fra Døren, men standsede 
ved Vinduet. Han støttede sig til Væggen, han var 
saa træt. Det gjorde ondt i Skuldrene, Knæene 
vilde næsten ikke bære ham. Lidt Mad, lidt Mad; 

aa blot lidt tørt Brød og et Glas Vand! Han stir- 
rede med Feber i Øjnene paa alle de gode Sager, 
som var opstillede i Vinduet; der var store Glas 
fulde af Kiks, Drops, Svedsker og Sukker ; paa en Snor 
øverst oppe hang der tykke, forførende Spegelaar, 
og i en stor Kurv var der udstillet Brød ; store, lækre 
Brød, brunbagte og friske Brød; man kunde blive 
gal af at se paa dem. Han stod og stirrede og 
drømte og tænkte sig at trykke Ruden ind med 
en Tjæreklud, saa Glasset ikke skulde klirre — og 
tage — tage det Brød der, som laa saa nydeligt og 
fristede. Saa vaagnede han, gøs og frøs, samlede 
sig sammen og tumlede afsted igen. Han maatte 
gaa hjem og lægge sig. Han var syg. Gid han 
blot kunde falde isøvn. Hvis han nu havde havt 
Berta Marie, saa vilde han have bedt hende om 
Mad iaften; hun havde ikke sagt nej. Den for- 
bistrede Tøs! 

Ned gennem Homansbyen vaklede han med 
langsomme Skridt; Gaden var fuld af Folk, og alle 
skulde de hjem og spise. Det var koldt og uhyg- 
geligt, men Lys var der i alle Vinduer, og en sød 
Duft af frisk Brød og andre Madvarer slog ud fra 
Butikerne som Luftninger fra Paradiset, hver Gang 
Dørene gik op. Hvad skulde han finde paa imor- 
gen? — Gaa til Pater omnipotens? — Ja, hvis han 

blot havde været omvendt? Men maaske 

naar han vaagnede, saa kom Postbudet med en gul 
Seddel — : »Til Hr. Stud. filos. D. Braut er an- 
kommet Brev, paategnet — lo Spd.« lo Daler; 
Brød, Smør, Mælk, nej 01, lidt Ost, nej heller en 

Pølsestump — spise godt — — saa til Skomageren 

— — nye Sko, to Daler — — saa Middagsmad 

— — aa, aa Middagsmad! god varm Middagsmad; 
føle sig ordenlig mæt; og saa en ærlig Pibe! — 
Nej, nej, det nyttede ikke at drømme. Det gjorde 
kun ondt værre. Ikke tænke paa Mad. Ikke tænke 
paa Mad. . . . 

Der var noget, som var vigtigere end Maden. 
He — he ja; men om de blæste ham saa fuld af 
Aand, at han blev som en Luftballon, saa vilde han 
være lige aandløs for det, saa længe han ikke fik 
noget at spise. 

Der hjemme, der havde de det godt. Altid sit 
sikre Bord at sætte sig til — det maatte være saa 
svært, som det vilde i andre Retninger, Mad havde 
de altid. Kneb det, saa kunde de slagte en Ko. 
De sultede ikke. Det var ikke for ingenting, at de 
gamle holdt Brødet helligt, og talte om hellige 
Okser — — 

Homers Kæmper, naar de blev sultne, saa satte 
de Okser paa Spid, brasede og stegte og aad, fyldte 
sig med ungt Kød og sød Vin. Paa den Maade 
var det en let Sag at være Kæmpe. Daniel sugede 
paa sin Tunge; han smagte ungt Kød og sød Vin, 
saa hans Tænder løb i Vand. 

Og videre og videre drev han som et Uhrværk, 
naar det engang er kommet igang. Han var saa 
tom i Maven, at han syntes, han maatte knække over 
i Livet. Og hans Skuldre værkede, som om der 
skulde være Ild i dem. Cigarrøgen fløj stærk og 
bedøvende om ham, saa ofte han mødte nogen; 

Klavermusik klimpredes ud til ham fra hver en Stue ; 
det gjorde ondt at høre. Derinde sad Folk og havde 
det varmt og hyggeligt, de skulde spise Aftensmad 
og drikke deres Toddy. Han frøs; den snekolde 
Januarluft sivede hana lige ind til Skindet. Han var 
kommen ned i Theatergaden ; det begyndte at gaa 
opad Bakke, men han var for træt til at gaa sig varm. 
Ingensteder kunde man gaa ind heller, naar man 
ikke havde Penge. Deroppe laa Trefoldighedskirken, 
stor og tung, med sin evige Blyhat; der var Lys. 
Der kunde han gaa ind og hvile sig! Der kunde 
ingen jage ham ud, om han end ingen Penge havde, 
og maaske kunde han der træffe paa en Mand, som 
vilde laane ham tolv Skilling. Han slæbte sig der- 
ind. Der var vist Bibellæsning. Den første tomme 
Stol, han saa, sank han ned i. Aa Gud, hvor han 
var træt. Der gik Febergysninger gennem ham; det 
svimlede for ham, som om han skulde besvime; han 
faldt sammen og lukkede sine Øjne. Men for de 
lukkede Øjne dansede der lange Rækker Brød, gul- 
brune, velbagte Brød, Brød i Kurve og Brød i Kas- 
ser — Hvem der dog havde et. Hvem der dog 
maatte finde saadant et paa sit Bord, naar man 
kom hjem 1 De andre, som sad her, de skulde hjem 
og have The og 01 til Aften, med Smør og Brød 
og tre Slags Ost og Kød og maaske en lille Ret 
Torsk først; de kunde sagtens være gudelige! Hvad 
var det, de sang? Han kunde ikke skælne Ordene. 
Men hver Gang, de kom til Enden af Verset, saa 
syntes han tydelig, han kunde høre de gamle Strofer 
som han halvvejs havde glemt: 

»Thi Gud giver sine, baade Klæder og Fød*, 
naar de monne sødelig so — ove!« 

Ja ; det kunde de synge. Han for sin Del havde 
aldrig seet noget til, at der kom Mad eller Klæder, 
naar man laa og sov; men Folk, som de her, som 
ikke var med i Frams Flok, og som ikke levede det 
ideelle Studenterliv, de fik vist baade det ene og 
det andet; de saa ud til det i det mindste. De 
var baade velnærede og velklædte; det lønnede sig 
nok Umagen at være gudfrygtig. En Kandidat, eller 
saadan noget kom op paa Prækestolen og forklarede 
noget, som Daniel ikke kunde faa Rede paa. Han 
hørte noget deraf; men noget blev borte i den Gen- 
lyd fra alle ^^^%^^ som svarede Taleren paa hvert 
Ord, især naar han talte højt, og gjorde, at Talen 
ligesom vadede gennem en tung Modstrøm; — og 
noget kunde Daniel ikke høre, fordi den svidende 
Sult trak hans Tanker bort. Pludselig foer han op 
og gav sig til for Alvor at høre efter. Taleren for- 
talte om de ugudelige, som levede vildt og satte alt 
sit Gods til i et syndefuldt Levnet; og naar de 
havde ødet alt hvad de havde, saa 'tog de maaske 
Klæderne af Kroppen og gik til Patitelaaneren for 
at faa noget at synde for! Pantelaaneren ! Dette 
Ord vækkede Daniel. Det var en Udvej! Endnu 
kunde han faa Mad, før han lagde sig! Blot han 
havde noget at pantsætte? — Bøgerne kunde det 
ikke nytte at prøve med, de var gamle og daarlige; 
Vinterfrakken — trængte han altfor haardt til; Uhr 
havde han ikke Men Studenterhuen! Stu- 
denterhuen med den store Kvast, den kunde han 



235 



sætte i Pant. Han rejste sig op; kunde knap staa 
paa Benene, men tog sig sammen ; ud af Kirken kom 
han, hjem efter Studenterhuen, og saa til Pante- 
laaneren, saa rask han kunde komme afsted. 

Han ventede at faa en hel Daler paa Huen. 
Det fik han nu ikke, han fik to Mark. Men to Mark 
var ogsaa Penge, og Daniel følte sig ganske rig, da 
han gik ud af Pantebutiken. Med ny Kraft og med 
hastende Skridt gik han paa Kaflfekælderen og døvede 
den værste Sult. Paa Hjemvejen købte han Brød 
og 01 og spiste igen, da han kom hjem. Og saa 
blev han saa varm og glad og doven; og den Smule 
01, han havde drukket, lagde et Slør om hans Pande, 
et blødt behageligt Uldslør. 

Men han havde ondt i Hovedet. 



IX. 



D, 



'agen efter var Daniel syg. Hovedet værkede 
med Tyngde og Trykken. Halsen var øm og smerte- 
fuld, en stærk Forkølelse sad ham i Munden, han 
følte en stikkende Smerte i Siden og en hidsig, usund 
Feber rasede ham i Blodet. Han vidste, at han 
var vaagen; han laa endogsaa og pinte sig med den 
Tanke, at han havde brudt sit Studenterløfte ved at 
sætte sin Hue i iPant for at faa Mad. Men alleslags 
underlige Syner foer gennem hans Hoved, og stundom 
tabte hans Tanke Fodfæste og gled ud mellem Sy- 
neme. Han svævede mellem Vaagen og Fantasier, 
laa ligesom og droges mellem Virkelighed og Vil- 
delse. 

Ud paa Dagen blev hans Tilstand værre; Fe- 
beren fik Overhaand. Madam Henriksen, Vertinden, 
var inde og saa til ham, spurgte om dit og dat, 
men fik bare Vrøvl til Svar; saa satte hun ind til 
ham saadant noget, som hun kunde tænke sig til, 
han kom til at trænge til, vaskede hans Pande med 
Ædike, lod Pigen lægge i Ovnen og gik. 

Værelset var snævert og trist, Luften tung, Kak- 
kelovnen hed; Daniel havde en slem Nat. Han laa 
og arbejdede sig fra den ene Drøm til den anden; 
først ud ad Morgenen kom han til at sove et Øje- 
blik, og da Madam Henriksen kom ind om Formid- 
dagen, var han vaagen. Hun spurgte, om hun skulde 
hente Doktor. Daniel huskede paa sin Pengenød 
og svarede nej; men han blev bange. Var han 
maaske saa syg, at det kunde være farligt? Hans 
Hoved værkede saa tungt og smerteligt, og Stinget 
i Siden gjorde, at han ikke kunde faa Vejret. Skulde 
han dø? Den Tanke greb ham saa voldsomt, at 
han næsten blev lam af Rædsel. Han saa sig 
selv, hvid og stiv i den smalle, sorte Kiste; han 
syntes, han mærkede Lugten af Liglagen og Grav- 
muld ; han krøb sammen i Sengen og prøvede at bede 
til Vorherre. Og saa tænkte han paa det Liv, han 
havde ført. Han saa alle sine onde, selvkloge Tan- 
ker dukke op for hans Erindring som stygge Dyr; 
KafFekælderen med al dens Ølsold og Eder og hele 
det vilde Liv viste sig for ham som en Forgaard til 
Helvede; Drømmene om Studenterlivet skammede 
han sig ved; alt hvad han havde gjort og tænkt var 
Synd og Skam og usselig Daarskab. Hvis han skulde 
dø nu, saa døde han den evige Død, han indsaa 
det saa vel. Dirrende af Gru greb han fat i Senge- 
stolpen og bad, bad med adspredte, rædselsslagne 
Tanker, at han maatte faa Lov at leve, leve, saa 
han kunde omvende sig. Og saa kom Feberen igen 
over ham med sit Vrøvl og sine uklare Syner. 

Saaledes laa han i flere Dage, han fantaserede 

og arbejdede, angest, naar han var ved sin Samling, 
forpint, naar han fantaserede. Madam Henriksen 
blev rørt ved at se Staklen syg og passede ham, saa 
godt hun kimde, skræmte næsten Forstanden af ham 
med Doktorsnak, men trøstede ham, naar hun for- 
stod, at han blev bange. 

Saa vaagnede han en Formiddag og var lettere. 
Hovedet var svagt og forvirret, men gjorde ikke 
mere saa ondt; Stinget i Siden kunde han kun føle, 
naar han trak Vejret dybt; Feberbranden i Blodet 
var slukket. Madam Henriksen var saa god imod 
ham som en Moder; lavede hans Drikke og Mad til 
ham, og bad ham blot at sige det til hende, hvis 
der var noget, han vilde have. Men ind gennem 
Vinduet faldt der en tindrende Solstraale. Saa syntes 
Drengen, at alt blev saa godt og lyst, og at et nyt 
Liv vaagnede i ham. Han tænkte paa Døden, men 
uden Skræk, han tænkte paa Vorherre, men som paa 
en Fader. Blød i Sindet og svag laa han der og 
hvilede sig, og gode, kærlige Tanker strømmede ind 
paa ham. Han havde vandret gennem Dødens Dal 
og kæmpet i .Bøn for Liv og Sjæl; men nu havde 
han vundet, nu var han frelst. Med barnlig Tillid 
vendte han sig til Vorherre. Han vidste, at den 
himmelske Fader vilde hjælpe ham nu. Nu da hans 
onde Hjerte var bøjet og blødgjort, nu kunde Vor- 
herre gøre efter sin kærlige Vilje. Og han bad om 
Naade for alle sine Synder, om Naade for Jesu 
Kristi Skyld; og han saa Gud Fader sidde i Himlen 
i sin hvide Solskinskaabe og smile ned til sit syge 
Barn. Han blev saa rørt, at han fik Taarer i Øj- 

nene; og det gjorde saa ondt i Hovedet. Nu vilde 
han give sig ganske i Guds Haand og helt lade 
ham raade. Hvis det var Guds Vilje, at han skulde 
dø, saa vilde han følge Kaldet uden Modstræben; 
men skulde han leve, saa vilde han leve som et 
Guds Barn, for da alene kunde han i Sandhed blive 
lykkelig. Og dersom Vorherre i sin Visdom havde 
bestemt, at han skulde leve, saa havde han nok og- 
saa sine Tjenere, sine Engle, som kunde hjelpe ham 
i det stakkels timelige — . Daniel tænkte paa Pater 
omnipotens, og det var uden Tvivl Vorherre selv, 
som havde sendt ham denne Tanke. — 

Og saa skulde Livet begynde paa ny. Han 
havde aldrig følt sig saa lykkelig og saa rolig, det 
var Guds Fred, som var over ham nu; han var 
visselig omvendt. 

Træt og mat som efter en Rus sov han ind 
og sov længe. Han vaagnede igen, med milde 
Tanker og Gud paa Tungen, og følte sig saa ren 
og god. Han havde Madlyst og fik en Talerken 
Sødsuppe, som han styrkede sig med, og han gjorde 
det op med sig selv, at der ikke fandtes Glæde i 
Verden, som kunde lignes med den Fryd, han nu 
følte, efter at hans Synder var borttagne fra ham. 
I to Dage varede denne Lykke. Han laa i en mild 
fredelig Rekonvalescentdøs og elskede og bad, læste 
i Salmebog og Testament, og frydede sig ved Guds 
Ord. Det gøs i ham, naar han tænkte paa sit gamle 
Syndeliv mellem Ølflasker og Tvivlere, og han lovede 
Vorherre, rigtignok med et lidt, undertrykt Suk, at 

nu vilde han opgive alle sine verdslige Tanker, ja 
endogsaa det ideelle Studenterliv. 

Den tredje Dag stod han op. Han kunde ikke 
gaa ud; men Madam Henriksen skaffede Mad og 
Brændsel, og saa sad han inde og havde det godt, 
spiste og drak, prøvede paa at røge, men Piben 
smagte ham ikke, og læste i Testamentet. Han 
fandt ikke fuldt saa rig Glæde ved Guds Ord idag 
som før, og hans Tanker hvilede ikke saa roligt i 
det himmelske, men han vidste fra de Vakte, at 
Naaden ikke altid var lige stærk, og desuden var 
det ikke engang Guds Vilje, at man ene og alene 
skulde tænke paa det himmelske. 

Denne sidste Tanke lettede; han lagde Testa- 
mentet fra sig og gav sig til at tænke paa sine jor- 
diske Sager. Han vilde altsaa gaa til Pater, Nu, 
da han var omvendt, kunde han med roligt Sind 
bede denne Mand om Vejledning og Hjælp, og det 
baade i det timelige og i det aandelige. Helst vilde 
han undgaa at bede om Pengehjælp. I sine synde- 
fulde Dage havde han levet altfor meget af andre 
Folks Penge; nu vilde han følge Guds Ord, og det 
sagde, at den som vilde æde skulde og arbejde. 
Han vilde altsaa bede Pater om Arbejde. Han 
længtes efter at komme til at tale med denne Mand, 
han syntes allerede, han elskede ham paa Forhaand. 

Han spiste godt i disse Dage, saa godt, at haa 
skammede sig over det for Madam Henriksen. Men 
hun syntes blot at være glad over, at han gjorde 
saadan Ære af hendes Mad, og desuden — ja, det 
var jo en kold Tanke, men det var dog det bedste 

— — desuden — kom han nok til at betale. Saa 
spiste Daniel altsaa og det tilgavns. Og han læste 
alle de Bordbønner, han kunde huske, baade før og 
efter Maden, og det var forunderligt, hvor disse 
Bønner blev bønhørte. Han havde aldrig haft saa 
godt af sin Mad, som nu. — 

Da han blev saa stærk, at han turde vove sig 
ud, trak han i sine Kisteklæder og gik til Pater. 

Han blev vist ind i en smuk, 'lys Sal, som vendte 
ud til en stor Have. En lille, bleg Solstraale faldt 
ind igennem Havedørsruden, brød sig glitrende gen- 
nem Glasprismeme i Lysekronen og fyldte Værelset 
med Glans og Foraarstanker. Fremmede Vækster 
stod og bugnede langsmed Vinduerne med deres 
store, grønne Blade, og rundt paa Væggene hang 
Stentryksbilleder af Jesus med Tornekrone, Jesus paa 
Korset og den norsk-svenske Konge, desuden et Par 
Malerier af norske Landskaber; midt paa Gulvet un- 
der Lysekronen stod det store, runde Stuebord med 
Albums og en Skaal fuld af Visitkort; rundt om Bor- 
det stod der Stole af forskellig Slags, magelige og 
bløde. Mindre og større Gibsfigurer og Buster stod 
opstillede rundt i Værelset paa Hylder eller Skabe. 
Ved Væggen henne ved Vinduet stod der et Klaver, 
og ved Væggen inderst i Stuen stod der en Sofa. 
Derpaa sad nu Daniel og ventede; for der var en 
Student inde hos Pater, sagde Pigen. 

Daniel var urolig. Idag, da han kom ud i den 
friske Luft, var Troen blevet saa svag i ham. Han 
havde følt saadan en Glæde ved det jordiske og saa- 
dan Længsel efter Sttcdenterlivet, at han maatte 

Bondestndenter. l6 

tvinge sig selv for at holde fast paa Naaden. Hvor- 
dan hang det egenlig sammen? Var han omvendt, 
eller var han ikke omvendt? — Man maatte tro det 
bedste, saalænge man kunde. Men vist var det, at 
han ikke var saa glad ved at komme til at tale med 
Pater, som han burde have været. 

Det tog i Kontordøren; Daniel rejste sig for at 
hilse. Døren gik op; Studenten kom baglænds ud, 
bukkende ind efter,* og Daniel hørte en bred, hjer- 
telig Stemme, som sagde: 

»Herren være med Dig, kære Ven!« 

Pludselig blev Daniel bleg, og straks igen rød; 
den fremmede Student var Ole Bentsen. 

Men Ole Bentsen blev hverken rød eller bleg. 
Derimod saa det ud til, at han blev glad. Han 
standsede og sagde med syngende Mæle: 

»Naa, skal jeg træffe Dig her? Hvor det var 
rart. Saa har altsaa Vorherre fundet Dig — endelig. 
Jeg vidste, at han arbejdede paa Dig; jeg saa, at 
han maatte bruge strenge Midler imod Dig, for Du 
var forfængelig i Dit Hjerte og vilde ikke høre hans 
Røst. Nu har han fundet Dig; jeg ser det paa Dig, 
og velkommen skal Du være!« Og Ole Bentsen 
vendte sig om til Pater og sagde: 

»Det er Student Daniel Braut, — en gammel, 
god Bekendt. Før var han et Verdensbarn, som jeg 
og saamange andre; men nu troer jeg forvist, at 
Herren gennem sin strenge Tugt har bøjet ham.« 

»Velkommen blandt os!« sagde Pater barneglad 
og med et vældigt Haandtryk; »velkommen kære 

Ven! Kom, lad mig rigtig tale med Dig — ja, jeg 
maa vel nok sige Du? — « 

Daniel stod der, saa rød som en kogt Krebs, 
og aldeles forvirret. 

»Tak, tak,« stammede han. 

»Ja, Farvel da, kære Bentsen!« sagde Pater; 
Bentsen gik og tænkte ved sig selv: »Nu skal han 
da ikke tiere have nødig at plage os om Penge.« 

Men Pater trak Daniel ind med sig: »Kom, 
kom ind, min kære Ven!« sagde han, og lukkede 
Døren efter dem. 

Inde i Kontoret var der endnu mere Sol; den 
faldt helt ind over Gulvtæppet og Bordet i to milde 
Strømme, som blandede sig sammen • og lyste op, 
saa endogsaa Krucifixet paa Væggen saa ud, som 
det smilede. Daniel satte sig ned. 

»Naa, kære Ven,« sagde Pater, »hvordan har 
Du det saa?« 

Han talte med en saa varm og trofast Stemme, 
saa faderkærligt, at den arme, hjelpeløse Dreng blev 
ganske bevæget. Saadan var han nok aldrig blevet 
modtaget. Han løftede sine milde, bedende Øjne, 
de var rene og klare som i gamle Dage. 

»Jeg har haft det ondt,« sagde han. 

Men Pater sad midt i Straaleglansen, saa bred 

og smuk og lys; hans Aasyn var klart, og frisk og 

smilende som et Barns, og et smaakrøUet smukt gult 

Haar laa som en Glorie om Panden. Han kom til 

at holde af den stakkels Dreng, som sad der saa 

hjælpeløs og tillidsfuld; og han rejste sig og lagde 

Haanden paa hans Skulder og sagde: 

i6» 

>]sif har Du haft det ondt, saa vær vis paa, at 
det er Gnds Faderhaand, som har været over Dig, 
og at han nok vil hjælpe, naar hans Time kommer!« 

Han satte sig igen, og hans milde, lyseblaa Øjne 
stod fulde af Taarer. 

Daniel maatte nu fortælle om sit Liv fra først 
til sidst. Han vilde have sprunget over, at han havde 
haft Hirsch til Lærer, men han var ikke fin nok; 
Pater fik Anledning til at spørge, og saa maatte 
Daniel ud med Sproget. Da lo Pater og sagde: 

»Du har altsaa ogsaa været ilag med Grundt- 
vigianismen?« 

»Ja — a, paa en Maade,« svarede Daniel; men 
Grundtvigianer havde han aldrig været. Da han for- 
talte om sit Studenterliv, vilde Pater vide, om han 
havde været med i Frams Klikke ; dertil svarede Da- 
niel det samme; at han paa en Maade havde været 
med, — han var bleven trukket derind af en Be- 
kendt, — men nogen egenlig Tilhænger af Fram, 
det havde han aldrig været. 

Tilsidst fortalte han om sine onde Dage, om 
Sulten og Nøden og saa om Sygdommen, som havde 
lært ham at vende sine Tanker til — den rette 
Hjælper; og nu havde han kun et Ønske, sagde han, 
at faa lidt Arbejde, saa han kunde blive færdig med 
Anden -Eksamen og begynde paa det, som altid 
havde været hans Formaal og Tanke: Theologien. 

Pater syntes godt om Drengen. Her var igen en 
af disse sunde, ufordærvede Bonde- og Barnenaturer 
med den rige Evne til at tro og elske; her var paa 

ny en Mand af Folket, dreven ud af Aanden til 
Herrens Krig. Han spurgte om Grunden til, at Da- 
niel havde valgt Theologien. Vilde han blive Vi- 
denskabsmand ? 

Aa nej, saa højt havde Daniel ikke tænkt; han 
vilde være Præst. 

Hvorfor det? 

Fordi han altid havde fundet, at det maatte 
være — en stor Livsgeming for en Mand her paa 
Jorden. 

Havde han følt nogen særlig Trang til at ar- 
bejde for Guds Rige her i Landet? Havde han 
nogensinde rigtig følt Sandheden af de Herrens Ord, 
at Høsten var stor og Arbejderne faa? — Det kunde 
se ud, som om her var Arbejdere nok, forklarede 
Pater, saa Daniel slap for at svare, — og glad var 
han. Men, sagde Pater, af sande Arbejdere, Ar- 
bejdere, som arbejde med Kald og Kærlighed, af 
dem var her faa, saa sørgelig faa; og Høsten, ja 
den var stor nok; for her laa et helt Folk, et her* 
ligt, kraftigt Folk, med Herrens Gaver i forunderligt 
Maal, som skulde sankes ind i hans Lade. 

Daniel saa paa Pater med Høiagtelse, og Pater 
talte sig mere og mere varm. Han drømte store 
Drømme om Norges Folk, og kunde aldrig opgive 
den Tro, at Vorherre havde udset det til en herlig 
Gerning i sit Rige. De store Kulturfolk, som der 
var saa megen Tale om, dem troede han ikke meget 
paa ; de havde alle mere eller mindre taget Skade og 
var undergravede af Usædelighed, Selvraadighed og 

Vantro; men det norske Folk derimod var ungt og 
frisk, med hele sin Barnetro og hele sin Kraft; og 
naar Gud lagde sin Velsignelse til her, som han 
visselig vilde, og som han alt paa saa mange og 
mærkelige Maader havde vist os, at han vilde, saa 
skulde vi nok faa at se, hvad han kunde udrette 
med smaa Kræfter. Ja, stærkt vilde visselig det Folk 
være, som kunde sige med Josva: »Jeg og mit Hus, 
vi vil tjene Herren!« — stærkere end alle Filistre, 
stærkere end alle Hedninger med deres Stridsheste 
og Vogne. 

Og efterhaanden som Pater med varme Ord 
forklarede dette, fyldtes hans Øjne med glade Taarer, 
og hans stærke Mund skjalv. 

Men det gjaldt at arbejde, mens det var Dag. 
Det gjaldt at saa og pløje og vande, saa Herren 
kunde lægge Vækst til. Da skulde, som Digteren 
sagde: »Landet over vore Grave blomstre som en 
Herrens Have«. 

Daniel blev saa begeistret, at han kom til at 
tænke paa Kapellan Hirsch. 

Men da Pater gav sig til at tale om det fer^ 
sonlige Gudsforhold, om Livet i Kristus og i Naa- 
dens Samfund, saa kunde han ikke følge med saa 
godt længer. Han blev undselig som en Dreng og 
følte, at han dog i Grunden var fremmed paa dette Felt. 
Og jo mere Pater prækede om den salige Naadestand 
og Strid mod Kødet og Freden i »Haabet om det 
evige Liv, desto tydelige forstod Daniel, at han ikke 
var omvendt. 

Ikke sandt,« sluttede Pater, »dette er herligt 

og lykkeligt, langt større og rigere end al den Stor- 
hed og Glans og Glæde, som det verdslige Liv kan 
give? Du har kendt det? Du har oplevet det?« 

Daniel syntes ikke godt, han kunde svare andet 
end ja, efter det, han før havde sagt. 

»Det glæder mig!« sagde Pater; »det glæder 
mig ! Tak Din Gud for det, og tak ham ikke mindst, 
fordi han har frelst Dig i Din Ungdoms Dage, og 
frelst Dig fra at komme i Samfund med de Vantro ! « 

De stakkels Folk! Pater havde saa ondt af dem. 
De var værst mod sig selv. Uden Fred, uden Haab, 
uden Trøst og Hjælp i Liv eller Død Hm ! un- 
derlig nok — han havde for nylig været gæstet af 
en af disse Stakler, en fra Frams Klikke, — ret en 
forloren Søn, som havde prøvet saalænge, han kunde, 
at mætte mig med det Mask, som var at finde der; 
aa hvor han jamrede sig ynkeligt over den Sjælesot 
og Hjerteufred, han havde følt, saa længe, han havde 
vandret ad de Veje! Men nu havde han søgt til- 
bage til Faderhuset, og nu var han saa lykkelig. 

»Og tænk, han var saa fattig, at han knap havde 
Klæder paa Kroppen, og kan De gætte, hvad han 
bad om? Ikke om Penge, ikke om Mad eller Klæ- 
der, nej, men om en Bibel!« 

Daniel sad med nedslagne Øjne og skammede 
sig som en Hund; men det kunde ikke gaa an 
at tie. 

»Det er mærkværdigt,« sagde han. 

»Ja højst forunderligt,« vedblev Pater i sin dybe 
Glæde. »Men saaledes er det, naar Gud faar fat i 
en Sjæl, saa bliver alt andet saa ringe og værdiløst; 

kun Fred med Gud, kun Ordet fra ham vil Sjælen 
have, og faar den det, saa har den ikke Lyst til 
noget paa Jorden.« 

»Ja, det har jeg følt,« mumlede Daniel usikkert. 
Pater rejste sig og stoppede sin Pibe. 

»Aa ja, Gud ske Lov og Tak!« sukkede han; 
»han véd at finde os, og han véd Raad med os. 
Haa ! haa ! Vi gaar og indbilder os, at vi er saa 
kloge og vise; men han lærer os at indse, at al vor 
Visdom er Daarskab!« 

Pater tændte Piben og slog ind i en anden 
Tone. 

»De tænkte altsaa paa, at De vilde have Ar- 
bejde, var det ikke saa, kære Ven?« sagde han. 

Jo, dersom det var muligt, svarede Daniel, saa 
vilde han hellere end gerne. Pater satte sig igen. 

»Hm, det er forunderligt,« sagde han med et 
lunt Smil, »jeg har netop en Post, som kunde passe 
for Dem. Der kan De se! Vorherre er aldrig raad- 
løs. Det er en Huslærerpost paa Landet i en smu]^ 
Egn; — jeg tror ikke, den er besat endnu. Vil De 
have, at jeg skal spørge efter?« 

Daniel sagde saa mange Tak. 

*J^> i^S skal gøre det,« svarede Pater. »Jeg 
synes det er som Vorherre selv havde sendt Dig — 
Du er just den, jeg her kunde have Brug for. Hør, 
Du kender Student Bentsen?« 

»Ja, godt.« 

»Det er en mærkelig ung Mand, — saa stærk 
i sin Tro, saa ærlig i sin Dom over sig selv — ikke 
sandt?« 

Jo, det var vist rigtig. 

»Hvilke andre Studenter er det, Du kender?« 

Daniel tænkte sig om og nævnede såa Hans 
Haugum. Saa maatte han fortælle om Hans Haugum, 
og det gjorde han da paa den Maade, at han for- 
talte alt det, som han tænkte, Pater vilde synes om. 

»Ja, det er mærkeligt,« sagde Pater tilsidst; »det 
er som om Vorherre netop har lagt det tilrette for 
Dig — — Student Stensrud var her nu nylig og 
bad mig skynde paa med det — — og saa kom 
Du. Hvad var det. Du hed?« 

»Daniel Braut.« 

»Daniel Braut. Ja, maatte Du blive en Daniel! 
Hør nu herop om nogle Dage; jeg tror for vist, 
Vorherre hjælper Dig.« Han slog Daniel paa Skul- 
deren og lo. »Du er en ægte Bondedreng, min Far! 
saa stille og trofast — — en sand Israelit, som der 
ikke er Svig i. Jeg gør saa meget af saadanne unge 
Mennesker ; jeg er selv igrunden Bonde, og Bonden, 
min Ven, Bonden er dog Marven! »Hvad Bondens 
Bund kan bære, skønt sjelden der blev saaet, det er 
vor Folkeære og har vor Fremtid spaaet!« siger 
Digteren. — Ja, lad os takk.e Gud for det. — Var 
der noget andet, jeg kunde hjælpe Dig med?« 

Daniel rødmede og trak paa det: »Ja — ; det 
kunde ikke — — « 

»Tal frit ud!« sagde Pater. »Lad mig være 
som en Fader for Dig; vær ikke bange. Der er 
ikke nogen større Lykke end den at være — lige- 
som Haanden for Guds hjelpende Vilje. De trænger 
til Penge?« 

Aa, det var maaske ikke aldeles frit 

Pater smilede. 

»Netop i Dag var her en Mand og gav mig ti 
Daler, som han bad mig give til en trængende Stu- 
dent — — ja, er det ikke forunderligt, hvordan 
Han styrer alt?« 

Daniel var hjulpet. 

»Ja, Herren være med Dig, kære Braut!« sagde 
Pater endelig og tog ham i Haanden. » Han er dem 
nær, som holder sig til ham. Kom her op om nogle 
Dage, saa skal vi se, om han ikke har haft sin Me- 
ning med at sende Dig herop. Vorherr*^ være med 
Dig. Farvel, kære Ven!« 

Daniel gik. En ny Gæst sad i Stuen og ven- 
tede. »Goddag, Goddag, kære Ven!« sagde Pater 
hjertelig; »Farvel, kære Braut 1« raabte han ligesaa 
hjertelig, og Døren lukkedes efter Daniel. — 

Et Par Dage efter fik han Brev fra Jens Rud, 
om, at i Morgen Kl. 5 Eftermiddag skulde der være 
Møde i Kafe National til Aftale om Theater sagen, 

»Visvas!« sagde Daniel og lagde Brevet bort. 
Han vilde ikke være med til'saadant noget nu. Han 
følte paa sig, at Pater ikke vilde synes om det, og 
<lesuden havde han andet at tænke paa end Thea- 
terspektakler. 

Dagen efter, da han kom fra Dampkøkkenet, 
mødte han Jens Rud i Møllergaden. 

»Naa,« sagde Jens, »De kommer vel?« 

Ja — Daniel vidste det ikke rigtig. Det var 
ikke saa nemt for ham — — 

»Ja, jeg skaffer Billet,« sagde Jens Rud sagte. — 

Ja — men — han skulde et andet Sted hen 
iaften. 

»Aa Snak, alvorlige Ting imorgen!« mente Jens. 
»Iaften venter Fædrelandet, at hver Mand gør sin 
Pligt!« 

Ja, ja, Daniel skulde tænke over det. 

»Iaften, Klokkens! Kafe National!« sagde Jens 
og gik. 

Igrunden var dette noget Roderi, tænkte Daniel. 
Men det kunde jo være morsomt nok at være med 
til saadant noget for en Gangs Skyld. Og han var 
ikke omvendt, saa for den Sags Skyld kunde han 
nok — — desuden havde han paa en Maade lovet 
— — men det var denne Pater. En saa god Mand 
vilde han nødig gøre imod. 

I Tvivl og Ubestemthed gik han hjem, og i 
Tvivl og Ubestemthed drev han Tiden hen til Klok- 
ken 5, han kunde ikke komme til nogen Afgørelse. 
Saa gik han ud. Man kunde jo altid drive hen og 
se, tænkte han, og saa kunde han træffe en Bestem- 
melse siden. Hans Mening var ikke at være med. 
Men skade kunde det aldrig, om han tænkte lidt 
mere over det. Saa gik han henad Gaden og 
tænkte, — tænkte de samme Tanker, som han havde 
tænkt før, om igen. 

Tilsidst stod han udenfor Kafe National og var 
lige nær. Saa gik han et Slag nedad Gaden og op 
igen for at tænke bedre over det hele. Tankerne 
blev de samme, men Lysten voksede. Han saa den 
ene Flok efter den anden komme og gaa ind; de 
kom luskende som Sammensvorne; det maatte være 

morsomt at være med! Tankerne tav stille en for 
en, Lysten voksede; — at ikke Jens Rud kunde 
komme og tage ham med sig! 

Klokken var et Kvarter over 5. Den, som vilde 
være med maatte skynde sig. Han bavde dog igrun- 
den lovet det — og igrunden var det en god Sag 
— lad gaa. Han kastede sig hen mod Trappen, 
jog alle Tanker bort og gik op. Inde i Kafeen 
mødte han Jens. 

»Naa endelig. Ind der!« sagde Jens; Daniel 
gik ind. »Jacta est alea,«. tænkte han. 

Men da han en Time efter kom ud, havde han 
lovet med Haand og Mund, at han vilde være med 
iaften og pibe i Theatret, saa snart han fra Par- 
kettet hørte Raabet: »Ned med Direktøren!« og at 
han ikke vilde lade sig skræmme af noget, men blot 
holde fast paa sin Pibe og pibe. Og nu vidste han, 
at Sagen var god; Fram havde med sin ildfulde 
Logik bevist, at Nationaltheatret blev ledet paa en 
saa uforsvarlig Maade, at ingen Nordmand kunde 
finde sig i at se det i Hænderne paa den Klikke, 
som nu styrede, og Daniel havde mærket sig flere 
af Frams Grunde, for at han kunde have noget at 
forsvare sig med, om Pater skulde faa Nys om 
Sagen. 

Piben fik han af Jens Rud. De fleste gik og 
købte sig Piber efter Mødet. Men andre hjalp sig 
som de kunde med Portnøgler, Barnetrompeter og 
saadant noget, som kunde gøre Støj. Efter Spek- 
taklet skulde de igen mødes i Kaffekælderen og have 
en lille Seksa. 

Daniel skulde sidde i en Loge i tredje Etage 
sammen med Sven Dufva og en Hr. Monsen, Don 
Pedro^ som Aslak Fjordan kaldte ham. Størstedelen 
af Piberne skulde sidde i anden Etage, men for- 
resten var de spredte over hele Theatret. Det skulde 
blive en første Rangs Koncert sagde Rud, naar 
blot enhver vilde gøre sin Skyldighed. 

Med blege Kinder og bankende Hjerte sad Da- 
niel paa sin Plads i tredje Etage og ventede paa 
det, som komme skulde. Bag sig havde han en 
stor Tamp, en Slagter eller saadant noget, som han 
kun syntes saa maadeligt om; men værre var det 
dog, at der henne i en anden Loge sad en Politi- 
betjent. Mon han vilde blande sig i Legen? — 

Daniel spurgte sin Sidemand, Hr. Monsen, der- 
om. Hr. Monsen gjorde en Grimase. »Han har 
ikke noget med at hindre den fri Meningsytring,« 
snerrede han i Sekster paa sit Vestlandsmaal. 

Nu begyndte Orkestret at spille; Daniel hørte 
ikke efter. Med stor Beklemthed bemærkede han, 
at der var kommen en Politibetjent til ind i tredje 
Etage. Han kunde ikke andet end gøre Hr. Monsen 
opmærksom derpaa. Hr. Monsen vred sin fiskekolde 
Mund og sagde i gnavne, hurtige Septimer: »Hva* 
Fa'n gør det da?« 

Daniel blev skamfuld. Den Monsen maatte være 
en modig Mand. 

Det var som Luften i Theatret var ladet med 
Nervøsitet. Der gik en urolig Hvisken langs Bæn- 
kene, som Vindpust i visne Blade, og hvorhen end 
Daniel vendte sig, saa han blege, forventnigsfulde An- 

sigter. Stykket jog over Scenen som i Feber; Skue- 
spillerne forsnakkede sig uafladelig og gjorde alle Slags 
Fejltagelser. 

Nu og da gik der som et elektrisk Stød gennem 
Rækkerne; det raslede i Silke og stive Kraver og 
Chignoneme drejede sig fra den ene Side til den 
anden som Vejrhaner — : kom det mon nu?? — 
Men de unge Lieutenanter sad og gjorde sig kække 
og saa sig om med kanibalske Øjne, som sagde, 
at hvis det blev til noget, saa skulde de nok holde 
Styr paa Pakket. 

Men Akt efter Akt gik, og alt var roligt. Folk 
begyndte at tro, at de var bleven holdte for Nar, 
og at der aldeles ikke skulde være nogen Pibe- 
koncert. Og mangen en Lieutenant, som før havde 
været saa modig som en Mars, hang« nu flov med 
Næbbet. Skulde han altsaa ikke faa Anledning til 
at vise sig som Riddersmand for sine unge Damer? 
Men andre saa sig spottende omkring og tænkte: 
»Naa, de tør altsaa ikke.« 

De gamle Herrer var glade. Der blev altsaa 
ingen Skandale. Ingen Opposition. Urostifterne var 
for svage. Kristiania var trofast. Det var nok lidt 
mistænkeligt, at der i anden Etage næsten ikke var 
andet end Studenter; men — de velsindede maatte 
dog være i Flertal. 

Det led mod Slutningen af femte Akt. Uroen 
begyndte igen at vaagne; maaske skulde det nu gaa 
løs. Pludselig blev der saa truende stille over hele 
Theatret. Daniel fik Hjertebanken og stirrede ned. 

— En ung Mand midt i Parkettet havde rejst sig 
og stod op. Det var Føreren. 

Den sidste Replik var sagt. Teppet begyndte 
at falde. Da løftede den unge Mand Haanden og 
raabte med gennemtrængende skønt svag Stemme: 
»Ned med Direktøren!« 

Der gik et Suk gennem Salen, en Stønnen — 

— og saa brød det løs. En Storm af Piber, æg- 
gende, hylende, flere og flere, fra Parterret, fra an- 
den Etage, fra tredje; skingrende Fløjtetoner fra 
Portnøglerne blandet med Barnetrompeter som lang- 
trukken, skælvende Graad; men saa, pludselig et 
Brag, et Drøn af Haandklap og Trampen, Hyssen 
og Skraal; Theatret stod i et vildt Røre; Luften var 
som en Brodsø. Men Piberne skar igennem Bulder 
og Brag, skarpe og skingrende, mere og mere hvi- 
nende og gennemtrængende, hvæsende og hvislende, 
hylende fra alle Kanter som et Asgaardsridt, som 
Storm gennem en Skibsrig. Alt var i Uro, alle Mand 
oppe. Luften fuld af klappende Hænder, og hist og 
her Giupper af Mænd i vildt Skændsmaal, røde i Ho- 
vedet, fægtende med Armene; Mænd som skreg af 
fuld Hals Ord, som ingen kunde høre, Ord, som 
døde i Spektaklet og blev til Vind, til tom rasende 
Pantomime: »Ud med Pakket, ud med Pakket!« — 
og saa Lieutenanterne , som stod og sagde: »Fan- 
den tordne mig!« og havde Lyst til at slaa, men 
ikke turde. 

Men oppe i Etagerne hang der Ansigt ved An- 
sigt rundt over Rækværkerne, saa man skulde tro, 

de maatte styrte ned, og de gloede og lo og gloede 
og saa forbausede ud, og gloede og peb. 

Daniel havde trukket sin Pibe op af Vestelom- 
men og skulde nu til at begynde, men han var 
bange. For at samle Mod skottede han hen til sine 
Kammerater; — Peder Monsen sad med korslagte 
Arme og saa ud, som om han aldrig havde tænkt 
paa at pibe ; men Sven Dufva derimod peb, saa hans 
Kinder stod som en Blæsebælg. Hvem skulde han saa 
følge. Han vidste hverken ud eller ind. Men nede i 
Parkettet saa han Jens Rud, som just stod og saa 

opad Etagerne saa fik han Piben til Munden, 

saa rask han kunde og blæste, — blæste ganske 
lempeligt, men han kunde ikke høre det, — saa 
blæste han stærkere, men kunde dog ikke høre det. — 
Da følte han en Næve i sin ene Skulder. Han foer 
sammen, saa han bed sig i Tungen og vovede neppe 
at se sig om. 

»Hva' ska' dette hejsens forestille?« skreg Slag- 
terstemmen ham ind i Øret, og en afskyelig Øllugt 
kom strømmende. Daniel svarede Noget, som han 
ikke selv kunde høre. 

»Vaffe^no'ed?« hylede Slagteren og brølede saa 
han blev ganske blaa i Hovedet. Daniel blev bange 
og tænkte, det var bedst, at tage sig lidt ivare. Og 
saa lagde Slagteren Munden lil hans Øre og raabte 
som om det gik paa Livet løs: 

»Hvis De inte holder Deres forbandede Kæft, 
saa raaber jeg. Fa' en ede mig paa Betjenten!« — 
Daniel forsøgte at vride sig ud af Nævetaget, men 
han sad som i en Skruestikke. 

»Stik Derreses Pibe i Sæk, Brorlil!« skreg Slag- 
teren. Der lugtede af 01 baade af Fyren og af hvert 
Ord, han sagde. Hvad var der at gøre? Man 
kunde aldrig vide, hvad en fuld Slagter kunde finde 
paa, og Daniel vilde ikke have noget at skafife med 
Politiet. — Han stak altsaa Piben i Sækken. — 

Don Pedro de Monsen sad rolig som før og 
stirrede ned i Parkettet, og der laa en kold Spot 
og gjorde sig vigtig om hans Mund. Men Sven 
Dufva, som nok ogsaa nu havde en Klo i Skulderen 
paa sig, sad sammenrullet som en Pakke med Ryggen 
skudt op og Albuerne til Værn paa begge Sider ; og 
han peb saa troligt, saa alvorligt, som om det gjaldt 
hans evige Salighed. Daniel var hed om Ørene. 
Han tænkte ved sig selv, at baade Sven Dufva og 
Peder Monsen havde baaret sig fornuftigere ad end 
han, hver paa sin Vis. 

Der hørtes et dumpt Drøn, langt borte 
eller dybt nede fra; Daniel vidste ikke, hvad 
det var og de, som peb, hørte det ikke; det var 
Gongonen, som gik. Saa rykkede Politiet frem; det 
var blevet mandstærkt der nede i Salen. Den ene 
Piber efter den anden blev taget i Nakken og smidt 
ud ; hele anden Etage blev paa den Maade ryddelig ; 
derpaa gav de sig til at slukke Gassen. I tredje 
'Etage var der kun en, som Politiet maatte tage sig 
af, og denne ene var Sven Dufva. 

Men ikke heller for Politiet gav Sven sig. Han 
klamrede sig fast til Logekanten med den ene Haand 
og holdt Piben med den anden og peb, og Be- 
tjenten maatte bruge al sin Magt for at rive ham 

Bondestadenter. 1 7 

løs. Og saa blev Sven Dufva nødt til at følge med 
Betjenten paa Raadstuen. 

.De samledes efter Aftale i Kafe National, det 
Parti, som stod under Jens Ruds Kommando. Megr 
der var færre nu end før. De fornemste i FloUen var i 
daarligt Humør og skændte ; der havde været saa mange 
Forrædere, sagde de. Hvis enhver havde gjort sin Skyl- 
dighed, saa skulde det nok have blevet en anden 
Dans. Denne fordømmelige norske Fejghed! Dette 
uvederhæftige, upaalidelige ved os! Altid skulde 
det gaa midtvejs! Aldrig kimde man holde sammen 
for at sejre tilgavns. Nu skulde vi bare se, hvad 
den gode Borger sagde imorgen — : »En Del unge 
Mennesker og Skoleelever — — en Del Bametrom- 
peter — Politiet ordnede det hele i en Fart!« 

Daniel havde været i stor Tvivl, om han skulde 
give Møde paa Kaffekælderen ; han havde ikke nogen 

god Samvittighed, og desuden det, han havde 

lovet Vorherre. — Men endelig gik han dog. 
Han vilde forsvare sig, om nogen skulde komme 
med Snak, tænkte han, og desuden var han ikke 
omvendt. — — 

»Naal« raabte Jens Rud fornøjet, da' han saa 
Daniel, »der har vi da endelig en sand Israelit, som 
der ikke er Svig i! Lagde I Mærke til ham. Kam- 
merater? Han sad oppe i tredje Etage og peb som 
en Djævel; de prøvede at stoppe ham, men han 
satte Ryggen imod. Ryg og Albuer og peb, blev ved 
at pibe — ! Ja, hvis enhver havde gjort sine Sager 
saa godt som han, saa havde der været Forslag i 
det! Hurra for Daniel Braut! — « 

»Hurra ! Hurra ! Hurra ! « 

Daniel stod der, saa rød som en kogt Krebs, 
og vidste ikke, hvad han skulde sige. Endelig, da 
den ene efter den anden kom og vilde drikke med 
ham, sagde han, at han ikke havde fortjent saa 
megen Ros. Han havde ■ nok gjort sit Bedste ; men 
Jens Rud tog fejl — — 

»Aa vis — vasl« sagde de, »lad ingen falsk Be- 
skedenhed raade i en Stund som denne!« Og saa 
kom Daniel ikke til at forklare Sammenhænget. 
Han drak og drak med dem alle; Samvittigheden 
var daarlig; men fuld blev han. 

'ver den vide Egn laa Høsten og tyngede med 
mørk Himmel og vaad Luft, og Skyerne hang ned 
over Fjeldene som store, hvide Forhæng. Cand. 
filos. Daniel Braut gik undertiden og saa paa det, 
og naar han saa paa de skydækkede Fjelde, eller 
paa Skoven^ som trak sig hen over Bakkerne saa tæt 
og mørk som en Nat, saa mindedes han sine gamle 
Drømme om Huldren. Og han smilte i tunge 
Tanker. 

Det var godt, at han var kommen fra Byen. 

Her var der ingen, som skulde kræve Penge af 
ham. Og ingen, som kunde stikke ham med haa- 
nende Øjekast, fordi han havde gjort sig til Mel' 
traver. De havde heller ikke sagt noget de der- 
inde til ham. Men han havde nok kunnet se uden- 
paa dem, hvad de mente. Var det sandt, at han 
havde været hos Pater omnipotens og omvendt sig? 
Var det sandt, at han bagefter havde pebet i The- 
atret og drukket sig fuld? eller forholdt det sig saa- 
ledes, at han ikke havde pebet i Theatret — og 

drukket sig fuld? Men Ole Bentsen gik og snak- 
kede om, hvor skrøbelige vi var, og hvor nemt 
man kunde falde tilbage. Daniel havde skyet sine 
Kammerater. Han havde spærret sig inde for at 
læse til Eksamen, men han kunde ikke læse saa 
stærkt som før, han fik straks ondt i Hovedet. 
Og naar han saa vilde hvile sig, kom de bange 
Tanker surrende som Fluer omkring ham. Sæt nu 
Pater fik at vide, at han ikke var nogen sand Is- 
raelitl Sæt nu Fram og Rud og Haugum fik at 
vide, at han havde omvendt sig! ja sæt Hirsch fik 
det at vide! Hvad mon den gode Mand vilde sige 
om sin fordums Elev. Hvad vilde de sige allesam- 
men? Han havde baaret sig saaledes ad, at Ingen 
mere kunde stole paa ham. 

Men det værste var dog, at han nu og da 
maatte op og hilse paa Pater. Skælvende og bange 
kom han; brændende skamfuld gik han derfra; for 
her, hos Pater, var han nødt til at være omvendt. — 

Aldrig i sine Dage havde han haft det saa ondt, 
ikke engang da han sultede. — 

Her oppe paa Stensrud var det da bedre. Men 
naar det kom til Stykket, følte han sig ikke heller 
sikker her. Tanken om Hirsch gnavede paa hans 
Samvittighed som Tæring, og Tanken om Pater holdt 
ham i evindelig Uro. Hvis Pater fik at vide, at det 
havde været Snyderi med den sande Israelit^ saa 
fik Proprietæren det ogsaa at vide, og saa var det 
nemt nok at begribe, hvordan det vilde gaa. Lige- 
saa slemt vilde det være, om Student Stensrud, Pro- 
prietærens Søn, fik mere at vide, end han skulde. 

Student Stensrud var det store Fæhoved fra Rusgildet, 
og det var ham, som havde antaget Daniel 
som Huslærer; men Student Stensrud kendte kun 
Daniel gennem Pater og Haugum; og sæt nu, han 
fik Nys om, at Hr. Braut var en gammel Framsmand 
og Pibeblæser. 

Det gjaldt altsaa at gaa forsigtig tilværks. Det 
eneste, som kunde hjælpe ham, om Ulykken skulde 
komme, var at have Proprietæren paa sin Side. 
Det maatte han altsaa prøve paa. Og han gik sin 
Husbond under Øjnene, saa godt han kunde. 

Han var kommen hid med den Tanke, at han 
vilde sone sin Synd mod Kapellan Hirsjch gennem 
sit Lærerarbejde. Han vilde lære de to smaa Stens- 
ruder at tro* paa Aand. Men da han snart forstod 
paa Proprietæren, at denne ikke syntes om den 
aandfulde Metode, saa opgav han den Tanke. 
Synden mod Hirsch kunde han hellere se at sone 
en anden Gang, nu maatte han lade være at have nogen 
egen Vilje. Og han gav sig til at undervise paa den 
Maade, han havde lært af Kandidat Massmann. 

Desværre var der kun ringe* Fart i Drengene. 
De var tunge og dvaske, og han holdt ikke af dem. 
At arbejde med dem var som at slaa Vand paa en 
Gaas, og Daniel gled lidt efter lidt over i den sæd- 
vanlige aandløse Latinskolemaade ; han hørte dem i 
Lektier og var lige glad. Men naar Fru Andrine 
spurgte, hvordan det gik med hendes Sønner, sva- 
rede han, at han 'syntes, det var meget lovende 
Drenge. De havde ikke endnu rigtig brudt igennem, 

men de kom sig nok. Man kunde egenlig ikke for- 
svare at sige andet til en Moder, tænkte han saa. 

Fru Andrine var Proprietærens anden Kone; 
før havde hun været Husholderske hos den gamle 
Provst. Hun lavede god Mad og styrede Huset 
godt, mere kunde hun ikke, og mere krævede ingen 
af hende. Gid man dog var vokset op i et saadant 
Hus, tænkte Daniel tidt, saa skulde han have blevet 
«n anderledes Karl ; og hvis blot gamle Ole Johannes 
Sørbraut havde været en Mand som Proprietær 
Stensrud, — ak, hvormeget slemt, han da kunde 
være sluppet fri for og hvormeget godt, han kunde 
have faaet! 

Men man maatte jo tro, at Vorherre havde sin 
Mening med det altsammen. Han havde vel set, at 
Daniel ikke vilde have haft godt af gode Dage. 
Hvis han havde været rig, saa havde han maaske 
nu været en Solderist. — 

Proprietæren selv var en Mand paa 58 Aar, 
rolig og støt, klog og tung. I sine imge Dage 
havde han, som han selv sagde, været et Stykke af 
en Fusentast; men Alderen og Erfaringen havde 
lært ham at se mere alsidig paa de fleste Ting, og 
nu var han fjerde Suppleant paa Embedsmandslisten. 
Med sin« første Kone havde han faaet Penge, — 
»og saa var det, han blev moderat.« . fortalte 
Jaabækianeren, Lærer Borreberg, siden »gjorde han 
et Slag til højre for hvert Tusend, han tjente, og 
nu var han saa hvid som en Messehagel.« Han 
talte altid med største Ærbødighed om den akademiske' 
Dannelse. Intolerant var han ikke. Det eneste. 

han forlangte af Folk var, at de skulde' være op- 
lyste og selvstændige, saa de ikke tog sig en Mening 
paa Borg hos Folketidende eller andre, og ikke lod 
sig drive af hver en Lærdoms Vind, eller lokke af 
hver en Frasemager. Om de folkelige sagde han 
mange Ting, som Daniel vilde have modsagt, hvis 
det blot ikke havde været, at han maatte gaa for- 
sigtig tilværks. 

Med sin første Kone havde Proprietæren 
tre Børn. Af disse var Student Stensrud den yngste. 
Den næstældste hed Louise og var gift med Grosserer 
Storr i Kristiania; den ældste. Frøken Hanne, var 

hjemme. 

Denne samme Frøken Hanne gik for at være 

26 Aar, men Daniel troede, hun maatte være ældre. 

Hun havde været i Kristiania paa et Institut og var 

-Dame, gik klædt som en By dame, og broderede og 

spillede Klaver. Daniel generede sig, naar han var 

sammen med hende ; han vidste ikke, hvad han skulde 

sige til saadan én. Af Romaner vidste han, at det 

var en særskilt Kunst at tale med Damer, de skulde 

have deres egen Kost, og den havde han aldrig lært 

at lave. 

Men lidt efter lidt kom han dog i Snak med 

hende, paa den Maade, at han laante Bøger hos 

hende, .for hun var i et Lejebibliothek. Og da 

de først kendte hinanden, gik det af sig selv. Det 

viste sig, at hun ikke var saa farlig at snakke med 

endda. Hun vilde helst høre om Kristiania og 

Studenterlivet. Daniel fortalte det lidt han vidste 

om de Ting, digtede lidt for at gøre det interessant. 

og fortav meget, som han syntes, det ikke gik an 
at tale om til en Frøken. Engang kom han til at 
nævne, at han kendte Hans Haugum, og bagefter 
maatte han flere Gange fortælle om ham, Tilsidst 
blev han forbavset og spurgte, om hun kendte Hans 
Haugum, og dertil svarede hun, at han havde været 
her oppe sommetider, da Mor levede. Mor var fra 
samme Sogn, som han, og havde kendt hans Forældre 
godt. En Dag stod Hanne og saa ud af Vinduet 
og sagde: 

»De ved vel, at han er forlovet?« 

»Haugum?« 

»Ja.« 

Nej det vidste Daniel ikke. Naar gik det for 
sig? — 

Det var det nyeste Nyt; Hanne havde haft Brev 
fra Louise, som fortalte det. 

»Ja saa ! « sagde Daniel, han var ikke ganske 
sikker paa, om han syntes om den Efterretning 
eller ej. 

Selv var han ikke troloved endnu. Et Par 
Gange havde han prøvet paa at skrive til Inga 
i Sommer, men det vilde ikke rigtig gaa for ham. 
Han kunde ligesom ikke finde Ord, det blev saa 
koldt og saa dumt, hvad han skrev. Ulykken var, 
at han ikke havde været hjemme saa lang Tid. Og 
nu havde han igrunden ingensteder noget Hjem at 
komme til. Sørbraut var solgt, og Lias rejst; gamle 
Maren var hos sin Datter paa Næsset; men der 
boede de oppe paa en Kvist, hvor der knap var 
Plads til tre, og aldeles ikke til fire. Saa maatte 

Daniel holde sig derfra, men det var ilde. Han 
elskede naturligvis endnu Inga, — skulde han ikke 
elske sin Ungdoms Ideal? — men med Elskov gik 
det som med saamange andre Ting, den trængte 
til Næring. Og det allerværste var, at han endnu 
ikke havde glemt Berta Marie. Det hændte altfor 
ofte, naar han vilde til at tænke paa sit Ideal, eller 
paa Fremtiden i den hvide Præstegaard mellem 
de grønne Træer, eller paa den nydelige Præstekone 
i en Krans af smaa søde Krøltopper, — altfor 
ofte, at det da var den stakkels Tjenestepige, som 
svævede frem for hans Tanke med Smil eller dragende 
Graad. 

Han kunde selv ikke begribe det. Inde i 
Byen, mens han gik og sultede, og senere, da han 
sled med Anden-Eksamen, havde han næsten aldrig 
tænkt paa Berta Marie. Men saa var det en Nat, 
efter at han var kommen her op, at han havde 
drømt saa dejligt om hende. Han syntes, hun sad 
paa hans Skød, og han holdt hende om Livet. 
Hun trykkede sig saa tæt ind til ham og holdt ham 
om Halsen og laa i hans Arme saa blød og varm. 
Og hun græd af Kærlighed og Sorg, og han følte 
hendes taarevædede Ansigt imod sit og var saa 
glad og lykkelig, at han kyssede hende. Men hun 
bad, at han ikke maatte være vred paa hende; det 
gale, hun havde gjort, det havde hun gjort fordi 
hun elskede uden Haab en, som hun ikke kunde 
faa — — og saa trykkede hun sig ind til ham, saa 
tæt, saa tæt, og der var som en Vaar af Elskov 

over hende. Daniel blev saa hjærtelig glad; han 
kyssede hende engang til, og vaagnede. 

Men han følte endnu det taarevarme Ansigt 
imod sit, og det ømme, bløde Kys, og han var 
endnu varm i Armene efter hende og famlede rundt i 
Forundring over, at hun ikke var her. Han huskede 
siden denne Drøm, og saaledes, som han der havde 
set hende, elskede han hende længe. Han drømte 
Drømmen om og om igen med aabne Øjne, og 
hver Gang vaagnede der paany i ham en sød 
melankolsk Elskov, som han ikke havde Hjærte til 
at undertrykke, Saa længe dette varede, kunde det 
ikke nytte at fri til Inga, for hun vilde nok forstaa, 
om der var Alvor i den Spøg; og desuden, naar 
man ikke havde Embedseksamen, saa — 

Ud paa Efteraaret var Frøken Hanne saa godt 
kendt med Kandidat Braut^ at hun undertiden 
fulgte med ham paa hans Spasereture. Daniel kunde 
naturligvis ikke andet end finde det rask, at en saa 
fin Dame holdt sig i hans Selskab ; men det havde 
jo været endnu morsommere, om hun havde været 
lidt kønnere. 

Frøken Hanne var, ligesom Faderen og Bro- 
deren, storlemmet og godt istand, men bleg i Huden ; 
Ansigtet var stort, Haaret lyst, Øjnene rolige og 
dvaske. Daniel gættede, at hun vel omtrent var 28 
Aar. Den første Ungdomsfriskhed var borte. Huldre- 
sløret, Drømmen, Troldommen, det uudsigelige, — 
det var der ikke; han kunde længe nok tale med 
hende, han var lige kold. Havde dette ikke været. 

saa vilde han dog maaske have kunnet føle sig 
hjemme paa Stensrud. 

Et Par Aftener om Ugen var der Whist og 
. Toddy; men aldrig mere end et Glas og aldrig 
længere end til Klokken ti. Nu og da var Sogne- 
fogden der, undertiden endogsaa Præsten selv. Mor- 
somt var der aldrig. Og naar saa Proprietæren den 
ene Gang efter den anden sad og prækede om, 
hvor vigtigt det var at være selvsttBfidtgy saa man 
ikke lod sig drive af hver en Lærdoms Vind, eller 
lokke af hver en Ordgyder, — saa blev Daniel 
undertiden bange, at Proprietæren sigtede til ham. 

For Daniel havde ikke været selvstændig. Han 
vidste det nu. Han havde haft det med at mene 
som de, han var i Selskab med, og naar han 
havde hørt en Mening forfægtet med Fynd, saa 
havde han taget den for god og glemt det, han 
før troede. Han havde mere end en Gang hørt 
Folk tale om, at man skulde have selvstændige 
Meninger ; men han havde aldrig rigtig lagt sig det 
paa Sinde. Haii var opfødt med den Tro, at det gjaldt 
at have rigtige Meninger. Og det kunde han ikke 
endnu komme bort fra. Hvad kunde det dog nytte 
at tænke selvstændigt, naar man tænkte galt? Og 
naar man vilde stole paa sin egen Forstand, saa 
kom man jo til at tænke galt. Fram og Rud og 
den Slags, de var vist selvstændige nok, men saa var 
de Rationalister ! Og hvor langt mon de vilde komme 
med det? 

Det nyttede ikke at være selvstændig, naar man 
skulde dø. Saa gjaldt det at have den rette Tro. 

Havde man ikke den, gik man til Helvede, om man 
saa var aldrig saa selvstændig. Og her i Verden 
var det igrunden det samme. Vrange Meninger 
ødelagde sin Mand. 

Det kunde vel lade sig gøre at tænke selvstændigt 
og rigtigt paa en Gang, og det var naturligvis det, 
Folk mente. Men saa gjaldt det at vide Frem- 
gangsmaaden. Han talte engang til Proprietæren 
om dette, og han svarede, at det kom an paa at 
ville det rette. Naar man vilde finde det rette, saa 
fandt man det, men naar man lod sin Tanke løbe 
egenraadig, og var lige glad, hvorhen det gik, saa 
kunde man nok falde i Vildfarelser. 

Daniel syntes, det var rimeligt nok; han havde 
egentlig altid vidst, at det var Viljen, det kom an 
paa. Dog fandt han, at selve Sagen var mindre 
klar. Tanken gik sine egne Veje, som Gregus 
Johnsen havde sagt, og det var vel ikke altid 
til at stole paa, at Viljen havde Magt til at holde 
Styret. 

Nej, det var ikke saa nemt at tænke selvstæn- 
digt. Hvis man nu blot vilde tage en Ting som 
denne Republik, som han havde været i saa megen 

Tvivl om. Jo, man kunde jo tænke sig Grunde 

baade for og imod. Men hvis nu Grundene for og 
imod var lige stærke ? eller dersom Grundene for var 
stærkere end Grundene imod, og man saa ikke vilde 
være Republikaner? 

Maaske man saa kunde lede saalænge om Mod- 
grunde, til man fandt dem. Eller man kunde 
granske over Grundene for, til man udfandt, at de 

ikke var saa stærke, som de saa ud. Mon man da 
kunde sige, at man havde tænkt selvstændigt over 
Fristaten? Men om det skulde hænde, at Fristaten 
var det rette alligevel? Der var kloge Folk ogsaa, 
som troede det. Kloge Folk baade for og imod, og 
hver havde sine Grunde. — 

Nej, det nyttede ikke at tænke, naar man ikke 
vidste, hvad man skulde gaa ud fra. Det var det, 
det kom an paa. Gik man ud fra det ene, kom 
man hid, og gik man ud fra det andet, kom man 
did; og den, som ikke havde noget at gaa ud fra, 
ham gik det som en Mand i Taagen, han blev ved 
at gaa rundt. 

Mens han saa gik og spekulerede over dette, 
kom han til at huske paa nogle Forelæsninger paa 
Universitetet over Ethik. I de Forelæsninger havde 
Professoren forklaret om de forskellige Statsformer 
paa en saa klar Maade, at Daniel aldrig kunde 
tænke sig, at det kunde gøres bedre, og de Fore- 
læsninger havde han skrevet op. Han ledte efter 
dem i sin Kuffert, men huskede saa, at ban havde 
laant dem til Hal vor Mosebø. Det var da ærgerlig^. 
Hvis han nu blot havde haft dem her, saa kunde 
han have læst dem godt igennem, saa havde han 
haft saa gode Meninger med saa klare Grunde, som 
nogen Mand kunde ønske sig. Nu var der ingen 
Mulighed for at faa fat i dem, han vidste ikke en- 
gang, hvor Halvor Mosebø boede. 

At man ikke kimde have det heri som i Troen, 
hvor man havde det rette og sande fastsat! en paa- 
lidelig politisk Katekismus vilde være en uskatterlig 

Ting for unge Mennesker. Som det nu var, stod 
man i Grunden raadvild. Hvis man vilde tænke 
uden Vejvisning, var man som et Skib uden Kort 
og Kompas. Man kunde jo maaske faa. en god 
Tanke;, men hvor kunde man vide, om Tanken var 
god eller gal, saa længe det blot var Ens egetPaa* 
fund. 

Og naar man saa spurgte Andre til Raads, saa 
kom man ikke videre. Der var ligesaa mange Me- 
ninger som der var Mennesker ; hver holdt sin Mening 
for den eneste rette, og Alle havde de. Grunde i 
Hobetal; det var nok ikke Gud og Hvermand, som 
kunde finde sig tilrette i et saadant Babel. 

Med saadanne Tanker gik den unge Kandidat 
i Filosofi saamangen mørk Eftermiddag og brød sit 
Hoved; o'g han var ikke fornøjet. Men undertiden 
saa han paa de høje Fjelde, som stod og smykkede 
sig og klædte sig om igen og igen med Skytæpper 
Og graahvide Taagelin, eller paa Skoven, som trak 
sig langsmed Bakkerne, miørk og tung som en Sorg ; 
og saa tænkte han paa Huldren og paa Berta Marie. 
Og han grebes af Længsel og Savn, som gjorde 
ham syg. Aa, havde han blot et Menneske, som 
forstod ham, som holdt af ham! Aa, havde han 
dog en, han kunde elske! Her gik han saa alene, 
— — saa alene, som en Tyv om Natten. 

Men naar han kom hjem til Aftensbordet, og 
hørte Proprietæren og undertiden Sognefogden eller 
Præsten sidde og præke om alle mulige Ting og 
være saa sikre paa deres eget og vide saa god Be- 

sked, saa sukkede han ved sig selv: Lykkelig'e er 
de gamle, som har alt sit paa det Rene. 

Sognefogden var en gammel høj, graa Ungkarl 
med blege, juridiske Ansigtstræk og en Næse som 
en Kile; Jurist var han, og Embedsmand vilde 
han kaldes. Men Præsten var Hr. Pastor Ring, som 
Daniel en Gang havde truffet hos Grosserer Helle. 
Nu var han bleven forflyttet hertil, og havde et ud- 
mærket godt. Kald. Han saa' ældre ud nu, var 
ligesom mere bondeagtig, men godmodig og værdig. 
Det glædede ham meget at høre, at Hr. Braut ikke 
var Jaabækianer; »det vil ogsaa i høj Grad glæde 
Deres gamle Velgører, Grosserer Helle,« sagde han. 
Gudskelov, nu var Grosserer Helle kommen paa- 
Benene igen, fortalte Præsten; han drev en Forret- 
ning, som allerede var godt i Gang, og han vilde 
vist snart være i fuld Velmagt. »Ak ja! Herren 
glemmer ikke dem, som gør vel.« Daniel sad og 
tænkte paa, om han maaske engang igen turde bede 
Grosserer Helle om Pengehjælp ; men han tænkte, at 
det dog maatte være hans sidste Tilflugt. 

Det var dog stolt at være sammen med saa 
pæne Folk. Naar han bare havde haft sine Sager 
ganske i Orden. Naar han blot ikke havde haft 
noget at være bange for. Han havde aldrig tænkt 
sig, at en Student kunde have det, som han nu 
havde det. Han formelig skjalv, naar Posten kom, 
eller naar Proprietæren kom hjem fra en Kristiania- 
tur; og da Hanne en Dag fortalte ham, at der 
skulde komme Besøg fra Byen i Julen, blev han saa 
modløs, at han ikke kunde glæde sig ved Noget. 

»Det kommer for en Dag! Du skal se, det kom- 
mer for en Dag!« sagde han til sig selv. Tilsidst 
gik han i Rædsel for, at han maaske skulde komme 
til at se sit Navn paa Tryk — sammen med Frams 
i den gode Borger, 

Men den gods Borger satte ikke hans Navn 
paa Tryk. I det Hele undredes Daniel over, at 
Bladet ikke var slemmere, end det var. Naar det 
kom til Stykket, havde det dog bedre Grunde for 
sig end han havde troet. Naturligvis indeholdt det 
noget stygt om de folkelige, ja ogsaa et Par bedske 
Ting mod Kapellan Hirsch; men naar man vilde 
være retfærdig, maatte man huske, at Bladet saa alle 
disse Ting fra sit eget Standpunkt. 

Undertiden greb den Tanke ham, at det. maa- 
ske dog var den gode Borger , som havde Ret al- 
ligevel. Den talte saa myndigt og sagkyndigt, og 
afviste de folkelige med en saadan Kraft, at man 
maatte tro paa den. Det som nu de andre rendte 
og vrøvlede om, Frihed og Folk og Aand og Ideer, 
det var vist Fraser. Man maatte tage Verden som 
den var, og den forstod Borgeren bedre end Idea- 
listerne. 

Men saa kunde han træffe til at møde Lærer 
Borreberg en skøn Dag, eller han kom til at tænke 
paa sine gode gamle Venner og Lærere, Hirsch, 
Bliland, Haugum og Jens Rud, — og saa gik det 
op for ham, at Borgeren havde Uret, nogen Uret 
ialtfald. De andre havde maaske ikke fuldt ud Ret; 
— — ak, hvem der dog kunde finde Mellemvejen. 

Bondestudenter. 1 8 

Der maatte være noget, som laa midt imellem 
her. De gik for vidt paa begge Sider; man maatte 
kunne forene disse Modsætninger. Og han min- 
dedes det, han havde hørt af Professoren om at 
mediere^ om at forene Modsætninger i en højere 
Enhed, 

Saa gik han da og sled med det en Tid. 
Han vilde gaa ud fra de Grundtanker, som Hirsch 
havde lært ham; saa vilde han tage med saameget, 
han kunde fra den gode Borger ; desuden vilde han 
ikke komme i Strid med Pater; saa vilde han lige- 
ledes se at komme, saa godt han kunde, overens med 
Fram og Jens Rud; for det vilde ikke være saa 
nemt at være paa Kant med de to, om det skulde 
komme til Ordskifte. Men jo mere Daniel tænkte 
over alle disse Modsætninger^ jo mere forst)aTet 
blev han. 

Gid han dog blot havde været modig! Det 
bedste vilde være at tage sin gamle Mening op igen, 
være folkelig som i gamle Dage, og saa forsvare 
sine Meninger med Næb og Klør, baade mod Pro- 
prietæren og mod de andre. Men det var der jo 
ikke at tænke paa. Han var ikke sin egen Mand. 
Andre havde Magten over hans Liv og hans Skæbne ; 
naar de ikke vilde hjælpe ham, saa kunde han ikke 
hjælpe sig selv. Tilsidst saa han kun en Udvej. 
Han maatte tro paa sine gamle Meninger, saa fast 
han kunde — men tie stille med dem, indtil han 
kom vel herfra. Det kunde ikke gaa an for en 



275 



Mand paa 24 Aar, en Kandidat i Filosofi, ikke at 
vide, hvad han mente. 

En Ting kunde han gøre her oppe, for at føle 
sig voksen, og det gjorde han — : han lod sit 
Skæg gro. Det mente han vilde ikke hjælpe saa 
lidt endda; og paa den Maade slap han desuden 
fri for den Ulejlighed at barbere sig. 



* 

18* 



XI. 



s, 



'tore Juleaften kom Student Stensrud fra Byen 
med sine Gæster ; Grosserer Storr og Louise fulgte med. 

Det var mange og statelige Folk. Grossereren, 
som Daniel havde forestillet sig som en fæl Guano- 
krat, viste sig at være en lille væver og stilfærdig 
Mand, saa mager som en Adjunkt, med smaa, sø- 
grønne Øjne; Fru Louise var vel ved Magt, ligesom 
Søsteren, men smukkere. Saa var der Studenterne. 
Den tykke , behagelige, juridiske Kandidat Bang 
Block ; Extraskriver Becker, rødhaaret og lang ; Ko- 
pist Petersen, høj, venlig, med blank Isse og Briller; 
cand. philos. Viborg, ung og alvorlig, saa skøn som 
en Jomfru, og endelig Medicineren Knutzon med 
sin store Adelsnæse, sin fyldige og bløde Mund og 
sine tilslørede graa Øjne. Daniel gik og trak i sit 
unge Kindskæg og sagde til sig selv, at i dette 
Selskab saa Proprietæren og hans Søn ud som Bønder. 

Han var ikke længere bange. Om Folk som 
disse her vidste noget, saa havde de Takt nok til 
at tie. Og i^a kom Student Stensrud med en ven- 

lig Hilsen fra Pater. Da blev Daniel saa let til- 
mode og saa rolig i sin Samvittighed. Naar Pater ikke 
endnu havde faaet Nys om noget, saa fik han det 
saamænd heller ikke bagefter. 

Man kunde ikke gaa tilbords, før Sognefogden 
kom. Men det var Synd at sige, at her var kede- 
ligt. Samtalen var straks livlig og brændte saa 
kvik som Ild i fedt Fyrrebrænde. Hvad der taltes 
om, var ikke saa nemt at sige; om store Spørgsmaal 
var det ikke. Men det mærkelige var, at Samtalen 
dog var aandfuld. Den ene Smaavittighed kom 
spruttende frem efter den anden som Gnister af 
Staal, Ordspil og Epigrammer foer omkring som Ra- 
ketter; det var en lysende Leg med Ingenting, et 
Fyrværkeri med Ord og lette Tanker. 

Daniel gik omkring og grundede. Det, han 
her hørte og saa, var det, som han altid havde 
drømt om og længtes efter: Herremandsvæsen, det 
fine Sving. Fram og de derinde gjorde Nar af det, 
som var fint, og kaldte det Spræld og Udstaffering 
og tomt Fjas, og Aslak Fjordan plejede at skoggerle, 
naar han saa saadan en Paradehest', men Daniel 
kunde ikke mere forstaa det. Det fine Sving var 
alligevel Adelsmærket. Latin kunde hver Mand lære, 
og Aands- og Hjertedannelse kunde man altid faa; 
men det, det gjaldt om, det, som dog tilsidst skilte 
Folk og Pak fra hinanden, — det var dog dette, 
som Aslak Fjordan lo ad, men som BcfTgeren kaldte 
den formelle Dannelse. 

Se saadanne Fyre var de sande Studenter: de 
havde faaet deres Eksamen paa almindelig Maade; 

de havde den Opdragelse, som en Student burde 
have ; de var comme il faut i det ene saavelsom 
i det andet. Ja den Slags Studenter kunde leve 
ideelt. De drak sig ikke fulde for at blive glade, 
de var muntre, men ikke vilde, og taktfulde, hvor 
frit de saa end spøgede. De havde Aand og Vid 
og fin Form ; alt hvad de gjorde blev smukt og smag- 
fuldt; — men Bondestudenterne var Bønder, hvad 
man saa gjorde ved dem. Han tænkte med Ulyst 
paa det Studenterliv, han selv havde levet. Paa dette 
larmende Liv med Diskussioner og Politik og 01 og 
daarlig Toddy; det kimde være hvad det var, men 
ideelt var det ikke, og Studenterliv var det hellerikke. 

Grosserer Storr sad i Sofaen og smaasnakkede 
med Frøken Hanna. Men Herierne Knutzon og 
Viborg trak sig henimod Fru Storr og gav sig i Pas- 
siar med hende. Ikke i Passiar, men i Konversa- 
tion; og det var forunderligt, hvor fint de kunde te 
sig. Daniel passede paa for at lære af dem, og 
han besluttede stiltiende, at naar han kom tilbage 
til Byen, vilde han gaa paa Danseskole. 

De andre havde samlet sig om Proprietæren. 
Bang Block sad og var morsom, Becker var skarp 
og vittig. Hr. Petersen kunde ogsaa undertiden være 
vittig, men han lo altid af sine egne Indfald; og 
han kunde endog nu og da se dum ud med sin 
skaldede Isse og sit aabne, brede Brillesmil. Men 
naar Proprietæren kom halende med sine Sætninger, 
saa var det som naar et Vognmandsøg vil danse 
med Cirkusheste. Det kom saa bagvendt og udres- 
seret, at de andre ligesom maatte hjælpe til for at 

faa noget ud af det. Og saa kunde det glimte i 
Øjnkrogene paa dem som ganske svage Lyn af 
Latter eller Spot; og i selve deres Ord syntes 
Daniel sommetider at spore skjulte Spidser eller snedige 
Bagtanker. Ja det var Fyre, som forstod at sno sig, 
tænkte Daniel. 

Endelig kom Sognefogden, og de skulde til at 
gaa tilbords. Mens de var ved at ordne sig, kom 
Daniel tilfældig til at høre nogle Ord, som faldt 
mellem Herrerne Knutzon og Viborg om Fru 
Storr. 

»Hvad synes Du om hende?« sagde Hr. Viborg. 

»For meget af Fedevarer!« svarede Hr. Knut- 
zon. Daniel for lidt sammen, men tænkte, at han 
vel havde hørt fejl. .Da saa han Viborg hviske 
noget til Knutzon med et Smil — han forstod ikke 
det Smil. Men bagefter syntes han ikke saa godt 
om Hr. Viborgs smukke Pigeansigt. 

Ved Bordet skulde Fru Storr være Husmoder, 
da Andrine uafladelig maatte ud at hjælpe med 
Maden. Bang, Block, Fru Storr og Sognefogden 
gav sig til at tale om Navnet Ribbensbærsteg ; Hr. 
Becker, som havde været i Udlandet, fortalte om 
Kunsten at skære for ^ en Kunst, som vi Nordmænd 
efter hans Mehing ikke forstod; derpaa kom de 
i Disput om den rette Tid at holde Middag paa. 

Grosserer Storr vilde have, at man skulde ind- 
føre den franske og engelske Skik med Middag 
Klokken 6; de andre, og især Fru Andrine, for- 
svarede den norske Middag. Men Storr blev ved 
sit. Naar man spiste tilmiddag Klokken 2 — 3, saa 



28o 



var Resten af Dagen spoleret; Middag skulde man 
holde, naar man var færdig med sit Dag^værk; i 
Arbejdstiden, Klokken 12 — i, burde man tage sig 
en Lunch, ikke en Smule mere. 

Men holdt man Middag Klokken 2 — 3, saa 
skulde man ikke have Lunch! skreg han. Dette, at 
de begyndte at indføre Lunch her hos os med vor 
Middagstid, det var — — det var — — det var 
et Tegn paa, hvor barbariske, vi var. — — Vi op- 
tog Skikke fra Udlandet, men vi optog dem raat og 
uciviliseret, uden Tanke eller Sammenhæng. — — 
Lunch i et Land, hvor man holdt Middag Klokken 
2, naar Lunchen havde sin Grund og Berettigelse 
deri, at man holdt Middag Klokken 6! ja havde 
man nogensinde hørt saadaijt? Det var aldeles som 
naar Vildmanden stadsede sig op med høj Hat, men 
forresten gik — — klædt i Skind, og saa mente, 
at han havde gjort et Fremskridt i Kultur! — 

Det gik ikke let for Storr at faa sagt, hvad 
han vilde; han ledte efter Ord og sled med sine 
Tanker; men han fik dog sin Mening sagt. Tilsidst 
tog han voldsomt fat, sagde, at hele vor Madlavning 
var Søleri og Slendrian og national Ødselhed ; men 
saa hævede Proprietæren sit Glas og bød sine 
Gæster velkommen tilbords, og dermed endte dea 
Strid. 

Bagefter fortalte Bang Block paa sin morsomme 
Maade om Julegrisen, som vore gæve Forfædre 
stegte hel og . aad med Tollekniv og drak Porsøl 
til; og naar de var mætte, kastede de Benene i 

Hovedet paa hverandre, og naar de kom rigtig i 
godt Humør, tog de Knivene og stak hinanden ihjel. 

»Se det var Julefornøjelse!« 

Daniel lo med de andre. Hr. Petersen gav 
sig til at fortælle Julehistorier, som han selv lo ad; 
Proprietæren priste Oplysningen; Student Stensrud 
fortalte, at Bønderne oppe i Fjeldegnene troede paa 
imderjordiske Soldater, som hjalp Nordmændene, 
naar der var Krig. Det var dem, som fik Sven- 
skerne til altid at skyde for højt; de gik usynlige 
frem imod dem og løftede deres. Bøssepiber, naar 
de skulde skyde. Daniel syntes, det var et smukt 
Sagn ; men Storr sagde, at han aldrig havde hørt 
noget saa norsk: at ligge og dovne og stole paa 
Troldehjælp. 

Sognefogden vilde sammenligne dette Sagn med 
Sagnet om den gamle Holger Danske, — og Dan- 
skerne kunde nok ikke ganske sige sig fri for, at de 
for nogle Aar siden havde troet lidt paa denne Hi- 
storie. 

»Hi hi hi! ja hvor var Holger Danske i 1864?« 
lo Hr. Petersen. 

»Han var vel klog og blev hjemme ligesom 
vi,« svarede Becker. Man rømmede sig lidt rundt 
om Bordet; saa brød der en rask Disput ud, som 
til Daniels store Forundring endte med, at man 
netop havde gjort, hvad man skulde i 1864. — 

De spiste og drak godt og det gode Humør 
voksede. 

• »Apropos !« sagde Proprietæren, »hvordan har 
gamle Jokum det i disse Dage?« 

Aa, Jokum havde det godt. • 

»Jeg traf ham just for no'en Dage siden,« 
sagde Hr. Becker, »Far og jeg var ude en Tur med 
Jaabæk — — « 

Med Jaabæk ?» skreg Hr. Petersen. 
Med Jaabæk?« raabte Fru Storr. 

»Med Jaabæk!« raabte hele Bordet. 

»Ja,« svarede Becker roligt, »med Fars Hest.« 

Stor Latter ; Fru Storr skreg Uh ! Block sagde 
en Vits, Knutzon mente, at- den gamle Kontorchef 
Becker var en kjoik Patron, Hr. Viborg syntes, at 
Jaabæk burde have at vide, at han nu stod paa 
Stald hos en Kontorchef. 

»Ja, det burde han, Jaabæk plage mig!« lo Hr. 
Petersen, som ogsaa kunde være vittig. 

Fru Storr havde rigtig ondt af den stakkels 
Hest; den fik vist mangt et ufortjent Piskeslag for 
sit Navns Skyld, var hun bange for ; men det troede 
Becker ikke. Hesten fik nok nu og da et politisk 
Foredrag, og maaske ogsaa et eller andet Skælds- 
ord; men forresten jo engang havde den dog 

faaet en ordenlig Dragt Prygl for sit Navn. Det 
var Lieutenant Schmell, som havde gjort det. Han 
var med paa en Tur, og saa fik han at høre at 
Hesten havde det Navn; saa greb han da Pisken 
og Tømmerne og rejste sig op i Slæden: »Naa, saa 
skal Du Fa'n tordne mig — ! « skreg han, og saa 
fik Hesten Prygl til den stod paa Bagbenene og 
dansede. 

De maatte med Magt standse Lieutenanten, 

men de kunde dog ikke lade være at le, naturligvis. 
Nej, ha ha ha ha, naturligvis. 

Men Block, som var en Hesteven, sagde, at 
det var Synd at give en Hest et saadant Navn, for 
en Hest var et Dyr, man holdt af, og fik han nogen- 
sinde en Hest, saa vilde han kalde den op efter en 
af sine Venner. 

»Tak for mig!« sagde Becker, »ditto, ditto!« lo 
Petersen, og Samtalen overdøvedes af Latter; Hr. 
Jokum blev glemt. 

Daniel lagde Mærke dertil, og da han netop 
havde Hanne ved Siden af sig, spurgte han hende, 
hvad den Jokum var for en Fyr. Aa, det var bare 
saadan en Slags Kaptein eller Oberst, sagde Hanne. 
Navnet Jokum havde han faaet, fordi han var saa 
underlig. — Var han saa underlig? — Ja, han 
fandt da paa saa mange Ting og gjorde saa meget 
galt, og saa fik Bondevennen og de Folk saa meget 
at snakke om. Tilsidst havde han nok gjort Skan- 
dale, — men det vidste Hanne ikke Besked om, — 
og saa fik han Sværdordenen. 

»Fik han Sværdordenen, naar han havde gjort 
Skandale?« 

»Ja, for at han skulde gaa sin Vej.« 

»Naa, saa. — Jasaa. — Gik han saa sin 
Vej?« 

»Nej, da han havde faaet en Orden, sagde 
han, at det maatte være, fordi han var en saa god 
Officer, og saa vilde han ikke gaa, sagde han.« 

»Naa.« 

»Ja, tilsidst maatte de give ham Olafsordenen.« 

»Ha, hal gik han saa da?« 

»Ja, han havde nok maattet love det. Og nu 
gaar han derinde og er den største Original ; de for- 
tæller saa meget om ham, men jeg ved ikke rigtig 
hvad det er.« 

»Det maa være en underlig Fyr,« mente 
Daniel. 

Han sad et Øjeblik og spekulerede over den 
Historie. Rundt om Bordet gik Snakken som Rokke- 
dur. Pludselig hørte han Hr. Knutzon sige til Hr, 
Viborg : 

»En skikkelig Fyr, den Proprietær.« 

»God Vært,« svarede Hr. Viborg. 

»Bare han ikke var saa dum!« sagde Knutzon 
halvhøjt. 

Daniel sad som forstenet; derpaa saa han 
Proprietæren rød i Hovedet af Vinen og glad løfte 
sit Glas og drikke med Hr. Knutzon med en stolt, 
selvtilfreds Mine. Hr. Knutzon svarede og bøjede 
sig dybt. Men i det samme lagde der sig et lille 
fint, fint Smil om hans bløde Mund, et Smil, som 
ingen kunde forstaa — uden Viborg og Daniel. 

»Ja min Sjæl er det Fyre, som kan sno sig!^ 
tænkte denne. 

Ved Desserten blev Samtalen ivrigere, mere 
alvorlig. De talte om Befor dringsvæseneL Og 
her fik Daniel at høre, hvad han ikke før havde 
vidst, at fine Folk ogsaa kunde rive ned paa de 
Magthavende. Der fortaltes Ting om disse, som 
Daniel næsten syntes var utroligt, og det var for- 
underligt, at ikke Bondevennen havde trukket saa- 

dant noget frem. Men Sognefogden og Proprie- 
tæren forsvarede Magten, og det blev til en hel 
Disput. Grossereren sad og tav og smilede. Til- 
sidst sagde Becker, at naar man saa paa dette 
JBe/ordrtngsvæsen, saa kunde man Skam mangen 
en Gang faa Lyst til at slaa sig til Oppositionen, 
for en Oppositionsmand, en Sagfører for Eksempel, 
havde dog nemmere ved at komme frem og 
faa et godt Embede end en Departementsmand. 

»Ja, he he he!« lo Hr. Petersen, »dersom ikke 
Oppositionsmændene var saadanne Bagbæster, som 
de er, saa!« 

Nu maatte Proprietæren le saa smaat; men 
Knutzon vendte sig rask mod Daniel og sagde : 

»Ja, De er vel ikke Oppositionsmand, Hus- 
lærer?« — 

»Ne — nej,« stammede Daniel og blev rød. 

Efter Bordet gav Fru Storr Musik. Det var 
høj Musik, Daniel forstod ikke en Smule, men han 
klappede med de andre. Allesammen saa de gode 
og fornøjede ud; de sad og røg og hvilede sig og 
fordøjede Maden, mætte og lade som Guder. Men 
Sognefogden og Endre Storr sad i Sofaen og smaa- 
snakkede, rimeligvis om Musik. 

— Ja, saadan kunde man have det, naar man 
var rig. God Mad og Drikke, Fred og Ro og godt 
Selskab, Ære og Venner og alt det, som var godt, 
og det, om ogsaa man var dum. 

Var det mon sandt, at Proprietæren var dum? 
Han saa ud baade til det ene og det andet. Men 
hvad gjorde det,- naar han var rig? 

Den, som trængte til, at Folk skulde hjælpe 
ham, han maatte være klog, og han maatte være 
god. Som en sleben Eg maatte han gaa Folk 
under Øjnene , han maatte forstaa at bøje sin Ryg. 
om det saa var for en Gærdestolpe. Men den rige 
var en fri Mand. Han var lige god, om han saa 
var et Fæ; ja om han saa var en Svinepels, kunde 
han magelig slaa sig igennem. Ingen havde Noget 
at bebrejde ham. Han behøvede ikke engang at 
være omvendt — — Student Stensrud var ikke 
omvendt, og han var lige gode Venner med Pater 
for det. — — 

Toddyen blev stillet ind paa et lidet Bord i 
Sideværelset; Spillet sluttede; Herrerne maatte være 
saa gode at gaa ind og lave den. 

»Ja — ha, ja vist, den fjerde i Rækken, ja,« 
hørte man Endre Storr snærre; »jo — o, det skal — 
— det skal — vare længe!. Nu begynder Udlandet 
at sælge deres gamle Træskuder og bygger Jæm- 
skibe, og vi gaar her hjemme og sætter vore Penge 
i de Træskuder, som Udlandet skiller sig af med ; 
ja, og naar saa — — naar saa Jærn og Damp har 
sejret langs hele Linjen, ja, saa sidder vi her med 
vore gamle Træskuder, vi, den fjerde i Rækken af 
de søfarende Nationer!« 

Daniel sad og gabede. Tænk, at turde sige 
saadant noget! 

»Værs'god! lad os faa os et Glas!« sagde 
Proprietæren forsonende, og de gik ind. Men paa 
Vejen skændtes de; Sognefogden anstrængte sig for 
at forsvare den nationale Ære og Træskibene, og 

mens de stod derinde og lavede deres Toddy, 
spurgte han, om Hr. Storr da for Alvor kunde 
tro, at vi skulde kunne komme efter at bygge Jærn- 
skibe. 

»Komme efter?« sagde Endre Storr, »skulde vi 
komme efter nogenting? Det eneste, som Ud- 
landet rigtig har faaet lært os, det er at — at gøre 
Konkurs ! « 

Der blev Latter over dette, og de kunde rolig 
le, for de vidste, at Storr havde sine aparte Meninger. 
Men nu var Storr kommen i sit Stridshumør, 
og da de havde sat sig til Ro igen, begyndte han 
paa Ny. 

»Ja, ja, det er let nok at le,« sagde han, 
»det er — — ja. Hvordan i Guds Navn skal det 
gaa med et Land, hvor ingen vil arbejde? — « 

»Overdrivelse,« sagde Sognefogden. 

»Vil vi ikke arbejde?« smilte Proprietæren. 

»Nej, vi vil ikke,« svarede Grossereren. »Vi 
vil — — vi vil - — ha* det godt! ha' det mage- 
ligt vil vi — — være store Herrer paa Kredit! Det 
vil vi! — Naar en Mand har tjent sig sammen 
nogle Tusend, saa lægger han sig hen og — — 
og æder dem op; og dersom han ikke æder dem 
op, saa har han en Søn, som æder dem op! En 
to tre ! og det, som skulde være Grundlag for en 
Kapital, for en stor, fast og solid Drift ned gennem 
Slægterne. — — Ja, for saadan er det i Udlandet! 
Tror De, de store engelske og amerikanske Rig- 
domme er faldet ned fra Himlen? — De store 
udenlandske Rigdomme er blevet til paa den Maade, 

at en Arbejdsmand eller en Hoteltjener tjente sig 
sammen 50 Pund ; hans Søn fortsatte Arbejdet og 
tjente 100 Pund, og saaledes arbejdede Søn efter 
Far, og Slægt efter Slægt — — ja, de arbejdede ! 

— — og tilsidst var der en Kapital Rigdom, 

Magt, Dygtighed ! først og frenmiest Dygtighed. — Men 
her! Det, som skulde være Grundlaget for en Kapi- 
tal, — vips! ud for alle Vinde! Ejer en Mand 
tusend Daler, saa skal hans Søn ikke arbejde, han 
skal studere ! — — studere ! — — og saa ødsler 
han sine Tusend Daler væk i to Aar, og bagefter 
lever han paa Gæld og bliver Kopist! — Maa jeg 
spørge, hvor skal der komme Kapital fra, og hvor 
skal der komme Duelighed fra — — for Kapital 
og Dygtighed maa der til, hvis vi skal kunne kon- 
kurere og hvorfra skal de komme, naar Kapi- 
talen bliver dræbt i Fødselen, og alle, som kan lære 
noget, gaar og kaster sig bort og bliver Kopister!« 

Tre — fire højrøstede Stemmer begyndte at svare, 
men den ene overdøvede den anden. Det eneste, 
Storr fik Fat i, var nogle Ord fra Sognefogden om 
vor trofaste, arbeidende Bonde. 

»Bonden?« skreg Storr, »var det Bonden, De 
sagde ? — Bonden er som vi andre — — og vi 
er som Bonden — — men Bonden er den værste 
af os alle. Det er Vildmanden, som — — som 
vil ligge i Loen og æde — — æde sig mæt, og 
saa sove, og bryde sig Pokker om den Dag i Morgen. 
Nej, lad os dog bare lade være at snakke om 
Bonden ! « 

Proprietæren var lidt rød, Daniel forskrækket. 

Saa sagde Sognefogden, at der vel var endel, 
Grossereren kunde have Ret i. De lavere Klasser 
nu for Tiden var ikke saa tilfredse med deres Stand 
og Stilling, som de burde være, og det var en slem 
Ting, at Bonden mere og mere gav sig til at drive 
om paa Bondevenmøder og saadant noget, i Stedet 
for at arbejde. Men i det hele vilde dog Sogne- 
fogden sige, at Bonden Landet over arbejdede som 
en Træl — arbejdede saa trofast og alvorligt, at det 
vilde være Uret at forlange mere af ham. Hr. Petersen, 
som var Søn af en Amtmand paa Vestlandet, sagde 
det samme, og der opstod en samtykkende Mumlen 
rundt om i hele Selskabet. 

»Min gode Svigersøn har nu den Vane, at 
bruge stærke Udtryk,« sagde Proprietæren med et 

forsonligt Smil ; »men naar man ser bort derfra. 

Jeg for min Del er ikke utilbøjelig til at tro, at 
Folk Landet over har -altfor lidt Sans for at bruge 
Tiden. Tid er Penge, siger Engelskmanden, time 
is money; det er en Sætaing, som Bonden vilde 
have godt af at lære. Men det, de mangler, er alt- 
saa Oplysning, — Oplysning, mine Herrer!« — 

Bravo, bravo! — 

»Ja, hvor skal Bonden faa den fra,« mente 
Storr. »Gennem Bøger — ? Ja; men findes der 
en Statsagronom, eller nogen anden saadan Fyr, som 
kan skrive en praktisk Bog?« (Protester.) 

»Aa, kom ikke til mig med det. Jeg har selv 
prøvet at skrive om den Slags Ting, og jeg har set 

set andre skrive ogsaa ; men ja. I det 

Hele — — alle skriger de paa Oplysning; men jeg 

Bondestudenter. \ ^ 

finder mere og mere, at det med Oplysning, det er 
Frase!« (Nej, men Hr. Grosserer!) 

»Ja Frase. Bonden bliver ikke oplyst. Oplys- 
ning er ikke Noget, som man kan sluge paa et 
Aarstid eller to gennem Bøger eller Snak; hele sit 
Liv maa man — — man maa leve i oplyst Luft! 
Det er i Grunden kun de rige, som kan være op- 
lyste. Oplysning og Aandsliv er — — er en 
Luksus; først maa man have Mad; og naar 
man saa har Tid tilovers, saa kan man leve et 
Aandsliv. Man ser det jo ogsaa! Disse Idealister, 
naar de vil tage Bonden, som han gaar og staar, 
og gøre ham til Aandsmand, hvad bliver der saa ud 
af det? Talemaader og Vrøvl og Folkehøjskole- 
vaas! Nej, men Bonden skal være praktisk; det 
kan han; praktisk i sit Fag — — og hvis det er 
det. Du kalder Oplysning, Proprietær, saa er det 
godt nok.« 

Ja, naturligvis var det praktisk Oplysning, Pro- 
prietæren mente, og lidt efter viste det sig, at de i 
Grunden var temmelig enige. Men Daniel vidste 
ikke, hvad han skulde tro. 

Den varme Toddy styrkede Almenaanden; de 
gav sig allesammen til at tænke paa Landets 
Fremgang. Da Hr. Petersen fortalte, at Folk i 
Bondesognene sad ved Skorstenen om Vinteraftenerne 
og drev Tiden hen med Ev ».ntyr og Vrøvl, istedet- 
for, at de kunde tjene Penge ved at lave Fejekoste 
og Træsko, saa fandt alle. at det var uhyre galt, og 
Sognefogden mente, at dette var en Sag, som selve 
Statsmagterne burde tage sig af. 



291 



»Jo, det vilde være norsk!« hvæsede Storr med 
sin anstrængte Stemme. »Statsmagterne! — I op- 
lyste Lande siger man: help your self; her er det 

Statskassen og — — Fattigkassen og Vorherre 

og — men Ingen kan tage fat selv, for Pokker! 
Statskassen — ? ja, det vil vel sige, at der skulde 
dannes en lille ny Embedsetat for den Sag — — 
med Træskoinspektører og Træskoprofessorer og 
en Træskochef i Kirkedepartementet — — ja, og 
saa en tyk Bog med Indberetninger hvert Aar, og 
Betænkninger og Planer og dit og dat - - — Herre 
Gud!« raabte han til Proprietæren, »skaf blot Folk 
til at købe Træsko, saa skal Du nok se, at Bonden 
lærer at lave dem!« 

Derefter blev der en Desput om Embedsstanden. 
Sognefogden var fornærmet over Træskochefen og 
gav lidt ondt af sig; de unge Jurister gjorde det 
samme; saadant noget skulde en oplyst Mand ikke 
sige, mente de. Og det holdt Daniel med dem i. 
Grossereren svarede ikke noget videre derpaa; men 
da de var færdige, forklarede han, at naar det upro- 
duktive Embedsarbejde gjaldt for det højeste i et 
Land, saa maatte Landet forarmes. Han vilde, at 
de bedste Hoveder skulde lægge sig efter det prak- 
tiske, og saa kunde de næstbedste eller de ret gode 
Hoveder tage sig af al denne Protokolførelse og alle 
de Indberetninger. 

Sognefogden blev rødere og rødere i Kammen; 
Hr. Becker og Hr. Petersen kaldte Grossereren for 
en Jaabækianer; Fru Storr sad og rømmede sig, det 
samme gjorde Proprietæren. Tilsidst vidste han ikke 

andet Raad end at holde en Tale. Saa holdt han 
en Tale for Embedsstanden, for vor ha^derlige Em- 
bedsstand, som vi maatte takke Gud for, og den 
Tale endte han da med en Skaal for Sognefogden, 
»som her var Embedsstandens Repræsentant.« 

Sognefogden svarede med en Skaal for Odels- 
bonden, den gæve Odelsbonde, som tryg sad paa 
sin Jord og gav Verden en god Dag, men bøjede 
sig for sin Konge og sin Øvrighed; for den Bonde 
vilde Sognefogden drikke, den Bonde var Kærnen i 
Landet, og den Bonde vilde nok kunne klare Ær- 
terne, naar det rigtig kneb. Mellem Odelsbonden 
og Embedsstanden havde der altid været godt Ven- 
skab, og han tvivlede ikke om, at det Venskab vilde 
bestaa, selv om der var — hm — Stemmer som — . 
Skaalen blev henvendt til den gæve og oplyste 
Odelsbonde, vor højtagtede og gæstfri Vært, Hr. 
Proprietær Stensrud. 

Daniel syntes godt om det, der blev sagt; og 
han fik en Følelse af, at disse E^mbedsvenner maaske 
dog, naar det kom til Stykket, var lige saa gode 
Folkevenner som Oppositionsfyrene. 

Da Fru Storr saa, at hendes Mand vilde til at 
svare Sognefogden, fandt hun paa at spørge, om 
ikke nogen af de unge Herrer vilde være saa elsk- 
værdige at synge lidt for os. 

»Ja, det vilde rigtignok være rart,« sagde Pro- 
prietæren fornøjet. 

' Fru Storr satte sig til Klaveret; Knutzon og 
Viborg raadsloge lidt om, hvad de skulde synge; 

saa kom der nogle store Akkorder fra Klaveret, og 
de unge Herrer begyndte med fuld Kraft: 

»Har ar guda godt att vara, 
ack, hur lifvet dock år skont!« 

De sang smukt, sang med Kunst, med skælvende 
Stemme, med langtrukne Toner ; det var aldeles, som 
om man var paa Theatret. Daniel syntes ikke om 
den Maner, men han vidste, at saadan skulde just 
fin Sang være. De sang Gluntar ; tilsidst kom de 
med et Numer af Bellmann. Daniel sad og tænkte, 
om de mon ikke vilde komme med noget norsk. 

Der blev klappet for hvert et Numer, og da de 
holdt op, prøvede Proprietæren at takke med Ord. 
Han holdt en lille Tale for Siudenter sangen. Hr. 
Viborg svarede med en Tale for Upsalasangen, 
som han vilde sige var ligefrem en Tryllesang; og 
da Herrerne begreb, at det gjaldt at holde Endre 
Storr ude, saa gav de sig allesammen til at tale. 
Daniel forstod det, og lo indvendig; han syntes, det 
var umaadelig fint. 

Hr. Petersen talte for Broderlandet, Hr. Knutzon 
for Kvinden, med Adresse til Fru Stensrud, Bang 
Block for vore Brødre mod Syd, og Becker — for 
Bondestudenterne. Daniel blegnede. Men Hr. Becker 
sagde, at det var — æ — godt og — mææ — 
glædeligt, at Bønderne nu vandt sig mere — æ — 
mere sand og grundig Oplysning; det vilde hjælpe 
dem frem til — ææ — til at kunne indtage deres 
Plads mellem de andre Samfundsklasser — og — 
ææ — for Eksempel paa — ææ — paa Storthinget 

— paa en mere værdig — mææ — paa en mere 
og mere værdig Maade. Det havde vist sig, at der 
var — ææ — at Bønderne ikke manglede — mææ 

— P^vner, og naar disse fik den rette Udvikling og 

— mææ — Tugt, saa troede han, at, — at den — 
æ den — æ — Disharmoni, som nu undertiden 
kunde — ææ — gøre sig gældende mellem Sam- 
fundsklasserne, den vilde — mææ — opløse sig af 
sig selv. Skaalen vilde han henvende til den Re- 
præsentant for Bondestudenteme, som vi havde den 
Ære at have iblandt os, nemlig Hr. Stud — naa, 
Hr. Kandidat — mææ, hm — ææ! — naa, Hr. 
Kandidat Danielsen — aa, naa, jeg ber! — Hr. Kan- 
didat Danielsen-Braut. Hans Skaal! 

Daniel skiftede Farve. Han drak, men følte 
ikke Jorden, han stod paa. Nu skulde han altsaa 
tale! Det var naturligeis det, de mente; han saa det 
paa dem. Og hvad skulde han tale om? 

Han huskede, at Skaalen for Fædrelandet ikke 
var drukket. Den maatte han altsaa tage. Naar 
han blot i en Fart kunde finde paa noget at sige! 
Han maatte jo tænke sig lidt om. Men saa kom 
der vel en anden og snappede Æmnet fra ham. 
Ja, naturligvis, der kom Sognefogden. Han vilde 
naturligvis tale for Fædrelandet. 

Men Sognefogden vilde tale for Studenterne. 
Ikke for nogen særskilt Klasse Studenter; efter hans 
Mening var der ikke saadanne Klasser mellem dem; 
naar de havde faaet deres Eksamen, saa var de 
Sønner af Athene allesammen, og saa var al Klasse- 
forskel forbi. (Bravo! tænkte Daniel.) Sognefogden 

talte for Studenterne i det Hele, Studenterne som 
vordende Embedsmænd. Det var rigtigt og nød- 
vendigt, at Arbejdet i Statens Tjeneste stod som 
noget højt og ypperligt. Man hørte jo nok somme 
Tider, at S tatstj enesten var et Arbejde, som — hm 
— som ikke var synderlig meget værd; man havde 
endog fra en vis Kant set det, at døbe Børn sam- 
menlignet med at køre Møg. Men Sognefogden vilde 
anse det for den største Ulykke for Staten, om For- 
skællen mellem Statstj eneste og andet Arbejde skulde 
dø ud af Folkets Bevidsthed. Statstjeneste maatte 
staa som noget — ja, som noget ideelt, for at bruge 
Ordet, — som en ædel Livsgæming, som man i sine 
unge Aar viede sig til, og som man med Energi 
holdt fast som Livsgeming i den lange Ventetid. 
Staten kunde ikke nøjes med Lejetjenere og Næ- 
ringsspekulanter ; man maatte forlange^ at Embeds- 
manden gik i Spidsen, selv naar det — naar det 
gjaldt Livet! Derfor vilde han mindes de mange 
unge Mænd, som nu gik og forberedte sig til denne 
deres Livsgæming, og han vilde ønske og haabe, at 
de forberedte sig saaledes, at Land og Konge altid 
maatte have en god og en trofast Embedsstand. 
Skaall Bravo! 

Sognefogden drak, og hans graa Ansigt var 
rødt som Fuldmaanen, iaften var han Stridsmand for 
en stor Tanke, og det var ikke saa ofte, at det 
hændte ham. Daniel holdt formelig af Sognefogden 
for den Tale; det, han der havde sagt, var^ Ord 
grebet ud af hans eget Hjerte. 

Men nu kom Endre Storr. Det var ikke læn- 
gere muligt at undgaa. 

Ja! naar det endelig skulde gaa løs med Taler, 
saa kunde han saamænd ogsaa gærne — — gæme 
prøve. De havde talt om Bonden; ja, han kunde 
ogsaa gærne tale om Bonden. Men ikke om Odels- 
bonden; for Odelsbonden blev mere og mere — — 
hvad han vilde kalde en Mythe — 

»Hm!« lød det rundt om Bordet. 

Men Storr vilde tale om den Bonde, som nu 
levede rundt om i Dalene, — »han, som har sin 
Gaard staaende i Pant i Hypothekbanken, han, som 
ikke længer ejer den Jord, han sidder paa, men gaar 
og slider for Banken, det vil sige for Pengemanden 
— — Ja. Det blev sagt her, at han arbejder, at 
han arbejder som en Træl« — 

»Hm!« sagde Sognefogden. 

»og det er sandt, han arbejder som en Træl; 
men se det er just Fejlen, at han arbejder som en 
Træl! han skulde arbejde med Lyst! se det er 
Tingen, med Lyst! Ja. Men det kan han ikke, saa- 

længe han er en Vildmand og hader Arbejdet 

og saa længe det, at være Embedsmand, det at leve 
roligt og godt og sikkert og uproduktivt, er det 
højeste i Landet!« 

»Hm!« sagde Daniel. 

»Men saadan er det nu; og Bonden ser og 
hører ikke andet — — og saa lærer han at ønske 
sig bort fra sit Arbejde og sin Stand, i Stedet for 
at han skulde lægge Jiele sin Lyst i Arbejdet, og 
dermed — — gøre Fremskridt, Fremskridt! — Nu 

kommer han ingen Vegne, blot til Banken. Ejer han 
lidt, saa kaster han det bort til Fjas — — og har 
han en Søn, som duer en Smule — — ja, saa skal 
Sønnen ikke blive Bonde, Gudbevares! nej, det er 
for simpelt; nej, han skal ialtfald paa Seminariet 
— — og naar han har været der, saa er han øje- 
blikkelig for fin til at røre ved nogen Ting — — 

skal gaa paa Stads ! skal være mellem de Fine ! 

leve paa de sølle Skillinger, som andre havde slidt 
sammen, og saa gaa og skrige paa større Løn, større 
Løn! — for det gælder nu for fint i dette Land! — 
men at leve af det, som man selv producerer, det 
er simpelt — — Ja. Saaledes gaar al Dygtighed 
bort af Bondestanden, og saa gaar de, som ikke 
duer, og slider for Bankerne — det bliver et Pro- 
letariat, som i England — — og det er den Odels- 
bonde, som vi skal stole paa, naar det kniber!« 

Daniel' begyndte at blive ængstelig; men han 
trøstede sig med, at Storr var Materialist* Og saa 
saa han paa de andre og forstod, at de heller ikke 
holdt med ham. Men Storr blev ved. 

Her gik vi og snakkede om Oplysning — — 
det var godt nok — — men — — der var en 
Ting, som al Skole og al Oplysning her i Landet 
skulde gaa ud paa, og det var — — at prente ind 
i Folkebevidstheden — ligesom med Udskrift — den 
gamle gode Sætning: poverty is a crime^ Armod 
er Synd! Det skulde være det første Bud i vor Folke- 
katekismus — : Du skal ikke være fattig. Dette 
Land burde blive en Arbejderstat efter belgisk eller 
schweitsisk Mønster — — og saa gik de her og 

lavede det til en Kancelli- og Literaturstat efter tysk 
Mønster. — — Vi kunde jo se det i alting, — — 
i Bøgerne med al denne Digtning og Drømmen og 
alle de Ideer — — tysk ideel Taage, en usund, 
uvirkelig Kvistkammer-Literatur — istedet for at sige 
Folk ærligt Sandheden og lære dem at forstaa, hvad 
det koster at leve — — den Slags Ting gjorde 
meget til at tømme Landet baade for Energi og 
Folk. — Og saa Statsbudgettet! Vi kunde se paa 
vort Statsbudget, at vi var et Folk, som blev styret 
af Embedsmænd — og af Bønder, som vilde være 
fine — — næsten alt gik til Kontorvæsen og upro- 
duktive Indretninger, og lidt eller ingenting til at 
hjælpe Arbejde og Næring op. — — Og vilde en 
fattig Fyr læse til Præst, saa stod hundrede Mæce- 
nater og tankeløse Geni-Opdagere rede til at hjælpe 
ham frem (jo vist? tænkte Daniel); men var der en, 
som gjorde en nyttig Opfindelse, saa — — ja saa 
troede Folk, at han var gal. Og naar man grund- 
lagde et Fabrik eller et stort Værksted, saa gik dog 
baade Staten og andre fine Folk til Udlandet allige- 
vel! — — Ja; — og saa jamrede vi over, at vi var 
et fattigt Land. — Jovist! Finland udførte Smør, 
Kom, Kød, Vildt og andre Ting i Massevis; hvad 
udførte vi? Emigranter! Schweitz havde en Industri, 
som sendte sine Varer Verden rundt ; hvad fabrikerede 
vi? Akkavit og Bayersk Øl!« 

»Ja Skaal da!« raabte Student Stensrud. 

Endre Storr foer sammen og saa sig omkring. 

»Ja, det er sandt,« sagde han, »det var Skaalen 
for — — for — — ja, Skaalen for Bonden. Ja, 

der har nok ikke været det bedste Sammenhæng i 
min Tale; men — men — jeg vil drikke en Skaal 
for den Bonde, som — ; for, at Bonden — og vi 
allesammen — maa faa saa meget Kultur, at vi 
komme til at elske at arbejde — — og at han, og 
vi alle, maa lære at forstaa, at den, som avler en 
Tønde Havre, er større end den, som laver en 
jævnt god Bog - — at den, som faar to Straa 
til at vokse der, hvor der før kun voksede et, — 
han er en Velgører mod Slægten! Skaal for den 
Bonde, som arbejder, og arbejder med Lyst og 
Energi!« Skaalen blev drukken; men der var ingen, 
som sagde Bravo. 

»Og denne Mand, vil Haugum sige, ikke er Ma- 
terialist!« tænkte Daniel. 

Han havde drukket saa smaat imder Talen for 
at faa Mod til Skaalen for Fædrelandet; nu var 
Glasset tømt, og han luntede ind i Sideværelset for 
at fylde det igen. For nu vilde han tale! Og han 
skulde sige Hr. Storr nogle alvorlige Ord, som baade 
Sognefogden og de andre skulde synes om. 

Mens han stod derinde og lavede sin Toddy, 
kom Herrerne Knutzon og Viborg ind og satte sig. 

»Uha, den Endre Storr!« sukkede Knutzon. 

»Ja, det er en underlig Fisk!« sagde Viborg. 

»Naah! det var ret, Huslærer,« vedblev han, 
»bliv bare ved! her maa man drikke; for andet er 
her s*gu ikke at tage sig for!« 

»Nej, Du kommer ikke paa nogen anden Galej 
her,« mente Knutzon. 

»He, he, nej, man har da noget, som kaldes 

Moral heroppe paa' Landet,« lo Viborg. »Ja men, 
apropos Du, har man ikke ogsaa noget, som kaldes 
Natteløberi, hvad?« 

«Aa Snak, er Du gal? Det er jo bare oppe i 
de afsides Egne.« 

»Ja, hvad siger De, Huslærer? De maa vel 
kende til det?« 

»Nej , den Skik er uddød her paa Egnen,« 
sagde Daniel troskyldig. De andre lo saa tørt; han 
havde maaske ikke det rette Sving paa sit Sprog. 

»Ja Fanden tro de Bønder!« sagde Viborg; 
»men det er rimeligt nok, at De ikke vil give os 
Besked; hvad? De er nok lumsk? Hvad?« 

»Aa visvas,« sagde Knutzon, »Huslæreren holder 
sig naturligvis til Huset;« de lo og drak; saa kom 
Hr. Viborg med nogle Ord om Husets Frøken, 
som ganske bandt Daniels Tunge. Hvor kan dog 
pæne Folk sige saadant noget! Og saa den Maade 
det blev sagt paa I saa uvorrent og fint paa samme 
Tid, saa selvsikkert og ligegyldigt, som om det skulde 
saa være — — Daniel kunde ikke finde Ord for 
det. Det var — — det var — — ja, det var det, 
som Horats kaldte frons urbana. 

»God Aften, mine Herrer!« sagde Sognefogden ; 
han skulde tage bort. Der blev Uro en Stund over 
dette; Damerne kom ligeledes og sagde Godnat; 
saa kom Sognefogden og Grossereren igen i Ord- 
strid, og det saa ud til, at Selskabet skulde opløses. 
Men Herrerne Knutzon, Viborg og Becker flokkede 
sig om Fru Storr og var galante, bukkede og buk- 
kede og gjorde sig lækkre, saa Daniel saa sig gal 

paa dem og syntes næsten, han saa en logrende Hale 
svinge sig frem og tilbage under de lange Frakke- 
skøder. Endelig gik Damerne, og Sognefogden med ; 
Proprietæren, Grossereren og Student Stensrud fulgte 
ham helt ud til Slæden. De Andre samlede sig i 
det Værelse, hvor Toddyen var. 

»Den Storr er Fanden tage mig en Jonglør,« 
sagde Bang Block sagte. »Alt det, han nu gaar 
og kæmper for, det er s'gu bare for at gøre sig in- 
teressant; han vil være original, han vil være noget 
for sig selv, noget extraordinært — — »han burde 
Fanden ta' mig være Oppositionsmand! 

Det syntes nu Hr. Petersen ikke; — han smilte 
bredt og venligt. Storr var en brav Fyr, lidt naiv, 
men umaadelig morsom. Der manglede aldrig For- 
nøjelighed i det Selskab, hvor han var tilstede. — Aa 
ja, morsom, han var en Jonglør. Han var af samme 
Slags som disse andre Folkevenner \ det var s'gu 
sig selv, han tænkte paa. Hvis han havde været 
Taler, saa burde han have gjort som denne Kandi- 
dat Meier og andre af den Slags, som får omkring 
paa Landet og holdt Folkehøjskole, — Block fnøs 
formelig, naar han nævnede den Slags Ord — holdt 
Folkehøjskole, for at komme tilbage som Profet 
eller Storthingsmand — — 

»Meier? Tror Du, han vil blive Storthings- 
mand?« spurgte Becker. Aa, Block lugtede nok 
Lunten. Meier gik engang og søgte Præstekald, og 
da han ikke fik det, saa — ja saa var det, at Hr. 
Meier drog op til Fjælds for at vække Folket! 

»Naa, det var s*gu en god Oplysning,« sagde 
Becker. »Er det virkelig sandt?« 

»Det skal være sandt.« Det var en værdifuld 
Oplysning. Den Meier gjaldt for saadan en Høj-Idea- 
list. — Aa skidt; det var s'gu samme Siirdejg 
altsammen. Kandidat Meier var saa god en Sag- 
fører Stensgaard, som nogen vilde se, netop af samme 
Slags som disse ildrøde Herrer nede i Frams Klikke 
— — Daniel f6r sammen. 

»Aa, lad os nu være fri for Politik,« bad Hr. 
Viborg. »Det er da ogsaa som Fanden, at saa 
snart man kommer paa Landet, saa skal man poli- 
tisere!« I det samme kom Proprietæren og de 
Andre ind igen, og Samtalen slog om. 

De satte sig til at forhandle om, hvem man 
skulde kalde den værste af de tre Demagoger Jaa- 
bæk, Bjørnson og Sverdrup; og det var ikke nemt 
at afgøre, for de var fæle alle tre. Daniel hørte 
ikke videre efter. Han sad og vred sig og tænkte 
paa sin Tale for Fædrelandet. Men hver Gang, han 
skulde til at vove sig op, saa turde han ikke. Det 
var ingen nem Sag at tale i en saa fin og kritisk 
Forsamling. 

Saa sagde Proprietæren og Grossereren Godnat. 
Proprietæren var gammel, Grossereren var træt; »men 
Ungdommen skal bare blive siddende!« lo Proprie- 
tæren gæstfrit. »Ja gu' vil vi blive siddende!« 
sagde Student Stensrud; de gamle gik. Mon det nu 
kunde nytte at tale for Fædrelandet. 

Block lavede sig et Glas til; der blev en Ord- 
strid om den rette Maade at lave en Toddy paa. 



303 



Becker, som havde været i Udlandet, fortalte, hvor- 
ledes man lavede Absinth ; saa greb han Lejligheden 
til at fortælle om Livet i Paris, og det var meget 
morsomt. Men der var ogsaa meget stygt imellem 
det, han fortalte, og Daniel fik Ting at høre, som 
han ikke troede kunde findes i Verden. Fra Paris 
kom de til Kxistiania og talte om meget af det 
stygge, som var der; og det gik op for Daniel, at 
han nok næsten var ligesaa fremmed i Kristiania 
som i Paris. Det, han havde set, var blot det 
simple, det grove, det som var for Bønder — — 
Saa kom Hr. Jokmn igen paa Tapetet; og Herrerne 
Petersen og Becker fortalte Historier om ham, som 
jo rigtignok var af den Slags, at Daniel fandt det 
mere end rimeligt, at Hanna ikke havde kendt dem. 
Men det, som BangBlock bag efter fortalte om den 
flotte Fru Harry, det var nu ikke stort bedre. Det 
v^r dog mærkeligt, at der kunde være saa meget 
af den Slags mellem fine Folk. 

Men Viborg og Knutzon havde nu faaet Lyst 
til at drille den skikkelige Huslærer, Der sad han 
og trak i sit Smule Kindskæg og gloede lige ud 
med sine milde Øjne, stor og tung, med brede 
Skuldre, og saå saa troskyldig ud, at de umulig 
kunde dy sig. Var det sandt, at Hr. Huslæreren, 
da han var i Kristiania, havde ført saadant et 
vildt Liv? 

Daniel f6r sammen. De andre maatte le. 

Ja, blev Hr. Viborg ved, der gik det Rygte i 
Kristiania. Hr. Huslæreren var nok bedre kendt. 

end han selv troede, og det var ikke just for det 
gode. 

»Ikke sandt, mine Herrer?« 

»Jo,« sagde Knutzon. »Jo,« sagde Becker. 

Nu forstod Daniel, at de vilde gøre Nar ad 
ham, og det syntes han var rasende flovt; men saa 
pludselig blev han vred. 

»Hvad er det for Snak?« sagde han. 

»Snak? Vil Hr. Huslsereren kalde det for Snak, 
som er stadfæstet af to gode Vidner?« — »Hr. Hus- 
læreren gjorde nok bedst i at svare paa Spørgs- 
maalet,« mente Hr. Becker. Og de fire Herrer 
sad og stirrede paa Staklen med optrukne Øjenbryn 
og Lorgnetten i Øjnene og syntes, det var uhyre 
morsomt, og Daniel vidste ikke, hvad han skulde 
sige. Han følte sig dem underlegen ; han kunde 
ikke hamle op med denne frons urbana, Saa blev 
han frelst af Stensrud, som gav sig til at fortælle om 
Student Rødberg ; kendte mine Herrer en Student 
Rødberg? Det var ham, som var Huslærer her paa 
Gaarden ifjor. Det var en Fyr, som forstod at leve 
vildt. Og saa havde han det med det, at han ikke 
kunde sige Sandhed. Altid løj han, baade naar han 
behøvede det, og naar han ikke behøvede ; men det 
var hans Ulykke, at han ikke kunde lyve sammen- 
hængende. Den ene Løgn modsagde den anden, 
og saa gik det galt. Stensrud fortalte forskelligt 
om dette. Tilsidst havde Rødberg drevet det saa 
vidt, at han ^kke saa andet Raad for sig end at 
slaa sig til det gudelige — Daniel blev ængstelig. 
Og Rødberg redede sig ud af det baade godt og 

længe ; for hver Gang, det gik galt, saa gjorde Rød- 
berg Bod, og saa bed den skikkelige Præstemand 
paa igen. Endelig havde Rødberg da faaet Eksamen. 
Men da han havde overstaaet den, slog han sig saa- 
ledes løs med Sold og Galskaber, at de fandt paa 
at sende ham herop. Broder Rødberg var svag. 
Broder Rødberg skulde ligge paa Landet! Men 
Broder Rødberg vidste Udvej til at være svag paa 
Landet med, og da han havde løjet saa længe, at 
Løgnene begyndte at slaa hinanden ihjel, saa kom 
det altsammen for en Dag, og Rødberg maatte paa 
Porten. — Hvor Rødberg da nu var? — I Kri- 
stiania, og der var de, som fortalte, at han i denne 
Tid gik som Politibetjent inde paa Grønland. Po- 
litibetjent? Var det muligt, at en akademisk Borger 
kunde falde saa dybt? — Aa, mente Stensrud, naar 
en Mand sultede, saa kunde han nok falde. — Da- 
niel svedte; han skottede til Stensrud med Uro i 
Øjnene og tænkte paa, om mon dette Var myntet 
paa ham. 

Ja, der var mange af den Slags, sagde Bang 
Block nu, han sad og lavede det femte Glas. Kendte 
Herrerne en Student Monsen? Det var ogsaa saa- 
dan en Lurendrejer til Fyr. Han havde slaaet sig 
igennem med Løgne og Laan i flere Aar; en Tid 
havde han levet paa en Ertsgrube, hans Broder 
ikke havde fundet. Han var om sig paa alle Maader. 
Blot nu en lille Ting som denne: — Her i Vinter, 
da de gjorde dette Kommers i Theatret, Børnefor e- 
stiUingen^ som Borgeren kaldte det — — 

»Apropos, var ikke De ogsaa med der, Hus- 

Bondestndenter. 20 

lærer?« spurgte Viborg drillende; han stak ofte paa 
sit Glas. Daniel rystede paa Hovedet; han vilde 
ikke lyve — — 

»Hvad var det, De vilde fortælle om, Monsen?« 
sagde Stensrud. Jo Fyren sagde, at han vilde pibe 
og fik paa den Maade Fribillet; men saa fortalte 
han i rette Tid det hele til en Politibetjent, og bag- 
efter gjorde han Mynt af det, at han ikke havde 
pebet ! 

»Ja de Bønder, de Bønder!« lo Hr. Petersen; 
han kunde ikke finde paa noget vittigt nu, for han 
var fuld. 

Daniel syntes ikke længer om at være mellem 
den formelle Dannelse. Saasnart han kunde se sit 
Snit, listede han sig ud og gik op og lagde sig. 

Men det varede længe, før han faldt i Søvn. 
Han laa og ærgrede sig over, at han havde bidt 
saa daarligt fra sig, og nu, bagefter, fandt han paa 
en Masse Ting, han skulde have svaret disse fine 
Herrer. Og nu og da pinte han sig med Spørgs- 
maal og Tvivl, om de i Grunden vidste noget eller 
ej: forskellige og underlige Ord var faldet. Men 
de kunde dog vel aldrig anse ham for en Fyr som 
denne Rødberg eller Peder Monsen! Og saa havde 
de gjort Nar ad ham — ! og han havde ikke kunnet 
forsvare sig. Nej, frons urbana, den maatte til ; 
uden den kunde man ikke bjerge sig; men naar 
man havde den, saa kunde man sige og gøre, hvad 
man vilde — — Og hvor dumt af ham, at han ikke 
havde talt for Fædrelandet. Havde han det, saa 
havde de da faaet at se, hvad Slags Karl han var 

— — Men imorgen, imorgen skulde han bære sig 
klogere ad. Han skulde vise de fine Herrer, at han 
ikke var en ren Pjalt! og saa skulde han holde en 
Tale for Fædrelandet. Denne Tanke beroligede ham. 
Og Talen for Fædrelandet gav han sig til at holde 
for sig selv, og det gik godt, syntes han. — »Mine 
Herrer! — Under al vor Strid — — er der dog et 
Navn, 'som samler os — — samler os i Begejstring, 
i Glæde — — et Navn, som — naar det nævnes 

— — faar os til at glemme alt det, som ellers kan 

skille os ad og til at — — række hverandre 

Broderhaand — — « 

»Det var dog underligt nok,« tænkte han ved 
sig selv, »at ingen af de andre heller talte for Fædre- 
landet. £r det maaske ikke fint? Jo vist er det 
fint. Det er bare Internationale, som tror, at Fædre- 
landet er en Frase« — — »række hinanden Broder- 
haand — ligesom Fædrene paa Eidsvold — 

— Ja, mine Herrer! De store Minder Sagaen 

— — I Rosenlund under Sagas Hal de store 

Fædre, Vikingerne, som vandt hele Riger alt 

dette — — — de høje Aser og Asynjer — 

— og de høje Helteskikkelser, som vandre gennem 
Sagaen — — de høje Haakoner — — de høje 
Olafer — — Og endnu har vi Mænd som — — 
vil vove Liv og Blod — — — « 

Hr. Jokum sad ved Bordet og nikkede; Olafs- 
ordenen havde han paa Brystet. Men Grosserer 
Storr stod og stirrede paa Daniel med iltre Øjne og 
sagde, at Fædrelandet var — — Fædrelandet var 

— — han vilde sige en Frase. 

20* 

ulen var lang og drøj. Det gik med Toddy- 
gilder og Middagsselskaber Dag ud og Dag ind hele 
Sognet rundt, og Nattevaagen og Dans nu og da. 
Det var en Gæstereren, som Daniel aldrig havde set 
Mage til, og Endre Storr sagde paa sin Maner, at 
det var »Vildmanden, der rasede«. _ Han og de 
andre Folk fra Byen blev forresten ikke længe ; straks 
efter Juledagene tog de tilbage til Byen. 

Men Daniel var vel tilfreds. De fine Herrer 
havde været høflige mod ham siden, og han var 
sikker paa, at de ikke »vidste noget«. Og Jule- 
gilderne kunde være saa drøje, de vilde, dem kunde 
han sagtens holde ud. 

Han var som i Himmerige nu imod iQor 
paa denne Tid, da han gik der inde i Byen og 
sultede. — 

Hvor godt han s)nites om det Selskabsliv, de 
her førte, gik igrunden først rigtig op for ham, da 
det var forbi. Det gjorde formelig ondt at begjrnde 

igen med Vadmelskofte og Grovbrød^ og da han 
første Gang skulde læse med Smaadrengene og høre 
dem i Tysk, havde han mest Lyst til at løbe fra 
det hele, saa inderlig ked var han af det. Han 
kunde ikke holde det Slid ud, det følte han godt 
baade den Dag og bagefter. 

En Glæde havde han, og det var, at hans 
Skæg voksede godt. ' Og saa var han vist i 
det hele mere selvstændig, end han før havde 
været. Han havde ikke mere denne ubegrænsede 
Ærbødighed for Proprietæren ; og den meget talende 
Endre Srorr havde ikke kimnet rokke hans gamle 
Tro paa Aand og Ide. Han havde en Dag vovet 
sig i Ordstrid med denne Mand. 

Vilde virkelig Grossereren staa ved den Sætning, 
havde han spurgt, at det blot var de rige, som 
kunde være oplyste? Dertil svarede Grossereren 
ja, og han havde Autoriteter for sig. Tænkere, »som 
Hr. Kandidaten naturligvis kendte ligesaa godt som 
han« ; ja, han havde nok ogsaa Grunde. Og det 
var ikke Daniel, som vandt i den Strid. Men han 
vidste, at Storr havde Uret; Grundene maatte han 
en anden Gang se at finde ud. Storr havde i det 
hele taget Uret. Det, han paastod, var tvært imod 
alt det, som Daniel havde hørt og lært; hele Sam- 
fundet, fra Kapellan Hirsch til Dølen, fra Professor 
Darre til Fram vilde enstemmigt fordømme denne 
Materialisme. 

Daniel var heller ikke saa bunden af sine gamle 
Autoriteter nu som før. Han havde lært at forstaa, 
at det ikke var Guld alt, som glimrede. Naar en 

Mand som Folkehøjskolelærer Meier kunde være en 
Egoist, og en Levebrødsspekulant , saa var 
det ikke godt at vide, hvem man skulde tro. Den 
gode Borger løj maaske dog mindre, end nian 
skulde tro. Hvem kunde nu vide, om Kapellan 
Hirsch var en saadan Mønstermand, som han gjaldt 
for? Havde han maaske ikke engang rejst fra en 
god Gærning, fordi han et andet Sted kunde faa et 
Par Hundrede Daler mere i Løn? 

Nej, nej, om Kapellan Hirsch vilde Daniel ikke 
tænke saaledes. Men om de andre, — hvem kunde 
man stole paa af dem? 

Af Fru Louise havde han hørt, at Hans Hau- 
gums Kæreste skulde være en Pige paa sine 10,000. 
Hvem skulde have tænkt, at Haugum havde saa 
meget Sans for Penge? Og hvem kunde vide, om 
ikke han for de 10,000 Daler havde solgt og 
sveget sin Ungdoms Ideal? — Men Fru Louise 
havde sagt, at Haugum var en Mand, som havde 
Lykken med sig. 

Hm, ja, paa en Maade. Det havde ikke været 
saa ilde, om Inga Holm ogsaa havde været rig; 
det havde været en nem Maade at komme ud af 
sin Fattigdom paa. Eller — — eller — — om 
man havde haft et andet Ideal. Det var igrunden 
dumt at binde sig til noget vist, før man var saa 
gammel, at man forstod sig paa Verden. 

Han syntes tydeligt, han forstod, at Hanne ikke 
havde noget imod ham. I den sidste Tid var hun 
blevet saa huslig, baade i Klæder og forresten; og 
det begyndte, efterat Daniel en Dag, da de talte 

om Fru Andrine, havde sagt, at han syntes om 
huslige Kvinder. Før Jul plejede hun altid at spille 
norske Folkemelodier og Studentersange, som han 
havde sagt, at han holdt af; efter Jul, da han havde 
fortalt hende, at han var førtfust af »Glunlame«, 
begyndte hun med dem, og spillede »Gluntar«, 
saa Daniel blev aldeles led ved dem. Og der 
var flere saadanne Tegn, og Daniel tænkte ved sig 
selv, at det dog igrunden var Synd for den stakkels 
Pige. — 

Han blev ved at holde sine Meninger for sig 
selv nu som før ; men han bar sig anderledes ad. 
Han vilde ikke lyve. Naar Proprietæren kom med 
sine Sætninger, forklarede Daniel, hvad Modpartiet 
mente; »det og det siger de, hvad skal man svare 
paa sligt?« — og saa lod han tilsidst Proprietæren 
vinde. Det gik godt. Daniel var igrunden ked af 
Politiken. 

Men han længtes efter Byen, Hver Dag saa 
han efter i Borgeren, om der kunde være nogen 
Post for ham derinde; men det saa smaat ud. Var 
der noget, saa var det enten for stort for en Student 
med Haud — Vorherre maatte vide, hvad Meningen 
var med det Haud — eller for smaat til at leve af. 
Han begyndte at drømme om Lias, som nu var i 
Amerika. Maaske drattede den Tamp op i et eller 
andet, fandt Guld i Kalifornien eller gjorde et rigt 
Giftermaal, og saa sendte han en skøn Dag en 
Veksel hjem, en stor, stor Veksel. — Det var for- 
underligt, at Lias ikke endnu havde skrevet. 

Jo, en Dag skrev han. Daniel saa Amerika- 

stemplet og rev Brevet op med bankende Hjærte. 
Lias fortalte, at han havde gaaet meget igennem og 
haft »mange forskellige Forretninger«, men at han 
nu var kommet i Ro for det første og var vel for- 
nøjet, for nu havde han faaet en fast Plads sonci 
Røgter. Daniel gjorde en slem Grimase; han blev 
baade flad og lang i Ansigtet. Røgter! Og saa 
skrev den Slubbert saa modig, som om han skulde 
have fundet en Guldgrube snakkede om Poli- 
tik og om den amerikanske Frihed; her var saa 
frit, skrev han. Ja vist. Det skrev de allesammen. 
Og noget Vrøvl var det. Her var s*gu Frihed nok 

i Norge ; den, som bare havde Penge ! Daniel 

lagde Brevet bort og opgav sine Drømme om Amerika- 
vekslen for det første. 

Desto mere drømte han om Byen og om den 
formelle Dannelse. En Ting kunde han straks an- 
skaffe sig, det vilde dog hjælpe paa det formelle, 
mente han, og d^t var Briller. Han begyndte at 
klage over, at hans Øjne var bleven saa svage, og 
da Proprietæren rejste til Kristiania til Markedet, 
fulgte Daniel med for at faa Raad derfor ; og Briller 
fik han da. Det hjalp utroligt. Brillerne tog noget 
af det godmodige bort af hans Ansigt og lagde 
en kold Glans over det, som gjorde det stren- 
gere; Daniel spejlede sig med stor Glæde og 
fandt ud, at naar han nu blot fik større Skæg, 
saa kunde Ingen se, at han havde været Bonde. 

Paa den Tur saa han et Par gamle Bekendte 
igen. Han sad en Aften inde i en Hotel-Kafé sam- 
men med Student Stensrud, Endre Storr og Hr. 

Knutzon; saa kom der nogle Fyre ind og satte sig 
ved ved et Bord nær ved og gav sig til at drikke 
Toddy og snakke om den fransk-tyske Krig. Den 
ene var en fremmed Fyr, som saa ud som en Kavaler 
fra en Smaastad. De andre, tre store Knipler, viste 
sig at være Strand, Gregus Johnsen og Aslak Fjor- 
dan. De var vist allesammen lidt fulde, og uordent- 
lige og sjuskede saa de ud. Daniel skammede sig, 
og vendte sig fra dem, saa godt, han kunde; det 
var underligt, at saadanne Folk kunde slippe ind 
paa fine Steder. Stuen var fuld af Folk. Toddyen 
røg fra hver en Krog, og Luften kogte af Snak og 
Præk. Daniel ønskede, han var vel ude; men Storr 
sad og drak Selters med Rødvin, og havde ikke 
Spor af Hast. Han prækede om, at Markeder var 
en Uskik; Hr. Knutzon sagde ham imod, og Daniel 
syntes, denne havde ganske gode Grunde. Men til- 
sidst kunde Hr. Knutzon ikke længere forsvare sit 
Standpunkt, og saa fortalte han, at det, han havde 
sagt, det havde han ikke fra sig selv, men fra en 
Mand som Grosserer Lampe, og han mente dog, at 
den Mand vidste, hvad han sagde. Hm, saa den 
Slags Folk kan ogsaa være uselvstændige, tænkte 
Daniel ; og han følte sig vel derved. Men at de havde 
Mod til at sige det! 

Bagefter kom Storr ind paa sin gamle Snak om 
Nationaløkonomien. Han var rasende vred paa de 
Bønder, som huggede deres Skove ud og derved 
forødte baade deres egen og Landets Kapital; men 
tilsidst kom han til det Resultat, at det maaske var 
nødvendigt, at Landets Kapital blev forødt. For 

saalænge vi havde den, saa levede vi paa den, og 
saalænge vi gjorde det, blev vi hverken Folk eller 
rige. 

Da lo Student Stensrud og spurgte, om det alt- 
saa var saaledes at forstaa, at vi ikke blev rige, før 
Landet var ødelagt, og dertil svarede Grossereren 
ja. Et Folk blev aldrig rigt af at leve paa sin 
Kapital ! Og værre endnu var det med vore andre 
store Næringsgrene, Skibsfarten og Fiskeriet; for det 
var et rent Lotterispil, og det oplærte Folk til en 
daarlig Moral ! Her gik Folk langsmed Kysten 
og satte alle deres Spareskillinger i Skibsparter eller 
i Fiskeri; traf det saa heldigt, saa tjente de Penge 
— og satte dem i andre Skibsparter; og gik det 
galt, saa ramlede det sammen altsammen, og de 
stod der med tomme Hænder; det var en. Grundung 
uden Underlag ; det maatte ende med Armod. Men 
det værste var, at det ødelagde al Foretagsomheds- 
lyst, al Viljekraft. Folket lærte at forlade sig paa 
Slumpelykke, vilde blive rige i en Haandevending, 
drømte i Stedet for at arbejde, gravede efter gamle 
Skatte eller minerede efter Svovlkis eller Glinuner- 

sølv og inden de vidste er Ord af det, maatte 

de paa Fattigkassen. Selve Religionen blev brugt til 
at opdrage Folk til denne økonomiske Vildmand- 
skab. Præsterne gik og prækede om, at de skulde 
forlade sig paa Vorherre, og ikke ængste sig for 
den Dag imorgen ; det var farligt og syndigt at slide 
for Rigdom; man skulde være »fornøjet i sin Kreds » 

og leve som Fuglene i Luften. Kunde man 

da vente noget af et Folk, som voksede op i en 

saadan Lærdom? Et saadant Folk blev et Folk af 
Dovne og Fantaster. De gik og arbejdede saa de 
holdt Livet i. sig; men videre drev de det ikke. 
Kunde ikke Vorherre gøre dem den Villighed, at 
han lod dem finde en Guldklump i deres Ager? 
Kunde Vorherre ikke sende dem et rigt Fiskeri, eller 
give gode Fragter? Kunde ikke Vorherre lade det 
regne med Marker eller sne med Dalersedler? Stu- 
denterne lo, Daniel med, men paa en egen 
Maade. 

Men, vedblev Storr, naar bare Bønderne kom 
til Amerika, saa blev de som Folk af en hel anden 
Slags. Sagen var, at dér lærte de en hel anden 
Moral. Dér var der ingen, som sagde til dem, at 
de skulde forlade sig paa Vorherre; dér fik de at 
vide, at de skulde hjælpe sig selv, og naar de havde 
lært det, saa slog de sig igennem! 

Daniel syntes Grossereren havde Ret i noget af 
det, han sagde iaften; Bønderne var, som han sagde; 
han havde selv følt det. Og om de saa blev Stu- 
denter, var de dog Vildmænd. 

»Oh! oh! oh!« lo Aslak Fjordan henne i sin 
Krog; »jeg holder med det Parti, som vil afskaffe 
Præsterne! dem holder jeg med, ah! ah! ah! om 
de saa er aldrig saa reaktionære eller — — Hoh 
oh ! oh ! de Svinebæster ! Staar de ikke der og lyver, 
saa det render af dem, hver Guds skabte Søndag! 
Tror de ikke, vi ved, at Kristus blev Gud ved Kirke- 
mødet i Nikæa 3CX> Aar efter, at han var død? hah 
ah! ah! udnævnt til Gud -med simpel Majoritet? Og 
Majoritet fik han, fordi Kejseren gik med! havde 

Kejseren gaaet med Arius dengang, som han gjorde 
flere Gange før, saa var Jesus aldrig i Verden blevet 
Gud! Og det véd de, de Svinebæster!« 

Hu, hvilken Snak! Hvilken Raahed i Tanke og 
Tale; endogsaa Dialekten var simpel! 

Men Gregus Johnsen sad og nikkede og syntes 
vist, Aslak talte godt; maaske han levede paa Aslak 
nu. Stundom strøg han sig gennem Haaret, holdt 
saa Fingrene frem foran sig og stirrede paa dem 
med et mørkt Udtryk; han vilde se, om der var 
fulgt Haar med, for Gregus Johnsen var ved at miste 
sit Haar. Det hele havde et Indtryk af noget for- 
komment, fattigt, forfaldent; Daniel vendte sig Hied 
Modbydelighed fra dem. Han syntes, han kendte 
sine Bondestudenter igen. De kunde ikke engang 
solde med Anstand. 

»Ja saa Gu' tror jeg, han vover sig herind!« 
sagde Endre Storr sagte og saa hen mod Døren. 
Daniel fulgte hans Øjne og saa dér en Mand, som 
han syntes han skulde kende. Jo vist kendte han 
ham; det var Olai Bruvik. 

»Det er en norsk Odelsbonde!« sagde Storr. 
»Se blot, hvor sikker og paalidelig han ser ud; saa 
rolig og alvorlig og ærlig; man skulde tro, det var 
en Hædersmand, og saa er det en udlært Kæltring. 
Han har handlet nogle Aar her i Byen, fik Penge 
med sin Kone og ødte dem; saa levede ban paa 
Veksler, laante Penge, hvor han kunde, snød den 
halve By — — for alle maatte tro paa saadant et 
Aasyn! Men de lærte snart, at under det rolige og 
kolde Ydre gemte der sig — — en dyb og sørgelig 

Raahed. Pengene brugtes til store Gilder og sjofle 
Fruentimmer, og — — Nu forleden gik han da 
fallit. Kreditorerne skal have Haab om i Y2 Procent, 
har jeg hørt.« Studenterne lo. 

Men Daniel syntes nu, han maatte være lidt 
selvstændig, og saa sagde han, at der vist var lige 
saa store Kæltringer i Byen som paa Landet. Dertil 
svarede Endre Storr ja. Denne Hr. Bruvik var 
igrunden en Repræsentant for hele Landet. Vi gik 
her og gjaldt for at være saa grundige og gennem- 
ærlige, og naar det kom til Stykket, var vi et Folk 

af Fantaster usolide, uvederhæftige, letsindige 

— — Taterpak. At vente, at Bonden skulde være 
mere ærlig og solid end andre, var vanvittigt. Bonden 
var oplært til at gaa Krogveje, til at lirke og lyve 
sig frem — — der skulde stor Kultur til, før Folk 
lærte at det var galt at lyve, ja før de blot lærte at 
skælne klart mellem Sandhed og Løgn. Dette syntes 
Daniel var en underlig Snak, men han tav. De drak ; 
Storr bød nye Cigarer. Saa sagde han: 

»Desuden er der en anden Ting — — Hvor- 
mange Bondedrenge er der vel — mellem almindelige 
Bondedrenge — som vokse op i et frit, glad Hjem 
og, lad os kun kalde det, i et — — menneskeligt 
Forhold til sine Forældre ? — ' Dét er — — ja. 
Mellem Bonden og hans Søn staar den gamle Lære, 
at en Fader, en rigtig Fader, han skal banke sin 
Søn for alting, baade for det, han har gjort, og for 

det, han ikke har gjort ja endogsaa banke 

ham til at tro og bede og saa begynder det 

med, at Sønnen bliver bange for sin Fade*, — — 

Og skjuler sig for sin Fader, og lyver for ham 

og tilsidst vil Drengen — — ofte i alt Fald 

være fordærvet.« — Daniel ønskede, han kunde 

glemme, at han havde været Bonde. 

»£n Mindeskaal for Olsen den første!« sagde 
Aslak Fjordan og drak; »Olsen den første var en 
brav Karl! Havde jeg bare haft Raad, saa skulde 
jeg saagu' ha'e rejst der op imorgen og fulgt ham 
til Jorden! — Jeg havde forresten for længe siden 
forstaaet, at han havde Tæring.« 

Daniel blev forskrækket ved at høre dette, 
men saa huskede han paa, at han skyldte Olsen den 
første fire Daler, som han altsaa nu slap fri for at 
betale. 

»Hærland har nok ogsaa Tæring,« sagde Gregus 
Johnsen. 

»Ja, det er værre,« sagde Strand, »for Hær land 
er da saagu' et af de bedste Hoveder, jeg har 
kendt. « 

»Han kunde være blevet til noget stort,« sagde 
Aslak. 

»Men han har døjet for meget ondt — — 
meget Arbejde og lidt Mad; koldt Værelse og hullede 
Støvler; — — saadan gaar det i Verden.« 

Daniel følte sig ilde tilmode. Det var godt, at 
han var kommen ud ai det Liv. Og saa dukkede 
der en Tanke op i ham, som han imidlertid straks 
jog væk — : at han vilde føle det som en Lettelse, 
dersom alle hans gamle Bekendte vilde dø. — 

Da de gik, sad Aslak Fjordan og skændtes med 
Strand omFram; det lod til, at Strand og Fram var 

Uvenner, og at Aslak paastod, at det var Strand, 
som var Skyld deri. Men Strand svor som en Tyrk 
paa, at Skylden var Frams. Daniel slap ubemærket 
ud. Den eneste Bekendt, han siden traf paa, var 
Ottekanten, som kom og gjorde gammelt Bekendt- 
skab gældende og snakkede folkelig Politik og bad 
om at laane en halv Daler; han saa gruelig ud. 
Daniel stak en Mark til ham og gik. — 

Oppe paa Stensrud sneg Dagene sig langsomt 
afsted. En Dag stod der en Post i den gode Borger^ 
som Daniel mente, han kunde paatage sig, og som 
han vilde have søgt, hvis han havde haft Laud. 
Mens han gik og spekulerede over, om det kunde 
nytte at skrive til Pater om denne Post og faa ham 
til at lægge et godt Ord ind for ham, — fik han 
Brev fra Kapellan Hirsch. Det var et langt Brev; 
Daniel blev kold om Hjertet, da han kendte Haand- 
skriften igen. Han fløj det ængstelig igennem. 
Vidste Kapellanen noget? 

Kapellanen forklarede Grundene til, at han ikke 
havde skrevet før; det var mest, fordi, han mente, 
Daniel burde udvikle sig helt ud frit, selvstændigt. 
Nu mente Kapellanen, at han var voksen nok til at 
tage baade imod Raad og Vejledning. »Rud har 
fortalt mig, at Du fra isommer har været Huslærer 
paa Landet, og dér ved jeg. Du har samlet Dig og 
er kommen til Klarhed over det, som maa være 
Grundlaget i Dit Liv,« skrev han. Og han vedblev: 
»Jeg haaber forvist, at Du har bevaret Dit Barnesind 
gennem alt Dit Arbejde; for Du ved, det er Barnet, 
som ejer Himmerige, og som ejer den sandeste Vis- 

dom. Og især tror jeg saa vist, at Du har holdt 
Dig udenfor alt Byvrøvl, denne tomme,, hule, skrat- 
tende formelle Dannelse^ eller hvad det nu kaldes. 
Din Natur var .for varm og ægte til at den Slags 
Ting skulde kunne erobre Dig. Du har set saa 
meget af Bylivet, at Du véd, hvad det er værd. 
Kaade Munde og kolde Hjerter, Smaamorskab istedet- 
for Alvor, Vitser istedetfor Visdom; Dans om Guld- 
kalven, og Efteraben af aandløse Moder istedetfor 
et Liv i Kærlighed og Kraft, — det er om- 
trent Kendemærket for dette Liv, som de vil skal 
gælde for det højeste, — jeg vil ikke tale om al 
den Usædelighed og Hæslighed, som skjuler sig under 
Stadsen, og som ikke engang kan nævnes. Hver 
alvorlig Tanke dræbes med Latter; deres Livs Maal 
er at æde og drikke og sole sig i Naadestraaleme 
fra dem, som har Magten. De sælge deres Meninger 
for et Smil og deres Sjæle for en Orden, og hele 
deres Liv er en straalende Løgn. Naturligvis ved 
jeg vel, at der findes det, som er baade skønt og 
godt i Byen; der er baade Kunst og andre Ting, 
som kan løfte og glæde Aanden, — jeg vil ikke 
tale om alle de gode Mænd og Kvinder, som man 
der kan træffe og tale med. Folk, som leve et sandt 
Menneskeliv midt i Tomheden og Spektaklet. Det, 
jeg mener, er det, som egenlig kaldes Bylivet, dette 
Liv, som gør Folk til Pyntedukker og Dansemestre, 
og dræber alt Liv og al Aand og alt Alvor i et 
endeløst Jag efter Fjas og suger al aandelig Marv 
ud af Folk, saa de tilsidst ikke kan have andre 
Meninger og Tanker end dem, som er paa Moden. 

Og det kender Du ligesaavel som jeg. Nei — som jeg 
tror, jeg paa min Maade lærte Dig — ; Manden er 
Gudskelov mere end en Parykblok eller en paaklædt 
Dukke, og Livet er noget andet end at kunne danse 
godt og være Løve i en Balsal. — Og det er det 
største, jeg har lært her paa Landet, at ih vor fattigt 
og ofte uskønt »Folkelivet« kan se ud for den, som 
ser det ovenfra gennem Lorgnetter, — det er dog 
det, som ejer mest af Sandhed og Alvor og Hjerte- 
lag; og det er det, som er det rigeste og sandeste 
i Grunden. Her er kun lidt Form men desto mere 
Indhold; det er den klare, klingende Malm, man 
her finder; Ydret er koldt og mørkt, men under det 
gemmer der sig Guld, Hjerteguld. Her maa vi be- 
gynde, her maa den arbejde, som vil være med at 
vække Folkeaanden i Norrig. 

Du har vel set, at jeg i de forløbne Aar har 
haft meget at stride med. Jeg havde ikke troet. 
Folket var saadant, da jeg laa og drømte i Kri- 
stiania. Mangen en Gang har jeg været paa Vej til 
at opgive Troen. Det har forekommet mig, at Folket 
ikke alene var dvalebundet, men forstenet under al 
den Mangel paa Aand, under Madstrævet paa den 
ene Side og Pietismen paa den anden, eller rettere 
sagt, staalslidt og udlevet, aldeles magtesløst af det 
lange Mareridt. Men efterat jeg har lært Folket 
ligesom personligt at kende, er disse mørke Tanker 
tøet bort; jeg skal, hvis vi to engang træffes, kunne 
fortælle Dig mange mærkelige Ting om dette. Meget 
slemt har jeg set, men endnu mere Hjerteguld har 

Bondestadenter. 21 

jeg fundet, og det ofte der, hvor man skulde vente 
at finde alt andet end Guld. 

Men jeg har mere og mere lært at se, at den 
sande Maade at vække Folket paa, det er ikke at 
sende Bonden til Byen, hvor han ofte bliver ødelagt 
og glemmer baade Moders Metal og Faders Skik, 
nej, Bonden maa være Bonde, og faa Dannelse — 
sand Dannelse, Aands- og Hjertedannelse — paa 
fuldt ud hjemlig Grund. Derfor har jeg ikke hjulpet 
andre end Dig til at studere; jeg har saa hellere 
sendt dem paa Folkehøjskolen. Folkehøjskolen er 
det største og skønneste, som er fremkommet i 
Nordens Lande i Nutiden, og den vil fuldføre 
et Værk — først og fremmest her i Norge, — som 
fremmede Folk og kommende Ætter skal forbavses 
over.« 

Kapellanen fortalte saa, at han agtede selv at 
begynde en Folkehøjskole om et Aars Tid eller saa ; 
som Præst kunde han endnu ikke udrette saa meget, 
som han vilde, og nu, da hans Svigerfader var død, 
fik han desuden Raad til at vove et saadant Skridt. 
Først maatte han ud af Landet et Aarstid for at 
hvile sig og samle Kundskaber; men saa vilde han 
iværksætte Tanken. Han spurgte Daniel, om han 
vilde være med ham til dette Arbejde. 

»Det bliver ikke stor Løn, Du faar; men det 
bliver altid saameget, at Du kan slaa Dig igennem 
her, og naar man har, saa man kan slaa sig igennem, 
saa skal man ikke have mere. Og jeg ved. Du har 
været begejstret for de Livstanker, som dette Arbejde 
er bygget paa; Du ved, at Mandens Livsmaal,. det 

er at have noget stort at arbejde for og at kæmpe 
for, og Du vil visselig aldrig angre, at Du har ofret 
Dig til et saa skønt Arbejde i Aandens Tjeneste, 
som dette er. Jeg vil ikke overtale Dig, enhver maa 
tage det Arbejde, han føler sig kaldet til, og der 
vil han bedst finde sit Livsmaal. Men jeg vil bede 
Dig betænke vel, om Du er sikker paa, at Du er- 
kender Dit Kald rettelig; Du har tænkt paa at blive 
Præst; er Du da sikker paa, at Du vil kunne magte 
denne tunge Gerning i Tider som disse? Eller Du 
har maaske faaet andre Tanker ; maaske Du vil blive 
Videnskabsmand, eller noget saadant. Men betænk 
det vel — ingen Ting er værre end at forfejle sin 
Bestemmelse,^ Brevet sluttede med en hjertelig 

■ 

Hilsen ; Daniel trak Vejret dybt og tænkte med en 
Slags spottende Glæde: Han ved da heller ikke 
noget. 

Det første af Brevet, det om Bylivet, lagde Daniel 
ikke videre Vægt paa; det kunde være sandt nok, 
paa en Maade, men — . Det sidste af Brevet der- 
imod gav ham mangt og meget at tænke paa. 

Han troede ikke, han havde Kald til at være 
Højskolelærer. Han havde ingen rigtig Lyst. Gaa 
der oppe mellem Bønderne og lære dem Livsvisdom, 
det kunde være smukt og godt, men Bonden trængte 
maaske ligesaa meget til anden Slags Labrdom. 
Videnskabsmand? Nej, det havde han aldrig tænkt 
paa. Han brød sig ikke saa farligt om Videnskaben. 
Han havde igrunden aldrig forstaaet, hvad den skulde 
du til. Sandheden havde vi. Alt det, som Vorherre 
havde fundet, var tjenligt for os at vide, det havde 

21* 

han oplyst os om i Bibelen. Hvad var det saa de 
ledte efter? Og om de saa laa aldrig saa længe og 
rodede i Kød og Blod og døde Kroppe, saa fandt 
de aldrig ud, hVad Livet var, og de fik heller aldrig 
noget at vide, om Livet efter dette. Det, de ledte 
efter, vidste Bibelen, og mere til. Jo mere man 
tænkte efter, des mere vilde man finde, at Bibelen 
gav Svar paa alle vore Spørgsmaal. Og de Svar, vi 
der fandt, vilde altid vise sig at være de dybsindigste 
og bedste. Der var et og andet i Bibelen, vi ikke 
forstod; men just det beviste, at Bibelen var Guds 
Ord; for hvis det blot havde været Menneskeværk, 
saa havde vi kunnet forstaa det altsammen. Det 
eneste, han havde Lyst til at studere, var Theologi. 
Den lærte Menneskene at forklare Bibelen, og en 
Theolog kunde vide mere end nogen anden om det, 
som var værd at vide. Theologien var den eneste 
sande, solide Filosofi; den vidste dog noget; men 
den anden Filosofi, den får kun med Talemaader. 
Men naar han havde lært det, han skulde, saa vilde 
han være Præst. En Præst havde en skøn Gerning, 
og Præsten var en Mand, som Folk havde Brug for, 
og som de ærede ; det var ham, som styrede Kirken, 
og som havde det største Ord i Sognet; ingen kunde 
gøre saa meget, som han. Og Daniel saa i sine 
Tanker en hyggelig, hvid Præstegaard lyse frem 
mellem grønne Træer, og han saa sig selv der som 
Far og Herre, og saa en Præstekone, som — ; ja, 
det var Inga. 

Nej, han vilde ikke paa Folkehøjskolen. Han 
var ikke engang færdig med sit Studenterliv. Til 

Byen maatte han; han havde saa meget at gøre 
dex; han skulde læse Theologi og andre Ting, og 
arbejde sig frem til selvstændige Meninger — — 
Mens han gik og grundede paa disse Ting, kom han 
'til at tænke paa, at naar den rige Proprietær Rud 
var død, saa kunde maaske Kapellanen hjælpe ham 
med Penge! Den Tanke syntes han om og straks 
satte han sig til at skrive Svar. 

Han var ikke endnu saa klar over sig selv, 
skrev han, at han turde vove at svare Ja eller Nej 
paa Spørgsmaalet om Folkehøjskolen. Det eneste, 
han vidste, var, at han trængte til at læse Theologi 
et Aars Tid eller to. Han udviklede dette med 
mange Ord og fik det ikke til at se saa ilde ud 
endda. Tilsidst kom han ihd paa sin Pengeforlegenhed 
og sagde, at det baade var slemt for ham at faa 
sig en Post, og desuden trængte han just nu til at 
læse i Ro en Tid; han havde aldrig haft Tid til at 
læse i Ro, og han var igrunden altfor lidt udviklet 
til at være Lærer. Han sluttede med, at han ikke 
vidste noget Raad, men at han maatte vente og se, 
om det ikke skulde ordne sig for ham. 

I syv lange og syv brede ventede han paa Svar. 
Han begyndte at tænke paa, om han dog maaske 
ikke skulde skrive til Grosserer Helle og prøve med 
ham; men saa kom der Brev fra Kapellanen, og 
deri stod, at Daniel skulde henvende sig til Jens 
Rud, saa vilde han skaffe Udvej. Men Kapellanen 
syntes ikke, at Daniel skulde ligge altfor længe og 
Uzse t Ro; for den Theologi, vi nu havde, var den 
værste tyske Aandløshed, som tænkes kunde, og 

ligefrem farlig at rode sig ind i; og naar det kom 
til Stykket, saa lærte man mere af Livet end af alle 
Bøger. Derfor vilde Jens Rud se at skaffe ham lidt 
at bestille, hvis det kneb, men dog ikke mere end 
at han samtidig kunde læse. 

Daniel syntes ikke saa godt om dette sidste, 
men en Udvej var altid bedre end ingen, og han 
kunde jo se sig for. Da han fortalte -Hanna, at 
han skulde rejse, saa han, at hun blev bedrøvet, 
og han kunde ikke skjule for sig selv, at det for- 
nøjede ham. 



XIII. 



M, 



ed Glæde gensaa han Kristiania, som laa , 
og dirrede i Julisolen, graa og søvnig, tørstende 
efter Regn. Her var da egenlig det eneste Sted, 
hvor en Student kunde holde ud at leve, og han 
tænkte ved sig selv, at han hellere vilde slide alle 
sine Dage som Ekstraskriver, end grave sig ned paa 
Landet som Lærer i Livsvisdom. 

Han lejede sig et Værelse til fire Daler i Ho- 
mansby, han vilde nu bo anstændigt. Saa gik han 
til Skrædderen. Betalte sine gamle Klæder og tog 
nye paa Kredit; de fineste og smukkeste han endnu 
havde ejet. Hos Hattemageren kom han til at købe 
sig en høj Hat ; han havde ikke haft det isinde, men 
han blev forført. Tilsidst købte han et Par sorte 
Hansker. Og da han saa en skøn Dag stod for 
Spejlet og mønstrede sig, kunde han ikke andet end 
synes, han saa godt ud. Han strøg sig gennem 
Skægget og tænkte, at naar han nu blot kom paa 
Danseskole og fik den formelle Dannelse, saa skulde 
han blive en ganske præsentabel Kavaler. 

Men da han kom ned paa Gaden i sin nye 
Stads, syntes han, at Folk gik og saå saa forundret 
paa ham. De syntes maaske, det var underligt, at 
han, som blot var en Bondesøn, vilde gaa og skabe 
sig og spille Stormand — — Denne Tanke prøvede 
han at le bort. Og han rettede sig og lavede frons 
urbana saa godt han kunde, for det var dog den, 
det kom an paa. Men det hjalp ikke altid. 
Alle Folk var saa lattermilde og vigtige; det var, 
som om de troede, de var mere end en anden — 
— men giv bare Tid, giv bare Tid, Godtfolk ! Naar 
han engang kom i Præstekjole og Krave, og de saa 
maaske sad i Kirken og hørte deres Dom af hans 
Mund, saa lod de nok være at le! — Uh! gid man 
dog kunde blive Bisp. 

Han gik paa Visit hos Grosserer Storr og blev 
vel modtagen, skønt Grossereren selv ikke var hjemme. 
Fru Louise var ganske som en Søster imod ham, og 
især var hun tilfreds, naar him fik ham til at for- 
tælle om sig selv. Daniel havde intet imod at føje 
hende i den Henseende, og saa fortalte han da alt 
det, han vilde, hun skulde vide. Han fortalte ikke 
andet end det, som var sandt; han kunde staa ved 
hvert Ord, han sagde, — for han vilde ikke være 
nogen Løgner — ; men han maatte dog selv for- 
bavses over, hvor godt han fik det til at tage sig 
ud. Selv sit Haud til Examen kom han godt fra; 
og da saa Fru Storr sagde, at Haud var en god Ka- 
rakter, og at hendes Broder heller ikke havde faaet 
mere end Haud til Artium, blev Daniel saa glad, at 
hans Øjne lyste gennem Brilleglassene. Fru Storr 

saa sig glad paa de Øjne ; de var saa dybe og tro- 
faste, syntes hun. Saa fortalte hun ham, hvor meget 
de havde holdt af ham der hjemme paa Stensrud; 
og da hun særlig nævnede Hanna, gjorde hun det 
paa en saadan Maade, at Daniel blev rød. Fra den 
Tid syntes hun, hun kjendte hans Hjertes Løndom; 
og Daniel forstod ligeledes, hvorledes hun i denne 
Sag vilde stille sig overfor ham. 

Saa gik han til Rusgilde. Der skulde hans nye 
Studenterliv begynde, og han lovede sig en herlig 
Aften mellem den grønne Ungdom. Men det gik 
snart op for ham , at Russerne iaar ikke var som 
Russerne paa hans Tid. Der var Spektakkel og Støj 
iaften som dengang; men der var ikke den sanmie 
Glæde. Og det, som skulde være morsomt, blev 
ofte efter hans Mening dumt, ja raat. Han forun- 
dredes over dette en Tid; tilsidst udfandt han 
Grunden — : det kom vist af, at der iaar var saa 
mange Bondestudenter. 

Han kendte de Fyre, naar han bare saa dem. 
Og han syntes mindre og mindre om dem. Dette 
tunge og brede i Bevægelser og Ansigtstræk, dette, 
som han før havde troet var Kraft, det var Raa- 
heden, Bystudenteme havde ikke noget saadant, 
men de kunde være ligesaa kraftige for det. Og 
det værste var, at Bondestudenteme nu saa ud til 
at være stolte af deres Raahed. De gjorde sig til 
af at være Bønder; der var endogsaa nogle, som 
gik i Bondedragter. Og saa gik de og gloede paa 
Bystudenteme og paa alt det, som var fint, med en 
aldeles utaalelig Storsnudethed. — Daniel mærkede 

det nok og blev baade forbitret og skamfuld. Men 
det værste var dog, at Bystudenteme fandt sig i 
denne Bonde vælde, ja tilmed gjorde Stads af Bøn- 
derne. Det gik saa vidt, at nogle Bystudenter endog 
gjorde sig Umage for at se ud som Bønder. Daniel 
var ved at ærgre sig grøn over alt dette. Hvis det 
skulde blive saadan ved, saa vilde der snart ikke 
være det mindste ekstra ved at være Student. Alle 
disse Bondeknegte trak Studenterlivet ned ; Folk vilde 
vel tilsidst ikke respektere Studenter mere end andre 
Seminarister. 

Det varede gruelig længe, før Punschen kom, 
og da den endelig kom, var den ikke til at drikke. 
Det var Sukkervand. Rustalen havde noget af det 
samme. Der var meget sødt og lidet stærkt, mange 
Blomster, men lidet at le ad. Det meste var klin- 
gende Ord om Studenten som Folkets Søn og Stu- 
denten som Bærer af Ideen. Russerne modtog alt 
dette med rasende Begejstring, og Daniel var lige 
ved selv at blive reven med; men saa huskede han 
i rette Øjeblik, at den Slags Ting var det just, som 
oplyste Folk kaldte Frase. 

Og det blev værre og værre jo længere det va- 
rede. Saaledes var der en, som talte for vore folke* 
lige StornuBndy som han sagde var Udslag af den 
norske Folkeaand; de løste det, som laa bundet i 
Folket, og var Folkeførere, Folkeskjalde, Folkekæmper, 
Folkefrelsere. En Anden talte i høje Toner om 
Nordens Aand, som var alt og var nyttig til alt; 
saa kom der en og talte for Folkehøjskolen , som 
han sagde var Datter af Nordens Aand ; denne Skole 

skulde vække Folket og løse Folket og spille Folke- 
prinsessen ud af Havmandens Vold, men Havmanden 
var Materialismen; tilsidst kom der en ung Byfyr og 
talte paa Maalet, Da blev Daniel baade flov og 
ærgerlig. Han kunde ikke lide at høre denne Bonde- 
tale i godt Selskab, og desuden vilde han ikke 
være med til at støde sig ned i det Bondeliv igen, 
nu da han netop med Slid og Slæb havde arbejdet 
sig ud af det. Han rejste sig og gik ud i et Side- 
værelse. 

»Et Leve for det norske Maal!« skreg Maal- 
strævereu. 

»Hurra, hurra, hurra — !« svarede hele Salen; 
Daniel syntes, de var gale. 

Han satte sig ved et Bord og stak paa Punschen. 
Han følte sig saa sørgelig alene. Bønderne kunde 
han ikke lide, og imellem Byfolkene var han 
nok heller ikke rigtig hjemme. Nu havde han faaet 
ligesom et Slags Haab om at kunne faa fint 
Væsen; men saa gav de Byfolk sig til at ville 
være Bønder igen. Det var grangiveligt, som om 
det, han havde slidt for at opnaa i alle sine Dage, 
ikke mere betød noget. Han begreb det ikke; det 
begyndte at gaa rundt for ham. Tilsidst blev hans 
harmfulde Tanke hængende ved Kapellan Hirse h. 
Havde bare den — — dén Drømmer — oplært 
ham paa almindelig Latinskolemaner, saa kunde nu 
maaske alting været godt. Men saaledes gik det, 
naar Fattigmands Søn skulde frem i Verden. Saa 
gik det, som det kunde træffe, og saa blev det derefter. 

»Hurra! Hurra! Hurra!« dundrede det inde fra 

Salen som korte Tordenskrald, »Hurra! Hurra! Hurra! 
værre og værre — — og saa et Brag, et Dunder 
af Klap; og ud af Braget arbejdede der sig en Me- 
lodi frem, en Sang, stærkere og stærkere, og Sangen 
blev til en Storm, som fyldte Huset — : 

»Ja, vi elsker dette Landet, 
som det stiger frem, 
furet, vejrbidt over Vandet 
med de tusend Hjem !« 

Daniel sad og lyttede til og tænkte paa, om de 
mon derinde elskede Fædrelandet saa højt, som de 
skreg til. Men forresten var det ingen Kunst at 
elske Fædrelandet for dem, som havde det godt. 

Lidt senere ud paa Aftenen kom han i Selskab 
med Strand og nogle Andre; en af dem havde en 
Flaske Kognak med, og Daniel forstærkede sin Punsch 
lidt med den, det hjalp godt. Men Strand gjorde 
Nar ad Daniels ny Menneske og havde tillagt sig 
en Maade at tale paa, halv godmodig spøgefuld og 
halv spottende, som Daniel ikke kunde fordraige- 
Han var aldrig sikker paa, om han mente det ohdt 
eller godt. Det var en Bondestorsnudethed , som 
var meget værre end frons urbana. Blandt de andre 
lagde Daniel især Mærke til en bleg, f6d, foraars- 
klædt Fyr, med lyst, svært Haar, teglstensrødt Skæg 
og store Briller; det var ham, som havde Kognaks- 
flasken med, og hans Navn var Olai Juberg; det 
skulde altsaa være ham, som Haugum havde sagt 
var saa ødelagt? Det var da noget stort Vrøvl. 
Saa var der en halvgammel én, som blev præsen- 

teret som »cand. phil. Eleaser Karelius Manassesen 
Stormyrhals, almindeligvis kaldet Karl Magnus,« en 
sortsmudset, mager, ivrig Fyr; hans Hoved og Hals 
skød sig som paa en Fugl frem fra de bøjede 
Skuldre; den fjerde i Kompagniet var en ung Rus 
Aslak Mogjen fra Telemarken, som Daniel syntes, 
maaske var det smukkeste unge Menneske, han 
nogensinde havde set, men som man dog kunde se 
paa var Bonde. Daniel spekulerede længe over den 
unge Fyr, men fandt saa tilsidst ud af, at det 
maatte være en Ætling af hine gamle Odelsbønder, 
som nu snart blot vilde være en Mythe. 

Karl Magnus førte Ordet for det meste. Han 
var rasende begejstret over den unge Bergenser, 
som havde talt Maal! saadan skulde det være: paa 
den Maade skulde Maalsagen seire! Han syntes 
godt om Russerne iaar. Det var Folk med Alvor, 
og saa var der saa mange Bønder. Prægtige, støtte 
Fyre, sejge som Birkestammer , mange af dem havde 
ganske mærkværdig tiltalende Ansigter ; og saa skam- 
mede de sig ikke længere ved det at være Bønder! 
— Han gik altid om Efteraaret og saa paa Rus- 
serne, saa efter, hvorledes Ageren stod, om der var 
Grøde, som det var værd at samle ind ; han glædede 
sig saa inderlig ved den Tanke, at hver ny Høst gav 
Landet nyt Haab. Og saa var det saa latterligt at 
se paa alle de gamle, de som gik og sled og aldrig 
blev færdige. Hele Aaret laa de i Hi, nogle paa 
Landet, andre paa en Hybel; ingen vidste noget 
om dem, men til Artium kom de krybende frem, 
underlige og forkomne, menneskesky og udsultede. 



334 



slidte og lappede, værre og værre for hvert Aar^ 
mere og mere lurvede, overgroede med Skæg lige- 
som Hundehaar! ha ha ha! de var formelig lodne 
— ! Gamle Vidunderbø, han var da endelig færdig; 
Karl Magnus havde savnet ham iaar. Men nu var 
der Lars Risvold, han blev vist ligesaa sejg. Karl 
Magnus havde maattet laane ham Penge til Eks- 
amensafgift iaar — — lo Daler Netto, bortkastet 
til ingen Verdens Nytte. 

»Ja, nu lever han af Laan,« sagde Strand. 
»Men han er alligevel velklædt!« svarede Karl Mag- 
nus; »han barberer sig og gaar med hvidt Slips — 
— det er det dummeste Menneske, man kan se for 
sine Øjne; Alle tror han er Theolog. Han ser ud 
som et Asen i Messesærk, eller som et Faar i Spids- 
kjole!« — 

Jo mere han drak, jo mere højrøstet blev han, 
og han gestikulerede med Arme og Skuldre, som 
om han skulde have Betaling for det. 

Aa ja, mente Strand, der var mange af disse 
Bondesønner, som det gik skidt med. Mange af dem 
fik ikke Artium: Andre naaede saa langt, men ikke 
længere; nogle standsede med anden Eksamen, og 
Andre døde. Ja, svarede Karl Magnus, der var 
mange, som døde i den Tid; onde Dage og Slid 
dræbte saa mangen en Mand; og de, som naaede 
Maalet, var ofte udslidte. 

»Og de fleste bliver Theologer,« sagde Olai Ju- 
berg langsom med rolig Stemme. 

Aa ja, Karl Magnus kendte dem, disse nye 
Bondetheologer, de var nemme at kende; slemme 

Fyre, saa tunge som Kølsvin, med mørke, brede, 
fanatiske Ansigter, de passede til Tugthuspræster eller 
Indremissionærer — — Men det var naturligt, at de 
fleste Bondesønner gik den Vej. De blev oplærte 
dertil, først i Almueskolen og bagefter paa Seminarie- 
skolen; naar de saa kom herind, vidste de ikke, 
hvad det vilde sige at studere ; det eneste, de kunde, 
var at læse Leksier og tro paa Skolemesteren, og 
saa valgte de Theologi. Det kunde være godt nok, 
men Pokker tage ham, hin Gammel-Erik Pontop- 
pidan ! 

»Og Ramselæsningen,« sagde Strand. 

»Aa,« svarede Karl Magnus, »den er ikke den 
værste endda! Naar det gælder Pontoppidan, såa 
tror jeg snarere Ramselæsningen er en god Ting; 
for de, som lære at tro, at de forstaar Pontoppidan, 
de bliver aldeles ødelagte. De faar Brædtet for 
Øjnene og Ringen i Næsen, saa de aldrig lære at 
tænke selvstændigt — — Nej, men den kateketiske 
Metode, min Bror, den er • en Ulykke ! Det er sim- 
pelthen en Oplæren i at blive Eftersnakkere og uselv- 
stændige; det er igrunden det værste af alt.« 

»Aa, naar det kommer til Stykket,« sagde Strand, 
»saa er det Dogmatiken og det Slæng, som maa ud 
af Skolen, om vi skal blive til noget.« 

»Skaal, Strand!« raabte Juberg ; »ja ja. Hjemmet 
og Kirken, de kan bedst sørge for Troen,« mente 
Karl Magnus. 

»Naa og Du, Aslak, vil Du blive Theolog?« 
spurgte Strand. 

»Nej langtfra,« . svarede Aslak, han smilede 

som et Barn, »jeg vil aldeles ikke være Embeds- 
mand.« 

»Deri gør De ret,« sagde Karl Magnus. »Naar 
Folk kommer i Embede, saa bliver de som døde ; de 
bliver saa bundne af alt dette »foreskrevne«, og saa 
falder de hen, kapsler sig ind som Trikiner, og spiser 
og drikker og avancerer efter Anciennitet.« 

»Ja, og saa respekteres de ikke engang mellem 
Folk!« mente Aslak; »de er saa enfoldige, at de 
bare bliver til Latter, og de gaa bestandig og taler om, 
at de har saa liden Løn og faa saa smaa Pensjoner ; 
og som de saa ser ud! Naar man ser en saadan 
gammel og graa og gnaven og skæv og luvslidt 
Foged eller Præst, saa er det aldeles, som om man 
saa et Par gamle, skæve, udtraadte Sko!« 

Aslak lo lystigt, de andre med. Men Daniel 
var vred og kunde ikke længere fordrage Aslak; — 
at komme med Modsigelser, det kunde naturligvis 
ikke nytte i et Selskab som dette. 

Han var bedre fornøjet, da de begyndte at for- 
tælle Historier fra Fabriken, Strand og Juberg 
fortalte omkap, og Daniel lo, saa Taarerne 
trillede ham nedad Kinderne, og han fortalte ogsaa 
et Par Smaa ting, som han kunde huske. Og hans 
Skoledage paa Fabriken stod for ham som noget af 
det morsomste og bedste, han havde oplevet. Karl 
Magnus forklarede, at den . Gamle havde gjort mere 
for vort folkelige Udviklingsarbejde end nogen kunde 
regne ud, og han omtalte især, at saa mange af 
Bondedrengene fra hans Skole blev Jurister og Filo- 
loger. Og det blev ofte vore bedste Folk. Derved 

kom de saa til at tale om Hærland, og Strand sagde, 
at det eneste, denne manglede for at h\\ve /uld- 
voksen^ var, at han ikke var Socialist. Daniel lagde 
vel Mærke til dette. Karl Magnus sagde imod; men 
det kom vel af, at han ikke heller var fuldvoksen 
i den folkelige Politik. 

Da Gildet var forbi, gik Strand, Karl Magnus 
og Daniel hjem til Olai Juberg og drak 01; og saa 
blev Samtalen noget lettere. Strand og Juberg for- 
talte om deres Synder, som nok ikke var saa faa, 
som de burde være; og det var Fyre, som ikke 
generede sig for at sige alt rent ud. Det var mærk- 
værdigt, hvor raat saadant noget blev, naar det ikke 
blev fortalt med det rette Sving, tænkte Daniel; han 
gav sig til at tale med Karl Magnus. Denne var 
lidt drukken og begyndte at fortælle om en stor Op- 
findelse, som han arbejdede paa; det var en Ma- 
skine til at flyve med, som han troede vilde blive 
praktisk. Han gravede og ledte i alle sine Lommer 
efter en Tegning, han havcie gjort af den Maskine, 
men istedetfor fandt han et Brev, som gav hans 
Tanker en anden Retning. Brevet var fra en Skole- 
lærer, som havde mistet sin Plads, fordi han holdt 
vel meget af lystigt Selskab; der havde flere 
Gange været Uorden med ham; og tilsidst havde 
han gjort lidt — — lidt — — 

»Skandale?« spurgte Daniel. 

»Aa ja,« og saa blev han afsat og havde ingen- 
ting at leve af. Nu vilde han ind til Hovedstaden 
og se at faa en Ansættelse, for han var en flink Fyr ; 
men Karl Magnus vidste jo, at det ikke kunde nytte. 

Bondestudenter. 22 

»En Fyr, som har faaet sin Afsked for Drukken- 
skab.« — 

Daniel havde igmnden ondt af Skolelæreren; 
men naar den Slags Folk ikke tog sig ivare, saa 
kunde de ikke vente andet — — 

»Ja ja, det er just Ulykken,« sagde Daniel, han 
begyndte at faa vel meget 01, »det er det, som er 
Ulykken — — Folk vil leve godt og — — have 
det godt — istedetfor at arbejde og spare. Tjener 
de lidt, saa gaar det til Stads og Fjas; de æder og 
drikker det op — — de vil være store Herrer paa 
Kredit; og saa gaar de og drømmer og drømmer 
og stoler paa Slumpelykken — — gaar det galt, 
saa kan de altid bagefter faa Arbejde — — saa- 
dant noget gaar aldrig godt. Det er Mangel paa 
Civilisation! Bonden er ikke længere den * — — 
Odelsbonde, som han var i gamle Dage. Hans Gaard 
staar i Pant i Hypothekbanken — — og saa gaar 
Bonden og slider for den, og det gaar op i Ussel- 
hed altsammen — — *Der er iaften bleven sagt 
mange smukke Ting om Oplysning og Aandsliv; 
men — — ja. Folket maa lære at arbejde, det er 
Tingen ! « 

Strand sad og stirrede paa Daniel med store 
Øjnef saa tog han fat og bandte paa, at den løj, 
som sagde, at Folket ikke arbejdede; og den, som 
sagde, at Folket havde for gode Dage, var enten 
et Fæhoved eller en Slyngel — — Det var nok 
muligt, at disse Proprietærer oppe mellem de rige 
Trælastbønder levede som Dyr og drak deres Skove 
op i Champagne, men dersom Hr. Braut troede, at 

Bønderne i det Hele var saadanne Skadedyr, saa 
var han ikke Mand for at føre det store Ord i den 
Sag! Daniel saa paa Strand, og han havde aldrig 
set et saadant Par Øjne; de lyste brandgult som 
paa en Slange. 

»Jeg har vel Lov til at have — — mine Me- 
ninger,« stammede Daniel. 

»De Meninger, De har lært der oppe mellem 
de rige Trælasthandlere, dem kan De beholde for 
Dem selv,« svarede Strand drillende og uhøfligt, »og 
forresten har De vist aldrig haft mere Meninger, 
end De havde godt af, Hr. Braut!« Daniel blev 
ængstelig. 

»Jeg har aldrig været Partimand — — Jeg 
bryder mig Fanden om Politiken — — Det ene 
Parti kan være ligesaa godt og ligesaa galt som det 
andet — — Skillingspolitiken, den har jeg nu aldrig 
troet paa — — Landet bliver ikke rigt af at knibe 

20 Daler af en sølle Pension og det er maa- 

ske heller ikke Guld alt det, som glimrer i denne 
Folkehøjskole — — Hvis Kandidat Meier havde 
faaet det Præstekald, han søgte — — « 

»Har Meier søgt Præstekald?« foer Strand op. 

»Han, som ikke engang har taget practicum\<^ 
skreg Karl Magnus. 

»Nej, virkelig,« sagde Daniel; han følte, at han 
var vaabenløs og blev bange. 

»Naa saa De vil forsøge. De! at kaste Mis- 
tanke paa en Mand som Meier?« spurgte Strand 
paa sin trættekære, irriterende Maade, som nu fik 
noget raat, ondskabsfuldt til; — »det er Fanden 

22* 

gale mig det sjofleste, jeg har hørt! komme med 
vitterlig Løgn for at sværte en Mand, som har sat 
hefe sit Liv ind for at hjælpe Bonden! Meier er en 
Mand, som har fortjent Tak og Respekt af hele 
Landet; og mindst af alle mener jeg, at Hr. D. 
Braut har Ret til at tale om uægte Guld!« 

Strand talte sig mere og mere vred og blev 
tilsidst saa grov og ubehagelig, at Daniel ikke vidste 
andet Raad end at se at komme afsted. Med tungt 
Hoved og tunge Fødder sjokkede han hjemad; han 
hadede Strand og hele Rosset; det var ikke andet 
end Raahed altsammen. — 

Næste Morgen va agnede han, tung i Hovedet 
af Punsch og ilde tilmode. Han huskede kun uklart 
det sidste af Gaarsdagens Begivenheder; derpaa laa 
han og sled i pinlig Uro for at komme paa det; 
og jo mere han huskede, jo mere hed blev han om 
Ørene. Aldrig i Verden turde han gaa til Jens 
Rud efter dette; han maatte skrive til ham og det 
straks. 

Og han skrev, — og fik skriftligt Svar. Kort 
og tørt. Jens sendte en Anvisning paa sin Sag- 
fører ; der kimde Daniel hæve ti Daler hver Maaneds- 
dag. Ti Daler, Snuskeri, tænkte Daniel. Saa lovede 
Jens, at han skulde skaffe Daniel lidt Arbejde; naa, 
det har vel ikke saa grueligt Jag, tænkte Daniel. 
Tilsidst Hilsen fra Kapellan Hirsch, som nu var i 
Tyskland, men ventedes hjem til Foraaret. Naa! 
ikke før, tænkte Daniel. 

Men han kimde tydelig mærke af Tonen i Brevet, 
at Jens ikke længere vilde have noget med ham at 

gøre ; og der kom noget frækt, koldt op i ham, da 
han sagde til sig selv: »Det er godt nok! Ligesaa 
godt, at de véd det! De kan faa mere endnu at 
vide — — og saa er jeg da fri for dem!« 

Men rigtig vel tilmode var han dog ikke. Han 
følte ligesom en Lede ved sig selv, og han gruede 
ved Tanken om, hvor fint Jens Rud kunde smile. 

Paa de theologiske Forelæsninger syntes han 
godt om at gaa. Han mærkede nok, at han havde 
glemt endel af sin Artiumskundskab ; og meget af 
det, han burde vide, havde han aldrig kunnet; han 
maatte nok tage en grundig Overhaling i Forkund- 
skaber, naar han fik Tid; men selve Theologien 
blev han tilfreds med, og det var noget Vrøvl , det 
Karl Magnus havde sagt om denne Videnskab. For 
her var mere end nok til at prøve sin Tanke paa, 
og mere end nok at granske. Næsten daglig kom 
Professorerne ind paa dybsindige, forviklede Spørgs- 
maal, som undertiden var saa svære, at han aldrig 
havde tænkt sig, der kunde findes saadant i Troen; 
men jo sværere de var, jo bedre var det, for han 
vidste altid saa sikkert, at Professorerne dog tilsidst 
vilde finde ud af det paa den rigtige foreskrevne 
Maade. 

En af de første Dage traf han Haugum, som 
han hilste paa med stor Glæde. Men Haugum viste 
sig at være den samme, som han altid havde været, 
maaske snarere værre end bedre. Han gik saa vidt, 
at han kritiserede selve Professorerne, og alt det, 
der ikke var efter hans Hoved, det kaldte han aand' 
løst og meningsløst og ravgalt i alle Maader. Det 

kunde Daniel ikke lide. Det var Fanatisme, tænkte 
han, og han forstod nok, at der ikke var 
noget at gøre ved Haugum. Bagefter talte de 
sjeldent om højere Spørgsmaal; Daniel kunde ikke 
være, som han vilde, naar han talte med sin 
gamle Ven. 

Om Haugums Kæreste fik han at vide, at hun 
ikke var saa rig, som hun kunde have været; hendes 
Fader havde næsten sat alle sine Penge i Skibsparter, 
og havde haft svære Tab i den senere Tid. 

»Er det den første. Du har elsket?« spurgte 
Daniel. 

»Aa langt fra,« svarede Haugum og lo, »jeg 
har elsket saa mange!« — 

»Ja men — for Alvor?« — 

»For Alvor har jeg kun elsket en før, og hun 
narrede mig,.« — Lidt efter vedblev han : »Det er 
sandt: hvordan lever Hanna Stensrud? hun er ikke 
forlovet endnu?« 

Ikke det jeg ved.« 

Hm, underligt nok ! Hun var saa gode Venner 
med en Lieutenant her i Byen — — somme siger 
med to — — Men de fandt hende vel ikke rig 
nok, tænker jeg.« 

Daniel blev forfærdet; »er hun ikke rig?« 
spurgte han. 

»Aa jo vist saa, for os er hun rig. — Du 
tænker maaske paa hende?« 

»Aa, hvor vil Du hen?« 

Johannes Ortvedt var en af dem, som havde 
forandret sig; han gik sortklædt fra Top til Taa og 

saa alvorlig men mild ud; han lo ikke mere, smilte 
kun. Efterhaanden fik de noget af samme 
Væsen ailesammen; det lagde sig over dem 
lidt efter lidt som en Skygge. Om Sven Dufva 
fortaltes der, at han laa hjemme paa Landet og 
hvilte sit Hoved, som han havde sprængt i Artiums- 
tiden; Halvor Mosebø var ligeledes hjeYnme. De 
havde maattet tage ham hjem; han var kommen 
lidt paa Bummel her inde. Student Rødberg rejste 
omkring paa Vestlandet og var Lægprædikant. Mar- 
kus Olivarius studerede »Jura, Theologi, Medicin 
med flere Videnskaber«, og »kunde alt det, som 
Andre ikke kunde« ; Gregus Johnsen laa paa Landet 
og samlede nye Indtryk. Jens Rud vilde studere 
Jus et Aarstid; saa vilde han hjem igen og være 
Gaardmand. Hærland havde faaet en lille Post ved 
en Privatskole her i Byen, men han var sygelig, den 
Stakkel ; Aslak Fjordan var rejst til Amerika. Til 
Amerika ? Rejste nu akademiske Borgere til Amerika ? 
Aa, det kunde jo falde sig; Aslak var ialfald rejst. 
Han vilde der over og gøre noget ordenligt, sagde 
han, han vilde ikke gaa her og drive i alle sine 
Dage som en sølle Embedsmand. Det. var ikke 
noget for en stærk, arbejdsdygtig Karl, mente Aslak. 
Præst kunde hati ikke være; for han bildte sig ind, 
at han var blevet en gruelig Fritænker; Jurist eller 
Doktor vilde han ikke være, da han hverken havde 
Lyst til at flaa Folk eller til at slaa dem ihjel; og 
Skolelærer vilde han ikke være, om de saa forgyldte 
ham. Nej, han vilde til Amerika og arbejde. Hjemme 
kunde han ingen Vegne komme; sin Gaard havde 

han spist op, og her i Landet kunde det jo ikke gaa 
an, at en civis CLcademicus gjorde noget ordenlig 
nyttigt! — Daniel rystede paa Hovedet og begreb 
ikke Aslak Fjordan. 

Paa en Eftermiddagsforelæsning traf han sin 
gamle Skolekammerat, Kristian Bliland; det var 
knap nok,' at de kunde kende hinanden igen. De 
havde meget at passiare om, og Daniel fulgte Kristian 
hjem. Kristian viste sig da at være den samme i 
Sind og i Manerer; -men Meninger havde han skiftet 
om forskellige Ting, og derover blev Daniel saa 
glad, at han vovede sig frem med noget af det, 
han ellers ikke turde tale om. Han fik da blandt 
andet at vide, at Kristian havde mest Lyst til at 
slutte sig til de folkelige^ naar han blot kunde være 
sikker paa, at de ikke ganske gjorde fælles Sag med 
Grundtvigianerne. 

»Ja, er det ikke netop det, jeg ogsaa er bange 
for?« sagde Daniel forundret og glad; »de er Grundt- 
vigianere næsten alle tilhobe, og mange er rene 
Rationalister!« 

»Ja, Rationalisterne de er nu ikke saa farlige 
endda,« svarede Kristian sindigt, »det er de grundt- 
vigske med deres Folkehøjskoler og alt det — ; hvis 
de skulde faa Indpas i Folket — med deres Pelagianisme 
og hele deres flove, overfladiske Kristendom, — saa 
Gud hjælpe os.« 

»Det er sandt, :< sagde Daniel. 

»Forresten synes jeg heller ikke om den Maade 
Jaabæk har at bruge Guds Ord paa i sin Avis,« 
vedblev Kristian. 

•Nej, hvem kan synes om den^« svarede Daniel, 
»og nu er det allerede gaaet saa vidt, at de begynder 
at tale om simpelthen at tage Kristendommen ud af 
Skolen ! « 

»Det kan jeg næsten ikke tro,« sagde Kristian 
alvorlig. 

»Tro? Jeg har hørt det med mine egne Øren — 
ja, og af Theologer har jeg hørt det!« Kristian 
rokkede med Hovedet. 

»Og hvad som er værre end alt det andet,« 
vedblev Daniel glad og ivrig, »jeg har hørt dem 
sige lige ud, at Konsekvensen af alle disse folkelige 
Tanker er Socialismen ! Socialismen og Kommunismen 
— — er det ikke grueligt?« Kristian tav og faldt i 
Tanker. 

»Jeg for min Del,« sagde Daniel og tvang sig 
til at være sindig, »jeg har i den senere Tid fundet, 
det var bedst at slaa sig fra Politiken og den Slags 
Ting; for det er ikke saa nemt at vide, hvor langt 
man bør følge med dem nuomstunder.« 

»Nej,« sagde Kristian, »det gælder nu at se sig 
vel for.« Daniel var saa glad, saa han selv var for- 
bauset derover. 

Han spiste tilaften hos Kristian, men fik hverken 
01 til Maden eller Toddy bagefter. Kristian talte 
især om Grundtvigianismen og om hvor farlig den 
var ; bagefter fortalte han om, at de paa Latinskolen 
havde haft saadan en mærkelig Mand til Religions- 
lærer i de sidste Par Aar. Da Daniel vilde gaa, 
sagde Kristian: 

»Skulde det ikke være godt, om vi bad lidt 
sammen iaften ?« 

»Au, slap det der ud,« tænkte Daniel; »jo, jo 
gærne,« stammede han. 

Og saa maatte han høre paa Kristians Aftenbøn, 
som baade var lang og bred. Ja, gid han blot 
kunde være som Kristian! Daniel for sin Del maatte 
sagtens vente, til han blev Præst, tænkte han. Saa 
længe han laa her og studerede, havde han saa 
mange andre Ting i Hovedet — det var dog ikke 
saa let. Forresten var det nu saa sin egen Sag 
med denne Bondeskik at holde Bøn; i fine Huse 
brugte de det aldrig, og de var vel lige gode 

Kristne for det. Saa snart Kristian havde 

sagt Amen, sagde Daniel Godnat og gik. Han 
spiste aldrig mere tilaften hos Kristian Bliland. — 

Men somme Tider spiste han tilaften hos Endre 
Storr. Fru Louise var altid saa elskværdig og saa 
lærte han formel Dannelse der i Huset. Efterhaanden 
kom han til at synes bedre og bedre om Gros- 
sereren. Det var igrunden en klog Mand, og han 
var ikke saa materialistisk som før; det var ligesom 
han fik mere og mere Respekt for den akademiske 
Dannelse efterhaanden som han saa, at det dog var 
fra den, man maatte vente den største Hjælp mod 
Frasepolitiken. Student Stensrud og hans Venner 
kom ogsaa jævnlig hos Storr ; Daniel gjorde lidt 
Bekendtskab med nogle af dem, og han kom til sin 
Glæde til det Resultat, at de ikke var saa uhyre 
fine, som han først havde troet. Saa var der en 
Ting til, han var ganske tilfreds over. Det gik mere 

og mere op for ham, at Folk som oftest ikke var 
synderlig meget selvstændigere, end han havde 
været. Det var nok en temmelig almindelig Ting, 
at Folk laante deres Meninger af andre. Og saa 
blev de selvstændige med Aarene, efterhaanden som 
de laante Meninger groede fast i dem. Daniel 
havde en Følelse af, at han snart vilde være ligesaa 
selvstændig som nogen af de andre; Halvor Mosebø 
kunde for den Sags Skyld være, hvor han vilde med 
Forelæsningerne over Ethiken. 

Mere og mere lærte han at forstaa, at det ikke 
kunde nytte at tro i>aa Bonden, Han huskede nok 
Bonden, som gik der ude paa Landet og gravede i 
Jorden, skiden og sort, og kun tænkte paa det, som 
gav i Gryden, fuld af Had og Mistro til al Autoritet 
og Dannelse og Oplysning — — Skoler vilde han 
ikke have; Jensens Læsebog var Djævelskab; naar 
man vilde lære ham lidt Levemaade, saa blev han 
blot vred, eller han gjorde Nar ad det, og Statssager 
havde han saa lidet Begreb om, at han lod sig køre 
rundt af Jaabæk; — og saadanne Folk skulde styre 
Landet! Igrunden var der dog vist ingen, som 
mente det fbr Alvor. De, som sagde det, havde 
vist deres egne Planer. Hjælpe Bonden frem? 
Bonden vilde ikke frem. Og han kunde heller ikke 
komme frem. Han havde ikke Raad til det. Han 
maatte slide hele sin Dag for at faa det, han skulde 
putte i Munden; han kunde ikke faa Tid til at 
lære, det nyttede til ingenting at tale om det. 
Det var kun velhavende Folk, som kunde være 
oplyste. — 

Daniel havde ondt ved at komme ud af det 
med Penge, og værre og værre blev det. Saa 
maatte han endda undertiden hjælpe andre. £n 
Aften kom Lars Risvold op til ham og satte sig til 
at snakke. Daniel forstod saa godt, hvad han vilde, 
og ønskede ham til Bloksbjerg. Men hvis nu det 
Skrog gik og sultede? saa skulde han have det paa 

sin Samvittighed, hvis han sagde nej. Det var 

sandt, det gamle Ord, at Armod var Synd. Saa- 
danne Døgenichter, som gik og levede af at plyndre 
deres Næste, de fortjente egentlig at sulte. 

Af den Slags kom der flere; deriblandt Peder 
Monsen, som vilde laane en Daler til den næste 
Dag; han greb med det samme Anledningen til at 
fortælle, at han ikke havde sagt noget til Jens Rud 
om den Pibekoncert. — — Saa kom der en Hr. 
Drilevig, som fremviste Attester fra flere Professorer 
og havde faaet Hjælp og Understøttelse af næsten 
hver en bekendt Mand i Byen, men som endnu ikke 
havde lært de to første Deklinationer; bagefter kom 
Bent Bu ; han hilste paa Daniel„ som paa en gammel 
Skolekammerat^ og var straks fortrolig. Daniel 
kunde slet ikke huske ham, ikke engang hans Navn, 
men turde ikke andet end gøre gode Miner til slet 
Spil. Han spenderede 01 og drak Skaal for gamle 
Dage, og var i den største Forlegenhed. Men Bent 
Bu fortalte med Støj og Lystighed om alle de for- 
skellige Fif, han havde brugt for at friste Livet. 
Sultet havde han tidt og ofte, mere end engang 
havde han levet i Dagevis af det bare Vand; men 

altid lystig, og saa havde han jo ogsaa til sine Tider 
haft det godt. 

Undertiden havde han skrevet i Aviser, lavet 
lange Løgnehistorier sammen, og solgt dem til 
Posten for en Mark og saadant noget; men den 
bedste Streg, han havde gjort, det var da han 
skændtes med sig selv i Bondevennen og Posten 
om Folkehøjskolen. Først havde han skrevet et 
Stykke i Posten, under Mærket Audiatur et altera 
pars — ha ha! — saa skrev han et Stykke i 
Bondevennen imod samme Audiatur, og skændtes 
med sig selv, saa det stod efter, og fik Penge baade 
af Posten og Bondevennen! — Ja, hvad Fanden 
gjorde det? Kunde det ikke være det samme for de 
lurvede Blade, hvem der skrev i dem, naar det blot 
var godt skrevet? 

Jo, Daniel vilde ikke sige noget derimod; han 
syntes igrunden godt om denne djærve, kække Fyr, 
som var saa lidt Partimand. Men Enden paa Visen 
blev: 

»Laan mig en Daler.« 

Daniel kunde med Sandhed sige, at han ikke 
ejede Penge den Dag; men saa vilde Bent Bu 
laane hans Uhr, saa at han kunde faa Penge 
paa det. 

»Jeg skal da altid kimne faa to Daler paa det 
lumpne Uhr,« sagde Bent, »og saa faar De den 
ene! Kom nu!« 

Men da blev Daniel bange for Fyren, og 
fandt paa en lille Løgn, saa han blev ham kvit. 

Snart var det saa ilde med Penge for Daniel, 

at han selv maatte laane. StuderUerlivet blev der 
ikke noget videre af, han havde aldrig Raad. 

Der var en Tid, hvor han var ved at komme i 
Kompagni med Olai Juberg. og hans Venner; Fyre, 
som godt forstod sig paa baade Studenterlivet og 
paa Kristiania-Romantiken ; men de havde heller 
ikke Penge, i alt Fald ikke flere, end de selv 
trængte til. 

Han var gruelig ked af dette, og tidt og ofte 
ærgrede han sig over Kapellan Hirsch, som havde 
sat ham paa Sultekur her i Byen. 

Naar han hver Maaned fik sine ti Daler, var 
det lige akkurat, at han kunde stoppe Munden paa 
de værste Kreditorer; saa var han igen blank. Han 
gik ligesom i en Ring af gammel og ny Gæld, og 
Ringen trak sig snævrere og snævrere sammen, tæt- 
tere og tættere om ham — — han indsaa godt, at 
det ikke knnde blive saaledes ved. Og saa kunde 
han hver Dag vente Jens Rud, som vilde komme 
og tilbyde ham Arbejde, væmmeligt, aandløst Skole- 
arbejde. 

Skulde han gøre sig selv saa haard at fri til 
Hanne? Hun var ikke styg. Hun havde jo endog- 
saa haft Lieutenanter til Friere. — Og saa havde 
hun Hovedstadsdannelse. 

Hun kunde spille Klaver, og hun kunde lave 
Mad, og hun havde Sans for Poesi, ikke saa lidt 
Sans for Poesi. — — Hvis han tog hende, saa 
kunde han faa Pengehjælp af Proprietæren, kunde 
straks komme ud af al sin Gæld og Nød, og kunde 
saa endelig engang komme til at leve et Par lystige 

Studenteraar. — — Naar han blev ældre og fik 
Embede, vilde han omvende sig og tage Livet al- 
vorligt, og saa passede Hanne egenlig for ham. 
Inga? Ja, men naar han ikke fik Penge, saa kunde 
han blive gaaende her alle sine Dage som gammel 
Student eller Skolelærer, og kunde dog ikke gifte 
sig med hende nogensinde — — og hvor kunde 
han desuden vide, at Inga Holm brød sig om Daniel 
Sørbraut? Det hele var noget rigtig Vrøvl, Barne- 
drømme, Drengegriller naar det blev til Alvor 

i denne Verden, saa kunde det nok ikke nytte at 
blive hængende ved den Slags Vaas. 

Han gik og tænkte over dette, men det blev 
ikke til noget; hver Gang han skulde til det, 
tabte han rent Lysten. Men han begyndte at 
spare. 

En kold, mørk Vinterdag flyttede han op paa 
Hægdehaugen og lejede sig et Hummer til halvtredje 
Daler. Derefter begyndte han at spise Middag paa 
Dampen. Det var drøjt at gaa paa, syntes Hr. 
Braut. Naar han traadte ind i den store, mørke 
Spisestue, var der en Madlugt saa ram og stram, at 
han straks tabte Appetiten, og saa var her saa 
folkeligt og ækelt. Klokken lidt over to kom al 
Fattigdommen fra Skolerne og Universitetet strøm- 
mende ; alle disse Bondelømler og Fattigman dssønner, 
som studerede — — han havde aldrig før vidst af, 
at de var saa stygge. 

Og han mærkede Lugten fra Hybelen, af gam- 
mel Tobaksrøg og Petroleum, af Kaflemaskiner og 
Husholdningsbrød og gammel Ost; og han saa Følgen 

af al den Usselhed, som kommer, naar svære Ar- 
bejdskræfter sætte sig i et lille Hummer og læse, 
istedetfor at slide og arbejde i den friske Luft. Selve 
Maden havde en folkelig Smag her; han maatte 
have været uhyre demokratisk i den Tid, da han 
fandt denne Levemaade god. 

Nu og da saa han Bekendte, som han ikke 
vilde træffe, saasom Hærland og Fram. De saa 
endnu elendigere ud end før, syntes han; Fram var 
lang og luvslidt og mager med et grueligt tjavset 
Haar ned over Øren og Skuldre, saa han saa ud 
som en Kommunard; det saa saamænd ikke ud til, 
at de store Ideer kunde føde eller klæde sine Folk. 
Saa havde de det bedre, disse gamle Departements- 
karle og Pensionister, som fik sit daglige Brød, — 
skønt* de saa hellerikke lystige ud, som de sad der 
og mulede over Lobskausen og deres svegne For- 
haabninger, trætte og gnavne, graa af Papirstøv og 
Kontorlugt, med smalle, magre, lange Ansigter, med 
Maaner og Skaldepander og graat Skæg Fugle- 
skræmsler, Hønsehøge med faldende Fjer, — under- 
lige Modsætninger til Studenterne. Men hist og her 
sad der Mænd af Folket, skidne, stærktbyggede, 
stolpestærke Arbejdsmænd, og de spiste og drak saa 
roligt og fornøjet, som om der ikke skulde findes 
den Ting paa Jorden, som hed den Dag imorgen. 

Daniel sad og saa paa de gamle, indtil han 
forstod dem. De havde ogsaa engang drømt store 
og skønne Drømme, og nu maatte de sidde her og 
gumle Lobskaus i sig sammen med Arbejdsmænd og 
Fiskerkællinger. Det var fælt at tænke paa. Og 

alligevel vilde Jaabæk knibe, — knibe og knibe paa 
hver en lumpen Skilling, som en sølle Statens Tjener 

• 

skulde friste Livet med i sin Alderdom. »Folket« ? 
Folket saa de her omkring sig, stærkt, raat og frisk; 
Folket levede ligesaa godt som de, bedre end de, 
og havde ikke anvendt en Skilling paa at lære 
Græsk og Latin. En duelig Arbejdskarl tjente 
maaske en Daler om Dagen, og han havde ikke 
Vekselobligationer ' sugende paa sig, som Blodigler, 
eller en Flok Drenge, som endelig skulde studere. 

Folket havde det godt. De, som var oplyste, 

havde det ondt. Og alligevel sad Bonden der oppe 
i Tinget og vilde knibe — — for nu skulde Raa- 
heden regere; Raaheden skulde styre Landet! — 
Daniel kunde godt forstaa, at de kaldte Hunde og 
Heste op efter Jaabæk. 

Han saa det saa klart som Solen: Embeds- 
standen maatte holdes oppe. Den raa Hob vilde 
have, at alt skulde være som den, og saa laa de og 
nivellerede og nivellerede, og vilde rode alting sam- 
men i Sølen; det var kommet saa vidt, at Bonde- 
knægtene gik og gjorde Nar ad Embedsmændene 
~ — og lidt Ret havde de dertil. Embedsstanden 
var ikke længere, hvad den havde været. Men saa- 
dant noget kunde dog ikke gaa an. Noget maatte 
der være, som var stort og ædelt og havde Glans 
og Autoritet. En Statstjener og hans Arbejde maatte 
staa som noget højt og helligt i Folket. Embeds- 
standen var den eneste her i Landet, som kunde 
leve et Aandsliv; den akademiske Dannelse var 
Ideens Præsteskab, og det kunde dog ikke gaa an, 

Bondestudanter. 23 

at Ideens Præster sultede. Men Folket skulde ar- 
bejde, — arbejde og tjene Penge. Saa vilde alting 
blive behageligt og godt som i gamle Dage. 
Skillingspolitiken vilde dø, og den gamle Odels- 
bonde vilde paany komme til Magten i Norges 
Dale. 

Han saa det saa klart; og saa det i saadant 

et stort, blaanende Sammenhæng det var den 

største Tanke, han havde haft. Og nu tænkte han 
selvstændigt. — 

En Dag efter Nytaar kom Jens Rud og tilbød 
Daniel Arbejde. Hærland var blevet syg og maatte 
have en i sit Sted for en Tid; en fjorten Dages 
Tid; man maatte haabe, at det ikke vilde vare læn- 
gere. Daniel vilde ogsaa haabe det. Han modtog 
Tilbudet med en Tak, som ikke var synderlig 
varm. 

Og Arbejdet gik, som han tog det. Drengene 
var kedelige og utaalelige, og Undervisningsarbejdet 
aandløst. Timerne vilde aldrig faa Ende, han maatte 
gjøre, hvad han vilde. Den eneste, som hjalp ham 
en Smule, var Karl Magnus, der ogsaa var Lærer i 
Skolen; men hver Dag, naar Daniel træt travede 
hjem fra Skolen, svor han ved sig selv, at nu vilde 
han fri til Hanne Stensrud. 

En hel Maaned maatte han holde ud paa 
Skolen. Saasnart han var fri og havde faaet sin 
Løn, kom Regningerne. Regninger i Række og 
Flok, og Kammerater, som sled og rykkede, og 

Peder Monsen og Ottekanten, der vilde laane. 

Da Daniel nogenlunde var bleven dem kvit, kom 

Postbudet med et Brev. Daniel rev det op med 
usikre Forhaabninger. Det var fra Jens Bakke. 
Denne havde hørt, at Hr. Braut nu skulde have faaet 
en god Skolepost; Bakke vilde da ønske Hr. Braut 
til Lykke dermed. Og ellers vilde han fortælle, at 
han havde haft adskillige Pengetab i den sidste Tid 

— — vilde være meget taknemlig — — blot for 
et lille Afdrag hver Maaned — — 

»Din Jordtræl,« sagde Daniel og slængte 
Brevet bort. 

Det gik ikke. Han indsaa, at han ikke kunde 
komme ud af det; han kom snart saa dybt i Gæld, 
at han kunde gaa og slide og arbejde alle sine 
Levedage bare for at betale. Skulde det altsaa blive 
Lønnen for al hans Møje, at han al sin Tid skulde 
leve som en ufri Mand, aldrig blive sin egen Herre, 
altid slide for andre? Maaske naaede han ikke en- 
gang saa vidt, at han fik Embedseksamen. 

Og saa, at tage mod Hjælp af Kapellan Hirsch ! 

— den Aandsmand, som til Tak for Hjælpen vilde 
have ham med til et Arbejde, som Daniel ikke havde 
Lyst til, for en Sultebetaling. Det var en utaalelig 
Ting at blive hjulpet af andre, det var som om man 
solgte sin Sjæl. Alt det,* man var værd, havde man 
andre at takke for ; og de Fyre glemte ikke at kræve 
deres Tak. Man havde ikke fri Raadighed over sig 
selv; man maatte huske paa, at Per og Poul vilde 
have Glæde af deres Penge; — og Kapellan Hirsch 
vilde have endnu mere. Daniel tænkte saalænge paa 
dette, at han blev arrig. Saadan vilde han ikke 
længere gaa; han vilde forlove sig og blive sin egen 

Herre. ^ Proprietær Stensrud vilde vist ikke sige nej, 
naar han hørte, at Frieren var en selvstændig Mand 
med selvstændige Meninger, en Mand, som om tre 
Aar kunde være theologisk Kandidat. 

Han havde megen Møje med at faa Frierbrevet 
skrevet. Det skulde naturligvis som alle slige Breve 
være kærligt; men han vilde jo heller ikke sige mere 
end han kunde være ved, naar han mødte Kæresten 
personlig. Da han var færdig og havde skrevet Ud- 
skriften, tabte han pludselig Modet. Det var dog 
alligevel saa væmmeligt. Han havde aldrig troet, at 
det skulde gaa Daniel Braut saadan. Og han havde 
nok heller ikke saa ganske glemt Inga Holm — — 
stakkels Inga! Tænk om hun nu havde gaaet i alle 
disse Aar og ventet paa ham ? Han huskede Middags- 
gildet i Klokkergaarden; han saa hende sidde i den 
hyggelige Klokkerstue, saa sød og ung, drømmende 
om sin Ven; og der var Sol inde og Sol ude, og 
Løvet i Haven viftede i Sommervinden og hviskede 
om saa mange dejlige Ting — — Han maatte med 
Magt jage Drømmene bort. Havde maaske ikke selve 
Kapellan Hirsch giftet sig til Penge? Hændte ikke 
saadant noget hver Dag ? Der var de, som tog Piger 
paa 40 Aar for at faa Penge, og Hanna var da blot 
syv — otte og tyve. Og desuden var han nødt ^til 
det, for Fanden! Han stak Brevet i Lommen og for 
afsted; det var bedst at faa det sendt, før han kom 
paa andre Tanker. 

Da han kom ned paa Gaden, saa han en ung 
Pige, som var saa smuk, at han aldrig havde set 
noget lignende; og et Øjeblik efter en til, og en til 

— han havde aldrig set saa mange smukke Damer, 
de var saa mærkværdig smukke, saa friske og jom- 
fruelige, blomstrende og ungdomsvarme og glade, 
bedaarende og forførende ; han sukkede af Længsel ; 
Verden var fuld af skønne Kvinder, skønne som 
Liljer, som dugfriske, nysudsprungne Roser ; men han 

— han skulde giftes med Hanne Stensrud. Naa, om 
nogle Aar var de vel ligesaa gamle som hun; han 
var en Fattigmandssøn og turde ikke forlange det 
bedste; naar han fik Penge, skulde han nok komme 
ud af det — — Men da han kom til Postkassen, 
gik det dog pludselig op for ham, at Brevet godt 
kunde vente til imorgen. 

Paa Hjemvejen drev han ind til Karl Magnus, 
han havde ikke Lyst til at være alene. Der sad 
Dølen og snakkede; men det lod til, at han ikke var 
i godt Humør. Han talte om, hvor lidt Hjælp og 
Forstaaelse han mødte, og hvor elendigt dette Land 
var at leve i for Folk som ham. Han ansaa sig for 
saa god en Mand baade hvad Kundskaber og Be- 
gavelse angik, at han i et større Land kunde have 
havt det rigeligt; men her blev han Ekstraskriver; 
Og saa tilsidst tog de den sidste Smule fra ham, saa 
han ikke havde andet end sin arme Døl at holde 
sig til, og den vilde mange læse, men faa betale. 
Erstatning for det, han havde mistet ved sin ærlige 
Tale, det kunde han heller ikke faa, og det, skønt 
han mente, han havde gjort ligesaa meget for at 
hjælpe den norske Literatur frem, som saa mange 
andre. 

Nej; man skulde lave Guano i dette Land; det 

var det eneste, Folk havde Brug for. Dette Land 
var en Kostald og ikke et Folkehjem, og naar Koen 
fik saa meget den kunde æde, saa var den fornøjet. 
Det kunde ikke nytte at byde Varer, som Folk ikke 
vilde have; og hvad Fanden brød Nordmændene sig^ 
om Norskhed eller Guano kraterne om Poesi; Rege- 
ringen var et Hønsehoved, som ikke forstod sig paa 
andet end det aandelig døde, og Storthingsbønderne 
duede naturligvis kun til at logre med Halen for 
Præsterne. Haa! haa! haa! jo det var Statsmænd! 
De gav looo Daler til hver en gammel Præst, som 
ikke mere kunde gø, og skjalv i Knæerne, saa snart 
de saa Fjeren i By fogdens Hat. Men kom der en 
Mand, som vilde skaffe Tanker ind i alt det Flæsk, 
saa maatte han paa Fattigkassen; hvorfor Fanden 
lavede han ikke Flæsk som de andre? Man kunde 
undertiden fristes til at tro, at de Amalgamister 
havde Ret i, at Landet var for lille til at være et 
Rige, — eller at det ikke var noget Land, men blot 
en Samling af 400 Præstegæld, som aldrig kunde 
lære at tænke andet end Fattigmandstank er. Og 
Vorherre maatte vide, om dette vort nationale Ar- 
bejde igrunden var andet end tomme Drømme, byg- 
gede paa Gravhøje og gamle Eventyr. 

Karl Magnus gik omkring i en gammel vid, 
luvslidt Slængkappe og hørte paa alt dette; snart 
lagde han sig i Sofaen og stirrede ivejret, snart stod 
han for Spejlet og redte sit sorte Skæg. Han var 
urolig og underlig. Daniel bad Gud fii sig for at 
blive en gammel Student. Undertiden prøvede Karl 

Magnus at faa Ordet, men det nyttede sjeldent, 
Dølen vilde selv tale. 

Og hvad andet kunde han tro, sagde han, end 
at vort nationale Slid var Vrøvl og Vaas, naar han 
saa, hvor lidet de norske Odelsbønder brød sig om 
baade deres Maal og deres Land? De gav Pokker 
i hele Stadsen og rejste til Amerika; det var den 
Hjælp, man fik af dem. . Og der sad han, sølle Fyr, 
i sit Kammer og skrev og skrev og aandede paa 
sine Fingre for at de ikke skulde blive valne, og lo 
og var lystig for ikke at græde; og de læste og lo 
og morede sig og syntes, den Døl var en fornøjelig 
Fyr; men de vilde ikke hjælpe ham saa meget som 
med lidt Skriveri, saa han kunde faa Tid til at 
arbejde paa noget, som kunde vise, hvad han duede 
til. Og var der saa en, man havde sat sit Haab til, 
saa saå man jo næsten altid, at han døde før han 
blev rigtig voksen. Smaakrattet, det levede, for 
det kunde nu faa Ly under hver en Tue; men 
var der et ungt Træ, som voksede tilvejrs, saa 
blev det brudt af Vejr og Vind og onde Dage; og 
det værste var, at man maatte sige, de var lykkelige, 
som fik Lov at slippe bort. Se nu denne Hær land. 
Det var netop saadan en lovende Fyr, som Dølen 
havde ventet sig stor Hjælp af i det nationale Slid 
— — nu laa han der! Dølen græd. 

»Hærland! er han syg?« foer Daniel op. 

»Ja,« svarede Karl Magnus. 

»Han har galopperende Svindsot!« jamrede 
Dølen, »og er snart saa død som en Sild.« 

Daniel rejste sig og sagde Godnat. Døde 

Hærland, maatte han overtage Posten — — Han 
^ik lige tilbage til Posthuset og lagde Frierbrevet i 
Kassen. 

Svaret kom — mærkelig snart. Hun elskede, 
hun havde elsket; hun vilde elske — — »og nu 
kommer Papa snart til Byen, saa kan De selv bede 
ham om min Haand; for De kan nok forstaa, jeg 
kan ikke tale med ham om saadant noget.« 

Daniel sagde flere Gange til sig selv: »Nu har 
jeg vundet.« 

Men han havde ikke Lyst til af tale med Pro- 
prietæren. Saa vilde han da hellere faa Fru Storr 
til at ordne den Sag; hun var saa rar og god, og 
hun vilde ikke tage det saa prosaisk. Hån gik til 
Fru Storr. 

Hun tog smilende mod ham og saa saa venlig 
og polisk ud, at han blev rød. 

»Naa, saa De er af den Slags?« Han satte et 
Smil op og svarede: 

»Forstod De ikke det — ?« 

»Aa jo, men De kunde nu gæme have sagt 
mig det.« 

»Tror De, at — — at at Proprietæren?« 

»Aa, jeg ved ikke, hvad jeg skal sige, han har 
saadan sine Griller.« 

»Ja; — og jeg har jo ingenting, som De nok 
ved — — « 

»Det siger intet; et Embede er ligesaa godt 
som en Arv. Men ser De — — — « 

»Ja, hvis det var noget andet,« svarede Daniel, 
lian saa paa Fru Louise med klare, bange Øjne, som 

gennem Brillerne saa karakterfaste ud — »saa vil 
jeg bede Dem sige Proprietæren, at det, jeg lærte 
af ham ifjor, det har jeg — — det — — det kan 
jeg iaar — — og nu er jeg — — nu er jeg selv- 
stændig!« Hr. Braut svedte. Men hun blev ved, 
som om hun ikke havde hørt dette sidste: 

»Ser De, Far holder saa meget af Hanne; jeg 
er bange, han nødig vil skilles ved hende; — men. 
Herre Gud ! Lykken staar den Kække bi — — « 

Det var en smuk Dag sidst i Maj. Alt var 
ordnet paa bedste Maade. Proprietæren havde selv 
været i Byen og klaret Sagen. Han vilde ikke høre 
et Ord om, at hans Svigersøn skulde gaa og slide 
som Skolelærer; — Pengene havde han laant; men 
det gjorde det samme. Og den gamle Stensrud 
havde været saa elskværdig ; og saa var Daniel gaaet 
med ham op til Pater, og Pater havde ligeledes 
været saa rar og tilfreds. 

Daniel Braut var paa Vejen til Danseskolen. 
Som trolovet Mand maatte han kunne danse, og nu 
havde han Raad til at spendere ogsaa den Lærdom 
paa sig. Han drev langsomt nedad Gaden i den 
unge Solglans, og han grundede og tænkte og fandt 
ud, at han igrunden var vel faren. 

Han var kommen saa langt, at han havde sit 
paa det tørre. Han var nu kommen i Havn efter 
mange Aars Sejlads og Krydsning, og saa var han 
fri for den Politik. 

Før havde han levet i et uendeligt Slid og Slæb, 
som han ingen Redning saa fra; der fandtes ingen 
Fred i den Flok, han dengang fulgte med ; det hele 

var et usundt, unaturligt Jag, som Intet førte til; 
men nu havde han faaet Fred, og Freden var sød. 

Vorherre havde gjort det vel altsammen. Naar 
han saa tilbage paa sit Liv nu, forstod han Meningen 
med det altsammen, og saa saa tydeligt Guds Finger 
i hver en Tilskikkelse. Det eneste, han ikke rigtig^ 
kunde begribe, var det Haud til Artiimi, men han 
tilgav dog Vorherre. Sin Omvendelseshistorie. sprang 
han helt over. 

Rud og Haugum og hele den Flok kunde nu 
sige, hvad de vilde. Han havde saa gode Folk paa 
sin Side, at han ikke var bange. Han vilde hellere 
have hele det store oplyste Samfund med sig end 
en Flok pengeløse Idealister; og han var friere nu, 
da han helt kunde følge sin naturlige Trang til at 
bøje sig loyalt og ydmygt for enhver Autoritet, end 
han var før, da han var med til at rive ned paa 
Autoriteten. Det var sandt, hvad Professoren 
sagde: Man naaede ikke den sande Frihed ved at 
raade sig selv, men ved at bøje sig selv, bøje sig 
helt og ydmygt. 

Han var ovenpaa. Om nogle Aar vilde han 
være kommen ind i den Pyramide af Glans og 
Højhed, som han altid havde drømt om, og som var 
det højeste i Landet; og saa kunde han med Sandhed 
sige, at han havde naaet sit Ideal. Han kunde knap 
tænke sig noget herligere end at sidde paa en gammel 
Præstegaard og være Herre over Bønder. Og saa 

skulde han lære Bønderne at arbejde, arbejde 

Han havde ondt af disse Unge, som gik og drev og 
kastede sig bort i Slid for vilde og løse IdecTy som 

aldrig i Verden kunde skaffe Folk andet end slidte 
Frakker og brudte Forhaabninger. Men de Skraal- 
halse, spm gik og forførte Ungdommen, og rev ned 
paa alt, og ikke var fornøjede med noget, dem 
følte han, han hadede. Hvad var det saa de vilde? 
Var ikke Samfundet saa vel ordnet, som man kunde 
ønske det? — Han rettede sig og saa sig omkring. 
Hm, der var de igen, disse Snobber, disse Svedske- 
prinser, som gik og uglesaa Folk og grinede — — 
Pokker maatte vide, hvad de gik og grinede af. 

Pludselig for der som et Stik igennem ham. 
Der kom én, som lignede Inga Holm aldeles. Aa 
Gud, Inga Holm. At han dog ikke havde skrevet 
til hende først! Han begreb det ikke. Hun, som 
var saa ung og saa sød, hun, som havde været lige- 
som Drømmen i hans Ungdom, Drømmen, Huldren 
— — Nej, han turde ikke tænke paa det. Han 
havde ikke Lov til det nu. Men én Ting fik han 
Lyst til, — han vilde købe Asbjømsens Huldre- 
Eventyr. 

Hvor mange smukke Piger, han saa. Nogle 
unge og spæde som en Blomst, der lige skulde 

springe ud, andre fyldige og prægtige som Svaner 

Men nu havde han jo Penge. Nu vilde han leve et 
Par glade Studenteraar, — Vorherre tilgav det nok, 
og andre behøvede ikke at faa det at vide. Hanne 
var baade voksen og klog; hun vilde ikke forlange 
mere af ham end der var rimeligt; han kunde jo 
skrive til hende saa ofte, det var ham muligt. Hun 
kunde være glad til, at hun blev gift. Han kom 

nok til at holde af hende. Naar han bare havde 
det første Møde overstaaet — — 

Det var dog en underlig Ting, at være trolovet. 
Han var som et andet Menneske. Der var dem som 
havde Krav paa ham, som ejede ham — — men 
nu kunde han ogsaa skrive hjem og fortælle, at han 
var forlovet med en Frøken, med en rig og fin 
Frøken. Det vilde være noget for de Bønder der- 
hjemme, og for Jens i Larsebakken og for Grosserer 
Helle — ! Han saa op og lo. 

£t Stykke nede i Gaden saa han to Mænd 
komme gaaende; han for sammen og blev ængstelig, 
for den ene var Jens Rud. Men den anden? Den 
høje og graahaarede med den brede, sorte Hat — ? 
Daniel stirrede, som om han skulde blive gal. Det 
var da vel aldrig — . Det kunde da vel aldrig i 
Livet være — — Kapellan Hirsch? 

Student Braut vidste ikke sine arme Raad. 
Han vendte om, skød Ryg og tog tilbens med lange 
Skridt og drejede saa ind i en Sidegade. 

